
Kjære Sars! — for mange Aar siden 
begyndte jeg at planlægge den Tanke, som jeg 
nu er ifa»rd med at virkeliggjøre første Del af. 
Jeg tror, det er Deres Tolkning af vor Historie 
under V selvstændigheds-Tiden y som gav første 
Stødet. Saa kom jeg far otte Aar siden ved 
et Tilfælde til at gjennemgaa de efterladte 
Arkiver fra et af disse saakaldte „patriotiske 
Selskabe^r^ , og Tanken fæstned sig og drog 
Følger. Hvad jeg før har frembragt af no- 
vellistiske Skildringer , betragter jeg alt som 
Forsøg og Debuter i Forhold til dette mit 
Hovedværk, som jeg begynder med nærværende 
Billede — som jeg har kaldt det — . Det har, 
som De ved, ikke været nogen let Opgave. 
Arkiverne gjemmer gjærrigt paa alle Haand- 
skrifter, Samtidens Aviser — jeg har gjennem- 



gaat dem alle — bringer intet, Memoirer har 
man næsten ingen af. Reisebeskrivelser er faa 
og ialmindelighed upaalitlig, men Traditionerne 

— i de store Familier — er uendelige, og saa 

— — ja, jeg haaber, jeg har noget af den 
Forstaaelse, der trænges^ — ellers havde jeg ikke 
taget fat paa Tingen. — 

Min Hensigt — ved Siden af den kunst- 
neriske — er altsaa den: gjennem en Række 
uf Skildringer at paavise det norske Folks 
selvstændige Udvikling — upaavirket af det, 
der kaldes „det danske Aag", som neppe har 
været mærket i Folkets dybe Lag, Lykkes 
denne Begyndelse, saa fortsætter jeg om to 
Aar — jeg trænger saa lang Tid til ind- 
gaaende Studium — med en Skildring fra 
Licentstiden og fremover til 17de Maj 1814. 

Deres hengivne 

Kristofer Kristofersen. 



FØRSTE AFSNIT. 



DEN FORLORNE SØN. 



I. 

JJer laa en stærktbygget Jægt og vugged 
i Stillen paa lange Dønninger foran Skjær- 
gaarden, som dækker Indsejlingen til de roms- 
dalske Fjorder. Raasejlet hang og dasked 
mod Masten med tunge, dovne Slag, det gav 
en tom, klappende Lyd — som Taktslag til 
Dragsugens Støn over Baaer ^) og Skjær inde i 
Rifterne paa de store Holmer forud. 

Med Rorpinden mellem Benene sad Styres- 
manden og halvsov — nikkende med mat Blik 
ind mod Landet, Armene overkors. Skindhuen 
langt ned i Panden og Vadmelskoften tæt knap- 
pet, skjønt Majsolen mygned Beket^) i Planke- 
fugerne paa Dækket, men det var just den, 
han nød. Og de andre fire af Skibsfolkene 
hang dovent over Rækken ^) forud, havde hængt 



^) Rev. ') blødgjorde. ^) Rælingen. 



Trøjen til Tørring efter Stormen igaar og lod 
Blikket glide viljeløst snart ned i Dybet, snart 
henover Speilfladen og snart ind mod den høje, 
blaanende Kyst. 

Frem og tilbage mellem Rormanden og 
Masten drev en ung Mand, som man ved første 
Blik kunde kjende fra Besætningen. Heller ikke 
var han en reisende Kjøbmandssøn eller Kjøb- 
svend, ti hele hans Ydre og Maaden at te 
sig paa røbed Junkeren; det maatte Skipperen 
forstaa, som havde set saa meget af Verden 
og reist helt til Finisterre. En Borger, som 
reiser i Handel, har ikke slige stolte Bevæ- 
gelser, saadanne fine smaa Hænder, ogsaa sligt 
sygt og bydende Blik; en Kjøbmand — om 
han saa reiste for selVe Kancelliraad Pram i 
Trondhjem — kunde ikke gaa saa ligegyldig 
omkring og hverken spørge efter Ladning eller 
noget af det; og vel kunde de unge Kjøb- 
mandssønner, mens de gik i Skolen i Hamborg 
eller andre Storstæder, nok ogsaa sprætte med 
al Slags Moderi og spille Junkere, men vilde 
de ikke bli til Latter for Byesbarnene og sætte 
Ryg til Gamlefars Alenmaal, saa gjemte de 
vakkert baade Smørstikkeren og den baldyrede 
Kjole, strax de tog fat paa Hjemturen, og 
hverken Silkebukserne eller Haarpungen kom 
frem igjen før paa Bryllupsdagen. Nej, denne 

Herre der, han var vant til at færdes paa 
anden Slags Tilje end et Jægtedæk; og havde 
ikke Skibsfolkene skjønnet det, saa havde de 
haft stor Forargelse af, at han brugte en 
Time hver Morgen til at sætte Bukler i Haaret 
og pudre det. Men nu, da de forstod, at han 
var en fornem Mand — saa fornem, at han 
i over en Uge, alt siden de forlod Bergen, 
ikke havde talt et Ord til nogen uden højst 
et kort Spørsmaal nu og da til Skipperen, 
mens han drev der frem og tilbage paa Agter- 
dækket — , nu sa' de bare saadan sig imellem, 
at Junkeren pynter sig til Havfruen, og ænsed 
ham ikke. 

Og Junkeren drev — den vante Gang fra 
Rormanden, rundt Lugerne, tilbage igjen, stan- 
sed af og til, kasted et Blik ind mod Landet 
og gik igjen. Pludselig stod han stille foran 
Rormanden. 

„Du styrer galen Kaas, Baadsmand!" 
Han lemped meget vellykket sit danske 
Maal efter Folkesproget paa disse Kanter øg 
søgte at lægge lidt Spøg i Tonen. Matrosen 
vaagned og saa forbauset op et Par Sekunder, 
men saa gav han Huen et Skub, smilte lang- 
somt og overlegent, spytted til Siden og svarte 
endelig tørt: 



„Saa — aa? han mener det? Jeg 

tænker, vi lar hende drive, som hun vil, jeg/ 

Og saa dubbed^) han igjen. 

Den unge Herre gik utaalmodig forover 
og kaldte paa Skipperen 

„Skal vi ikke komme længer?*' spurgte 
han. 

Skipperen saa op paa den skyfri Himmel, 
rysted paa Hodet og sa langt om længe: 

„Vorherre han ved. Ja — kanhænde. 

Solen sender en liden Pust med Utrønnen, naar 

hun gaar ned. Naaja; vi har Tiden for 

os. De sulter vel ikke ihjel i Byen, fordi om 
vi kommer et Par Dager før eller siden, ved 

jeg." 

„Naa — men jeg er kjed af at gaa her 
ombord,** sa Junkeren afbrydende. 

„Kan vel tænke mig det. Jaja, det 

kan jo hænde, her kommer drivende en Fisker- 
baad, saa vi kan faa den til at bugsere os 
frem til Gossen for gode Ord og en under 
Vesten. — Ja— a, Gossen, det er den store 
flade Øen der fremme — , og saa kanske han 
endnu ikveld kan komme iland og hilse paa 

Akerøpræsten, hvis Mussiø saa behager. 

Nej, det er sikkert, de sulter ikke i Byen for 



>) faldt hen. ') Havblæst. 



det/ fortsatte han Traaden i den afbrudte 
Tale, ,for Winkelman har mere Kom end det, 
som er her ombord/ 

„Hvorfor kan De ikke sætte Matroserne 
til at bugsere?** afbrød Junkeren Skipperens 
Meddelelser. 

„Fordi de ikke vil, forstaar sig. 

Men Winkelman forsyner sig til de magre Aar, 
han.** 

lunkeren gik tvært fra Skipperen og tog 
fat paa sin Vandring igjen. Der lagde sig ofte 
et Drag af Bekymring over hans fine, men 
temmelig skarpe Ansigt, hvor et Par smaa 
dirrende Rynker under hvert Øje vistnok gav 
Besked om, at han alt havde levet med i Ting, 
som fordred store Kræfter. Saa. gned han 
Hænderne nervøst og kasted paa Hovedet med 
hurtige Ryk, som om han jog noget fra sig, 
gik da raskere til for strax efter at stanse og 
se tankespredt ind mod Landet. En Gang 
blev han staaende saa langt forude, at han 
maatte høre, hvad Folkene talte om. Det 
havde ellers aldrig faldet Naadigherren ind at 
lytte til deres Snak, men uvilkaarlig blev han 
nu mere og mere opmærksom. 

Det var en halvgammel Matros, der brød 
paa dansken, som var midt oppi at fortælle 

noget, og de andre hørte paa med spændt Op- 
mærksomhed og stor Tilfredshed. 

„ Aajo saamæn, saa kan I tro, 

der blev Sjov, Gutter I* — Han nikked for- 
beredende til sine Tilhørerne. „Jo, en kønne 
Morgen drog vi afsted uden at bede om Forlov 
eller noget af det Slags lige ud ad Lyngby- 
vejen for at aflægge voreses Besøg hos de høje 
Herskaber paa Hørsholm, som Slottet kaldes, 
og sige dem hele vor Klage og Nød. — Ja, 
Sjov var det, for de yngste af vos, som kan- 
skestens inte havde nogen Begribelse om, at 
vi møjlig gik til halsløs Gjerning med Udsigt 
til Raanokken bagefter, de sang og de lo. Og 
de gamle Mandfolk og Kællinger i Lyngby 
flyede ind i sine Hytter og læste sine Fader- 
vor, for de mente, vi var den skinbarlige vilde 
Jagt. Ja saamænd gjorde de saa. Men vi 
gamle Karle med Forstand i Skallen, vi var 
saa middels muntre. — Nu ja, frem til Slottet 
kom vi da engang, og da kan det nok hænds, 
at somme maatte hale Hjerterne op af Buk- 
serne, for det er saa sin egen Sag, ser I, 
Drenge, at troppe op for selve Majestæten.* 

»Men naar I bare vilde kræve jer Løn, 
saa havde I jo Ret, Erik?*" sa en ung Matros. 

^Ret havde vi, det er sandt, min Dreng, 
men det er lidet nok det, ser du. For naar en 



saadan Kanalli som du har Ret en Gang, saa har 
en veltjent Kongens Matros som jeg to Ganger 
Ret, en Greve tre Ganger, men Kongens Ret 
den opsluger alle andres, for det er det, som 
det bestaar i at være Konge, skjønner du til 
en anden Gang. Og inte havde vi heller faat 
vor aabenbarlige Ret, om Kongen havde været 
noget mindre god og naadig Herre, end han 
er. Men saa sendte vi Thor Svensson og 
Rasmus Klep, som var de bedste i Snakke- 
tøjet, op paa Slottet for at tale vores Klage- 
maal, og da Kongen hørte det, som han ogsaa 
saa os staa dernede, ja, saa paalagde han 
Greven — — * 

„Greven? — " 

^Javist — han, den tyske Doktor, jeg har 
fortalt jer om før." 

„Rigtig — han, de fortalte om i Bergen, 
at han har mistet Knappen,** skjød Skipperen 
ind med et Forstaaelsens Blink. 

„Ja, de sa saa i Bergen, men kanhænde, 
jeg vidste det bedre, og vel havde han for- 
tjent at miste baade Knap og Haand,* fort- 
satte Fortælleren i en overlegen Tone. „For 
da Kongen — hvem Gud evig velsigne! — 
paalagde ham at gaa ud til os med flittig 
naadig Hilsen og sige: Vi vil betænke eder, 
Børnlille! — saa turde han ikke stille sig frem 

for os med sin onde Samvittighed, men sendte 
en anden Tysker, som lovede os vor Lønning 
i rigtig Udbetaling og dertil Traktement og 
Dans ovenikjøbet i Frederiksberg Have/ 

„Saa fik I ikke se Kongen?" sa en af de 
unge spændt. 

„Ikke dengang, men før har jeg set ham 
oftere, end jeg har Tal paa, og det saa nær 
som jeg staar dig. Gutten min. Og Støvlet- 
Katrine saa jeg ogsaa ofte." 

„Hvem var det for en?" 

„Kommer dig ikke ved. Far." 

„Men du har vel ikke snakket med Kongen?" 

„Ikke det?" — Den gamle Endespinder 
taug med en betydningsfuld Mine, mens de 
unge Matroser søgte at læse et eller andet Af- 
præg af kongeligt Skin i hans rynkede Ansigt. 

„Hvad sa han?" spurte endelig en af dem 
spændt. 

Men den stolte veltjente fra „Holmens 
faste Stok" fandt det ikke betimeligt at gi Ung- 
dommen Besked om Stats- og Hofhemmelig- 
heder. Han stod som en Sfinx og saa udover 
Havet. 

„Er det sandt, du Erik," sa Skipperen 
om lidt, „at den tyske Greve har lagt Haand 
paa Kongens egen Person og Krop, og at de 
dypped ham først i kogende Vand og saa i 

iskoldt og stængte ham ind, saa han hverken 
saa Sol eller Maane?*" 

„Nej — saa mørkt var det ikke," retted 
Erik, „men ellers saa har det omtrentlig sin 
Rigtighed.** 

„Jøsses!** udbrød begge de unge Matroser. 

„Og at Dronningen selv var med paa det?** 

Erik vendte sig med et umildt Blik mod 
Spørgeren og sa bestemt og tydelig: 

„Nej — hør nu, min gode Reier Iverssøn, 
hvad jeg siger dig en Gang for alle. Du skal 
hædre Vorherre i dit ganske Hjerte og dit stille 
Sind, men Kongen, som heder Majestæt, fordi 
han er din Gud og Fader her paa Jorden, ham 
skal du evindelig elske og tilbede i alt dit 
Or(C og Gjerning, og Dronningen, Far, hende 
maa du, Dyredød, højagte som den lyksalige 
blandt Kvinder, hvem Kongens Øine i Naade 
er falden paa. Hvad, Fanden, er det for 
uredelig Kristendom, I lærer herhjemme, naar 
I er begyndt at tage Kongens og Dronningens 
Navn forfængelig ! — Ved du det, at det kunde 
koste dig baade Tungen og Høirehaanden at 
fare med sligt Snak? — og jeg venter, du har 
ikke Raad til at miste den siste.** 

„Jamæn — Jøssunavn!** sa Skipperen for- 
legen og forskrækket. „De har jo sat hende 
paa Fæstningen?** 

„Naaja, det ved jeg bedre end du, Rejer. 
Og jeg ved, hvorfor de gjorde det, og. Men 
inte vil jeg dispetere Politik med jer, Drenge, 
for det er et sandt Ord, som Hollænderne 
siger: Vat kan en Boer sik om Selat forste! 

— Jeg er kommen her ombord for at faa fri 
Hjemrejs og gi en Haandsrækning , men inte 
for at sladre af Skole med det, jeg ved. Men 
hvis jeg vilde; saa kunde jeg sagtens fortælle, 
hvad Dronningen sa, da de reiste af med 
hende, ogsaa, jeg. Men de skal ikke faa det 
at sige dernede i Kjøbenhavn paa Erik Bjørsets 
Minne, at han for omkring med Sladder.* 
Han taug en Stund for at bli frittet, men da 
ingen dristed sig til at spørge, vedblev han 
gemytlig: „Naaja, til jer kan jeg sagtens for- 
tælle det, for I skjønner det saa ikke ligeveller. 

— Jo, akurat som saa sa hun og kyssed paa 
Haanden: »Adjø, maang Plaser!*" 

Dermed vendte han sig og gik forover 
med Ansigtet optrukket til Latter, mens Kam- 
raterne stod der fattige igjen. Skipperen rysted 
paa Hodet og sa: 

„Nej — den Erik'en, han er biet farlijg 
storagtig.** 

— En Fiskerbaad med to Mand kom ud- 
over — dukkende i Bølgedalen og løftet paa 
de lange Dønninger. Det knirked i Vidjerne 

for de kraftige Aaretag, og Stemmerne bares 
klart gjennem Havstillen. Maageflokken fløj 
forbitret op og sendte et enigt og udholdende 
Forbandelsesskrig over Menneskene, som ikke 
kunde holde sig fra at komme og forstyrre 
dem her ogsaa ude i det store Friheds-Rige. 
Men knap var Baaden gleden forbi, saa slog 
de sig ned igjen for at blunde videre paa det 
svale Havspejl, mens Magerne laa inde paa 
Holmeme og ruged over de Æg, som Menne- 
skerne havde ladet dem beholde eller ikke 
kunnet finde. 

Baaden kom opunder Skibssiden, og den 
ælste af Fiskerne raabte ombord: 

;,Skipperl vil du ha Kjendtmand?* 

„Hvad skal jeg med ham i Svartestillen ^)?" 
svarte Skipperen og saa ligegyldig ned paa 
Mændene. „Har I Fisk?*" spurgte han saa om 
lidt. 

Fiskerne hvilte paa Aarerne og talte sagte 
sammen, før den ælste sa — langt og betænk- 
somt: 

„Det var vel ikke saa rent umuligt det. 
— Skulde du kjøbe kanske?" 

Skipperen lod ligegyldig; han spytted over 



') Vindstille. 

Rækken og saa ud i det blaa. Baaden blev 
liggende. 

„Hvor kommer Jægten fra?* spurgte langt 
om længe den ordførende Fisker, 

»Aa — hun kommer sørfra Sjøen. 

»Kan tænke det,* sa Fiskeren uden at 
lade sig forbløflfe af de tvære Svar. „Hun er 

godt fordreven fra Leden aaja, han blaaste 

stygt igaar. Du skal ind til Molde nu?" 

„Tør hænde det." — Skipperen tog sig 
til at fæste en Ende for at lade, som om han 
paa sin Side var færdig med al Forhandling, 
mens Fiskerne igjen talte sagte sammen og 
gjorde Tegn til at ro væk. 

„Du vil ikke ha Fisk da?" 

„Nej." — Skipperen holdt paa med Enden. 

;,Jamæn kunde det være godt at faa et 
Maal Fisk," knurrede en Matros. 

„Hold Kjæft, din Tosk! Fisken faar vi 
nok ligevel, om vi ikke koster Penger paa den," 
sa Skipperen. 

Fiskerne rodde fra — først med raske 
Tag et Stykke, men snart langsomt og nølende, 
som om de ønsked at bli kaldt tilbage, men 
om lidt hamled de henimod Jægten igjen. 

„Jeg mener, du faar et Par Torsker, saa 
du har til Kogemad," raabte Gamlingen fra 
Baaden og holdt to vakre Fisker op i Luften. 

,Du skal ha Tak/ sa Skipperen med et 
roligt Smil. „Og saa vil I vel gjerne ha en 
Skjænk? I faar komme ombord/ 

„Ja/ Fiskerne gjorde en Del Omstændig- 
heder for god Levemaades Skyld, men saa 
kravled de ombord og fik sig en god Smag af 
„Bergensvaren**. 

Og Skipperen blinked slu til sine Folk. 
Det var mere end gratis Fisk til Kvelds, han 
vilde vinde ved sit fine Diplomati, som han 
havde øvet paa Fiskerne. Men ogsaa disse 
vilde vinde noget mere end en Snaps paa Fald- 
rebet, og Gamlefar var ogsaa en fin Diplomat. 
Han stod der og smatted paa Eftersmagen 
af den ramme Finkel og snakte om Stormen 
igaar, saa rundt den rene Horisont og spaadde, 
at „han** vilde komme endnu stærkere igjen 
imorgen, men ikveld kom det ingen Utrønne 
— det kunde bli slemt for Jægten, om hun 
ikke kom ind til Gossen ikveld; saa var det 
lidt Prat om de siste Forlis — de havde været 
mange og somme af dem ret store, men det 
var sjelden andre end Lensmanden, som fik 
godt af Forlisene og Strandingerne her paa 
Kysten — , saa om Kornpriserne i Bergen, om 
Kjøbmand Winkelman i Byen, som ofte havde 
kjøbt Fisk af Gamlen og Sønnen — „for han 
er Sønnen min, han der,** sa han, „og skal 

staa Brudgom strax nu til Helgen.* — Skip- 
peren lod, som om han ingen Betænkelighed 
havde ved at bli liggende over her paa vilde 
Havet, men Fiskeren sa for sikkert, at han 
da rimeligvis saa Land for siste Gang; om de 
bare kunde faa slæbt hende ind i Præste- 
gaardsbugten, saa laa hun der saa belejlig for 
Morgenbrisen. Han og Sønnen skulde gjerne 
ta paa sig at gjøre det. Om hvad de forlangte 
for det Arbeidet? — Nei, det var jo ingenting 
at ta noget for, men snilt vilde det jo være, 
om de kunde faa Vandkaggen ^) sin fyldt med 
Brændevin. Aajo — det var det sagtens 
Raad til. 

Og saa satte da Far og Søn sig til at 
bugsere Jægten; og de slæbte ordentlig i Sol- 
skinnet. Sveden silte ^) af dem. Armene værked, 
og Ryggen kjendtes som af Led. Og Skip- 
peren stod paa Dækket og smaalo. Fisken 
skulde han føre op paa Proviantlisten, og Bug- 
seringen skulde han tjene bra paa. 

„Hun er tung; Far,*" sa Sønnen og tørred 
Panden. 

„Hun er ikke let," indrømmed Gamlingen. 
„Men saa faar vi være glad til at faa Bryllups- 
brændevin for ingenting." 



') lille Tønde. *) drev. 

Og uden at hvile trak de paa Aarerne 
den hele Eftermiddag gjennera. Det var en 
af de almindelige Byttehandler her ud for 
Kysten. 

Passageren havde hørt paa Forhandlingen 
med Interesse, og engang var han nær ved 
at blande sig op i den, men da Forretningen 
ligevel blev afsluttet, vendte han sig til Skip- 
peren og spurgte, om der saa var Udsigt til 
at naa frem til Folk inden Kveld. 

„Ja, ikveld kan Musiøen faa hilse paa 
Akerøpræsten. Og hos ham kommer en ikke 
bort, har jeg hørt. Det kantrer saa mangen 
Spaniafarer paa disse Højder, skal han lægge 
Mærke til — se alle disse Baaerne rundt om- 
kring, — og en Præst er nu bare et Stykke 
Menneske, han med, ved jeg. Ikke tror jeg, 
de har det bedre i Kjøbenhavn end det, han 
har i Kjelderen." 

— Paa den indre Side af den største blandt 
Skjærgaardens Øer skar sig ind en liden Bugt, 
som i Uvejr kun daarlig vilde tjene som Havn. 
Did ind slæbte Fiskerne Jægten, kom saa om- 
bord, fik sin Hyre, Kaggen fuld med Finkel, 
og atpaa ^) en Skjænk til Afsked. De gik i Baa- 
den og drog hjemover glad og fornøjet over vel 
2 

') oven i Kjøbet. 

gjort Fangst, for nu var der ingen Hindring 
for Bryllupet mer. 

Skipperen lod kaste Anker og vilde sende 
et Par Mand iland med Fortøjningstrosse. 
Men saa blev alles Opmærksomhed fæstet ved 
en Flotille, som kom udover fra Land. Det 
var to Baade med tre Mand i hver, som kom 
slæbende paa en stor synklastet Pram. Da 
de kom nærmere viste det sig, at Pramen 
var fuld lastet med Muldjord. Bag i den ene 
Baad stod en storvoksen Mand og holdt Slæbe- 
touget og gav Anvisning om Kursen — hen- 
imod en Holme udfor Pynten af Øen, et nakent 
Stykke Berg, som stak op af Havet. Han var 
klædt som en Bonde i Arbeid med Mærker 
efter Graving i Jorden; han saa op, da de 
kom frem til Jægten, og hilste med et lunt Nik. 

„Det gaar vel an at fortøje derinde?" 
raabte Skipperen ned. 

„Det er stor nok Sten at binde i," s varte 
Høvedsmanden. 

;,Det er vel Præsten, som har Strandretten 
her?" 

„Skal nok saa være, siden det er Præste- 
gaardens Grund." 

„Han Far skulde vel ikke finde paa at kaste 
los, naar vi vel har fortøjet.^" 

„Det gjør han nok ikke, naar han faar 

det, han skal ha." Og Manden bag i Baaden 
saa op med et Smil. 

„Nejgu, om han skal bli rig af mig!" sa 
Skipperen. „Jeg tænker, hun ligger ufortøjel. 
Aaja, det er sandt, som de siger, at Præste- 
sækken aldrig blir fuld." 

„Kanske det er, fordi slige som du ikke 
har Hjertelag til at lægge noget i den?" spurgte 
Manden og lo. De andre i Baadene lo ogsaa. 

„Du er stiv i Munden, Bonde. Kanske 
du tjener hos Præsten?" 

„Det var ikke urimeligt det." 

„Saa kan du gaa hjem og si, at han 
kan vente en Gjæst ikveld, hvis han ikke er 
for nøjeregnende med et Maal Mad og lidt af 
det, han har i Kjelderen." Og Skipperen 
blinked med det ene Øje til sin Passager, der 
stod og betragted Landskabet — den grøn- 
klædte Bakke op fra Stranden med Kirken 
paa Toppen i mørk Tegning mod den gule 
nordvestlige Himmel, tæt ved Præstegaarden 
med store rødmalte Hus i Ly af et graat Berg, 
krøblede Buske foran i Bakkeheldet, og saa 
en uhyre Slette af sort Myrland ^). 

„Hvad er det for en Gjæst?" spurgte 

2* 

') Hede. 

Manden i Baaden. „Ikke rar Karen ^), tænker 
jeg, naar han sejler i Følge med dig." 

„Aldrig i dit syndige Liv har du set saa 
højfornem Herre!" 

Nu traadte Passageren frem til Rækken ^) 
for at forkynde Krydsildens Ophør. 

„Sig mig, min gode Mand," sa han, „hvad 
heder jeres Præst." 

„Jens Dreyer; men mest kaldes han Møg- 
Jens," svarte Manden, som nu havde ladet 
lægge bi, og baade Skibsmandskabet og Fol- 
kene i Baadene skoggerlo. 

„Ja — det er sandt I" raabte Skipperen. 
„Møg- Jens er det. Den Præsten skal være 
bedre i Fjøsbingen^) end paa Stolen, siger de." 

„Det er nok saa, de siger — ja." 

„Kan du fortælle mig, om Hr. Jens er 
hjemme?" faldt Junkeren ind igjen lidt utaal- 
modig. 

„Om en Time kommer han hjem," svarte 
Manden, saa op paa den unge Herre, som stod 
der fin og bleg hyllet i sin Kappe af militært 
Snit. „Jeg er sikker paa, han vil bli glad ved 
at faa en Gjæst," lagde han til og gav Tegn 
til at ro videre. Han nikked leende op til 
Skipperen, idet Baaden gled videre. 



*) Karl, Fyr. ') Rælingen. ') Møddingen. 

— Passageren lod sig sætte iland om lidt 
— kanske ligesaa meget af Trang til at røre 
Benene paa fast Jord igjen som af Lyst til at 
hilse paa en Præst, hvis blotte Tilnavn gav 
ham Fordom mod Manden. Han tog Vejen 
op til det graa Berg, som beskytted Præste- 
gaarden mod Vestenstormen, og deroppe blev 
han staaende en god Stund. Udover hvælved 
Havet sig blankt og blaat med en smal Taage- 
stribe til Grænse mod Himlens Flammeskin, 
og indover løfted Landet sig i skarpskaarne, 
forrevne Fjeldkjeder, Viker og Bugter kiled 
sig ind, og rundt dem grodde det grønt i Vaa- 
rens Lyst; længst inde lyste Romsdalsalpeme 
med Solglans paa de evige Fonner ^) ; men nær- 
mest under Berget laa de flade Myrstrækninger, 
som for Tusenaar siden var Bund for den 
uigjennemtrængelige Skog, hvis Rødder og 
forstenede Stammer hist og her stak op af 
den dybe Myr. Bare hist og her en Hytte 
ved Stranden som graa Spetter sydd ind i et 
nyvævet Teppe af lysegrønt Fløjl. Ingen Lyd, 
intet Liv i hele Synskredsen; som en Verden 
i Vordende — uhyggelig, ængstende, hemme- 
lighedsfuld trods det vide Syn i alt Lys. 
Solen sken kun for sig selv, det store Under, 



^) Snemasser. 

Havet, var sin egen Tilbeder, og Landet laa 
truende ensomt med store, stærke Knokler. 
Et stort Land med en Haandfuld Mennesker, 
som sled ud sin Tid med tungvint Stræv for 
hver Bid Brød i mørkt Alvor eller til Højtids 
i larmende Lystighed. 

Den unge Mand gøs, trak om sig sin 
Kappe, skjønt Solen endnu stod højt, og gik 
langsomt nedover. 

Før han vidste af det, stod han paa Præste- 
gaards-Tunet^), og da han intet Menneske saa, 
men af levende Væsener bare en Kat, som 
laa paa! Hellen''^) foran Fjøsdøren^), og en stor 
Gris, som skubbed sig op til sin Gar*), tog han 
en rask Beslutning og gik ind ad den aabne 
Hoveddør, saa gjennem en lang Gang og ind 
i en stor Forstue med mørke Tømmervægger 
og et Par gamle Stoler. Henne ved et lidet 
Vindu med dyb Karm sad en ung Kvinde og 
strikked. Hun saa op med et alvorligt Barne- 
ansigt, rødm ed let af Forlegenhed, lagde sin 
Binding^) i Vinduskarmen og reiste sig hilsende 
med et dybt og undseligt Kniks. Han mente, 
han havde Jomfru Præstedatteren for sig og 
bukked galant, spurgte saa, om det var mulig 



') Gaardspladsen. *) Trappesten. ^) Stalddøren. 
*) Indhegning. ^) Strikketøj. 

at faa hilse paa Hans Velærværdighed. Hun 
svarte med lav Stemme, at det var en Gjæst 
i Vente, og at det formodentlig var den vel- 
baarne Herre. Og idetsamme aabned hun en 
Dør og sagde med et nyt Kniks: 

„Vær saa artig at stige ind, Deres Vel- 
baarenhed." 

Han vilde til at gjøre opmærksom paa, 
at han ikke var den ventede Gjæst, men den 
unge Kvinde var alt borte, og saa traadte han 
ind. i en endnu større og endnu mørkere Stue, 
hvor det lugted gammel Tobaksrøg. Stive 
lædertrukne Stoler og Løj bænker stod i stram 
Række langs Væggerne, i hvert Hjørne et 
malet Klafbord, for de to Vinduer blomstrede 
Forhæng. N^pe havde han set sig om, hørtes 
larmende Skridt ude i Forstuen, og da han 
vendte sig, stod han Ansigt til Ansigt med 
Anføreren for Muld-Konvoien. Denne, som nu 
var klædt som lærde Folk flest — lang sort 
Kjole knappet op til Halsen, hvor et hvidt 
Halsbind stak frem. Knæbukser, sorte Strømper 
og Spændesko, Haaret sat op i pudrede Lokker, 
— han rakte Haanden ud med en glad Latter, 
en grov Arbeidsnæve, som besværedes af de 
stivede hvide Strimler. 

„Velkommen, min Herre! hjertelig vel- 
kommen!" raabte han, saa det gav Eko. 

Gjæsten søgte at holde sig stiv mod den 
Forlegenhed, han følte, lagde sin lange tynde 
Haand til Presning i Kjæmpens og smilte for- 
bunden. 

„Mit Navn er Løjtnant Adolf Pram," sa 
han. 

„Det var morsomt ! for saa er De jo Søn 
af min ædle og velbyrdige Ven og Velynder 
Hr. Justitsraad von Pram? — Aa, tag dog 
Plads, velbaarne Hr. Løjtnant, jeg ber Dem. 
— Hvor jeg glæder mig til at faa høre nyt 
fra mit kjære Kjøbenhavn, alle Musers hellige 
Sæde; for del er ikke bare Fjøsbingen, som 
interesserer Møg- Jens." Og saa lo han, saa 
det drønned. 

Løjtnant von Pram kom med noget som 
en Beklagelse af Mystifikationen og Skipperens 
Raahed; men Præsten afbrød: 

„Aa — det var en fortrinlig Spøg. Saa 
har De faat Anledning til at se mig i en pa- 
triotisk Syssel. Strax jeg kom til dette Kald, 
syntes jeg, det kunde være noget for en gam- 
mel Slagsbror som mig at ta mig af disse 
nakne Berg, som ligger rundtomkring og fryser 
i Havtrækken ^). Min Eftermand skal slaa Eng 
der, hvor jeg ikke fandt et Straa, da jeg kom. 



*) Havpustet. 

Hils Deres Hr. Far og fortæl ham dette; som 
vor største Ejendomsbesidder vil han nok glæde 
sig derved — ikke sandt? En stram gammel 
Herre, vor kjære Justitsraad, havde den Ære 
at hilse paa ham forrige Høst og komplimen-. 
tere ham udi Vers paa hans Geburtsdag." 

Adolf Pram fik ikke et Ord ind, om han 
ogsaa havde villet. Nu vendte den pratsomme 
Hyrde sig pludselig og raabte ud gjennem 
Forstuen: 

„Mor I Lillemor! — Sølvkrusene frem. — 
De skal faa kjende et Bryg, min Herre, ja, 
rigtig af den Sort, som gir Marg i Benene. 

Nej, De kan ikke forstaa, hvor glad jeg 

er ved at se et civiliseret Menneske indenfor 
min Dør; jeg vilde ikke ha været gladere, om 
jeg var tilbudt det beste Kald i Bergen! — 
Det gaar mange Aar imellem, at jeg ser et 
virkeligt Menneske — hvad skal de ogsaa her 
i Havskjærene? — Saa slaar jeg mig paa 
Filosofi og Jordbrug, det ene fortørker mig, og 
det andet rustificerer mig — naa, saa maa 
jeg en og anden Gangen ta mig en Sjæle- 
vækker Hurra! Der er Mor med Kru- 
sene. Det var ret. Lillemor!" 

Det var den samme unge Kvinde, som 
først havde modtaget Pram, der nu viste sig 
igjen — et stort Sølvkrus i hver Haand. Hun 

gik frem med nedslaget Blik og satte Krusene 
paa et Bord. 

— „Det er min Hustro Malena," fore- 
stille Præsten ceremoniløst. Pram reiste sig 
og kunde ikke godt skjule sin Forbauselse. 
Præsten lo. „De synes, hun er ung? — Naa, 
Malena-Mor, har du saa ønsket den velbaarne 
Løjtnant velkommen i vort tarvelige Hjem?** 

Den unge Husfrue gik frem, tørred Haan- 
den paa Forklædet og rakte den nejende frem 
med sænket Blik til Gjæsten, hvisked derhos 
næsten skjælvende: 

„Velkommen i vort tarvelige Hjem!" 

„Jeg takker, Madame! ** — Den galante 
unge Herre bøjed sig dybt og førte den røde 
Haand, som laa i hans hvide og ringbesatte, 
op til sine Læber; men hurtig og ræd trak 
hun Haanden til sig og gik højt rødmende 
nogle Skridt tilbage i Stuen, hvor hun blev 
staaende lidt og kasted korte, sky Blik hen 
paa sin Husbond, der lo drillende med Sølv- 
kruset i Haand. 

Pram havde set en Ting ; at denne Kvinde 
var vakker, ja, vilde været smuk, om hun ikke 
havde gaat i den klodsede, anstændige Vær- 
kenskjole ^), og med Haaret glat omkring Panden 



^) Hvergarnskjole. 

som en Morlille, og om hun havde forstaat at 
bære og føre sig som en ung Dame. Pram 
havde aldrig følt sig saa forlegen i Kvindelag. 

„Naa — saa Skaal da!" raabte Præsten 
og hældte Indholdet af det ene Krus i sig 
som i en mægtig Beholder. 

Gjæsten smagte paa det mørkebrune Bryg 
og satte Sølvkruset fra sig med et slet be- 
tvunget Grin af Væmmelse. 

„Ahaha! Kjøbenhavneren taaler ikke vore 
norske Varer. Han vil ha Vin. Hvorfor sa 
De ikke det strax? — for vi holder dog Vin 
ogsaa herude i Havskjærene." 

„Jeg ber, gjør ingen Ophævelser " 

„Snak! — Mor, ta op en Flaske eller to 
af den ælste spanske. — Min Kjelder er ikke 
at foragte. Vent lidt, Mor! — du ser jo, mit 
Krus er tomt — fyld op! — — Jo, ser De, 
det er nødvendigt for slige Kulturplanter, der 
er kastet op paa et koldt Berg, at ha noget 
at drive bort Melankolien med, for Vinteren 
er lang." 

Konen gik og kom hele K velden udover 
langsomt og lydløst efter Ægteherrens Bud og 
Vink, som altid gjordes i Venlighed. Da hun 
nu var ude, meddelte han fortrolig: 

„Her gik jeg som Fader Adam den første 
Dag og følte stadig væk, at det ej er godt for 

Manden at være ene. Men jeg havde nu ingen 
Lyst paa at faa en gammel Magdelone, og 
unge Piger staar ikke altid rede for en halv- 
gammel Præstemand." — Han gav sig til at 
karve^) Skraatobak med en Tollekniv mod Bord- 
pladen. „Bruger De Tobak, Hr. Løjtnant? 

— Aanej, De er ogsaa ung endnu. Nej, 

saa tog jeg endelig min Beslutning og rejste 
en vakker Dag for to Aar siden op til Trond- 
hjem i Besøg hos min Bror Kjøbmanden der- 
oppe. Han har en Guds Velsignelse af Døtre, 
og det var ingen Sag at faa overladt den 
ælste, — saa fik vi kongelig Dispensation, og 
saa blev hun Præstekone herude i Skjær- 
gaarden. Naa — hvad synes De om hende? 

— ikke egentlig noget for Kjøbenhavns fine 
Sale, men dog som et Slags Sir for mit Hus, 
og trods sin Ungdom — hun er bare tyve Aar 

— er hun en ret dygtig Kone, og med Tiden 
haaber jeg, hun kan bli min Alderdoms Trøst. 
-^ Aaja — ja san ! man maa finde paa mange 
Midler for at drive Melankolien paa Dør." 

Løjtnant von Pram sad stiv paa Løj- 
bænken og gav med et og andet Nik tilkjende, 
at han var med. I Virkeligheden følte han 
sig ikke paa nogen Maade tiltalt af denne 

O skære. 

djerve Fortrolighed ; den stod i larmende Mod- 
sætning til det, han var vant til ; dette bruste 
paa ham med haarde Slag, saa han kjendte 
igjen den rørlige Fornemmelse fra Bølgedansen; 
han gynged op og ned, hid og did paa Præ- 
stens stærke Røst. Da den gode spanske Vin 
kom, drak han derfor med Begjærlighed et 
Par Glas, og derved blev han mindre sky og 
stiv; Tømmervæggene syntes hjemlige. Møb- 
lerne fik blødere Form, og hele Rummet blev 
lysere og muntrere, og Præsten, som tømte 
sit Krus Gang paa Gang, vandt sig op i hans 
Yndest. 

Saa kom da Tiden til at spørge om nyt 
— især fra de store Begivenheder, som der 
gik utrolige Sagn om gjennem Landet. Præ- 
sten fik aldrig se en Avis, uden hvergang han 
havde Bud til Byen, men Avisen bar heller 
ikke ordentlig Besked om Begivenhederne. Var 
det nu virkelig sandt og vist; at den forban- 
dede Grev Struensee med samt sin confrater 
Enevold Brandt endelig ved Guds Naade var 
styrtet fra den stjaalne Højhed? — naa, det 
maatte vel være sandt, siden han havde faat 
kongelig Forordning om at stryge Karolina 
Mathilda af Kirkebønnen. 

„Ja — det var da ogsaa en Glædens Dag," 
sa han og kjeg dybt i Kruset. 

Den unge Mand rødmed let og skalv lidt 
i Stemmen, da han sa: 

„Stakkars Dronning! — Ved De, hvad hun 
har lidt? og kjender De al Sammenhængen?" 

Præsten tog Kruset bort fra sit røde An- 
sigt og saa paa sin Gjæst med optrukne Bryn. 

„Hvadfornoget! — Jo, jeg siger Dem, unge 
Herre, at der var Fest i Himlen, da det endelig 
blev Slut paa den gudsbespottelige Handling 
at anraabe Herren om Beskyttelse for hin let- 
færdige Taske!" — Han satte Kruset saa 
haardt mod Bordet, at Ølet skvalped over, og 
vedblev med Prækerøst: „Har hun ikke be- 
smittet vor naadigste og højt elskede Konges 
Hus og Ægtekammer? — vidste hun ikke, at 
den nederdrægtige tyske Medikus var en liderlig 
Atheist og en Kirkens snigmorderske Argefiende? 
og dog gav hun sig til ham! — Jeg har bedt 
den Almægtige fra hans hellige Sted, min ind- 
viede Prædikestol, i Kredsen af mine troende 
Sognebørn, at han vilde sende sit Lyn og 
knuse sine frække Fiender! — Men han er 
saa langmodig," lagde han til i beklagende 
Tone og tog igjen Kruset med skjælvende Haand. 

Adolf Pram var under denne Torden biet 
rød, og mens han reiste sig og gik borttil 
Vinduet, skalv de nervøse Rynker ved Øjnene 

stærkt. Han væded Læberne som for at sige 
noget, men han fik det ikke frem. 

Præsten tog fat igjen — roligere og ge- 
mytlig efterven ny Styrkning: 

„Naanaa! jeg mærker, jeg ivrer mig. Men, 
ser De, min Kjærlighed til vor naadige Konge 
og hans guddommelige Kald gaar foran alt." 

„Har ikke ogsaa Dronningen faat det 
samme høje Kald?" fik Pram endelig frem. 

Præsten saa overrasket ud. 

„Guds Død, unge Herre, De er en mægtig 
Disputalor for Deres Alder I — Jovist, jovist! 
men det havde ogsaa Jesabel og maatte dog 
herunter paa Herrens egen Befaling. Nu, sæt 
Dem saa igjen, drik og vær glad. Jeg forstaar 
saa godt, at en ung dejlig Kvindes selvfor- 
skyldte Ulykke kan sætte en kjæk ung Ridders 
noble Sentiments i Rørelse. Men — jeg raader 
Dem : lad af med det, ti det er baade syndigt 
og uklogt." 

Det faldt Adolf Pram ind at anstille en 
Prøve og betydningsfuldt sa han: 

„Men om nu de siste Undersøgelser skulde 
ha vist, at Dronningen er uskyldig, — om der 
var undervejs en kongelig Forordning, som bød 
Rigernes Præster at bede Gud om Tilgivelse 
for alle dem, der havde gjort hende Uret — 

vilde det være Glæde eller Sorg i Himlen ved 
det?** 

Præsten stirred stivt paa sin Gjæst og 
fandt paa længe ikke Ord, men endelig brød 
han ud: 

„Gud forbarme sig — saa De skræmmer 
mig, velbaame Herre! — Fortæl, fortæl! er 
Struensee fri?" 

Adolf Pram taug lidt, men saa sa han 
adskillig bevæget: 

„Grev Struensee er ikke mere.** 

„Naa — saa være Gud lovet i Evighed!" 
jubled Præsten. „Og min gode Ven og Studie- 
kamrat Ove Guldberg, hvilken Rolle har nu 
han?" 

„Han er den mægtigste Mand i Danmark 
og Norge — siges der." 

„Naaja — rigtignok var han ikke noget 
godt Hode, men han vil komme til at være 
en Løve for Kirken, og det er jo Hovedsagen 
efter disse dumdristige Forsøg paa at afkristne 
Landene." — Han gik bortover Gulvet med 
et glad Smil, og saa knipsed han med Fingrene 
og svinged sig paa Hælen og sa : „Ja, saa skal, 
min Sjæl, den gode Ove gi mig et bedre og 
behageligere Kald! — Jeg drikker en Glædes- 
skabs Skaal for denne Dag!" 

Gjæsten følte sig ikke vel tilmode. Han 

havde noget skarpt at sige, men havde ikke 
Mod til at komme med det til den vellærde 
og ærværdige Herre. Han tog et Par Glas 
Vin for at vinde Hjertelag, og det lyktes ogsaa, 
men idetsamme han skulde rykke i Marken, 
blev hele hans Alvor og mandige Vrede slagen 
ved Fremtrædet af en højst snurrig Skikkelse. 

En liden krogrygget Gubbe med rød- 
sprængte, smilende Øjne, blaa Næse, et Ansigt 
med utallige Rynker, skaldet spids Isse, om 
Munden et skarpt Træk som et fastgrodd 
Haansmil eller et spottende Satyrgrin. Klæd- 
ningen, han bar, stod i Forhold til det dis- 
harmoniske ved Fyren. Lang Frak gjort til 
en Mand af hans dobbelte Størrelse, rød Vest 
med lange Skjøder og trange Knæbuxer om 
de hjulede Ben, Strømper i Valker om Læg- 
gerne. Der stod han paa Træskelen og bukked 
i korte Ryk, som om Halehvirvlerne var af 
Led, med Hænderne foldet foran Brystet. 

„Far har sendt Bud," sa Gubben. 

„Naa — er du der, Ole? — ja, jeg tænkte, 
han kunde ha godt af et Krus 01 og god Mad 
i godt Lag. Og saa vil han jo saa gjerne hc^re 
nyt fra den store Verden, hvor han engang 
hørte hjemme.** Præsten klapped sin nye 
Gjæst venlig paa Akslen og førte ham til Sæde. 
„Denne velbaarne Herre, skal han vide, er 

3 

Løjtnant von Pram af den rige Familie, han 
ved. — Hr. Løjtnant, De tillader, at jeg viser 
Dem denne min ærværdige Medhjælper i min 
Hyrdegjeming, Klokker og Skoleholder her paa 
Øen, Ole Tangen/ 

„Ja — jeg kjender meget godt til den 
ædle Familie — fra den Tid jeg gik som Bud 
for min Herre Bispen i Trondhjem," begyndte 
den gamle og gned sig tilfreds i Hænderne. 
„Men siden har jeg tjent under fire Konger og 
fem Præster her paa min hjemlige 0. Det 
var Hr. Mogens Pallesøn, som satte mig ind 
i Kaldet; han var en højlærd dansk Mand, 
som ingen forstod, der han talte paa Stolen, 
men naar han messed for Alteret, da gav det 
saa stærk en Klang, at alle henfaldt udi Graat 
og Suk. Men saa kom han nok i Skade den 
gode Guds-Mand for nogle Lejermaal, som ond- 
skabsfulde Lodser i Bjørnsund klaged over 
formedelst deres Koner, og saa blev han for- 
fremmet og kom herfra. Den næste * 

„Saasaa — gjem nu sine Historier til se- 
nere. Først et Glas! — vil han ha 01, Vin 
eller Brændevin?" afbrød Præsten den snak- 
somme Klokker. 

„Hehe! naar Far vil traktere saa over- 
flødig pent, saa — ja. Vin er sød og dejlig 

at smage, men Brændevin er best for en gam- 
mel Mage — især naar Ølet kommer efter." 

„Jo — han forstaar at vælge, min gode 
Olel" lo Præsten. 

— Og der kom Brændevin og der kom 
01 og Vin, og der var Snak om dit og om 
dat. Klokkeren fortalte om sine fem Præster, 
og hans Velærværdighed mored sig kostelig 
over sine Formænd og drak Minnebægre for 
dem. Pram deltog lidet i Lystigheden, han 
var næsten aandsfraværende, naar Talen ikke 
rettedes bent ^) til ham — som da Præsten fore- 
slog ham Reisefølge til Byen næste Dag. Han 
skulde ind og delta i Stiftelsen af et „patriotisk 
Selskab", sa han. Pram tog imod Tilbudet 
og lo ved at bli over til om Morgenen. 

Og den unge Præstekone opvarted med 
det beste, som et velforsynet Præstegaards- 
stabur^) formaadde. Og Kveldsmaden blev nydt 
under Præstens larmende Snak og Klokkerens 
ledsagende Fnisen. Den unge Kone sad al- 
vorhg for Bordenden, Pram rykked hende nær- 
mere og nærmere, talte meget i lav Tone og 
stirred med tindrende Blik paa hendes Ansigt ; 
men hun svarte kun kort og saa ned paa sin 
Tallerken. Han drak af Vinen; den begyndte 

at brænde ham i Aarerne, han følte en vild 
Lyst mod noget, der ellers maatte ha syntes ham 
umulig; mere og mere begjærlig slugte han 
denne Kvinde med Blikket, og han saa med 
vild Glæde, at hendes Ægteherre drak Dram 
paa Dram, saa baade han og den anden geist- 
lige Herre begyndte at snuble over Ordene og 
føre usammenhængende Tale. 

— Det var biet langt paa Nat. Præsten 
og den gamle Klokker hang over Bordet. Der 
var ingen Samtale mer, bare nu og da et me- 
ningsløst Ord, som lalledes ud og fulgtes af 
en idiotisk Latter. 

Adolf Pram reiste sig. Hans Pande var 
rød, og Øjnene funkled med feberagtig Glans. 
Det var, som om han vilde vakle, og han 
maatte holde sig fast ved Stolryggen et Øje- 
blik. Saa gik han med stille Skridt ud af 
Stuen, saa sig tilbage, da han var kommen i 
Forstuen, stod lidt igjen, men sneg sig hurtig 
videre. Forstudøren stod aaben til en Svale 
— derfra førte en Trap ned til en tarvelig 
Have med unge Spirer af Gulerod, Timian, 
Paaskelilje og Krusemynte. Pram havde lagt 
Mærke til, at Præstekonen var gaat ud af 
den Dør. Der sad hun ude i Svalen. Hun 
havde knyttet et Tørklæde over Ryggen, Al- 
buerne var støttet mod Knæerne, og Hodet 

hvilte i Hænderne, Kindens Runding tegned 
sig mod den graablaa Morgenluft; Øjnene var 
lukket, hun trak Pusten^) tungt, var nær ved 
at søvne ind og hørte ikke, at nogen kom. — 
Han stod over hende; han kjendte, hvor det 
hamred i Tindingerne, hvor Blodet fossed 
gjennem hele hans Krop. Just saa — ved en 
pludselig Overraskelse midt i Drømmen, som 
kanske hans Ord havde git Retning, efter disse 
Drikkesceners væmmelige Virkelighed, — var 
hun istand til at gribes af en pludselig Kjær- 
ligheds Brand, maatte det være nu; og hvem 
havde vel modstaat hans Dristighed? — ja,- 
om det saa gjaldt hans Liv — han maatte! 

Hun kjendte et fast Greb om sit Liv, 

for op og snoed sig ud. 

Aldrig havde den sejrsvante Løjtnant von 
Pram mødt et sligt Blik hos en Kvinde som 
dette kolde, forundrede, stærke, der saa ind i 
hans drukne Øjne. Han veg og fandt ikke Ord. 

„Bort!" sa hun, pegte ud og gik stilt og 
langsomt som vanlig ind gjennem Forstuen. 

Han stod igjen ude i Svalen og kunde 
knap sanse, hvad der var foregaat. Han hørte 
hende derinde sige roligt og klart med sin 
dybe. sørgmodige Stemme: 

*) Vejret. 

„Sover du, Onkel Jens? — Det er nok 
best, du gaar i Seng." 

Saa hørte han Præsten lalle: 

„Hvor blev det af den velbaarne Løjtnant?*' 

„Han er reist,** svarte hun saa højt, at 
han forstod, det var Meningen, han skulde 
høre det. 

Saa listed han sig ned af Trappen, gjennem 
Haven, svang sig over Stengjærdet og lagde 
paa Sprang nedover Bakken til Sjøen. Det 
var koldt, en frisk Morgenvind strøg nedover 
fra Fjeldene. Han følte, hvor Panden svaledes, 
Tankerne klarned saavidt, at han forstod, at 
han var fuld og havde været dum. 

„Jægt ohøj!" raabte han, og der blev git 
Tegn fra Skibet. 

Mens han vented paa Baaden, der lang- 
somt sattes ud efter ham, vasked han sig i 
det kolde Havvand, Rusen veg mere og mere 
for et Tryk af Skamfuldhed, men han følte 
sig lettet, da Matrosen, som kom med Baaden, 
fortalte, at det just nu var belejlig at bruge 
Morgensnoen ^), saa vilde de naa Byen paa faa 
Timer. 

Solen gled alt med lysgule Straaler over 
Romsdalsfjeldenes højeste Topper. Ind gjen- 

nem Sundet jog grønne Bølger med hvid Skum- 
hat. Det skrangled i Spillet, Ankeret gik op, 
Sejlet for i Top, og for strygende Bidevind 
gik det ind til de trange Fjorde. 

»Var det ikke, som jeg spaadde, at den 
Præsten har gode Varer?* sa Skipperen leende 
og skotted til Passagerens slappe Ansigt. — 



II. 



N. 



<aar man kommer sejlende ind fra det 
aabne, vide Hav, reiser Landet sig som en* 
Mur, en vil knuses mod. Men Muren brister, 
og ind i et Eventyrland gaar det — langt frem 
med stadig vigende Vægger paa begge Sider. 
Et Eventyr — som naar Skytten paa Vidden 
gaar sig vild, og Fjeldet saa pludseligt aabner 
sig og byder ham Hvile i dejlige løvfulde Lun- 
der om prægtige Gaarder. Et Huldrehjem, 
hvor Luren toner i vemodig Lok^), og Bølin- 
gen^) bejter^) frit i blomstrende Eng. 

Rundt et Næs endnu, og Eventyret ligger 
for en! 

Skogvoxte Smaaøer kommer svømmende 
i Rad midt i Fjorden, spejler sig, synes paa 
Frastand at svæve i Luften ; og Næsset stræk- 

ker sig langt ud efter dem, som om det vilde 
hente dem igjen til sig — disse fra Hjemmet 
løste Barn. Gjennem Furernes Grener blinker 
Vandet paa andre Siden Næsset og maaler sit 
blaa med Bakkens nyskabte grønne. Graa- 
gaasen vagger ^) omkring, bider af unge Urter 
og leder sig op et Sted at lægge sine Æg. 
Hejren staar i Fjæren^) paa et Ben og venter, 
at Smaafisken skal komme og byde sig frem 
til Mad. Den ligger og knurrer under Land, 
Ternen gjør Krumsprang, og Maagen varsler 
Fare. 

Mod Solen ligger den vide Strand — 
grøn med brogede Blomster iblandt. Saa 
hæver den sig til Aas og Fjeld, og bagenfor 
ruller atter Havet med sin stadige sukkende 
Sang. 

Havet har kilet sig ind, hvor Muren brast, 
og finder det en aldrig saa liden Revne, saa 
skyder det ind en Finger, river Landet isønder, 
skyller mod Fjeldets Fod, maler det Korn for 
Korn med tusenaarig Taalmod, ører'^) op Stran- 
der og Næs af det, det malte, og møder længst 
inde Elvene som Bud fra Døtrene, de mørk- 
blaa Fjeldvand, og disse Bud har malet med 
vilter Hast og bærer med sig Emner til videre 

Bygning af Dalens Enger, men farer stundom 
op i rasende Vrede og river paa en Dag ned, 
hvad de bygde i Tusenaar. 

I Tusenaar endnu, i Millioner af Sekler 
kan Havet i Taalmod og Elvene i Ilterhed 
gnage og slide paa Fjeldets Fod. Det mærker 
næsten ikke, at nogen vil det tillivs, siden 
dengang, det ved et Vidunder blev kløvet. 
Stolt og ubekymret løfter det sine mange 
Hoder og holder Vagt over de spæde, sommer- 
korte Liv, som Aar efter Aar stræver sig op 
over dets kolde Bryst. 

Solen sken, og Varme kom i Skogen; den 
sendte sin Duft langt ud over Fjorden; og 
Agrene spired, og Løvet sprat^). Og paa Stran- 
den gik Folket og rydded og bygged Grænder^) 
for Slægterne, der skulde komme. 

— Indover Fjorden bar det for 

Morgenbrisen. Fra Næs til Næs, der danned 
runde Bugter med jevne Strander. Og i den 
luneste Bugt laa Kjøbstaden og speiled sine 
halvhundre smaa Hus i det blaa Vand. 

Den unge Herre kom op paa Dækket efter 
nogle Timers tung Søvn. Han følte sig ilde 
ved over Nattens dumme Færd. Ikke just 
det, at han havde krænket Hjemfreden, men 

at han havde gjort det saa dumt og klodset, 
og at han, den forvænte Kjøbenhavner, udlært 
ved selve dette Hof, hvor man vandt, hvad 
man vilde, ved Behændighed, ja, hvor end 
ikke Dronningen selv havde vært for høj en 
Frugt at plukke, — at han, Adolf Pram, ikke 
kunde la være at tænke paa den lille Kvinde 
i Værkenskjolen ! — Men da han stod paa 
Dækket og saa rundt paa alt det friske Liv i 
Vaarnaturen, gik den trykkende Ængstelse og 
ubestemte Længsel over til en blød Stemning 
og Lyst til Meddelelse. Der var ingen anden 
at meddele sig til end Skipperen, som stod 
ved Roret. 

„Det er vakkert her, Skipper T brød 
han ud. 

„Aaja — her er ikke stygt,** indrømmede 
hin og havde Opmærksomheden fæstet paa 
Sejlløbet. 

„Er ikke det Romsdalshorn? — Jeg kjen- 
der det nok igjen, skjønt jeg bare var et 
Barn, da jeg drog herfra. — Det var med et 
stort Skib, jeg rejste den Gangen.** 

„Naa — saa lidet dette er, saa kommer 
det nu frem tilslut,*" brummede Skipperen og 
strak sig til Siden for at se forbi Adolf. „Jeg 
har forresten nok skjønt, at Musiøen har været 
paa disse Kanter af Verden før.** 

„Ja — det skulde jeg tro! — Jeg er født 
derinde i Fjordene/ 

„Aanej vel? Ned med Sejlet, Gutter! 

Ankeret klart!" 

„Men nu har jeg været ude i ti Aar/ 
fortsatte Løjtnanten. 

„Det var længe. — Lad falde!* 

Raslingen af Ankeret, idet det faldt, tog 
det barnslige; „aaja, det er længe," som Adolf 
sukked ud. 

Det var første Gang, Passageren havde 
indladt sig saa længe med Skipperen, og da 
var det denne, som i Følge sit Kald maatte 
være kold og mut. 

Jægten havde fundet sin Plads i Rækken 
af smaa og store, hjemmehørende og fremmede 
Skib, som laa i en Krans udenfor de to — tre 
Sjøboder ^). Indenfor laa Bondebaader med Fisk 
til Levering — det lugted af den vigtige Vare 
over hele Havnen, og Kjøbsvender stod paa 
Sjøbodloftet og veied falskt, mens Bonden fik 
sig en liden Lur efter Velkomstskaalen. 

Fra den største Brygge lagde en Baad 
ud med en Mand paa Bagsædet. 

„Nu kommer han selv ombord," sa Skippe- 
ren med Ærefrygt og kasted over Faldrebet. 

Og „han selv" svang sig raskt over Ræk- 
ken og stod paa et af sine mange Dæk. Han 
var en Mand paa henimod de femti, høj og 
sirlig, pyntelig og smilende af Ansigt. Mens 
Skipperen og Folkene stod med Huen i Haand, 
gik Rhederen atterud til Passageren, tog sin 
Hat lidt af og rakte Haanden frem. 

„Mit Navn er Lorentz Winkelman,** sa 
han i en rask, halvt leende Tone. „Jeg ved 
ikke, om mit Navn er kjendt af den velbaarne 
Hr. Løjtnant — ti jeg tar vel ikke fejl i, at 
min Herre er Hr. Pram? — Jeg er, som De 
muligvis ved. Deres Hr. Faders, Hr. Justits- 
raadens. Kommissionær og — — ". 

„Og efter min Hr. Faders, Hr. Justits- 
raadens, Ordre og Befaling maaite jeg ufor- 
tøvet efter min Ankomst til Bergen indskibe 
mig paa denne Kommissionærs Skib," sa Adolf 
med et bittert Smil. „De har formodentlig 
Ordre til ufortøvet at sende mig indover 
Fjorden?" 

„Hr. Løjtnanten behager at spøge." — 
Winkelman blev forlegen, ti han havde vir- 
kelig faat en saadan Ordre om øjeblikkelig 
Hjemsendelse, men for det første forbød hans 
Artighed ham at ta en saadan Ordre efter 
Bogstaven — især ligeoverfor en saadan „for- 
loren Søn," som den gamle Justitsraad havde 

ytret, en saadan Yngling, der snarere saa ud 
for at ville byde end lyde — , og for det andet 
havde han sine Planer. 

„Jeg spøger ikke,** sagde Adolf. „Efter 
alt maa jeg tro, at De har faat en saadan 
Ordre angaaende Sikreisen af min Person **. 

Winkelman vinked afværgende med Haan- 
den ud i Vejret. 

„Jeg er naturligvis Hr. Løjtnantens Ser- 
vitør i alle Ting, saa at jeg maa skaffe Dem 
øjeblikkelig Skyds, om De saa ønskede det. 
Men jeg havde dog tænkt, at Hr. Løjtnanten 
først vilde unde mig Æren af Deres Besøg.** 

Adolf smilte ad Kjøbmandens kompli- 
mentøse Stil. 

„Det er neppe tilraadeligt at være min 
Hr. Faders Ordre overhørig i nogen Henseende, 
og jeg er overbevist om, at han ikke har bedt 
Dem om at slagte den fede Kalv for den for- 
lorne Søn.** 

„De sætter mig i den høieste Embarras, 
Hr. von Pram. Hr. Justitsraadens Fidelité til 

sin Kommissionær gaar ikke saa vidt. 

O! jeg beder Dem om dog at bevise mig den 
Gunst at kige ind i mit ringe Hjem. Jeg skal 
jo heller ikke negte for, at jeg brænder af 
Kuriositet efter at faa høre noget sikkert om 
de politiske Accidents.** 

„Jeg skulde være Rygtebærer, forat De 
kunde faa Anledning til at fryde Dem over 
Dronningens og hendes trofaste Tjeneres 
Ulykke!" sa Adolf med Uvilje, idet han mintes 
Gaarsdagens politiske Samtale. 

„Ej — Gud bevare Hr. Løjtnanten!* brød 
Kjøbm anden ud med uskrømtet Bevægelse. 
„Nej, min Herre, Borgerskabets Stemninger 
er ikke af den Beskaffenhed. Vi har ingen 
Grund til at klage over Hr. Struensees Hand- 
linger. Dog — ,** lagde han forsigtig til — 
„om disse Ting og Begivenheder anstaar det 
sig ikke mig som en jevn Kjøbmand at ha 
nogen udpræget Mening. ** 

Adolf svarte ikke. Han blev staaende en 
Stund og se ind mod den smilende lille By, 
vendte sig derpaa mod Winkelman og bad 
kort om, at Skydsbaaden maatte gjøres færdig. 
Winkelman bukked, men gjorde dog endnu et 
Forsøg paa at bevæge den unge Mand. 

„Siden min Bøn intet gjælder, maa jeg 
saa faa frembære en mulig stærkere, ti hvad 
kan gjøre en Bøn indtrængende om ikke 
skjønne Læber? Og skjønnere Læber end de, 
hvis Bøn jeg er paalagt at frembære, har 
aldrig inddrukket vor klare Luft. Ja, Hr. von 
Pram, vel er mit Hus ringe, men det inde- 
slutter dog for Tiden en Demant af sjelden 

Straalekraft. For at tale ligefrem, siden jeg 
ser Hr. Løjtnantens stigende Utaalmodighed : 
der opholder sig for Tiden i mit Hus en skjøn 
og fornem Dame, som tørster efter at gjøre 
Deres Bekjendtskab og tillige faa høre noget 
fra den store Verden, som hun tilhører/ 

„Nu gjør De mig nysgjerrig, Hr. Winkel- 
man. Men — ,** — han kom ihu sit natlige 
Eventyr og Præstekonens Øjne, slængte det 
dog fra sig med et Kast og sa muntert: „Nuvel, 
min Nysgjerrighed overvinder alle Betænkelig- 
heder. Jeg staar til deres Tjeneste.** 

„Nej, det er mig, som er Hr. Løjtnantens 
ydmyge Tjener." 



III. 

lir. Lorents Winkelmans „tarvelige Hjem** 
var det største og flotteste Hus i Byen, og det 
tjente al Verdens nogenlunde dignitære Per- 
soner som Hotel, naar det faldt dem ind af 
en eller anden Grund at kige indom denne 
Afkrog. Winkelman gjorde sig „en Ære og 
Glæde af at se udmærkede Mænd og skjønne 
Damer indenfor sit tarvelige Hjems Vægger", 
og det gik sjelden nogen Dag hen, uden at 
han kom hjem med en eller anden Gjæst. 

Men idag havde Madam Winkelman det 
mere end almindelig travlt. Fra Fadebur til 
Kjøkken, fra Kjøkkenet ud i Bislaget, saa ind 
igjen, en Tur i Spiskamret, frem og tilbage, 
ud og ind, — vraltende og tung i Vendingen, 
storstilet, skorstens varm, Kappen gleden ned i 
Nakken, Haarbuklerne i Uorden, de røde Armer 

ka vende ud^) i Vejret efter noget ubestemt, 
Snakketøjet i stadig Brug. Ingeborg Kokke- 
kone sad rolig paa Krakken ^) foran Gruen ^), 
urokkelig som den, der baade forstod Tingen 
og vidste, at den kræved Opmærksomhed, med 
Træskeen i Haanden, et Linklæde om Panden, 
smagte nu og da smattende og gav korte, be- 
stemte Ordrer til Pigen, som passed Varmen 
under Gryderne. Hun fandt, at Madamen bare 
laa ivejen, og det havde hun ofte sagt hende, 
og hun sa det nu igjen. 

„Gaa ind til Barna dine. Madam Winkel- 
man, eller sæt dig ned,** sa hun. 

„Puh — puh! jeg har det saa travlt, synes 
jeg, Ingeborg.** Og hun satte sig et Øjeblik 
paa en Krak. „Det skal da rigtig ogsaa noget 
til at holde ud med sligt Gjæsteri Dag ud og 
Dag ind!** 

„Aa — det er vel ingen, som tvinger jer 
til det,** brummed Ingeborg mut. 

„Tvinger — nej, ikke paa den Maaden. 
Men naar en har saa høje Tanker som min 
Winkelman, saa faar en koste lidt paa det.** 

„Har han saa høje Tanker, Manden din?** 

„Ja, Ingeborg; han tænker paa en Raads- 
titel.** 



') langende ud. ') trebenet Stol. *) Skorstenen. 

3aadstitel? hvad er det for Slag?** 

„Ja — .nejmæn om jeg er rigtig sikker 
paa det, men det ved jeg, at jeg blir Frue 
med detsamme/ 

„Åa — jagu sa jeg det!" blaaste Ingeborg 
haanlig. 

„Blaas du. Mor, men du blaaser ikke, 
naar jeg er biet Frue." 

»Men jeg skjønner ikke, at denne Gaste- 
reringen skal til for den Sags Skyld?" 

„Jo — ser du, de Storfolk er glad i god 
Mad, og nu er det netop de, som skal skaffe 
frem denne Titlen," forklarte Madam Winkel- 
man ligefrem. 

Ingeborg Kokke lo spottende. 

„Nej — da var det vel rettest, de gjorde 
mig til Raadstitel, for mig er det, som lager 
til den gode Maden." 

„Jamen Winkelman koster den." — Nu 
havde Madam Winkelman aldeles ikke Lov til 
at plapre om disse Ting, Gemalen havde 
strængt forbudt hende det, men i Kjøkkenet, 
denne Verden for sig selv, syntes hun, det 
maatte være tilladt at lette sig lidt for de store 
Tanker, som tynged. Hun havde ikke bereg- 
net, hvad hun dog ofte nok havde set, at det 
var Kjøkkenvejen, de gik, Rygterne, som fik 

Herskaberne til at le ad sine Grander^). — 
»Synes du ikke, det skal bli Moro, naar jeg 
blir Frue?** spurgte hun. 

„ Aajo — da venter jeg, du blir fra Kjøkke- 
net,** svarte Ingeborg tørt. „Men jeg vil nu 
først se det,** lagde hun skeptisk til. 

Madamen bøjed sig hen til Ingeborgs Øre 
og sa lavt: 

„Du kan tro, Damen derinde har Magt 
til at lønne sine Venner." 

„Damen? — Har Kvindfolk ogsaa noget 
at si i sligt?** 

„Ja, blandt de fine og store har Kvind- 
folkene nu tildags mest at si," oplyste Ma- 
damen. 

Ingeborg tænkte sig lidt om, stak Skeen 
ned i en Gryde, smagte først selv, stak derpaa 
Skeen i Madamens Mund, og først efter denne 
stumme Raadslagning om Produktets Godhed 
var hun færdig at svare. 

„Åaja — det er ikke urigtigt det, at Kvind- 
folkene har mest at si," sa hun, „for det er 
nu de, som raar om Maden, og den er jo det 
fornemste paa denne Jord — næst efter Guds- 
ord da," skyndte hun sig forsigtig at lægge 

*) Naboer. 

til. „Men ved I nu rigtig, hvad hun er for 
en — hun Damen derinde?** 

Madamen rokked sin Krak tæt ind til 
Kokkekonen og blev ivrig. Hun stemmed 
Hænderne mod Laarene og talte hviskende og 
under hemmelighedsfuld Blinken og Nikken, 
saa de lange Øredobber dingled. 

»Ja — sig det, hvad hun er for en! 
Winkelman ved det, han, men jeg skal ikke 
vide det, for det skal holdes hemmelig, sier 
han min Winkelman. Men jeg har nu den 
Mening, at hun er en Slags Prinsesse" — 
Ingeborg blaaste ~ ; „jaja. Mor, jeg har Grund 
for min Tro, jeg, og nutildags sker mange 
underlige Ting. Min Winkelman snakker fran- 
søsk med hende, og mig påalægger han bare 
at kalde hende for Naadigfrøken. Guld og 
Ædelstene, Silke og Fløjel — det har hun vel 
nok af. Ogsaa er hun saa snil og nedladende. 
Rigtig et Syn til Menneske er hun!" 

„Naaja — ellers saa sier de nu mangt 
og meget ude i Byen," bemærked Ingeborg 
kjølende. 

„Saa — ? Ja, hun skal bry sig stort om, 
hvad de Kjærringerne sier! — Men hvad er 
det saa da?" 

„Nej — Gud bevare min Mund! jeg skal 
vist ikke værpe noget Æg. Det er ikke min 

Dont at gaa fra Hus til Hus med Snak og 

Sladder. Men ja, jeg synes nu ogsaa 

det, at det er rart for en saan Dame at slaa 
sig til her, naar det ikke netop er noget 
ivejen.* 

„Hvad skulde det være ivejen da. Mor?*" 

„Nej — hvor kan jeg nu vide det!** — 
Ingeborg rørte rolig i Gryden med et halvdulgt 
Smil. 

„Nu skal du snakke ud!" paastod Madamen. 

„Jeg har ingenting at snakke ud om, jeg. 
Men i min Ungdom hændte det engang, at her 
kom en fin og fornem Dame i Besøg til Gamle- 
præsten, Hr. Nils, og før hun reiste herfra 
igjen, var der kommen en ny Prins paa Præste- 
gaarden; men ikke havde Præstekonen ligget." 

„Dette har jeg ogsaa hørt, men du tror 
nuvel aldrig noget sligt om min Dame?" 

„Jeg tror ingenting, jeg." 

„Det er det retteste, du kan gjøre, for 
jeg maatte vel hest vide de Ting." 

„Naada, det er vel ingenting at ta saa 
haardt i, fordi om jeg ikke er godfor at lukke 
igjen Ørerne, naar de andre snakker. Javist 
maa vel Madamen vide det hest," sa hun med 
en tirrende ironisk Kræmten^). „Og om det nu 



') Rømmen. 

ikke var saa ret fat med Naadigfrøknen og- 
saa, ja, saa var hun da ikke den første, som 
var svegen af et Mandfolk.** Og dertil sukked 
Ingeborg over Ungdoms Minner. 

„Jo, det skulde være noget til Mandfolk, 
som fik Lejlighed til at svige min Dame! Hun, 
som har git saa mange Grever og Hertuger 
og Prinser Afsked med svedne Hjerter!" skrød 
den gode Madam. 

»Jøsses I** udbrød Ingeborg ironisk. »Jeg 
maa vel tro Madamen paa Ordet, siden hun 
snart blir Frue.** 

»Ja, hils alle Kjærringerne og Madameme, 
at baade jeg og Frøkenen blaaser i, hvad de 
sier; men bed dem bare passe sig!*' — Lyden 
af en Klokke afbrød hende. »Nu ringer Naa- 
digfrøknen efter mig.** Hun reiste sig, knytted 
Kappebaandene, strøg ned Kjoleærmerne' og 
tørred sig over Ansigtet. »Ja, saa faar du 
hjælpe dig uden mig en Stund, Ingeborg.** 

»Det tænker jeg," sa Kokkekonen, sendte 
saa Pigen et Ærend ud i Buret og fyldte der- 
paa ^ganske rolig sin Lomme med forskjelligt 
smaat — Æg, Sukker, Kjødstykker o. s. v. — ; 
hun gjorde det saa haandværksmæssig sikkert 
og ubekymret. 

— Madam Winkelman sejled gjennem et 
stort, tomt Værelse og stanste foran en Dør, 

som hun varlig pikked paa. Og efter et klart 
„Kom I** aabned hun forsigtig og traadte inden- 
for i et mindre Rum, der var smukt og rigt 
udstyret. Lyst og varmt saa det ud, Solen 
faldt ind ad Vinduet med de tunge lyserøde 
Forhæng, og vid Udsigt var der til Fjorden 
med Øerne og Fjeldrækken. 

En ung Dame laa paa en Løjbænk foran 
Vinduet. Hun var af sjelden Skjønhed, havde 
fine runde Træk, noget indadbøjede Læber, 
smaa, mysende^) Øjne, buede Bryn, gulagtig, 
blød Teint, høj Haaropsætning, yppig Figur, 
som hævedes stærkt frem ved Klæernes Snit. 
De lange, tynde Fingrer, som var stærkt besat 
med Ringer — ligesom Diamanter blinkede i 
Ørerne — , legte nervøst med et Hoved- 
vandsæg af Sølv, og hyppig væded hun Læ- 
berne med Tungespidsen. 

Hun nikked smilende til Madam Winkel- 
man, som blev staaende ved Døren. 

„ Naadigf røkenen ringte ? ** 

„Ja, Madam Winkelman, jeg vilde gjerne 
faa vide, om Deres Mand er kommen tilbage,** 
sa Damen med klar Røst, men dorsk Tonefald. 

„Nej, Naadigfrøken. Er der ellers 

noget, Naadigfrøken befaler?* — Og Madamen 
nejed og glatted sit blomstrede Skjørt. 

„Ih — vist ikke! jeg befaler aldrig. Men 
jeg beder Dem om at sidde ned og tale lidt 
med mig/ Og Frøkenen pegte træt paa en 
Stol. Det var en Blanding af Satire og Ven- 
lighed i det Smil, hun fulgte den tykke, rød- 
mussede Madam med. 

»Takker, men mit Kustyme .'* Hun 

satte sig paa Kanten af Stolen og overtænkte 
de Brokker af Konversationssprog, som Win- 
kelman i senere Tid om Aftenerne gav hende 
ind med megen Møje. 

„Sig mig. Madam, hvorfor De altid er saa 
retirée — saa sky for mig? — Jeg vil dog 
saa gjerne ha en fortrolig Veninde. Jeg er jo 
ung endnu** — den skjønne Dame sukked — , 
„og jeg trænger Raad og Støtte." 

Madamen saa i andægtig Beundring paa 
sin fornemme Gjæst. 

„Åa — Naadigfrøken er saa ung og fin 
og vakker I** udbrød hun. „Men jeg simple 
Kone er ikke noget for hende." 

Den unge Dame saa en Stund med et 
distrait Blik paa Madamen og spurgte endelig: 

„Er Folk bra nysgjerrige her paa Stedet? 
— beskjæftiger de sig ikke meget med at ville 
vide Besked om mig, den fremmede Fugl, som 

er kommen flyvende til dem uden Varsel og 
uden at synge ud sit Navn?" 

Madamen kjendte, at hun blev hed i 
Hodet, men takket være Skorstensrødmen for- 
raadte hun sig ikke, men svarte uden synder- 
lig Forlegenhed: 

„Her er jo mange Slags Folk, men om de 
nu ogsaa var saa ubeskedentlig at komme til 
mig, saa — ja, saa skulde de faa den Besked, 
de fortjente/ 

Damen hæved sig noget fra sin liggende 
Stilling og sa med stærkere og kjøligere Tone- 
fald, end ellers: 

„Madam Winkelman, jeg skal fortælle 
Dem, at jeg kommer fra de Steder, hvor det 
er Skik at lytte ved Dørerne. Den Vane kan 
jeg ikke lægge af, men skal man øve den 
Idræt, maa man gjøre det saa fint, at ingen 
mærker det — da først er det tilladt — , men 
her oppe er man altfor plump, og derfor bør 
man ikke gjøre mig noget efter. — — Ja, 
De har Ret, lille Madam, jeg blæser i, hvad 
man siger om mig, men her i dette Hus maa 
intet — ondt eller godt — nævnes." 

Den stakkars Kone følte sig som en 
Tjenestepige, der trues med Opsigelse. — Lytte 
ved Dører? — aaja, det var nok Skik noget- 
hvert Sted, saa det gav ingen Vejledning om, 

hvor Frøkenen kom fra, men Madamen havde 
altid følt det, som om hun stjal, hvergang hun 
lagde Øret ind til en Sprække, og denne Dame 
der, hun talte om det som god Levemaade. 
Verden maatte være anderledes ude. 

„Se saa, lad os nu være Venner,** vedblev 

Damen venlig. „Kom og sid nærmere." ^ 

Pludselig slog hun over fra den fornemme, 
nedladende Tone og jamred næsten, idet hun 
trykked Hænderne mod Tindingerne: „Aa — 
Gud! hvor jeg er ulykkelig!" 

Men det var for meget for Madam VlTin- 
kelmans gode Hjerte. En Gudindes menneske- 
lige Suk, det trak hende ned i Jammerdalen 
og under den enfoldige Godmodigheds med- 
ynksfulde Trøst. Madamen vralted hen og 
tog en af de fine Hænder og trykked og 
klapped. Den smukke Dame lukked Øjnene 
og tog mod Kjærtegnene. 

„Aanej — det har jeg nok set, at den 
smukke unge Dame ikke er lykkelig," sa 
Madamen ømt. 

;;Hvad har De set?" — Damen rykked 
Haanden til sig og satte sig opreist med et 
fornemt Blik paa Madamen. 

Men den gode Kone havde alt mærket 
saa meget af Menneskelighed hos dette Væsen, 
at hun ikke lod sig skræmme altfor meget. 

„Aa — naar jeg fulgte Frøkenen op i 
Skogen, og De sad paa Stenen og saa udover 
Fjorden, da var det vel muligt at se, at det 
ikke var bare Lykke, som bodde i det lille 
Hjertet/ 

Frøkenen lagde sig atter tilbage med 
lukkede Øjne og rakte selv sin Haand til 
Madamen. Saa begyndte hun om lidt i af- 
brudte Sætninger: 

„Nej — det er ikke bare Lykke. 

Jeg er ikke mange Aar over tyve, men 

jeg har levet saa meget — — — De blir 
g^ldrig saa gammel, som De ser mig her. — 
Sig det ikke til nogen, kjære Madam. Men 
lad mig faa Lov at komme til Dem og græde 
en og anden Gang. — Nej, ikke græde I hvad 
skal det være til at græde? — — Men De 
skal fortælle mig noget — — Eventyr og ly- 
stige Sagn. — Kan De morsomme Viser? 

Hahahaha!" brød hun pludselig af med en 
lang Lattertrille ved at se op paa Madam 
Winkelmans Ansigt. 

Den ømhjertede Kone havde ikke kunnet 
holde Taarerne tilbage længer. Saa skulde 
hun tørre dem bort med Forklædet, men paa 
det havde hun før tørret sine melede Hænder, 
og nu stod hun der med Øjnene fulde af Graat 

og de røde Kinder og Næsen hvidflækket af 
Mel. Hun var uimodstaalig. 

Mens endnu Latteren klang i stærke Bøl- 
ger, blev der banket paa Døren. Frøkenen 
fik frem et „Kom!** mellem Lattertagene, og 
Winkelmans bukkende Skikkelse traadte inden- 
for. Han oversaa strax Situationen, men lod 
sig ikke mærke med noget, sa noget paa 
fransk til Frøkenen, og hun svarte med Latte- 
ren tilbagetrængt: 

„Jeg ønsker at tage imod her. Madam 
Winkelman vil være tilstede.* 

„Madamen vil betragte dette Paalæg som 
en stor Ære og vil øjeblikkelig staa til Tje- 
neste, naar hun har ordnet sit Toilette/ sa 
Winkelman med et dybt Buk. 

Fulgt af sin vraltende Halvdel trak han 
sig tilbage. Hun var højst forvirret — først 
over Frøkenens pludselige Lattermildhed og 
saa endnu mere over Gemalens Fremtræden. 
Han vendte sig ublidt til hende og sa vredt: 

„Hvordan, i Pokkers Skind og Ben, kan 
du falde paa at vise dig for den naadige 
Frøken slig, du ser ud?** 

„Snille dig, Winkelman! — hvordan ser 
jeg ud da?** 

„Som et Kreatur! — du kompromitterer 
mig. Aldrig i Evighed skal det lykkes mig at 

opnaa en Titel, for det maa jo en blind Tig- 
ger se, at du umulig kan være Frue. — Saa, 
gaa nu afsted og fli om^) dig. Rap dig!** 

Mutter rusled afsted for at pynte sig til 
sin Rolle som Anstandsdame. Mandens Sprog 
var hun vant til, derfor tænkte hun ikke paa 
det, men ellers havde hun Hodet fuldt af 
Kjøkken, fornem Damesorg, Undring om, hvad 
for en fornem Person som skulde indlades til 
Frøkenen, Ængstelse for det store Selskab i 
Aften, og saa opunder alt en liden Strøm af 
Fruelængsel. Om lidt stod hun i fineste Puds 
igjen inde hos den unge Dame, som syntes 
særdeles adspredt og næsten febrilsk, indtil 
hun ved den næste Bankning paa Døren tog 
en fast Mine. 

Løjtnant Adolf Pram traadte ind. 

Hvis Madam Winkelman havde været en 
god Iagttager, vilde det faldt hende ind, at 
det overraskede Blik, den studsende Nølen, 
som viste sig i den unge Løjtnants Valsen, 
maatte betyde mere end Hylding af Skjøn- 
heden. Men Madam Winkelman saa bare be- 
undrende paa sin Frøken, og i hendes Hilsen 
laa der intet paafaldende. Og siden sad Ma- 
damen som en Støtte paa Stolkanten og lod 

O pynte. 

Gj æslernes Samtale glide sig forbi som en 
Strøm af Uforstaalighed med Tanker og Ord, 
der laa uendelig langt udenfor hende og hen- 
des Bevægelseskreds. 

Frøkenen begyndte med at spørge om de 
siste store Begivenheder, der havde rystet hen- 
des Hjemstavn. Og han fortalte tørt og uden 
Komentar, uden at gi noget af sin egen Fø- 
lelse tilkjende. Men hun hang ved hvert Ord 
og spurgte stadig videre — om Biting, om de 
enkelte Personers Skjæbne, om Struensees og 
Dronningens Bekjendelser, om saa meget, han 
ikke kjendte til. Han forsøgte flere Ganger at 
slaa om og tale om andet, men hun drev ham 
stadig tilbage til Hovedemnet, det voldsomme 
Drama, som Nyaarsgryet havde aabenbaret for 
Verden. Men det var ikke den store Lands- 
sag, der optog hende, hun syntes ikke berørt 
af den skammelige Blottelse af Raaddenskab 
og Jammerlighed i „de gode Kristianers og de 
store Fredrikers" Stat; det var Skandalen ved 
Hoflfet, de pikante Historier, hun med mer og 
mer nervøs Hast søgte at presse ud af ham 
— med Smil, med Suk, med Diamantstraaler 
lynende fra de smaa Øjne. Hun prøvte at 
trætte ham ud med denne Ildgivning og saa 
pludselig overvælde ham. Hun var en Falk 
paa Jagt i kredsende Flugt. Men hendes 

Bytte var paa sin Post. Han, som for faa 
Timer siden havde dirret af Brand for en 
ubetydelig, bondeagtig Præstekone, han slutted 
sig her foran dette straalende Vidunder fra 
Verden kold og stræng ind i sig selv. 

Nu og da vaagned Madam Winkelman op 
af sin Kjøkkendrøm, naar Frøkenens forcerede 
Latter eller højrøstede Udbrud kaldte paa 
hende. Og da kunde hun sidde lidt og høre 
med en pinlig Fornemmelse paa de nærgaaende 
Spørsmaal, denne fine Dame gav den unge 
Mand, om Ting, som en fin Dame ikke maatte 
kjende til — efter hvad hun havde ment før. 
Og hun tog sig til at undres paa, om den fine 
Verden dog, naar det kom til Stykket, havde 
samme Skik som den dernede, hun hørte til. 
Men var det saa, da var det jo lidet værdt at 
kaste bort Penger og sætte til Rolighed og 
Helse for at naa op i denne fine Verden. 
Naaja, hun forstod det vel ikke. Naar Win- 
kelman vilde ha en Raadstitel, saa var det 
vel rigtigt, og hun havde ikke andet at gjøre 
end holde Mund og skaflfe god Mad til de 
mange fornemme Gjæster. Hun sank hen 
igjen i sin egen trange, lune Tanke med femti- 
aarig, grundfæstet Ro, og vaagned ikke igjen, 
før der kom paa hende en kvælende Angst 
for, at Ingeborg lod Fuglerne svides. 

Adolf Pram reiste sig efter en halv Tiraes 
Besøg. 

„Jeg takker saa meget den tapre Hr. Løjt- 
nant, fordi De har ofret saa meget af Deres 
dyre Tid paa mig/ sa Frøkenen med nogen 
Dirren i Stemmen. 

„Da jeg traadte herind, havde jeg ingen 
Anelse om, hvem jeg skulde ha den Ære at 
tale med." Løjtnanten bukked og gik. 

Hun faldt tilbage paa Bænken, pressed 
Lommetørklædet mod Øjnene og hulked, men 
uden Taarer. — 



IV. 

Amtmand Blom var en liden rundfalden 
Herre med et rødmusset, godt Ansigt. Og som 
han stod der i Winkelmans Allerhelligste, det 
indre Kontor, og talte med denne fornemme 
Borger, var det vanskelig at sige, hvem af 
de to der var den høfligste, hvem der bukked 
dybest — enten den lange tynde eller den 
korte tykke. Sirligst ialfald bukked Winkel- 
man, men hyppigst var vistnok Amtmandens 
Bøjninger. 

Amtmanden forsikred, hvor ondt det gjorde 
ham, at hans Brev og Anmodning til Winkel- 
man havde voldt denne Bryderi i denne travle 
Fiskemodtagelsestid. Han havde jo bare an- 
modet om at faa laane Hus til et Par Timers 
Møde for at stifte det Selskab, der laa ham 
saa meget paa Hjerte. Men nu saa og hørte 
han, at den altfor elskværdige Vert havde 

vendt op og ned paa sit prægtige Hus med 
festlige Arrangements. 

Winkelman forsikred, hvor ondt det gjorde 
ham, at den velbaarne Hr. Amtmand ikke 
syntes at ville gi ham Ret til at festligholde 
en saa skjøn Begivenhed som et patriotisk 
Selskabs Stiftelse. Vistnok var han kun ret 
og slet en Borger, men derfor kunde han dog 
ha Interesse for det gemene Bedste. 

Da det saa blev Amtmandens Tur igjen, 
forsikred denne højtidelig, at det vilde være 
maliciøst at tvile paa en saa udmærket Mands 
Interesse, men det var det voldte Bryderi, han 
beklaged saa saare som sin Skyld. 

Men Winkelman lagde Haanden paa Hjer- 
tet og forsikred, at han ikke kjendte større 
Plaisir og Honnør end at kunne faa være Vert 
for den høje Embedsstand af det brave Bor- 
gerskab. Hans eneste Betænkelighed havde 
alene været hans Uværdighed. 

Og saa stod de og forsikred hverandre 
de to, og de kunde vedbiet i det uendelige, 
hvis ikke Amtmanden var kommen ihu, at 
Tiden for Mødet var kommen, og følgelig under 
Vertens Arm begav sig til den store Sal. 

— Imidlertid fandt et andet mærkeligt 
Sammentræf Sted i det Winkelmanske Daglig- 
værelse. Didhen gik Adolf Pram for at be- 

gjære Hjemsendelse, efterat han ovenpaa en 
god Middag havde erstattet Nattens Uro med 
en ordentlig Søvn. Men hvem andre skulde 
vel sidde der foran en Opdækning med koldt 
Kjøkken og Snaps og Vin end Hr. Jens Dreyer 
med Hustru? — Adolf blev idetsamme for- 
legen og turde ikke opsøge den unge Kones 
Blik, men tog sig hurtig sammen og svarte 
paa Præstens muntre Hilsen med Haandtryk 
og munter Latter. 

„Jo — De var en net Fyr, som rømte fra 
mig?** sa Præsten. „Vi var jo kommen over- 
ens om at reise sammen hid ind.** 

Adolf snakked noget om gunstig Vind og 
Bud fra Skibet og Misforstaaelse og gjorde 
Undskyldning. 

„Gamle Ole, Klokkeren, gik det baglængs 
med,** fortalte Præsten, „han blev saa fuld 
som en Alke. Jamæn gjorde han saa. Det 
er hans svage Side, skal jeg si Dem. Men 
en morsom og hyggehg Aften var det. Nei, 
Lillemor, har du hilst paa vor Ven Løjt- 
nanten?" 

Adolf dristed sig til at ta hendes Haand, 
som hang slapt ned, men hun holdt Øjet 
fæstet paa Bordet og rødmed dybt. 

„Havde jeg ikke min haarde Nød med at 
faa hende med idag, tror De?** vedblev 

Hr. Jens. „Hun var som sta — rent vet- 
skræmt. Enten har hun set Spøgelser, eller 
ogsaa har De eller gamle Ole forgjort hende. 
Naa — naa — ikke saa blyg, Lillemor! — 
du kommer dig jo nok igjen.** 

Nu kom Madam Winkelman og fortalte, 
at den naadige Frøken havde tat den faste 
Bestemmelse ikke at ta Del i Selskabet, men 
indbød den unge Præstekone til at holde sig 
med Selskab. 

^Bare kom — hun er saa god og saa 
venlig,** sa Winkelmans Halvdel opmuntrende 
til den unge Kone, som sad der forlegen og 
ræd som et Barn i fremmede Forhold. Og 
som et Barn blev hun tat ved Haanden og 
fulgt ind til den fornemme Dame. 

Præsten tog til sig med en overlegen 
Sundheds Kraft — baade af Spise- og Drikke- 
varer — og snakked dertil uophørlig løst og 
fast som med en mangea^-rig Bekjendt. Saa 
kom, Winkelman for med Amtmandens Bil- 
ligelse at indbyde Adolf Pram til Stiftelses- 
mødet. 

— Da Winkelman foreslog denne Ind- 
bydelse for Amtmanden, blev denne først taus 
og satte et bekymret Ansigt op, som om det 
var en haard Prøve for hans Høflighed ikke 
at kunne vise øjebliklig Redebonhed til at 

opfylde den gjæstfri Verts Ønske; men efter 
nogen Betænkning sa han: 

„Hr. Justitsraad von Pram til Berg og 
øvrige Gaarder er selvfølgelig en af de Her- 
rer, som jeg har tilskrevet mest indtrængende, 
men denne stolte gamle Herre har end ikke 
villet svare paa alle mine Henvendelser, og 
privat har jeg ladet mig berette, at han ikke 
ynder vort patriotiske Foretag/ 

»Men Sønnen, velbaarne Hr. Amtmand, 
ynder det i høj Grad.** 

„Selvfølgelig vilde det være af stor Vægt 
at ha med en Repræsentant for vor Egns 
største Jordegods. Og jeg overlader til Dem, 
kjære Hr. Winkelman, at indbyde den unge 
Herre paa saadan Maade, som De finder pas- 
sende." — 

— Hr. Jens holdt Glasset løftet og ud- 
brød, da han saa Verten træde ind: 

„Velgaaende, Siør Winkelman! — Ser 
han, hvor hans prægtige Kvinde alt har- sørget 
for min Krop ! Hun tænker præcist som gamle 
Fader Horats — ja, hvad Pokkeren er det, 
han sier? naa, det kan være detsamme; men 
et fornuftigt Ord om Mad og Drik var det. — 
Lad Dem nu endelig ikke opholde af mig, men 
gaa ind til de andre Patrioter. Naar jeg er 
færdig med denne Nødvendigheds- og Barm- 

hjertigheds-Handling mod min Mave, saa skal 
jeg ha den Ære al hilse paa de Herrer. Imid- 
lertid beholder jeg den unge Kriger her til 
fælles Opbyggelse. Han og jeg er gode Ven- 
ner; men han rømte fra mig i Nat — det var 
vel min gamle Klokker, som skræmte ham — , 
og til Bod skal han holde ud med mig i Dag 
og i Nat. Velgaaende!* 

Winkelman kunde bare bukke og smile 
til Hr. Jens's Taleflom. 

Adolf Pram, som følte sig trykket i sin 
forrige Verts Selskab, erklærede, at han maatte 
reise og bad Winkelman om at gi Ordre til 
Skyds. 

„Velbaarne Hr. Løjtnant, det vilde ej alene 
saare mig og mit Hus, om De saa brat forlod 
os, men det er ogsaa mange, som vilde føle 
Skuffelse derved," sa Winkelman. „Jeg har 
netop faat Paalæg fra Hr. Amtmand Blom om 
at indbyde Dem til at overvære det Møde, som 
netop er ifærd med at begynde, og han bød 
mig sige, at han vilde betragte det som en 
Ulykke for den hele Plan, om den herværende 
Repræsentant for det største Hus i vore Egne 
skulde vægre sig ved at træde beskyttende til." 

Den unge Mand følte det kilre i Ørerne 
og fulgte sin Vert, men Hr. Jens var endnu 

ikke „færdig præpareret til at paahøre Vrøv- 
let", som han sa. 

— Der var samlet et større Selskab, mest 
ældre Herrer, i den store Sal, berømt over 
hele Egnen som enestaaende i Størrelse og 
Pragt. Væggerne var betrukket med Lærreds- 
tapeter, som var bemalet med Billeder fra 
Trettiaars-Krigen, forgyldte Lister foroven og 
forneden. I Alens Afstand og i Brysthøide 
fra Gulvet var Lyshylder med blankpudsede 
Messingskjold. Under Loftet hang en Lyse- 
krone af Messing i snoet Arbeide. Møblerne 
var kommen fra England; de var af Eketræ 
og i tung Slil, med Gyldenlæders Træk. To 
kinesiske Spejle med Guldmaleri paa Ram- 
merne mellem Vinduerne og i et Hjørne en 
Skabklokke med et Maleri af Døden med sin 
Lja^). 

Der var, hvad Byen og Egnen kunde op- 
drive af Honoratiores. Embedsmænd, Gods- 
ejere af Embedsfamilie, Kjøbmænd og Bestil- 
lingsmænd. 

Der var Sorenskriver Lehman med det 
tillukkede Væsen og den strænge Tankerynke 
mellem Øjnene, han, der siden Bloms Udnæv- 
nelse til Amtmand havde gaat og vogtet paa 

O Le. 

Ormen i Brystet, at ingen skulde se den, han, 
som vidste, at han var lidet om tykt ^) af Al- 
muen, men heller vilde kaldes en haard Dom- 
mer end en god Mand, han, den danske 
Mand, som følte sig i Landflygtighed, men af 
doktrinær Retskaffenhed ansaa sig forpligtet 
til at være med i alt, som tjente til Folkets 
Opkomst. Ved hans Side sad hans argeste 
Fiende, Foged Altenburg med det listige Smil 
bag store Hornbriller; ingen var saa bekjendt 
for Bondeplageri som han, men i et Selskab 
var han behagelig og vittig; den sølverne 
Snusdaase blinked altid i hans Haand, og for 
hver Lystighed, han sa, tog han en Pris og 
bød sin tilfældige Grande^), som idag var By- 
foged Strøm, en gammel Kjæmpe med et en- 
foldigt Ansigt og tung Fremtræden. Der var 
ogsaa Prokurator Smørling, et hæsligt Benrad 
velskikket til at skræmme Bønder med; han 
aabned sjelden Munden uden for at nævne en 
Pengesum. Endvidere Kaptejn Schultz, „Hans 
Spidsrod" kaldet, en tyk liden Gubbe med et 
Bulbideransigt; ved hans Side Postmester 
Evensøn, en tilbageholden, nærsynet Herre, 
Poet ved alle Sorgens Anledninger; saa Præsten 
Henrik Muus med Træfoden, forhenværende 

Soldat, nu brutal Tordenprædikant ; Hr. Stian 
Klaussøn, Romsdalspræsten, som havde tjent 
sig en Formue af Romsdalsmarked per fas et 
nefas. Blandt de yngre vilde enhver have lagt 
Mærke til Ejeren af Bostad Gaard, Hr. Kan- 
celliraad Alsing, en Mand med et ædelt og 
intelligent Ansigt ; han var anset for sine mange 
Reiser og sin sjeldne boglige Dannelse, men 
ogsaa noget frygtet for sine ny Meninger om 
mange Ting. Naar saa er nævnt de to gode 
Venner, store Yndere af Lag og Munterhed, 
Kaptejn Hans von Rømer til Ellingsgaard og 
Student Koren til Rekdal, saa var Resten kun 
Mænd af det jevne Borgerskab — somme med 
og somme uden Officersværdighed i Væb- 
ningen — , og blandt dem var der ingen, som 
stod ved Siden af Winkelman, den eneste af 
Stedets Kjøbmænd, som drev større uden- 
landske Forretninger. Dog var der endnu en 
Person at fæste Opmærksomheden paa, som 
ikke netop hørte til de indkaldte til Mødet. 
Det var Winkelmans Faktotum, Hr. Kandi- 
dat i Teologien Andreas Højbjerg. I ti Aar 
havde han forgjæves suplikeret, da han efter 
eget Sigende fuldstændig manglede Patroner, 
og nu havde han slaat sig til Handelen trods 
sin Modbydelighed for den. Han betragtedes 
almindelig som en farlig Mand med en satirisk 

Aand og en skarp Tunge. Det hændte ofte, 
at Godtfolk i sine Forstuganger fandt haand- 
skrevne Vers om Personer og Forhold, og 
hvergang vakte disse bitre Piller — som for- 
resten intet litterært Værd havde — en ned- 
slagen Stemning i Byen: ingen tvilte om, at 
det var Andreas Højbjerg, som var ude, men 
de havde aldrig sikkert Bevis mod ham, og af 
Frygt bad man ham med i Selskaberne, hvor 
han da gik som en ensom Rovfugl; det var 
ingen anden end Hr. Henrik Muus, som vovede 
aaben Kamp med ham, men han havde negtet 
ham Lov til at præke i Kirken. Han stod 
ialmindelighed ligesom her i en Krog for sig 
selv — med fremskudt Underlæbe og et Haan- 
smil i de graa Øjne iagttagende alt, som fore- 
gik rundt om. Aldrig talte han først til nogen 
uden til Madam Winkelman; men for hende 
var den frygtede Hr. Satyrikus en fortrolig 
Omgangsven, som talte med hende om MadsteP) 
og Gigt og Vind og Vejr. 

— Mødet havde tat sin Begyndelse, efterat 
VTinkelman i el Glas Vin havde ønsket Her- 
rerne velkommen, og Amtmanden derpaa havde 
udtalt Held og Velsignelse over den gode 
Kong Kristian den syvende. Og nu sad Her- 

rerne i taus Spænding og vented paa, hvad 
et saadant Møde eller concilium vilde bringe 
for Afvexling i det ensformige Liv. 

Amtmand Blom takkede, fordi hans Op- 
fordring til Egnens gode Herrer var bleven 
mødt med saa megen Opmærksomhed. ^¥1 
ser rundt om i Landene et stort Opsving af 
Patriotisme/ sa han, „og det viser sig af 
denne talrige Forsamling, at vi heller ikke vil 
staa tilbage." 

»Jeg har aldrig staat tilbage, naar det 
gjaldt at hugge ind/ faldt Hans Spidsrod ind. 

Amtmanden bukked og fortsatte med at 
redegjøre for sin Plans Historie. Den var flere 
Aar gammel, men først i den siste Tid var 
Distriktets Embedsposter besat med saadanne 
Mænd, at han kunde paaregne velvillig Støtte 
fra dem til en kraftig Handling for Almuens 
Vel. Han havde ikke mødt Modstand fra 
nogen anden Kant end fra Distriktets største 
Godsherre, hvis Indflydelse han havde paa- 
regnet, men glædeligvis kunde man blandt de 
deltagende her ogsaa tælle med Repræsen- 
tanten for den yngre Generation af hin mæg- 
tige og ædle Familie. 

„Hm — hm I" hosted Hans Spidsrod be- 
tydningsfuldt, og da alle kjendte hans Nag til 
Familien Pram, saa man først paa ham og 

saa paa Adolf, der som fremmed sad ved 
Verlens Side. 

Amtmanden oplyste dernæst, at en af de 
indbudne, Kaptejn Hegerman til Bakke, havde 
sendt det Bud, at han gjeme vilde ha vært 
tilstede, men var hindret paa Grund af en 
Jagt efter nogle bortrømte holstenske Soldater. 

„Det kunde han helst la være, for han 
finder dem saa ikke ligevel ! raabte Hans Spids- 
rod og saa sig om med truende Blik. 

„Hyss! Silence!" hørtes et eller andet- 
steds fra. 

„Hvem vover at hysse til mig?" brølte 
den slagsmaalslystne gamle Mand. „Naa!" 
brummede han roligere med en triumferende 
Mine, da ingen svarte. 

Den humane Amtmand, som var ræd al 
Slags Trætte og Leven^), var i Forlegenhed 
for at finde Ord til at udtrykke sin Mening 
uden paa nogen Maade at gi den koleriske 
Gubbe Anledning til at fare op. Han saa en 
bekvem Afleder for den almindelige Misstem- 
ning over Kaptejnens Optræden i Hr. Jens 
Dreyers Indtræden. 

„Lad mig faa Lov at henlede de ærede 
Herrers Opmærksomhed paa den ærværdige 

') Uro. 

Herre, som i dette Øjeblik gjør vor Forsam- 
ling — vistnok kun en Person talrigere, men 
dobbelt stærk med Hensyn til Erfaring og 
Dygtighed i den Bedrift, hvorfor vi her er 
samlet. Den Guds Mand, der forstaar som 
faa at dyrke de haarde Hjerter i Skjærgaar- 
dens Sønner, har, som vi vistnok alle ved, 
ogsaa med Held paabegyndt det tunge Arbeid 
at dække til den nakne Klippe og at dyrke 
den stenede Strand. Lader os vise vor Ag- 
telse for denne patriotiske Bedrift ved at reise 
os for dens Øver, Hr. Jens Dreyer!" 

Hr. Jens var under denne Tale biet 
staaende med forundret stirrende Blik og 
halvaaben Mund — midt mellem Latter og 
Forbauselses Alvor. Man reiste sig — somme 
raskt og i Begeistring, andre nølende, og et 
Par — Hr. Jens's Embedsbrødre — med be- 
tydningsfulde Blik til hverandre. Alene Hans 
Spidsrod blev siddende, idet han brummed: 

„Jeg reiser mig for Gud, min Konge og 
min General, men Præster og Profeter lar jeg 
gaa." 

„Rigtig, velbaarne Hr. Kaptejn!" sa Hr. 
Jens leende og afvæbned Krigeren med et fast 
Haandtryk. 

Saa tog Amtmanden fat paa sit egentlige 
Stiftelsesforedrag, som han læste højt og klart 

fra Papiret, mens de fleste lidt efter lidt faldt 
hen i aandelig Dvale. 

Ved sin første Ankomst til denne Egn 
var han biet greben af en Følelse af, at her 
kande gjøres meget for Jordens Fremme. Her 
var saa meget uryddet og henlagt i Vildmark. 
Ved Læsning af nyere Skrifter var han biet 
styrket i sin Mening og havde erhvervet sig 
et større Skjøn paa Jordens Behandling og 
Udnyttelsen af de naturlige Rigdomme. Ind- 
træffende Ulykker, Fjeldskred, Flom, Misvæxt 
havde vistnok i flere Aar lammet Almuens 
Kraft og Arbeidsevne, men nu maatte Følgerne 
for en stor Del antages overstandne, saa man 
kunde henvende sig til denne ingenlunde dorske 
Almue med Opmuntring til at gaa igang med 
forbedret Jorddyrkning ligesom ogsaa med 
Sjøbrug efter en større Maalestok, da Silden 
nu atter er vendt tilbage til Kysten efter lang 
Tids gaadefuld Forsvinden. Det var hans be- 
skedne Formening, at meget vilde kunne ud- 
rettes til Fædrelandets Gavn, naar disse for- 
maaende Patrioter, han saa sig omgit af, hver 
lagde sin Skjærv paa Alteret. Andre Steder 
saavel i Udlandet som hjemme var man be- 
gyndt paa deslige Maader at arbeide Sam- 
fundet tilbage til den gamle Guldalder, som 
Avind, Splid og Tvedragt havde revet Menne- 

sket ud af, idet lærde Mænd og store Genier 
var kommet til Erkjendelse af, at Lykken 
beror paa Livet i Naturen og med Naturen. 

„Lader os vække Verden op af dens 
dybe Slummer og bringe den til at se sin egen 
Fordel I" sa han. „Lader os øve os flittigen 
i den Kunst at stride mod de onde Magter! 

— Se hisset, hvor man alt har indset disse 
Ting, hvor det straaler af Lykke og Skjønhed ! 

— Tidsler og Torne er fordrevne fra deres 
Agre og Marker, Klipper og Myrer ^) ere frugt- 
bare, og Verden begynder igjen at faa sin 
gamle Skikkelse. Visselig er det nyttigere og 
bedre at finde paa Midler til Jordens Frugt- 
bargjørelse end til Menneskehedens gjensidige 
Ødelæggelse ved Voldsomhed og Krig!** 

„Høm!" tordned Hans Spidsrod, som af 
alt netop havde opfanget dette. 

Amtmanden følte sig øjeblikkelig forpligtet 
til at formilde, og erklærte udenfor Papiret, 
at Krigen vistnok var en Nødvendighed, og at 
de, der ofred sig til Krigerstanden, havde det 
ærefuldeste Hverv blandt Menneskerne. Han 
vilde sige med Digteren: „Bort! bort med dig, 
som Krigeren ej ærer!'' men engang vilde alle 
erkjende, hvad den store Ludvig d. 14de af 

Frankrig havde sagt til en Mand, som bød 
ham en kymistisk Opfindelse til at sprænge 
Steder i Luften: „De vil bevise Menneske- 
slægten en større Tjeneste ved at holde denne 
Opfindelse hemmelig og udslette Erindringen 
derom." Ja, der skulde nok oprinde en Tid, 
da Sværd og Kanoner blev omsmedet til 
Hakker og Plogjern. 

„Nu gaar det — Herren forlade mig! — 
for vidt med Fritænkeri!*' afbrød Hans Spidsrod. 

Men Amtmanden fandt rimeligvis trods al 
sin Humanitet at ha gjort tilstrækkelig for 
Blidgjøring af den militære Åand, og med et 
saa koldt Blik som mulig for ham bukked 
han i Retning af Hans Spidsrod og fortsatte 
sit Foredrag. Hans Spidsrod reiste sig med 
Vælde og gik ud af Døren, men faa Minuter 
efter kom han tilbage. Han havde kjendt en 
vidunderlig Duft fra Kjøkkenet. 

Amtmanden slutted med at fremsætte sit 
Forslag om Oprettelsen af et „praktisk pa- 
triotisk Selskab" for dette Distrikt til Ophjælp 
af Jordbrug og Fiskeri ved Belønning til Bønder, 
der gjorde sig fortjent, samt ogsaa til at tage 
sig af Egnens Forskjønnelse ved Træplantning 
og lignende. Han endte saaledes: 

„Den Tid, vi nu lever i, er som ingen 
anden mærkelig ved sine mange Overraskelser. 

De lærde kan forud beregne Naturslorme 
og derved hindre store Ulykker, de ved, at 
Torden og Lynild er ikkun elektriske og sal- 
petriske Uddunstninger fra vor egen Jord. 
Det er fast intet mere, som er ganske mørkt 
for os i Naturens Husholdning, om end meget 
endnu er dunkelt. Og store Tænkere har for- 
kyndt, hvad der var forglemt i hundreder af 
Aar, at alle Mennesker bør ha lige Rettig- 
heder. Lader os derfor. Venner, som ægte 
Sønner af vor oplyste og milde Tidsalder 
skride til vort. Værk! lader os gjøre det i 
Kjærlighed til vor naadige Konge og vort 
Fædreland 1 Hans Majestæt vil visselig give os 
sin Velsignelse og høje Approbation dertil, og 
da vil vi heller ikke savne det høje Forsyns 
vise Bistand. Saa ske!" 

„Saa ske!" blev andægtig gjentaget af 
flere Røster, og ligesom Amtmanden rakte de 
en Haand i Vejret som til Anraabelse. Andre 
saa sig maabende om. Hvad skulde dette 
betyde? 

Men nu reiste Hr. Henrik Muus med Træ- 
foden sig og erklærte, at Amtmandens Tale 
visselig havde været baade forstandig og af 
megen Lærdom. Men med al mulig Respekt 
for Amtmanden — saavel hans høje Embede 
som hans personlige Kvalifikationer — kunde 

han ikke med rolig Samvittighed lade hans 
Omtale af Lynild og Torden gaa forbi uden 
Protest. 

„Vi er Støv!** raabte han, saa alle de 
halvsovende vaagnede i Forfærdelse. „Vi er 
Støv! og Støvet monne ej fordriste sig til at 
udgranske Guds den vældiges Røst! ti Tor- 
denen er hans Røst ligervis som Stormen, og 
Lynilden er Glimt af hans Væsen ; og vi ville 
ej som kristne Mænd gaa med paa ugudelige 
Lærdomme om saadant som det, der i Ud- 
landet kaldes Lynafledere, og. saadant andet. 

— Visselig, Venner,** vedblev han i en stil- 
færdigere Tone, „jeg har intet imod at hjælpe 
op Jordens Dyrkning, ti det er at strø Blom- 
ster paa Guds Fodskammel, men jeg er tvil- 
agtig, om det er rigtig at paa saadan Maade 
som proponeret bringe den gemene Mand til 
at tænke og ræsonnere.** Og saa skreg han 
op igjen: „Tiden er ond og fuld af Pestilents 
ogsaa i vore Lande, ti som en Antikristus har 
den tyske Greve — hans Navn være forbandet ! 

— herjet vore Helligdomme. — Dixi et ani-* 
mam Uheravi^^ endte han og satte sig for at 
tie Resten af Kvelden. 

Der blev ikke svaret anderledes paa denne 
pastorale Torden end, at Amtmanden privat 
sa til sin „velærværdige og højagtede Sjæle- 

sørger*", at han senere ved Lejlighed kunde 
tale med ham om hint Tvistepunkt. — For- 
resten førtes der Samtale rundt Bordet og ude 
i Salen om og udenfor Emnet. Foged Alten- 
burg havde faaet fat i Adolf Pram og bøjed 
sig indimod ham med Snusdaasen og hæs 
Latter ad sine Lystigheder over nærværende 
Personer. — Sorenskriver Lehman talte med 
Amtmanden og mente, at Tanken var god, 
men der var en Hage ved den: hvorledes 
stod det i menneskelig Magt at bringe fuld 
Retfærdighed ind ved Uddelingen af Beløn- 
ningerne. — Jens Dreyer var søgt af alle, og 
han talte om alle muUge Ting undtagen Land- 
brug. Byfoged Strøm sa: „rigtig, Deres Vel- 
ærværdighed!*" til alt, hvad Romsdalspræsten 
prækte for ham om Umuligheden af at flytte 
Markedet. Men Hans Spidsrod sad og murred 
over sin gamle Tanke og murred sig sintere^) 
og sintere, saaat Knebelsbarten kom og krilled 
ham i Næsen; — ud skulde det, om det saa 
skulde gaa gjennem Sidebenene, men her gik 
saa sømmelig for sig, at det var vanskelig at 
finde en passende Tone ; — jo, saa fandt han 
den da endelig og gjenoptog de oflFentlige For- 
handlinger : 

*) arrigere. 

»Nej — Fanden partere mig, velbaarne 
Hr. Amtmand I — jeg kan ikke holde mig, 
for jeg er Soldat med Liv og Sjæl, og aldrig 

— aldrig gaar jeg med paa, at mit blanke 
Sværd blir omgjort til et skiddent Møggreb! 

— Nej, jeg vil ha Kongebud for det først! 
Naa!« 

„Velbaarne Hr. Kaptejn har misforstaat 
mig," værged Amtmanden. 

„Godt mulig det, men Deres Velbaarenhed 
sa, at Kanonerne og Sværdene skulde gjøres 
om til Greb og Hakke; saa faldt Ordene!* 
paastod Kaptejnen. 

„Det var alene en Forudsætning om en 
fjern Fremtid," forsøgte hin. „Det var ikke 
den velbaarne Kaptejns Sværd, som skulde 
omgjøres.^ 

„Nej mit! — Lad dem prøve. Nej, mit 
Sværd, det er hærdet i Svenskeblod, det; og 
jeg synes lugte, det skal faa drikke mer. Naa I 

— Men det siger jeg, at om dette Selskab 
skal ha den Slags underfundige Meninger, saa 
gaar ikke jeg med." 

„Det er en fuldstændig Misforstaaelse." 

„Gjerne mulig, men jeg gjør det ikke. — 

Lad andre Soldater handle, som de har Ære 

til" — han kasted et betydende Blik paa sin 

yngre Staldbroder — , „men jeg slipper ikke 

fra mig mit gode Sværd. Først den Dag, 
Kongen min Herre, siger til mig: laan mig dit 
Sværd, lille Hans, — først da lystrer jeg ; for 
da drager jeg det og sætter det ind i hans 
Fiendes Hjerte; — der har I det, Eders Maje- 
stæt I siger jeg saa/ 

Kaptejn Rømer, som havde faat Blikket, 
havde ikke taalt det af nogen yngre, men han 
vilde ikke tage op en Oldings med ristende 
Haand tilkastede Hanske, sagde han siden til 
sin Ven Kor en. 

Saa kom Prokurator Smørling med sin 
„beskedne Mening** om Forehavendet. Han 
fandt, at det var vel, at Bøndernes Kaar blev 
ophjulpen, ti, som det nu var, kunde de, trods 
den naadige Konge havde ophævet Kopskatten 
og eftergit Restancerne, dog ikke tilsvare sine 
Forpligtelser. Men det var noget i Forslaget, 
der syntes ham unyttigt og farligt, eftersom 
det smagte af Luxus; det var dette om at 
anvende Penger til Udsmykning, som om ikke 
Naturen selv var rig nok til at bekoste saa- 
dant selv. De nye Moder ude fra Verden med 
Kunst og deslige var farlige Ting at efterligne 
i vort fattige Land, eftersom de alene tjener 
til at gjøre Folk afmægtige til at afgjøre sine 
Forpligtelser og betale den af Kongen indsatte 
Øvrighed. 

Da tog den unge Kancelliraad Alsing 
Ordet og talte om „Nytten af det, man kaldte 
for Overdaadighed/ Der laa i hans Optræden, 
Sprog og Tale noget nyt og uvant, som tvang 
de fleste til at lytte med Nysgjerrighed som 
til aldrig før kjendte Toner — ti hvad han 
sagde, skjønte faa stort af. 

„Alle Folk,* endte han, „har havt den 
Skam engang at være Barbarer, men Lærdom, 
Videnskab, Kunst og andet, som man kalder 
Overdaadighed, har omskabt dem til civiliserede 
Nationer; det skjønne var det^ som opdrog 
dem." 

„Det skjønne — hæ!" haanblæste Proku- 
ratoren. „Kan Herren fortælle mig, om der 
vel gives andre Regler for det skjønne end at 
behage?* 

»Ja, jeg kan staa min Herre til Tjeneste,* 
svarede Alsing raskt. „Det skjønne, som De 
kalder Overdaadighed, gjør Indbyggerne mere 
sædelige, mere omgjængelige, mindre vilde.* 

„Gjør det dem en Styver rigere?* 

„Ja — følgelig. Lad os nu se for Ex- 
empel paa Oldtidens Romere.* 

„De Hedninger maatte dog bukke under.'' 

„Og vil De vide, hvad vore største Tæn- 
kere siger? — en Voltaire, en Montesquieu, 
en Melan, som er heller ingen Dosmer?* — 

„Nejmæn vil jeg ej, Far. Jeg bryder mig 
ikke om Monsiørs Hedninger og Atheister/ 

„Og dog dyrker De disse Hedningers 
Værk mere end Deres Bibel/ sagde den unge 
Mand hidsig. „Jeg mener Deres Retsregler, 
som er udgangne fra Romernes." 

Her afbrød Romsdalspræsten med mild 
Røst: 

„Skal denne fritænkerske Tale vedvare, 
saa er det vel anstændigt, at jeg og mine 
Standsbrødre forføjer os bort, ti næppe var 
det vel saa at forstaa, at vi var hidkaldt for 
at paahøre Dessertationes over Nutidens vantro 
Emner? — vel?" 

Kancelliraad Alsing taug med et fint 
Smil. De opmærksomme Tilhørere havde 
været hos ham med den personlige Sympati, 
men de fleste af dem kjendte saa vidt til, 
hvad Talen var om, at de hørte Navne med 
skræmmende Lyd, og saa bød deres Forstand 
dem for en Gangs Skyld at være enig med 
Prokuratoren. Alsing følte, at han havde sat 
en for stor Del af sin Folkekjærhed ind paa 
en ubetydelig Ting, og saa gjorde han det 
galeste af alt, da han trak sig overlegent smi- 
lende hen i Højbjergs Krog. 

„Giv mig Ly for Geistligheden og de alier- 

kristeligste Jurister, ellers brænder man mig/ 
sa han. 

Andreas Højbjerg stod der som vanlig i 
udeltagende Betragtning med fremskudt Under- 
læbe. 

»Vig fra mig, syndige Menneske I — ved 
De ikke, at jeg er en Geistlighedens Mand,*" 
sa han med parodisk Afsky. 

„Aa — de geistlige uden Brød er vel 
ikke saa farlige," svarte Alsing leende. 

„De er de værste, hvis de er dygtige 
Suplikanter. Efterat de har faat Brød, kan 
de gi Kejseren sin Velsignelse i Kirkebønnen 
og Gud en god Dag; ingen spørger efter deres 
Tro.« 

„Dog haaber jeg, at De ikke er saa god 
Suplikant, at De udleverer mig til Inkvisitionen.** 

„Ak, Hr. Kancelliraad! om det ikke alt 
var forsilde, saa solgte jeg Dem for et Klokker- 
kald ude ved Havet — eller endog for Ud- 
sigten til at bli Skoleholder.*' Og dennegang 
forekom det Alsing, at der var saa megen 
Vemod i Spøgen, at den ikke var at le ad. 

Alsing stod og betragted Adolf Pram, som 
sad tilsyneladende optagen af, hvad der for- 
handledes. 

„De kjender rimeligvis den unge Hr. 
Pram?" spurgte han. 

„Nu — som en Lakej kan kjende en 
naadig Herre. Han kasted til mig sin Kappe, 
da han traadte ind i Huset. Forhaabentlig 
kaster han til mig en Mark, naar han tar den 
igjen. Men jeg skal spaa ham, at der blir 
lidet af Naadigherreskabet igjen, naar han 
kommer hjem til unaadig Hr. Justitsraad.*" 

„Det er vist ikke vanskelig at spaa. — 
— Jeg vil tale med ham, før han reiser. Det 
er noget ved ham, som vinder min Sympati, 
trods han i saa meget minder om den stiv- 
hjernede gamle Justitsraad derinde. — Han 
kommer derudefra — halvt som en falden, 
siger man, — og en falden med Struensee, 
han maa dog ha Blod og frie Meninger." 

„Jeg har hørt fortælle, at Justitsraaden 
ogsaa havde varmt Blod og frie Meninger, — 
ja, selv efter at han var biet Kancelliraad.** 
Højbjerg sagde det som alt andet uden sær- 
egen Betoning, som skulde gi det stærkere 
Betydning, men Alsing kjendte ham fra hans 
rette Side, forstod Hentydningen, lo dog god- 
modig og slog ham paa Akslen. 

„Altid bide I — De har stærke Tænder, 
Kamerat,** sagde han. 

„Jeg vilde ønske, jeg havde^ for at kunne 
bide i mig min Hr. Principals handelsmoralske 
Piller.« 

„End om jeg tilbød Dem en Stilling som 
Regnskabsfører paa min Gaard, — hvad vilde 
De svare til det, Højbjerg?" 

„De kan jo anstille en Prøve." — Høj- 
bjerg undertrykte et Glimt af Glæde i Øjet. 

„Naanaa, muligvis jeg gjør det engang. 
Det vil komme an paa Dem selv!" 

„Aha! — forstaar. Nej, da gjør De det 
aldrig, for det vil med andre Ord sige, at jeg 
skal være vis og forstandig, men at forlange 
sligt af en Nar, er naragtig." 

— Imidlertid fortsatte Amtmanden at 
kjæmpe sit Værk gjennem dette parlamen- 
tariske Kaos. Det var hans kjæreste Tanke, 
det, han bygged sit Liv og sin Udødelighed 
paa, og Herrernes Sult kom ham tilhjælp. 
Den havde trængt sig helt ind i Salen denne 
Duft, som drev Hans Spidsrod tilbage, og den 
satte hvers Fantasi i sligt behageligt Vuggeri, 
at de lod Stykke for Stykke af „Regler for 
det praktiske patriotiske Selskab" gaa uantastet 
forbi. Først da det kom til Spørgsmaalet om 
Præmier for Udryddelsen af Rovdyr, vaagned 
Hr. Stian Klaussøn og bemærked fromt: 

„Men velbaarne Hr. Amtmand, hører ikke 
ogsaa Rovdyrene som Guds Skabninger med 
til Naturens Husholdning?" 

Før Amtmanden kunde svare, faldt Hr. 
Jens ind: 

»Det gjør nok ogsaa Lusen, men om den 
skulde falde paa at gjæste velærværdige Hr. 
Broder, har jeg mine Tvil, om De lod dem 
tage Del i Naturens Husholdning.* 

Herrerne lo, og Hr. Stian taug med et 
ildespaaende Blink, som Hr. Jens fjerned med 
strax at trykke sin slagne Modstanders Haand. 

Saa gik det glat igjen, indtil man skulde 
afgjøre, hvem, hvilke Stænder og Klasser, der 
kunde blive Medlemmer af dette Selskab. Og 
derom var Meningen noget delt. Amtmanden 
selv havde foreslaat, at alle. Mænd af Embeds- 
klassen ligesom af Kjøbmandstanden foruden 
alle Rangs- og Standspersoner inden Fogderiet 
skulde ha Ret til at deltage, men desuden 
kunde der af Direktionen gjennem Præsidenten 
ske Indbydelse til Mænd udenfor Fogderiet 
samt ogsaa til andre inden Fogderiet, der ei 
kunde sikkert henføres til nogen af de nævnte 
Klasser — det vil sige Jordgodsejere udenfor 
Bondestanden, Proprietarii, og Mænd, der lever 
af sine Midler. Det vilde sandsynligvis gaat 
gjennem saaledes, hvis ikke Alsing igjen havde 
vært paafærde. Han var igjen traadt frem 
fra Højbjergs Krog og havde nærmet sig Adolf 

Pram, da dette Spørgsmaal kom paa. Han 
stanste og sa med beskeden Ro: 

,,Jeg ber Hr. Amtmand og øvrige ædle 
Herrer om Forladelse, fordi jeg atter trænger 
mig frem i Forsamlingen med et Ord. Men 
jeg gad gjeme vide, hvilken Forskjel der er 
paa en utituleret og uprevilegeret Ejer af Jord 
og en Odelsbonde? og om, ifald der ingen reel 
Forskjel kan findes, da ikke ogsaa de Odels- 
bønder, som dertil maatte ha Magt og Lyst, 
kunde være med i dette Foretagende?" 

Nogle saa forbauset op til den unge Mand, 
som anden Gang kasted et Stridsfrø ind — 
og det mens kanske noget af dette, som gav 
den forførende Duft, stod i Fare for at svides. 
Amtmanden ledte efter et Svar og pilled for- 
legen ved sine Papirer, Fogden trak Øjen- 
brynene op og tog sig en Pris og hvisked sin 
Lystighed til Adolf Pram, Hans Spidsrod 
kræmted truende og flytted utaalmodig paa 
Stolen. Men Hr. Jens, som virkelig længted 
saare til Bordet, vilde ogsaa slaa dette bort 
med en Spøg. 

„Har De da ikke hørt, hvad Tysken siger?** 
sa Præsten. „Jo, han siger som saa: ein 
Bauer ist ein Bauer und wird immer ein 
Bauer werden.** 

„Og jeg," tog Hr. Stian sagtmodig som 

altid Ordet; ^jeg tør visselig med min lærde 
Kaldsbroders Tilladelse give hans Skjerts en 
alvorlig Udtydning. Det er ikke længer siden 
end, at nulevende — ja, her nærværende Mænd 
kan minnes det, at den Kreds af Guds Mænd, 
som virked sammen i trofast Enighed under 
det skjønne Navn Syvstjernen, efter alvorlig 
Prøvelse og stræng Raadslagning fandt det 
fornødent at bruge de strængeste Tugtemidler 
mod denne Almue formedelst dens Syndighed 
og grove Vildskab. Men eftersom nu denne 
Almue netop er Bønder, hvorledes kan vi da 
indbyde den Slags Folk til at arbejde sammen 
med os i vort gode Forehavende? — Den vel- 
baarne Herre, som fremkasted hint Uroens 
Spørgsmaal, er visselig udi alle verdslige Ma- 
terier mere bevandret end kanske nogen af 
os, men dog vover jeg, fordi jeg frygter Gud 
mere end Mennesker, at raade ham tage vare 
paa sin Ungdoms raske Sindelag." 

Alsing havde hørt paa Hr. Jens's Spøg 
med el taalmodigt Smil, men nu rødmed han 
af Vrede og talte ud med større Kraft end før: 

„Vel siger vor gode Holberg, at man bør 
holde Fred med Gejstligheden, ti om en Mand 
har Ufred med en Præst — om han end har 
aabenbar Ret, faar han dog Uret; og vel 

burde jeg følge den vise Mands Raad. Men 
jeg maa dog minne den velærværdige Herre 
om en Ting. Har ikke Deres Velærværdighed 
hørt, at en af hine syv hellige Mænd — ja, 
endog den første blandt dem — benævnte 
just denne Stad, som dog ej bestaar af Bøn- 
der, for et Babylon af Synd? item, at Hans 
Højærværdighed Biskoppen over Trondhjem, 
Hr. Harboe, klaged bitterlig over, at den 
Pestilens af Hor og Drukkenskab, som her i 
Staden samt blandt Omegnens Honoratiores 
havde sit Sæde, endog trængte ud med Smit- 
stof til ufordærvede Bønder?*" 

Herpaa fulgte uhyggelig Stilhed. Men 
efter Stilheden kom Fossebraget. Det reiste 
sig fra Hans Spidsrod og steg, idet det tog 
de fleste af Selskabet med og styrted sig brø- 
lende over den, der havde rørt ved Sluserne. 

»Jeg var med i Selskabet her dengang!" 
raabte Hans Spidsrod. „Og vel er jeg sytti 
Aar, men jeg forlanger Satisfaktion! Sa-tis- 
fak-tion! paa Kavallers Manér I" 

;,Han skjænder sin egen Æt! — er han 
ikke Etatsraad Alsings Søn? — fy!" — og en 
hel Del andet blev der skreget om hinanden, 
og det kunde ikke skjelnes, hvem der skreg 
det ene eller det andet. 

Amtmanden forsøgte bleg og forvirret at 
tale gjennem Larmen, men kunde knap høre 
sig selv. Saa vidste han ingen anden Raad 
end at gaa hen til Alsing og bede ham ind- 
trængende : 

„For Guds Skyld I for vort Værks Skyld 
tag det dog tilbage, Hr. Kancelliraadl** 

Alsing smilte rolig og saa ned paa den 
lille Mand. Han agted ham højt og ynded 
dette Foretag. 

„Hvem kunde ogsaa tro, at Gjenfærden 
af en Sandhed var saa tung at høre? Man 
kunde tro, det var Sandheden selv." Alsing 
hilste høflig til Selskabet og gik. Og han 
forstod, at hans Folkegunst laa igjen. 

Adolf Pram havde siddet og følt en ris- 
lende Fornemmelse af Angstkulde som dengang, 
han hørte det brage løs for faa Maaneder 
siden i Kjøbenhavn^ det Brag, der havde 
knækket saa manget rankt Gagntræ og ogsaa 
tat ham selv med som en liden Pind, kun 
faa spurgte efter, om den holdt eller brast. 
Men saa kasted han Blikket op paa den unge 
Mand — ikke stort ældre end han selv — , 
der stod saa højt blandt alle disse krogede 
Skikkelser, og noget sagde ham, at her ingen 
Fare var. Der kom et halvt leende Minne 

om Eventyrets Jutuller^) — han var kommen 
hjem til det stængte Eventyrland, hvor en 
enkelt kraftig Røst vakte det slumrende Had 
mod Livet. 

O Jætter. 



V. 

Uet havde ingen Grund været for Madam 
Winkelman til at vralte omkring i Ængstelse 
og tørre Feberens Sved af sin Pande. Hun 
vidste jo nok, hun, at det var paa hende, 
Ansvaret laa, at det berodde paa, om Maden 
var lyktes, hvorvidt Winkelman fik sin Raads- 
titel. Men hun kunde være rolig, hendes De- 
partement var i Orden — Ingeborg Kokke 
var ikke hoven og kry for ingenting; det var 
Underværker af Kunst, som fik det vældige 
Bord i Spisestuen til at bugne. Men saa var 
da ogsaa Winkelmans Departement i Orden — 
han havde ikke Forbindelser med Spanias og 
Frankrigs Vinhuse for ingenting. Og havde 
der ogsaa vært nogen Misstemning iblandt, 
saa maatte den svinde for al denne Glans af 
Krystal, al denne pirrende Duft af Krydder 
og stegt, al denne Funklen af levende Drik. 

Og om det saa var Hr. Henrik Muus, som 
sjelderi aabned Munden uden for at la et 
Tordenskrald ryste Omgivelserne, saa bevæged 
han nu Kjæbeme flittig nok, uden at en Lyd 
hørtes, og mere og mere menneskekjærlig skin- 
ned hans Ansigt, som om han havde glemt 
al Mødets fritænkerske Tale. Amtmanden og 
Winkelman sad og sagde hverandre Artig- 
heder, men glemte dog ikke Bægrene. Hr. 
Jens Dreyer og Hans Spidsrod tømte Flaske 
paa Flaske sammen og trykked Hænder paa 
Venskab i Liv og Død, i Sorg og Fryd. Foged 
Altneburg var kommen tiisæde midt imellem 
Sorenskriver Lehman og Byfoged Strøm og 
delte sine Morsomheder ligelig mellem begge; 
Sorenskriveren tog da sine med Kulde, men 
Foged Strøm gav dem først et langt efter- 
tænksomt Blik ud i Vejret og saa en Latter- 
salve saa stærk, at den skræmte ham selv til 
dybt Alvor igjen. Hr. Stian spiste med from 
Hengivelse for en Uge og fik ingen Tid til at 
tale med sine Naboer. Adolf Pram havde 
som helt fremmed faat Plads ved Vertens ven- 
stre Side, hvor han sad og undred sig paa, 
hvorfor i al Verden den unge Præstokoiie ikke 
var inde tilbords, og Spøgen og Lystigheden 
surred uforstaalig forbi ham. Langt nede sad 
Højbjerg og sagdo Grovheder til alle Nullerne 

rundtomkring, og Nullerne fyldte sig og var 
glade. Men Madam Winkelman sad for Bord- 
enden og skalv for, at dog noget var mis- 
lykket, for selv havde hun af bare Ansvars- 
følelse hverken Smag eller Lugt; ogsaa skræmte 
alle disse fornemme Folk hende. Og Ingeborg 
svang sit Spær over Piger og klodsede Leje- 
tjenere; hendes var Magten og Æren. 

Og mangen en af de glade Gjæster havde 
beredt sig paa som fineste Krydder at faa se 
den fornemme Dame trone et eller andet Sted 
som en almindelig dødelig med Glas i Haand. 
Det blev den eneste Skuffelse, ti den fornemme 
Dame, Byens Gaade, viste sig ikke. 

— Den fornemme Dame havde ladet 
melde, at hun ikke agtede at gaa tilbords. 
Og det var ikke bare Lune. Hun saa, hvor 
den lille Præstekone skalv som en forfrossen 
Fugl, naar det kom paa Tale at gaa tilbords 

der, blandt saa mange fremmede, hvor 

ogsaa han sad og saa paa hende. Og saa 
gjorde Frøknen Fordring paa hendes Selskab. 
Ja, det var dog bedre, hun var dog en Kvinde, 
om hun ogsaa var fornem og blændende. 
Og de to blev siddende i det lille elegante 
Værelse, mens Jubelen fra Spiseværelset trængte 
ind til dem i haarde, raa Toner. Præstekonen 
trodde, hun hørte sin Mands Røst over dethele, 

og hun forestille sig, hvor den blev stadig 
tykkere; nervøs Uro tog hende, men den for- 
nemme Dame tog hende saa venlig, behandled 
hende som et Barn og vandt hendes Tillid. 
Og som et forskræmt Barn klynged hun sig 
til den, der klapped hende med varsom Haand 
og talte til hende med klingende mild Røst. 
Før hun vidste af det, havde hun git sig hen 
til Klage i stilfærdig Fortælling om sit Liv 
derude ved Havet — et Liv uden Lys og uden 
Mening. 

Og Frøknen hørte paa hende med et eget 
Smil — venlig deltagende, men ogsaa lidt 
spottende og vemodigt tillige — som den mod- 
nes Smil til Barnets Sorg. 

„Og elsker De saa Deres Præst, lille 
Kone?** spurgte hun. 

Malene saa ned i Fanget^) og s varte ikke. 

„Nu?" — Hun tog hende under Hagen 
og løfted hendes Hode og prøvte at se hende 
ind i Øjnene, men Laagene var sænket i Blusel. 

„Han er jo min Mand," sa hun endelig 
kort. 

„Som om det var et Svar, kjære lille 
drømmende Stormfugl! — — Aanej, De ved 
ikke, hvad Elskov er — — Elskov! aa — ! 

') Skjødet. 

Livet — Bestemmelsen — det eneste!" — 
Hun lukked Øjnene og lagde sig henad Løj- 
bænken. Malene saa forskrækket paa hende. 
Men smilende satte hun sig op igjen. „Jeg 
vil spaa Dem/ sa hun muntert; — „ikke i 
Haanden, men i Øjet — det forstaar jeg best. 

r Ja, der staar detl De vil komme til at 

elske. Der kommer en smuk ung Mand — 
javist, en Havmand saa skjøn dukker en Dag 
op af Bølgen. — Ja, De husker Visen? — 
Saa lægger Havmanden Armen om Agnetes 
Liv — her tæt ind til — — aa, Barn dog! 
hvor De farer sammen, som om jeg var Hav- 
manden — ; og saa trækker han hende med 

sig ned; men det er ikke koldt dernede 

nej, varmt som Elskov — brændende Elskov! 
— i Elskovens Bølge svømmer de til Para- 
diset.** Og den fremmede unge Dame trak 
Præstekonen ind til sig med Voldsomhed, mens 
hendes Blik brændte vildt. 

Malene gjøs og trak sig ud af den vold- 
somme Omfavnelse; det var som Favntaget 
inat. Hun skræmtes først over de vilde Ord, 
som denne Pige udtalte med Erfaringens Kraft. 
Saa kom der over hende en Blusel for, at 
den anden Kvinde virkelig kunde tro, at hun, 
den gifte Kone, vilde komme til at elske — 
slig. Hun trak sig rødmende bort. 

»Ser De, hvor jeg kan spaa! Jo, jeg har 
lært at læse i Øjne." 

„Dette er Synd," sa Malene halvt i Graat. 

„Da er Synden saligere end Dyden! — 
Nej, Barn, Elskov er aldrig Synd. Er ikke 
ogsaa vor Religion netop Kjærlighedens Reli- 
gion? — Det ved jo De, som hører Geistlig- 
heden til." 

Malene sad sky og hørte paa. Og hun 
kunde ikke for, at Ordene gjemte sig i hendes 
Hjerte. — 

— Amtmanden fandt, at Stemningen var 
passende høj til, at han kunde komme med 
de velsignende Indvielsesord for det begyndte 
Værk. Og i sand Begeistring holdt han sin 
Tale, som endte saa: 

„Vi har sluttet os sammen til et uegen- 
nyttigt og hæderligt Formaal. Ej Gevinst, ej 
Statsmandens Ære, ej Krigens Laurbær lokker 
os. Men Tanken paa disse Strander, disse 
Daler og disse Klipper med den hæderlige og 
kraftige, men desværre fattige Slægt, som byg- 
ger derpaa, har været vor Ledestjerne, og 
den vil føre os ligesom ogsaa dem, der kom- 
mer efter os, til trofast og virksom Udførelse 
af vor Plan. — Ærede Venner og Medborgere!" 
— hans Stemme skalv af Bevægelse — ; „vi 

lever i en velsignet Fredens Periode, som til- 
lader os at tænke paa vore indre Forhold 
uden at omgjorde vor Lænd. Lader os da 
benytte os af denne Fredstid til at bygge et 
Værk, som kan vare. Lader os handle saa- 
ledes, at den kommende Slægt kan velsigne 
de Mænd, hvis Navne nys er nedtegnet i vor 
Protokol! — lader os være vor hæderlige Al- 
mues rette og gode Formyndere og Lærere 
til Udbredelse af Skjønsomhed, Forstand og 
Velstand! — Jeg løfter dette Bæger og tøm- 
mer det til Held og Velsignelse for vor vel be- 
gyndte Gjerning ! — Verden skal staa i Brand, 
før vort Selskab maa løses op!** 

Skaalen blev drukket staaende og under 
stormende Jubel. Selv Hans Spidsrod brølte 
med; han havde vistnok ikke forstaat det Snak 
om den velsignede Fredsperiode. 

Saa spurgte en efter, om der ikke var 
nogen Sang til. Og da blussed der noget op 
i Postmester Evenssøn. Hans magre Kind 
dækkedes af en skarp Rødme, og undselig 
hvisked han noget til sin Nabo, som leende 
modtog nogle Papirer fra ham og delte dem 
ud ved Bordet. 

Snart lød der da en øredøvende Sang — 
i alle Tonarter, løssluppen Takt, paa den 
eneste brugelige Melodi ved slige Anledninger. 

^Kappes, kjække Nordmænd! 
Kappes, Nordens Sønner! 
Vaagner op til Striden! 
Hist vinker Æren! 

Fattes Nordmænd Evner? 
Det var Avinds Spørsmaal! 
Vis dem kun Belønning! 
den er Æreskransen. 

Bruger alle Evner! 
Evner ingen fattes. 
Vid og Mod og Troskab 
Ere Nordmænds Evner. 

Tapre Fædres Afkom! 
Føl den stolte Glæde, 
At du tjente Landet 
Og fik Æreskransen!" 



Mellem hvert Vers blev der brølt og raabt, 
viftet med Servietterne, drukket og knust Glas. 
Digteren sad bleg og skjælvende af Spænding 
og Bevægelse. Det var hans første Forsøg i 
den patriotiske Digtart, og han havde havt 
Vaagenætter for den. 

Da Jublen og Larmen havde lagt sig, saa 
man selveste Byfoged Strøm reise sin Kjæmpe- 
skikkelse op over Bordet og se ud i Vejret 
med et bredt Smil. Man havde aldrig hørt 
ham gi sin Mening om noget udenfor Embedet. 

Men nu kom det med klar Røst og lydt gj en- 
nem Rummets Vindunster — som en Tanke 
løst . af Vin og Begeistring, en opdæmmet Fø- 
lelse, han maatte gi Luft: 

„Nu blir det — Pinedød — Liv i Norge! 
Skaal, hele Jegta^)!« 

Ny Jubel og nyt Brøl. Men da Hr. Otto 
Koren til Rækdal hørte, at Bordvarmen havde 
løst den stiveste Tunge, fandt han ingen Grund 
til længer at holde paa sin Veltalenhed, og 
efterat han havde hvisket til Kaptejn Rømer: 
„Jeg maa!" reiste han sig og holdt en svul- 
mende Tale for „den gjenvundne Frihed i 
Nor, som en tysk Medikus havde søgt at snig- 
myrde." — Og saa sang de: „dog vaagner 
vi vel op engang og bryder Lænker Baand 
og Tvang!** — utallige Ganger, saa en ædru 
Mand kunde bli svimmel. For nu trodde de, 
at alt var saa godt. „Mens Pave Guldberg 
og Juliane Marie skjærer Hodet af hver fri- 
sindet Mand!** sa Højbjerg til Nullerne. Og 
Nullerne lo og surred. — 



') Selskabet (Jagten). 



ror ti Aar siden var Adolf Pram som 
tolvaars Gut sendt hjemmefra for ligegodt først 
som sist at gaa ind i den faderlig bestemte 
Skjæbne — ta fat der, hvor Faren slap, med 
at bygge op et nyt Aristokrati paa Grunden 
af længer ned i Tiden paa tvilsom Vis san- 
kede Penger. I Kjøbenhavn havde han gjen- 
nemg^Siat de beste Dannelsesanstalter, som gode 
Forbindelser kunde gi Adgang til; han havde 
tjent som Page hos den gamle Enkedronning, 
faat sine Løjtnants-Epauletter, fundet Naade 
for Struenses Øjne, jublet over den gyldne 
Frihed, da han slap løs fra Enkedronningens 
mørke Hof og isteden fik Adgang til det frieste 
i Verden, havde da slaat sig løs uden noget 
Hensyn sammen med baade Kamrater og de 
fremmede Eventyrere, der skjød op omkring 
den mægtige Medikofyrste; han var kommen 

saa vidt i Gunst — ej alene hos Greven, men 
især hos Hoffets Damer, at Hofintrigen be- 
gyndte at spinde om ham, da Damokles-Svær- 
det, som havde svævet over den dristige, for 
tidlig fødte Reformator, endelig faldt og med 
ham knuste alle, der havde staat ham mere 
eller mindre nær — store og smaa. Den 
unge norske Løjtnant var ikke stor nok til 
at spille en Sørgehelts Rolle i Dramaet; han 
slap saa vidt fra det, at han hjemsendtes i 
Unaade uden anden Straf end Overflytning til 
det nationale romsdalske Musketerkorps. Og 
mange sagde, at intet kunde være mere for- 
tjent, ti da Kamraterne i Livvagten nylig 
havde tiltvunget sig hæderlig Afsked, havde 
Pram — som de sagde — korsbøjet sig ind 
gjennem Kammerfruers Gemakker til stor 
Naade. — Ordren lød paa, at han ufortøvet 
Og uden minste Ophold skulde begive sig hjem 
til sin Faders Gaard og der underkaste sig 
„denne tro Kongevens Vilje og faderlige Be- 
falinger." Saa var han afgaat med det første 
Skib til Bergen, hvor Stiftsbefalingsmanden 
havde Ordre til at besørge hans videre For- 
sendelse og paase, at han ikke gjorde Ophold 
noget Sted eller satte sig i saadan Forbindelse 
med nogen, at han fik Anledning til at udtale 
sig om de seneste Begivenheder. I Bergen 

fik han høre om den blodige Slutning paa 
Dramaet og om meget andet, som lagde et 
gabende Svælg mellem hans Fortid og Frem- 
tid. Han havde levet, men for kort. Og nu 
var alt Livet stængt for ham. 

Han sad i Bagskaatten af Baaden og 
tænkte paa alt dette. 

Hidtil havde Bitterhed været hele den 
Nutid, der gabed mellem Fortid og Fremtid. 
Fædrelandet med den mægtige Mur for Havet 
og alt det. Havet bar Bud om, laa der som 
et stort mørkt Fængsel uden Udgang at rømme 
gjennem. — Men nu, eftersom Baaden gled 
ind mellem de skogklædte Øer og frem mod 
de langstrakte grønne Næs ved Fjordaabnin- 
gerne, og Solen lyste gjennem den brustne 
Mur, og den varme Luft skalv over Vand- 
fladen, og Aaserne løfted sig i Frihed med 
Vaarliv helt til Toppen; og Fjorden laa bre- 
dere og bredere udover mod Havet som en 
stor Landevej til Frihedens Port; og Sjøfuglerne 
legte paa Bølgen, og Smaafuglerne sang i Sko- 
gen, og Nisen^) boltred sig lystig foran Baa- 
den, og Buskapen gik med Bjældeklang opi 
Lien ved Bredden af Bækken, som drog i 
Livslyst ned over Eng og Mark forbi Gaarden, 

') Marsvinet. 

hvor Folkene gik og lagde Sæden i Jorden, 

— da mintes han Barndommen. Da stod 
Moren for ham, og Vemoden kom over hen- 
des Død. Det var flere Aar siden, han havde 
faat Sørgebudet i en formel Formaningsskri- 
velse fra Faren, og dengang havde det ikke 
grebet ham stort. Nu var det, som han 
netop hørte det første Gang: »din Mor er 
død!" — Derude paa Øen, rundt om Kirken 
ligger Gravene; i en af dem blandt de andre, 
som skilles fra Almuens ved et Gitter, der 
hviler altsaa nu hun. Adolf maatte vende 
sig og lade, som om han saa tilbage, for det 
gik ikke an, at Rorskarerne opdaged Taarer 
i den stolte Krigers Øjne. — Og Faren kom 
ogsaa med i det venlige Barndomsminne, skjønt 
han kun havde en svag Erindring om ham 

— mest om noget strængt og haardt; nogen 
Ømhed fra ham i Ord eller Handling — noget 
sligt kunde han ikke minnes; men — stakkers 
Far! han var nu engang slig — hugget ud af 
sit Lands haarde Sten; men der kan banke 
et Hjærte indi Stenen ogsaa — ; stakkers Far, 
som misted hende for tidlig! nu gaar han 
alene der omkring paa den store ensomme 
Gaard. Men nu kommer Sønnen. Ja, undres 
paa, hvordan han vil modtage dig, Adolf? — 
Vil han være Magthavernes Fangevogter over 

sit eget Kjød og Blod? eller vil han gi sin 
eneste Søn Jævnbyrdsret? — Aajo — var han 
end haard og stræng — nu er han gammel 
og bøjet; — han vil række begge Hænder ud 
efter en Alderdom strøst. — Lad saa Bitter- 
heden ligge der bag druknet i Havet. Nu 
skal Far og Søn gaa tilmødes. — — 

— Der laa en stor Gaard frit paa Kam- 
men af en høj Bakke. Til den ene Side sæn- 
ked det sig brat ned mod Sjøen, som skar 
ind med en liden Vig. Til andre Siden skraa- 
ned det jevnt mod en flad Myr med et lidet 
Fjeldvand i Midten, bagenfor en skogvoxet 
Aas. Fra Gaarden var vid Udsigt udover 
Hovedfjorden og indover dens mange Armer; 
i klart Vejr skimted man Husene i Byen og 
kunde følge Skibene, som løb ind, fra det de 
bøjed frem fra Havet. Især var det et stort 
Berg tæt ved den lange graa Hovedbygning, 
som bød det videste Rundsyn. Og der stod 
en gammel Mand ret ofte og saa udover i en 
Kikert. 

Denne gamle Mand kom med stive lang- 
somme Skridt ud fra Hovedbygningen og be- 
gyndte Vandringen opad Berget. Han havde 
en gammel rød Kappe hængende løst omkring 
sin høje, magre Skikkelse, og under Kappen 
en langskjødet Vest af Silke knappet helt op 

til Halsen, mørke Knæbukser, tykke Uldstrømper 
og Sko med svære Spænder af Jern. Hodet, 
som var lidet og bedækket med en slidt Paryk 
og derover den tresnudede^) Hat med gamle, 
gyldne Snorer, holdt han fremstrakt paa en 
lang, senet Hals. Ansigtet var haardt — 
skarpe Træk, kolde Øjne, pergamentagtig Hud. 
Han holdt en lang sølvknappet Stok i den 
ene Haand, i den anden en Kikert, som han nu 
og da stansende satte for Øjet. Paa højeste 
Toppen af Berget blev han staaende noget læn- 
ger end vanlig, og da han gik ned, saa han 
ud saa tillukket, som om intet var istand til 
at aabne ham paa Gløt^). Der stod tilfældig- 
vis to Gutter af Gaardens Folk ude paa Tunet ^), 
da han kom ned. Skjønt han var for langt 
borte til at kunne høre dem, og skjønt Blik- 
ket var rettet bent*) frem, saa taug de dog 
og gik ængstelig hver til sin Side. De vidste, 
at dette Blik, om det ogsaa var rettet ende- 
fremt, dog saa til begge Sider, ja, somme paa- 
stod, at han kunde se bagud. Og de havde 
Frygt for at komme indom hans Stoks Række- 
vidde. 



^) trekantede. '^) paaklem. ^) Gaardspladsen. 
M lige. 

Dette var Justitsraad von Pram paa 
hans Gaard Berg. 

Justitsraaden gik ind ad den lave Forstu- 
dør og videre. Stuen, han traadte ind i, var 
mørk og lav, men stor i Vidde. Han kasted 
Kappen paa Gulvet og gav sig paa Vandring 
frem og tilbage. Om en Stund satte han sig 
foran et Bord med mange Papirer paa. Han 
sad saa, at han ikke kunde se Døren^ og selv 
var han skjult for enhver indtrædende ved 
Stolens høje Ryg. Saa tog han snart et Papir 
og snart et andet, syntes at fordybe sig i 
Granskning af dem, men Tanken havde en 
anden Retning; en og anden Gang knytted 
han Haanden, og Blikket tindred ondt, og saa 
faldt han som i Smerte tilbage. 

Udenfor hørtes Stemmer. 

„Jo — Justitsraaden er hjemme, men — 
jeg ved ikke, om Herren kan gaa ind," sa 
gamle Marta, Husholdersken. 

„Jeg kan nok gaa ind,* sa en anden. 

Den gamle Mand tog krampagtig Tag i 
begge Stolarmerne og trykked de tynde Læber 
end haardere sammen, mens Brynene dirred. 

Han saa en Solstraale falde indover Gul- 
vet og hørte det knage i Dørhængslerne. Han 
greb fat i et Papir, men det dirred i hans 

8 



114 

Haand, og han holdt det op og ned for sine 
Øjne. 

En Vægklokke slog to lange Slag. Adolf 
Pram talte dem og holdt Pusten^), der han 
stod ved Døren. 

„Hvem der!" raabte den gamle skarpt 
uden at vende sig. 

„Deres Søn, Fader.** 

„Det er ikke sandt. Jeg har ingen Søn." 
— Den gamle Mand vendte sig endnu ikke. 

Der gik et Smertens Drag over Ynglingens 
Ansigt. Det bævred om Munden og ved Øj- 
nene. I nogle Sekunder stod han, som om 
han vented et Omslag, en Tilbagekaldelse, og 
da den ikke kom af sig selv, som om han 
vilde fremkalde den, styrte frem, paa sine 
Knæ med Graad bede om Sønnens Ret. Men 
pludselig retted han sig, stod høj og kold med 
Ro over den blege Pande, Trods om de fine 
Læber. Den gamle i Stolen og den unge ved 
Døren ligned hinanden, som Graastenen ligner 
Berget, den sprængtes udaf. 

„Nuvel! — saa Deres Fange, Hr. Inspek- 
tør," sa Sønnen. 

„Ham venter jeg," svarte Faren. — 



*) holdt Vejret tilbage. 



VIL 

1 alle disse Bygder gik der det Ord, at 
Justitsraad von Pram ikke taalte andet Sel- 
skab end Spøgelserne, som rumsterte paa den 
gamle Gaard. 

Om nogen traf ham paa Vejen, som han 
kom der stiv og rank i sin røde Kappe, det 
ormeagtige Hode fremskudt, Blikket bent frem 
sigtende paa noget saa langt borte, at andre 
ikke fik Øje paa det, saa gik de over paa 
andre Siden af Vejen, løfted kanske sky paa 
Luen, men hilste ham aldrig med „Guds Fred!" 
eller „Godt Mod!** — Gaardens Folk vænned 
sig strax efter Tiltrædningen i Tjenesten til at 
gaa stilt og varsomt og skilte sig snart ud 
fra sine Jævninger ved indesluttet Væsen. 
Derfor syntes den store Gaard Berg altid at 
ligge i Sorg, skjønt intet Hjemsted paa lang 

Lej ^) laa saa frit og lyst som den. Der sam- 
led ikke Folk sig om Hviledagerne, der stansed 
ingen Færdesmand med sit Læs, der gik ingen 
Vandrer ind for at spørge om Vejen eller faa 
sig en Drik eller bede om Emne til en Sæle- 
pind ^), der kom ingen Gjæster. 

Bare én Gang om Aaret blev der brudt 
med Sædvanen. Det var ved Skuretid ^), da 
Justitsraadens Fødselsdag indtraf. Da var det 
Skik fra lang Tid tilbage, at Distriktets Stor- 
mænd og Byens Matadorer tog Anledning til 
at faa sig en Tur. Ingen vidste vel sikkert, 
hvor velkommen en var, men heller ingen 
vilde være den første til at bryde med hævdet 
Sædvane. 

Da netop Romsdalsmarked ogsaa holdtes 
ved disse Tider et Par Mil herfra, og da Ju- 
stitsraadens yngre Bror, Kommerceraaden, som 
var bosat i Trondhjem, drev stor Handel der- 
inde, faldt det ham bekvemt at opfriske Slægts- 
traditionerne samtidig med, at han fulgte sine 
Markedsvarer frem. 

— Ogsaa iaar paa 65-Aarsdagen stod Ju- 
stitsraaden i sin gamle Puds og modtog Gjæster. 
Blaa Kjole med Guldbroderi paa den høje 



*) Strækning. *) Stoppepind paa Vognstangen. 
") Høstens Tid. 

Krave og Ærmopslagene, hvid Silkevest prydet 
med en solid Guldkjede og tunge Berloker, sorte 
Atlaskes Knæbukser og hvide Strømper, Sko 
med brillante Spænder. Den høje, stive Krave 
holdt hans Hode rankt, og Pisken stod stivt 
bagover som et Følehorn til at vogte over, 
hvad alle disse Mennesker gjorde for Gebær- 
der, naar han vendte dem Ryggen. 

Han tog imod disse aarlig gjentagne 
Ønsker og Komplimenter og aflfærdiged hver 
enkelt med et Par Ord, som endog undertiden 
kunde faa et Anstrøg af Skjæmt, — den 
samme, som han brugte ifjor og mange Gan- 
ger før — . 

Og naar saa Gjæsterne spredte sig i den 
lange Række af skumle Værelser, saa følte 
de sig lettet for Tvangen under hans kolde, 
beherskende Blik. 

Nede i Viken lagde Baaderne til — og 
alle kom Sjøvejen — , vel indpakkede Skik- 
kelser steg ud, og stadig nye Gjæster stræved 
sig opover Bakken. Længere ude laa den 
kjendte Markedsjægt med det Pramske Vaaben 
i Standeren, og den rige Kommerceraad, som 
netop havde ladet kaste Anker, lod sig ro 
iland. Han ligned den ældre Bror, men var 
svær og havde et helt forskjelligt Væsen. Alle 
hilste ham fornøjet som en god Ven og 

Kamerat, men gjorde dog ærbødig Plads for 
ham ved Indgangen. 

Brødrene kyssed hverandre paa Kinden 
— det var den eneste ømme Berøring, Ju- 
stitsraadens Pergament fik, saalænge Aaret 
rak^), og han tog da ogsaa denne uden at 
ændre en Mine. 

„Modtag min særdeles Gratulation, mon 
frére, og ligervis vor kjære Syster Bibiannes 
hjertelige Gratulation." 

„Takker haabende, at vor Syster befinder 
sig vel i dit Hus." 

Dette var Formelen, som gjentoges Aar 
efter Aar. Justitsraaden vendte sig alt til den 
næste Gratulant. Men dennegang havde nok 
Kommerceraaden mere paa Hjerte. Han blev 
staaende, saa sig forskende om og sagde 
nølende: 

„Men — kjære Broders Husstand er jo 
øget? — Hvem af disse unge Herrer skal 

jeg — " 

„Saa vel unge som gamle Bekjendtere vil 
du træffe derinde," afbrød Justitsraaden kort 
og vendte sig fra Broren, der var saa udelikat 
at komme med mer end det nødvendige paa 
dette Stadium. — 

*) varede. 

„Takker, Siør Winkelrnan. for Deres gode 
Ønsker/ 

Men heller ikke Siør Winkelman kunde 
lade det bero med det sædvanlige idag. Han 
bukked sig og gik paa trods Justitsraadens 
utaalmodige Mine: 

„Deres Velbaarenhed vil gunstigst und- 
skylde min dristige Frihed, at jeg i mit Følge 
har en ganske fremmed, som ønsker at hilse 
paa Deres Velbaarenhed." 

„Han er velkommen." 

„Men det er en Dame, Deres Velbaaren- 
hed." Og Kjøbmanden stjal sig til at se efter 
Virkningen. 

Justitsraaden saa stivt paa sin ydmyge 
Kommissionær, som om han vilde udforske en 
Grund til dette højst ejendomlige og dristige 
Paafund. 

„De ved jo, at jeg ikke kan tage mod 
nogen Dame, da her kun kommer mandlige 
Gjæster. Hvem er denne Dame? — hvad er 
hendes Ønske?" 

Kjøbmand Winkelman bukked dybt med 
en ulykkelig Mine. 

„Jeg vidste jo nok, jeg vilde paadrage 
mig min ædle Beskytters Misnøje, men Damen, 
hvis Navn er Frøken von Adler, vilde ikke 
høre paa mine Forestillinger. 

„Frøken von Adler? — hvorledes gaar 
det for sig, at en Dame af dette Navn be- 
finder sig her?* 

„Hun opholder sig i mit ringe Hus for 
sin Helbreds Skyld, men kjeder sig. Og nu 
gav hun ikke Fred, før hun fik følge med ud 
at hilse paa den eneste jevnbyrdige i Egnen.* 

„Nu, hvorledes det end forholder sig — 
jeg vil tale med Dem senere — , en Dame med 
saa fornemt Navn maa vises skyldig Opmærk- 
somhed," sa Justitsraaden med en Levning af 
den forhenværende Husarofficers Galanteri. 
„Hvor opholder Damen sig?" 

„Jeg har tilladt mig at overgive Frøkenen 
i Husholderskens Haand. Hvis Deres Vel- 
baarenhed saa befaler, skal jeg føre Frøke- 
nen hid." 

„Gjør det." — Justitsraaden slog ud med 
Haanden. Og saa afifærdiged han i Korthed 
de andre, som endnu stod ventende ude i 
Forstuen. — 

— Man var ifærd med at ordne sig om- 
kring det lange Spisebord, da Winkelman kom 
ind som den unge Dames opvartende Kammer- 
herre. Alene det at se et andet kvindeligt 
Væsen her end Husets Tyende og Ingeborg 
Kokke med Hjælpersker var saa overraskende, 
at Gjæsterne stirred hende imøde som en 

Aabenbaring. Men da de saa kjendte hende 
igjen som det fornemme og overlegne Gaade- 
væsen fra Byen, steg Forbauselsen , og de 
fleste var saa nysgjerrig, at de glemte at vise 
skyldig Artighed ved hendes Indtræde. 

Justitsraaden gik hende imøde med formel 
Stivhed, bukked høflig- koldt og bød hende 
Armen, idet han sa noget, som ingen anden 
opfatted. Men de saa, at hun smilte let, lagde 
sin Haand paa hans Arm og lod sig føre tiisæde 
ved hans højre Side — ugenert, næsten lige- 
gyldig for alt og alle omkring. Først senere 
kasted hun et søgende Blik nedad begge Bor- 
dets Sider, og Blikket vendte tomt tilbage. 
Det havde ikke fundet, hvad det søgte. 

„Jeg forstaar ikke dette,** hvisked Kom- 
merceraaden til sin Nabo, Sorenskriver Leh- 
man. „Kan De fortælle mig, gode Herre: er 
denne Prinsesse Adolfs Brud? — og hvem af 
disse unge Herrer er endelig engang vor kjære 
Adolf?** 

„Vor kjære Adolf? Prinsesse? — Jeg 
forstaar ikkeHr. Kommerceraad,** svarte Soren- 
skriveren. 

„Aanej — det er da heller ikke saa bent- 
frem at forstaa. Her blir mere og mere 
mysteriøst paa min Fædregaard. Næste Gang 
træffer jeg vel min Oldefar for Bordenden.** 

Og den tykke Forretningsmand saa betænkelig 
op paa de store Portræter, som hang lige- 
overfor. 

Justitsraaden ansaa det formodentlig ikke 
for værdt at gjøre sine Gjæster Regnskab for 
denne Overraskelse; uden at ænse dem under- 
holdt han sin Borddame paa fransk. Det var 
den gode Skik paa Berg, at ingen var Vert. 
Gode Sager blev sat paa Bordet, og saa fik 
hver sørge for sig. Justitsraaden tog det som 
en af sine egne Gjæster. Og det var Grunden 
til, at det trods ham ialmindelighed gik mun- 
tert til ved disse Fødselsdagsgilder. Man følte 
for en Gangs Skyld et Slags Berettigelse til 
at se bort fra hans kolde Blik. Men idag var 
det ikke saa. Der var en trykket, fornem 
Stilhed over Bordet. Man spiste i Taushed, 
drak stille og beskedent, hvisked Nabo og 
Nabo imellem. Det var, som man nu netop 
følte, at han var tilstede — just nu, da han 
syntes optaget af sin Dame, og som om han 
af Hensyn til hende bød Lystigheden at holde 
sig i Age^). Selv Amtmand Blom, som ellers 
sken^) af human Tilfredshed, naar han sad 
blandt gode Venner om det brede Bord, selv 
han syntes hensunken i Melankoli, der han 

*) Ave. ^) skinnede. 

sad og smaatygged og nipped ved Vertens 
Side. Var det kanske det, at han af dennes 
og Damens franske Konversation kun forstod 
dette ene bitre, at han i tyve Aars Embedstid 
paa Bygden havde glemt sit franske, eller det, 
at han iaar mere end nogensinde følte sig 
paa uklar Fod med den overmodige Godsejer, 
som ikke vilde støtte hans store Livstanke. 
Hans Velsindethed og Ængstelse for al De- 
monstration havde forbudt ham at holde sig 
tilbage fra Stævnet her, men — . Man var 
vant til, at han som Gjæsternes Høvding hvert 
Aar optraadte og udtalte Ønskerne for „Hæ- 
dersgubben", men iaar drygde^) han længe — 
for somme ængstende længe. Dog — det var 
bare Hensynsfuldhed; han vented paa en 
Pause i deji franske Konversation; og da han 
saa greb den første, holdt han Talen saa kort 
og formelt som mulig. Det var ogsaa af Hen- 
synsfuldhed, men blev galt udlagt. Justits- 
raaden takked da ogsaa paa sin stiveste Maade. 
Og den Sang, som altid plejed at følge paa 
Amtmandens Tale, blev siddende fast i Hal- 
sen paa de trykkede Gjæster. Det var som 
forhexet alting. Man fortsatte at spise og 
drikke i Stilhed, og vistnok begyndte Panderne 

*) tøvede. 

at blusse og Øjnene at skinne med fugtig 
Glans, men Lystigheden slog ind. Selv Kom- 
merceraaden, som ellers førte Tonen an med 
løssluppen Latter, naar Tiden var kommen, 
han sad bare der og undred og undred sig. 
Spiste gjorde han godt og drak ogsaa ret 
godt, men han kom ikke noget Resultat 
nærmere. 

„Jeg forstaar ikke, jeg,** hvisked han 
stadig væk til sin Nabo Sorenskriveren. „End 
De?" 

„Nej, jeg kan desværre ikke tjene Hr. 
Kommerceraad," svarte han regelmæssig. 

„Aanej, det er vel saa det. Skaal, Hr. 
Sorenskriver 1" 

„Tak, Hr. Kommerceraad!" 

Det gik for sig hvert femte Minut. 

Men endelig reiste Justitsraaden sig med 
et Glas i Haand og saa over Selskabet med 
Blikket strængt rettet mod hint langt derborte. 
Han forekom de noget taagede Gjæster i dette 
Øjeblik saa fornem, som de aldrig før havde 
set ham eller nogen anden. Ja, Kommerce- 
raaden forstod ikke, at han var af samme Blod 
som dette fabelagtige Væsen der. 

„Messieurs!" — hans skarpe Røst skar 
uhyggeHg kort under det lave Loft. „Vi har 
været nær ved at glemme vor Pligt som Under- 

saatter. Vor Pligt mod vor allernaadigste 
Souverain. Det er første Gang, vi er samlet 
paa dette Sted siden den vidunderlige Frelse, 
som den almægtige Gud lod vederfares sin 
Repræsentant her paa Jorden. I vide, hvor- 
ledes Aaret oprandt mørkt med truende Skyer, 
men ogsaa, hvorledes Farerne bleve slagne 
til Marken, og Guds og Hans Majestæts Fien- 
der maatte lide den forsmædeligste og pine- 
fuldeste Død. Saa monne det gange alle dem, 
som i denne Sammenrotteise havde nogen Del 
eller Befatning! Dette ønsker jeg og løfter som 
Tegn derpaa mit Bæger til Held for vor aller- 
naadigste Konge, den store og gode Kristian, 
vores alles kjærlige Fader! Leve han og hans 
Hus!" 

Det var bare en Anledning, Lystigheden 
havde ventet paa for at kunne slaa ud. Og 
her var Anledningen. 

Alle reiste sig som stukken og stemte i 
et fælles Raab: „Vor gode Kristian!" — De 
klinked med hverandre, de lo og græd, trykkod 
Hænder over Bordet og tog Naboen om Halsen. 
„Den gode Kristian!" gjentog de Gang paa 
Gang med lallende Tunger og Hulken i Halsen, 
med luende Øjne og blussende Pander — 
somme med truende Miner, som om de saa 
Fienden ret forud. Og saa tog en i, og alle 

de andre fulgte — fremdeles staaende og med 
Glas i Haand: 

„Norske Døtre fletter Kranse 
Og med Leg og muntre Danse 
Synger: Leve Kristian! 
Guder dyrkes bedst ved Glæde; 
Druens Saft lad Munden væde! 
Længe leve Kristian! 
Intet større ønskes kan/ 

„Intet større ønskes kan I** brølte de flere 
Gange opigjen — og saa: „Længe leve Kri- 
stian!" — De tramped med Fødderne, hamrede 
med Knivskafterne mod Bordet, drak, skjænked 
paany og drak igjen. Aanden var kommen 
over det stilfærdige Selskab. Den fremmede 
Dame saa med satirisk Smil paa disse klodsede 
Silener. Nu var de ikke længere ræd for Lyden 
ar egne Røster, nu blev de ikke forlegen, om 
Glasset slog noget haardt mod et andet — ja, 
om det ogsaa gik itu, saa gav de liden Agt 
paa det. Det var en Storm, som slog ned — 
ikke fra den Sky, som havde hængt truende 
over, men langt borte fra kom den og jog 
hver Skylap væk. 

Men Verten sad rolig, kold og fornem som 
før og drak sin Borddame til. Han lod det 
bruse forbi sig, men selv var han ikke med. 

Og den drønende Jubel med Sang og 

Bægerklang og vrøvlende Snak fortsattes, ind- 
til en ordnende Røst hæved sig over de andre. 
En gammel Mand sad blandt de øverste ved 
Bordet og havde ingel Del taget i Støien — 
alene givet den stiltiende Lov og Bifald med 
Hodenik og velvillige Smil, idet han strøg sig 
over sit lange hvide Skjæg. Dette Skjæg, som 
havde git ham hans Tilnavn. „Prost Nils 
Vessel med Skjægget** kaldtes han over hele 
Trøndelagens Stift. Og han havde en Røst, 
som svarte til Skjægget — dyb og med en 
rolig Klang, dæmpet »f Alvor og Sindighed. 
En Røst, som bød Stilhed uden at gjøre Larm. 

„Velbaarne Hr. Justitsraad von Praml" 
sa han. „Være det mig som Deres Hus*s 
mangeaarige Sjælesørger tilladt at ønske Dem 
tillykke ogsaa i en anden Anledning. Jeg har 
forgjæves blandt alle disse ædle unge Herrer 
speidet efter dens Træk, som skulde fortsætte 
det Pramske Stamtræ, hvorfor jeg maa for- 
mode, at den yngre Hr. Pram, den jeg i 
Daaben gav Navnet Adolf, er fraværende i 
nødvendige Forretninger, men ikke desto 
mindre vil jeg dog — — " 

„Det er en Misforstaaelse, Deres Vel- 
ærværdighed!" afbrød Verten, rejste sig og 
bukked for Selskabet: „Jeg beder mine Herrer 
fortsætte!" bød sin Dame Armen og fjerned 

sig med hende, der saa forundret paa hans 
ubevægelige Ansigt. 

Gjæsterne sad igjen. Somme saa be- 
styrtede paa hverandre — saa hensynsløs 
havde de dog ikke set Justitsraaden ved tid- 
ligere Lejligheder; og denne Dame? men hans 
Alder! — Somme havde ikke saa megen Iagt- 
tagelsesevne igjen, at de klart havde opfattet, 
hvad der skete; de fortsatte ganske rolig. 
Amtmand Blom saa højst forlegen ud. Frosten 
stod med Glas i Haand, strøg sit Skjæg og 
rynkede sin Pande. Kommerceraaden vendte 
sig atter til sin Nabo: 

„Hvad er dog dette?" 

„Ja — jeg ved ikke, hvad Hr. Kommerce- 
raad kalder det, men jeg kalder det Uhøflig- 
hed," sa Lehman. 

„Jeg skulde tro, det er bedst at hæve 
Taflet," hvisked Amtmanden op til Frosten. 

„Jeg mener det samme," s varte Hr. Nils. 

— Og de, som ingenting mærked, men 
fandt alting dejlig og godt, takked hverandre 
hjertelig for Mad og pusled ud i Forværelset, 
hvor de syntes minnes, at der fandtes Tobak 
og lange Kridtpiber. De andre stod hist og 
her i sagte forhandlende Grupper. Soren- 
skriver Lehman gjorde sig færdig til at reise, 
og Amtmanden pønsed paa det samme. 

— Justitsraaden førte efter en kort Und- 
skyldning sin kvindelige Gjæst ind i sit saa- 
kaldte Bibliotek og bad hende der vente paa 
et kvindeligt Tyende, som vilde modtage hendes 
Befalinger. 

„Jager De mig fra Deres Selskab?** spurgte 
hun misfornøjet. 

„De Herrer, der beærer mig med sit 
Besøg, er, som Frøken vil have bemærket, 
ikke vant til Omgang med fornemme Damer/ 
svarte han. 

Hun saa op paa ham med et lyst Streif 
fra de straalende Øjne. 

„ Nuvel 1" sa hun. „Jeg er jo selv løbet 
i Fangetaarnet. Men vær mild, Hr. Justits- 
raad." 

Han bukked og gik tilbage for hurtigst 
muligt at vise sig for sine Gjæster igjen. Fra 
den aabne Forgang kom han til at kaste et 
Blik udover Tunet. Der drev en Gaardsgut 
et Gjødsellæs frem fra Staldbygningen. Det 
gik tungt. Hesten var liden og aarked knap at 
trække den store Kasse, som slæbtes paa Træ- 
mejer^). Justitsraaden stanste et Øjeblik og 
saa paa, hvor Gaardsgutten tog haardt i for 

•) Kjælker. 9 

at hjælpe Hesten. Saa aabned han Stuedøren 
og raabte ind: 

„Ønsker mine Herrer at lære en ny Me- 
tode at behandle Jean de France? — værsaa- 
artigl** 

De fleste kom strømmende ud — somme 
med dampende Piber, somme i glad Viljeløshed, 
de fornærmede sist i langsom Slentren. De 
saa den gamle Justitsraad staa ude paa Traak- 
ken^); en liden kold Vind rev ham i Øjnene, 
saa han gren^) og fik et ondt Udtryk, som 
han pegte paa den unge Mand, der drev Gjød- 
sellæsset. 

„Den Gjødselkjører der, Messieurs," sa han 
højt, saa det hørtes over Tunet; ;,han har 
kostet mig mange tusener." 

Gjødselkj'øreren vendte Ansigtet og saa paa 
Gjæsterne med et Udtryk af Haan. De glade 
viljeløse lo, da de trodde, Verten havde sagt 
en Vits; andre vendte sig forlegen bort, idet 
nogle gav Vink til sine nærmesstaaende. Gaards- 
gutten drev paa i Trods, tog selv i og trak 
med Hesten og styrte saa forbi Traakken saa 
nær som mulig, idet han holdt sig rank ved 
Siden af Læsset og lod, som om han intet saa 
eller hørte. Mejerne skreg i Sanden, og det 



O Trappehellen. *) skar Ansigt. 

stank fra Læsset. Langsomt lod han det gaa 
og viked^) i en lang Bue om Hjørnet. 

Kommerceraaden, hvisked til sin Bror for- 
undret spørgende: 

„Denne Gjødselkjører, kjære Bror, hvorfor 
er han dig saa kostbar? har han bestjaalet 
dig?« 

„Ja — han har bestjaalet mig!** sa Ju- 
stitsraaden og lagde saa til: „Tak din Skaber, 
at du ingen Søn har!" — vendte han sig saa 
hastig bort og gik ind. 

Kommerceraådens tykke Ansigt, som ellers 
bare havde dette ene bekjendte Udtryk af god- 
modig Selvtilfredshed, vexlede i et Minut flere 
Ganger Udtryk end til hverdags paa mange 
Dager. Først hjælpeløs Forundring, saa et 
lidet Lys af Begribelse, derpaa Forfærdelse og 
tilslut en hel Straalebundt af Forstaaelsens 
Overraskelse med Glæde over sin egen nyop- 
dagede Gløghed^). Da sken Ansigtet som en 
Fuldmaane. 

„Nu forstaar jeg!** brast han ud. „Dette 
var jo Adolf! det maa jo være en Særling, 
som kjører Møg paa sin Fædregaard, mens 
Farens Gjæster spiser til Middag. Aldrig hørt 
saa galt!** 



^) styrede. ^) Snuhed. 5>* 

Men Provst Vessel udbad sig en Samtale 
med Verten, og da de havde trukket sig til- 
bage til et mere fjerntliggende Rum, spurgte 
Præsten med den gamle Husvens og Sjæle- 
sørgers Myndighed, om den Straf, Justitsraaden 
havde paalagt Sønnen, var vel betænkt, om 
han ikke kom ihu det Ord, at man skal straffe 
med Kjærlighed, og om han ogsaa havde over- 
vejet Sønnens Ungdom og de svare Fristelser, 
han havde været udsat for. 

Justitsraad von Pram vilde sikkerligen 
have vist en saadan Indblanding i sit Hus- 
væsen bort med iskold Haan, om den var 
kommen fra hvilkensomhelst anden, men nu 
svarte han med en rolig Ærbødighed: 

„Deres velbekj endte Mildhed forleder Dem 
til at se en saadan Synders Brøde i et lidet 
klart Lys. Det er ikke saa meget denne 

Drengs Ødselhed og liderlige Levnet mea, 

Deres Velærværdighed, hvad tror De ikke, jeg 
har lagt for store Byggeplaner paa hans Person, 
da jeg lod ham opdrage mere som en Prins 
end som en ung Borgersøn? — Han er den 
eneste mandlige Spire paa vor Slægts Stamme, 
og mit Livs Tanke har fæstet sig ved ham, 
fra han kom til Verden. Og min Slægts An- 
svar laa i ham — jeg saa det og drømte. 
Mit Livs store Tanke, som begyndte alt i 

Ungdommen, modnedes og fik Styrke, da min 
Manddom velsignedes med en Søn. Jeg opgav 
alt andet for at dyrke denne Tanke, jeg traadte 
ud af Hæren og trak mig tilbage til mine 
Godser, og jeg havde store Forhaabninger, ti 
de Naadesstraaler , som alt i rigeligt Mon^) 
var begyndt at falde paa mig, de hjalp mit 
Afkom frem blandt de virkelig adelige Sønner. 
Men De vil spørge, om denne mit Livs Tanke 
muligens er for høj. Den er høj, meget høj, 
men dog mulig. Den var mulig, men denne 
kaade Dreng gaar en Dag hen og knækker 
dethele som andet Legetøj!" 

Ikke paa mange Aar havde Justitsraaden 
holdt saa lang en Tale, og han talte endog 
med et Slags Varme^ men tilslut lidenskabelig 
og vredt. 

„Tilgivelse!" bad Præsten. „Tilgivelse for 
Deres egen Skyld! — saa vil nok alting rette 
sig. Tilgivelse for Deres eget Blod I" — bad 
han med Taarer i Øjnene. 

„Mit eget Blod!" for Justitsraaden op og 
glemte sin Ærbødighed. „Man skulde ville 
sværge paa, at der flyder en Niddings og 
Ægteskabsbryders Blod i denne Drengs Aarer!" 

„Forsynd Dem ikke mod den salige Frues 

') Maal. 

Minne!*' afbrød Præsten strængt. „Og betænk, 
at det er denne rene Liljes Søn, som — — " 

„Som myrder min og hendes Slægts store 
Fremtid! — Ja, De forstaar ikke min Smerte 
over denne Skuffelse, ti De ved ikke, hvad 
der har beskjæftiget mig i disse tilbagetrukne 
Aar — denne min Livstanke! De ved ikke, 
hvorfor jeg trak mig bort fra en glimrende 
Løbebane og saa lagde nng til her for at kon- 
struere og udregne hver Chance for min Tankes 
Fremgang. — Og saa gaar den Dreng hen og 
forbinder sig med Majestætsforbrydere og 
Skarns Pak, som Bøddelen har sat det siste 
Mærke paa! ja, med Ateister og Fritænkere! 
— Og De, en Herrens Tjener vil forsvare en 
Fritænker!« 

Prosten bøjed Hodet, og der blev taust 
en Stund. Endelig saa han op med Graat i 
Øjet. 

„Send Deres Søn til mig. Muligvis skal 
De faa ham helbredet tilbage." 

„Jaja — De kan gjerne tage ham og 
sætte ham under Kirkens Tugt, aabenbart 
Skriftemaal og alt, hvad De har til Raadighed. 
Sæt ham i Gabestokken, om De vil, at Al- 
muen kan komme og spytte paa ham. Yd- 
myg ham! Gjør det, men helbredet blir han 

dog ikke, ti den kongelige Unaade klæber ved 
ham for Livet." 

„Jeg kjender en Naade, som er evindelig!'* 

„Den er kun til i Deres Mildheds Ind- 
bildning. Mildhed er Svaghed. Deres For- 
mand her i Kaldet var ikke mild, men han 
kuede Almuens Gjenstridighed. Med Tænger 
skal det haarde krøges. Og den Kavaller, vi 
taler om, er af det haarde Slags. Jeg kjender 
ham! jeg kjender det Gemyt!" gjentog han. 

Frosten saa op paa det gunstne, stive 
Oldingeansigt, og han var ifærd med at sige, 
at det ofte var de gamles Stivsind, som vakte 
de unges Trods. Men inden han havde sagt 
de første Ord, fløj Døren op, og en stor Mand 
i Officers-Uniform traadte raskt frem for Ju- 
stitsraaden og tiltalte ham uden Indledning 
saaledes : 

„Og saadan indbilder du dig i dit kan- 
tede Gubbehode, at det gaar an at behandle 
en Officer! — tror du, at min Søster i sin 
Grav vil taale, at hendes Søn gaar slig her 

paa Gaarden? Her kommer jeg — ja, 

velærværdige Pastor, vær kun Vidne! — her 
kommer jeg. Skam at sige, som god Svoger og 
vil gi godt Ord for ilde Medfart, fordi en Mand 
skal bære over paa kristelig Vis med en 
65aarig Gubbe, — her kommer jeg opover 

Bakken, og det første, jeg ser, er min Søster- 
søn, som staar tilknæs i Møg og kaster det 
stinkende Tøj udover Jordet^) med egne vel- 
baarne Armer. — „Holdt, Hr. Løjtnant le 
raabte jeg; „mine Officerer tillades ikke at 
gaa i Rakkertjeneste!** — Og saa paalagde jeg 
ham at stikke i Uniformen og reise med mig. 
Ærværdige Herre, vil De være Vidne til det 
siste Ord, jeg har at sige denne gamle Mand 
her?« 

„For Guds Skyld, kjære Kaptejn von He- 
germanl** bad Præsten. 

„Lad ham kun fortsætte med sine Regi- 
mentseder. Naar han er færdig, kalder jeg 
mine Staldkarer ind for at kaste ham ud," 
sa Justitsraaden med kold Ro. 

„Da maa der minst hundre Staldkarer 
til!" — Kaptejnen rasled med Kaarden og lo. 
„Nej — det var dette, jeg vilde sige, det, som 
har brændt mig paa Tungen i mange Aar, 
mit eneste Opgjør med dig: min Søster, din 
Hustru, gren^) du ihjel; men det er endnu 
Tid for dig til at lære en hævnende Nemesis 
at kjende. — Sesaa! nu reiser Adolf og jeg." 

Justitsraaden var om mulig endnu roligere 
end før, da han sagde: 



^) Jordstykke. ^) surmulede. 

„Trodser man min faderlige Myndighed, 
saa har jeg en endnu højere/ 

„Jeg har mit Kaptejnspatent, og min Løjt- 
nant faar lystre Ordre.** 

Frosten gik urolig omkring og udstrakte 
Hænderne beroligende, men ingen lagde Mærke 
til ham. 

„Nu — lad ham reise,** sagde den gamle 
Far, „men mit siste Ord er — og jeg beder 
min værdige Sjælesørger høre derpaa — : reiser 
han nu, saa sætter han aldrig sin Fod mere 
paa min Ejendom." 

„Aa — Hr. Justitsraad! tænk paa den 
Dommer foroven!" forsøgte Præsten. 

Kaptejn Hegerman gik saa nær ind paa 
sin Svoger som mulig og dirrende af Vrede 
sagde han: 

„Var jeg ikke en saa rolig Mand, saa 
havde jeg for længe siden vredet denne Orme- 
knap af dit elendige Skind, men tak min 
Sindighed for, at jeg sparer dig ogsaa idag." 
Dermed drejed han sig paa Hælen og var ude 
som en Stormvind. 

— Gjæsterne sad omkring i Værelserne 
og halvsov eller smaasnakte, da Kaptejn He- 
germans Komandorøst trængte igjennem som 
en fjærn Torden. Somme lytted efter, om 
noget enkelt Ord kunde opfanges og sneg sig 

ud i Gangen for al være nærmere; blandt 
dem ogsaa Kommerceraaden. 

„Hvem i Alverden raaber saa stærkt?* 
sa han. „Min Bror er det ikke — han raaber 
aldrig. Mærkværdig ! " 

Idetsanime kom Døren op med en Fart, 
saa de nærmeste med Nød undgik Stødet. 
Kaptejnen viste sig med en Mine og en Braa- 
hed i Vendingen, som om han vilde sope^) 
væk alt, som kom paa hans Vej. Man fandt 
det raadeligst at trække sig skyndsomst til- 
side. Med en kort Hilsen strøg han gjennem 
Rækken og gav i Forbifarten Kommerce- 
raadens fremrakte Haand et knagende Tryk, 
saa den tykke Mand maatte betvinge et Ud- 
brud af Smerte. To dristige, som fulgte efter 
Kaptejnen helt ud paa Traakken, fortalte, da 
de kom ind igjen, at de havde set to Officerer 
stryge som Vindskyer over Tunet og nedad 
Bakken til Sjøen. 

„Naa — saa skal man se, at Ufreden er 
brudt løs," sagde en. 

„Ja — Svenskerne kommer; de har truet 
siden min Ungdom,** sa en gammel Mand. 

„Jeg tror snarere, det er Engelskmanden, 
som kommer for at ta Hævn for Dronningen/ 

') feje. 



139 

hvisked en stilfærdig Røst fra en Krog. „Og 
Gud hjælpe os da ! — for det siger jeg: Krig 
med al Verden, men Fred med Engelskmanden!** 

„Det Ønske istemmer jeg,** sa Winkelman. 

Og det var en Stund, som om denne Me- 
ning var den sejrende, men en myndig Røst 
kom og satte hin irette for „slig eventyrlig 
Antagelse blottet for al Sammenhæng med 
voreTorhold.** 

Snart var en livlig politisk Diskussion 
istand. Det var vistnok især den europæiske 
Situation, som var Emnet — somme vilde ha 
Frankrig til at dunke Prøjsen, og somme vilde 
ha Italia til at jage Tyrken udaf Verden — , 
men man dumped ogsaa ind paa den inden- 
landske Politik, og her syntes man enig om 
at prise den gode Styrelse, Rigerne for Tiden 
var velsignet med. Syvende Kristians Godhed 
og Retsind, Kronprins Frederiks tidlige Mande- 
vid, som kom godt ved, naar Kongen selv 
trykkedes af sin Melankoli , Enkedronningens 
og Guldbergs Klogskab — alt det var Tros- 
sætninger, som ingen turde bestride. Amt- 
manden talte om, hvor gunstig netop nu Tiden 
var til Arbeide i de patriotiske Selskabers 
Tjeneste. Han trodde ikke paa Krig. De to 
Officerers hurtige Afreise kunde betyde andre 
Ting; siden de holstenske Soldater var lagt i 

Garnison i Trondhjem, hørte det jo til Dagens 
Orden, at Rømninger fandt Sted; det var 
rimeligvis nogle slige Vilddyr, som var paa- 
færde, og Kaptejn Hegerman var netop Manden 
til at hente dem; han havde lagt sin Elsk^) 
paa den Slags Jagt. 

„Ja — hvor som er," sukked Kommerce- 
raaden, „saa gaar her underlige Ting for sig 
paa Berg.** — 

— Frøken Adler tog ligegyldig den ene 
Bog efter den anden, bladed hist og her, 
slængte den fra sig, lagde sig paa Løjbænken, 
erklærte for den gamle Marta, som kom, at 
hun intet ønsked, og — da denne blev staaende 
og se paa hende med en forskende Mine — 
bød hende stolt at gaa, satte sig derpaa til 
at betragte Hyrdescenerne i Tapetet og lo ad 
dem, aabned saa Vinduet og strakte sig udover. 
Gjødsellæsset drev just forbi, hun holdt Lomme- 
tørklædet for Næsen og trak sig ind, men 
maatte tilbage for at se nærmere paa Kjøreren. 
Jovist var det ham ! — Han saa op og traf 
hendes Blik, hilste da uvilkaarlig, men med 
en forbauset og misfornøjet Mine og lod det 
saa gaa videre med Læsset. Hun fulgte hans 
ranke Skikkelse med Øinene, indtil han for- 

svandt under Bakken. Da gik hun ind i Væ- 
relset, tørred en Taare, men stamped trod- 
sende med Foden. Saa hørte hun Røster i 
Nærheden, og efter gammel Vane lytted hun, 
aabned saa sagte en liden Dør og kom ind i 
et Værelse, hvor mørke Forhæng hang for 
Vinduerne, og Møbler og Sengkiær laa om hin- 
anden hulter til bulter paa Gulvet. Her hørte 
hun Røsterne bedre, og hvert et Ord af Ju- 
stitsraadens Samtale med Frosten opfanged 
hun. Da Kaptejnens Røst kom med saa 
pludselig, skræmtes hun, men tog sig strax 
sammen og fik ogsaa hele den Scene. For- 
bauset og mættet med Kunskab trak hun sig 
tilbage til Biblioteket, og et beregnende Udtryk 
faldt over det ellers lidenskabelige Ansigt. 
„Saasaa!" sa hun halvhøjt ; „den gamle trænger 
Trøst." — 

— Ja, den gamle trængte Trøst. Han 
bad rolig Frosten om at faa være alene. Og 
neppe var Døren lukket efter den bekymrede 
Sjælesørger, saa kom der over den gamle stolte 
Herremand et Anfald, som vilde forfærdet den, 
der saa det. Han vred sig som af Underlivs- 
smerter og fik voldsomme Brækninger; Øjnene 
stod stive^ og Læberne var blaa. Det var 
ikke saa sjelden, Justitsraaden havde dette An- 
fald, men ingen andre end hans afdøde Hustru 

havde set det. Det var det, han ikke havde 
taalt, at han i Minuter havde tæmmet et 
kogende Raseri. 

Men om lidt kunde Verten vise Gjæsterne 
sit sædvanlige kolde Ansigt. Han tog da 
Winkelman afsides og bad ham fortælle alt om 
denne fremmede Dame. Ja — Winkelman 
vidste intet mere end, at hun gjennem en 
Forretningsmand i Kjøbenhavn var betroet i 
hans Varetægt, eftersom Lægerne havde til- 
raadet hende Ophold i det nordlige Norge for 
nogen Tid. 

„Det er godt, Siør Winkelman, jeg for- 
staar, at alt er i beste Orden, og at hun ikke 
er en Eventyrerske eller — noget værre.** 

;,Derom er jeg overbevist, Deres Vel- 
baarenhed!" sa Winkelman ivrig. 

„Muligens besøger jeg snart Deres gode 
By,** vedblev Justitsraaden i en venligere Tone 
end vanlig. „Og jeg haaber da, at Deres 
velbekjendte gjæstfri Hus ogsaa har et Rum 
for mig.** 

Winkelman kunde vanskelig skjule sin 
Glæde. 

„Hele mit ringe Hus staar altid til vel- 
baarne Hr. Justitsraads Disposition, og den hele 
By vil føle sig æret ved Besøget.** — 

— Det tændtes Lys i alle Stager langs 
Væggerne og paa alle Bord. De blanke Mes- 
singskjold gjorde alt sit beste for at straale 
tilbage Skinnet fra de blafrende Talglys. To- 
baksrøgen laa tæt under det mørke Loft, og 
Punsjedampen steg i muntre hvirvlende Skyer 
op af den store Sølvbolle og lokked Gjæsterne 
hid om det runde Bord. Nu skulde Tungerne 
løses i Sang og Tale. Ingen skulde glemmes 
— hverken den gode Konge elier det fri Fædre- 
land med Klippeborge eller den gamle Saga 
med Vikinger og Mjød eller den gode Odels- 
bonde med Kraft og Vid eller den Fiskermand 
med vaade Trøje. Bægret skulde løfte alting 
i salig Harmoni. De sindige gamle sad i et 
Rum for sig og prøvte den flygtige Lykke med 
„Polskpas" og „Landsknegt". Og Frøken 
Adler slap at kjede sig for sig selv længer. 
Højtidelig var hun inviteret til at deltage i 
Selskabet sammen med Amtmanden og et Par 
andre høje Herrer i et separat Værelse, hvor 
Verten overrasked med at optræde som den 
gamle Kavaller. 

— Men ude paa Fjorden bauted en Baad 
sig frem gjennem Mørket. 

„Vær ved godt Mod, Gutten mini" sa 
Kaptejn Hegerman efter timelang Taushed. 

Adolf skvat ^) nervøst op af sine Tanker. 

„Jeg skal prøve, men jeg ved, han ikke 
gir sig," sa han. 

„Nejnej — saa faar han knækkes. — Har 
du noget af en H egerman i dig, saa staar du 
fast, om saa alting ramler. Men jeg er stygt 
ræd for, de har plukket Margen^) ud af dig 
dernede — de Hoflfrøkner og Kammerjomfruer. 
Naa — du er saa ung, at alt kan repareres, 

bare du nu — ja, du forstaarl Nej se! 

nu tænder Mor Lys. Ja — hun skal bli 
overrasket, naar jeg strax kommer tilbage igjen 
og det med en Gjæst. Til Tak for det skal 
hun ud med en rygende Bolle — — og saa 
drikker vi den gamle derover til!" 



*) fo'r op. ') Marven. 



VIII. 

Jtin Søndag i Adventen blev Almuen i 
Akerø Kirke siddende længe og vente paa, at 
Hr. Jens skulde komme ud igjen fra Sakristiet 
for at stige op paa Prækestolen. I ret Tid 
var han ude og sang og læste for Alteret, 
men der gik en Evigheds Venten, før han vilde 
tilbage og gi Menigheden den sædvanlige korte 
og indholdsløse Præken — den, han altid syn- 
tes at ha gjort bare for en Forms Skyld, for 
at ha nogen sammenhængende Ord at raabe 
ud til Vækkelse for dem, som sov. Klokkeren 
sang den rigtige lange Højmessesalme tilende 
— skjælvende og slæbende under Ledsagning 
af Menighedens anstrængte Hvin eller nød- 
tvungne Brumbrum. Og gamle Ole tog sig en 
Hvil efterpaa, men Hr. Jens kom ikke. Om 
lidt pusled saa gamle Ole Tangen borttil 
Sakristidøren og kræmted eftertrykkelig, men 

10 

ingen Hr. Jens viste sig. Ole saa paa Laa- 
sen, men turde ikke røre den, for Hr. Jens 
havde i siste Tider strængelig forbudt ham 
at lukke paa Døren. Saa gav han sig til at 
slæbe gjennem siste Verset i Salmen igjen, 
men da det var tilende, viste Præsten sig 
endnu ikke. Gik da Klokkeren tvilsom og be- 
kymret ind i Stolen til „Mor Malena**, som 
sad og stirred ængstelig paa Sakristidøren. 

„Vil ikke Mor friste at gløtte^) paa Døren?" 

„Nej — nej! gaa selv, Ole," sa hun ræd. 

Han kløddé sig i Hodet og gren ^) tvilraa- 
dig, saa henover Menigheden, som var begyndt 
at bli utaalmodig. Somme tog sig Turer ud 
i Vaabenhuset for at se paa Vejret, kom urolig 
tilbage og snakte halvhøjt med Grander og 
Baadkamrater. De fleste havde lang Sjøfart 
hjem, og paa denne Aarsens Tid kom Storm 
og Snekave^) ofte som „sluppen af en Sæk". 
Dagen var kort, Kvelden mørk og slem for 
Krydsning mellem Skjær og Grunder. 

„Jaja — det er vel ikke anden Raad for," 
sa Ole. Han følte Medynk med „Mor", som 
sad der saa ængstelig paa Bænken. Baade 
hun og han og kanske flere med, som kjendte 
„Far" nærmere, havde vel lagt Mærke til, 



') aabne paa Klem. ^) skar Ansigt. *) Snestorm.. 

hvor haardt og vildt han havde sunget for 
Alteret — det var rent uhyggelig — , og ingen 
kjendte vel Aarsagen bedre end hun. 

Forsigtig aabned Ole Sakristidøren og stak 
Hodet ind, fulgte strax selv efter. Der sad 
Hr. Jens paa Skriftebænken — rød og tyk i 
Ansigtet og sløv i Blikket. Ole forstod nok, 
hvad som stod paa * — det var ikke første 
Gang i de siste Maaneder, han var saa stærkt 
lastet i Kirken, Hr. Jens, men idag saa han 
uhyggeligere ud end ellers. 

„Det er Tid at gaa tilstols. Far," hvisked 
Klokkeren. 

»Det blir min Sag I" sa Hr. Jens. „Pak 
dig udi" 

,Ja — ja — men Menigheden blir utaal- 
modig, Far." — Han blev modigere, gik nær- 
mere og greb behændig en Flaske, som stod 
under Bænken. „Det er nu rigtig stygt ogsaa 
— han kunde nu gjerne spare Helligdomen, 
Far!" skjændte han og gjemte Flasken i sin 
rummelige Sidelomme. Saa sa han fortrolig 
og indtrængende: „Kom nu, Far, og præk bare 
urlidet Gran for dem, saa de kan reise hjem 
med god Samvittighed." 

Præsten blev siddende som før — sam- 
menfalden og nu og da rystende over hele 
Kroppen. Han lo kort, men blev strax alvorlig 

10* 

igj^n og kasted Blikket sky hid og did og op 
og ned. 

„Gaa ind!** sa han omsider. „Syng en 
Salme." 

„Jaja — jaja, Far. Bare ikke Far blir 
syg, saa —\ 

Gamle Ole, som havde tjent under fem 
Præster, følte sig ilde tilsinds og skyndte sig 
tilbage til Koret, hvor han med høj Røst tog 
fat paa den længste Salme, han fandt. Midt 
under den kom Hr. Jens. 

Han spændte alle Muskler i sit jernstærke 
Legeme for at holde det i anstændig Hold- 
ning, men jet eget fiffigt Smil laa om hans 
Mund, og Øjnene søgte urolig hid og did, ind- 
til de tog stivt Fæste paa Prækestolen. Han 
vandt derhen, men snubled ved det siste Skridt 
og tog da Støtte i Rækværket, saa hele Præke- 
stolen skalv. Og det knaged ordentlig i Tri- 
nene, da han tungt steg op. 

Han læste Evangeliet for Dagen »purt og 
rent", som Klokkeren siden beretted, slog der- 
paa Bogen haardt sammen, læned sig mod 
Brystværnet og saa længe udover, mens Smilet 
blev mer og mer spottende og foragtfuldt. 
Saa begyndte han: 

„Gammel-Ola siger, I sidder her og venter, 
Godtfolk. — Ja, hvad er det saa, I venter 

paa? — Jo, det er vel det, at han Far skal 
komme og vrøvle og snakke godslig for jer 
om Naade og Forladelse og sligt for alt det 
Svineri, I har gjort, siden sist I var her? — 
Du din Tyveknegt, som sidder dernede saa 
skinhellig, du tror kanske, du bare behøver at 
komme hid i Gudshus — som I siger — og 
sidde der i Kroken og sove, saa blir du ren- 
vasket for det, at du engang her i Ugen stjal 
Vabeinet^) til Granden din, ja, rigtig saa over- 
flødig ren, at du til Ugen igjen kan ta Snøret 
hans med! — Nej, du kan forlade dig paa, 
at du gaar til Helvede — det skal jeg gi dig 
Skrift paa! — Og du, din Horemær dernede! 
tror du ikke, jeg kan se, hvorfor du er her? 
Manden din har været paa Sjøen, og du har 
sluppet ind de andre, saa skal du ha Naade 
for det. — Hvad er det, I Ungjenter dernede 
glaner paa hende for? — er I bedre, I, mener 
I? jeg ved nok, hvordan I lever derinde i 
Fjorden hos jer. — Aanej, Godtfolk, I lurer 
ingen — hverken Fanden eller Vorherre, det 
er I for dumme til. — — Ja, hvad er det 
saa, I sidder her for da og glor op paa mig 
efter? — I skal være fri for, at jeg vil for- 
tælle jer morsomme Eventyr om Abraham og 

Sara og David og Batseba eller Grisehistorier 
slige, som I lager dem ude i Bjørnsund. Jeg 
kjender jer, jeg. Jeg ved, I indbilder jer, at 
en slig Præken — det er mest som en Bøtte 
Lud udover jeres skidne Kropper! — Vær 
sikker, jeg vil ikke vaske Skabben af jer. — 
Naar jeg staar her og ser paa hvert enkelt 
Dyr blandt jer, saa forstaar jeg, Gudsdød, 
ikke, hvordan jeg har vært saa dum at ind- 
bilde mig, at det kunde bli Folk af sligt 1 — 
Ja, sligt Tul og Tøv, som vi for med inde i 
Byen her ivaares, med dette Selskabet til 
Hjælp for slige dumme Fæ, som I er! — 
Mens jeg holdt paa med egne fornemme Hæn- 
der at klappe til Jorden derude paa Holmen, 

— var det en eneste en blandt jer, som havde 
Vet^) til at ta efter? Nej — men nu, naar 
Selskabet vil betale jer atpaa, gi Præmi for 
at gjøre istand jeres egne Grejer, nu kanske 
I drar jer færdig til at plukke Graasten af 
Engen og lægge den op i Gjærde — ja, nu, 
vi betaler jer for det! — Var jeg Vorherre 
en eneste Dag, saa skulde I se Leg! det 
skulde bli en Rismykedag ^) , det! — — — 
Naa! — kan I ikke sidde stille dernede heller! 

— Kanske den skal døbes idag den Skriger- 

') Forstand. ^) Revselsesdag. 

ungen dernede? — Ja, for ikke vil jeg gjøre 
det. Af Hedningpak er den kommen, og 
samme Vejen som de andre kan den fare — 
Helvede blir ikke fuldere for det. Ja, bare 
jeg nævner Helvede, det hellige varme Slottet, 
saa blir I ræd og bæljer^) op — derfor har 
jeg saa ofte snakket om det, og jeg under jer, 
at slige Harhauser^) som I aldrig faar høre 
bedre Evangelium. Haahaa! jeg tror hverken 
paa (jrud eller Fanden, for jeg er en lærd og 
vis Mand, som ikke behøver det. Men slige 
dumme Graakufter som I skal. Dyredød, tro 
-— og det alt hvad I aarker, — ellers skal I 
faa med mig at bestille 1 — Det kom en Jun- 
ker sejlende hidop fra Kjøbenhavn ivaar — 
ja, nu tror I vel, at Kjøbenhavn ligger syv 
Gange syv og sytti Mil vest af Trynetyrken ^) ! 
— ja, han vilde ogsaa være for god til at 
tro, men endda han er hundre Ganger visere 
end I, saa tvang jeg ham, jeg! — Saa! nu 
har I faat den Præken, I trænger, men jeg 
synes, I begynder at danse og hoppe dernede 1 
Reis hjem — og det strax og hold godt fast 
i Søftet*), for retnu blæser han op." 

Han næsten tumled ned af Prækestolen. 



^) skriger. *) haarde Hoder. ^) et i Norge kjendt 
Sagnfolk. *) Reb i Baaden. 

Menigheden var noksaa andægtig, den. De 
syntes vel, at Prækenen var dryg nok, men 
det blev nu Fars egen Sag. En tre — fire 
Koner med Smaabarn, som skulde til Daaben, 
stod nede ved Døren — Vidnerne kom ud fra 
de lukkede Stoler og begyndte at stille sig i 
Række. Klokkeren stod en Stund som himmel- 
falden, da Far kom ned fra Prækestolen uden 
at lyse Velsignelsen, uden Fadervor og alt det 
andet. Prækenen kunde saa sin Sag være, 
skjønt gamle Ole selv jo nok fandt, at den 
var noget underlig for en Adventpræken at 
være. Men værre var det, at det andet rent 
var væk. Men det fik jo bli Fars Sag, og 
Klokkerens Sag var at synge, og han skingred 
i med al sin Kraft den næste Salme. 

Præsten raved gjennem Koret, ind i Sakri- 
stiet og videre ud paa Kirkegaarden, lagde paa 
Sprang med Hænderne trykket mod Hodet og 
raabte: „Brand 1 Brand i Hr. Jens!" 

Et Par Mænd, som stod udenfor og saa 
paa Vejret, saa ham fare afsted med opreven 
Samarie^) og det lange Haar flagrende i vilde 
Tjafser for Vinden. De raabte til andre, som 
stod i Vaabenhuset, og saa satte de efter 
ham i vild Jagt henover mod Præstegaarden. 

Fra Kirken bares en og anden skjærende 
Tone ud. 

Præstekonen sad trykket ind i et Hjørne 
og hulked. Ud turde hun ikke gaa. 

Hr. Jens var faldt om, og Mændene naadde 
ham. De tog og bar ham videre, men han 
slog og sprætte, saa det var med Nød, de 
naadde frem til Præstegaarden. 

Først da den lange Salme var tilende, 
dristed en af Mændene sig til at afbryde Tje- 
nesten og bede Klokkeren sige „Mor**, at „Far 
var paavej til at himle". Ole hvisked til 
hende, og hun reiste sig stærk og rolig og gik 
med nedslaget Blik, Spændebogen under Armen 
— hjemover. 

Han laa i Sengeu og kjæmped rasende 
med al Verden, mens fire stærke Mænd med 
Nød holdt ham. 

— Det havde tat umaadelig til med Hr. 
Jens Dreyers Drukkenskab fremover Somren 
og Høsten. Han var snart sagt aldrig ædru. 
De, som arbeided med ham paa Holmen, hvor 
han stadig holdt til, havde alt tidlig opdaget, 
at han havde en Flaske gjemt under en Sten. 
Siden blev han mere og mere uvorren med at 
skjule den, og tilsist drak han ganske aaben- 
lyst. Hjemme kunde han sidde Nat efter Nat 
og stormdrikke alene. Paa Rusens første eller 

andet Trin bebreided han ofte Konen, at hun 
ikke var den for ham, som hun skulde være; 
han havde søgt hende op og tat hende hid, 
forat hun skulde være det milde og lyse Skin 
over hans Hjem, som ellers var bare Mørke, 
og den søde og blide Hvile for ham i hans 
Arbeid, som var en Løgn og Forbandelse, men 
hun vilde ikke. Han talte ikke haardt til 
hende, han græt ofte og bad hende om at 
elske — bare lidt; men stundom, naar Rusen 
var stegen, kunde han fare op i vildt Begjær 
og svor, at hun var hans; da flydde hun ræd 
og lod ham sidde igjen og drikke sig ganske 
bevidstløs. 

Kun i Ægteskabets første Maaned havde 
hun været hans Hustru — og knap nok da, 
ti det var bare Pligten som den, der ved Al- 
teret var biet hans Ejendom, der bød Kende at gi 
sig hen. Hun var skjænket som en Velkomst- 
drik af Faderen, den spidsborgerlige Patriark, 
til hans besøgende lærde Bror. Fra Farens 
Kjøkken og Bur^) var hun flyttet til Onklens. 
Ikke mere Kvinde følte hun sig, ikke mere 
Ansvar tog hun paa sig. Da først havde hun 
forstaat, at hun var en Kvinde, dengang da 
Junkeren talte til hende og stak hende Blik 

mod Blik ind i hendes inderste Væsen, og 
hun havde kjendt en stor Skam — første 
Gang i Livet. Og Skammen steg til en For- 
staaelsens Brand, da den fremmede fornemme 
Dame talte til hende om saa meget, meget, 
som ætsed sig faflst i hendes aabne Sind. Siden 
skalv det i hende, naar hun i stille Stunder 
sad og saa. tankeløst frem for sig, og Damens 
Snak pludselig dukked op i Minnot. Hun kjendte 
Havmandens Greb om Livet, og hans Skikkelse 
var Junkeren med det brændende Blik. Da 
følte hun sig strax efter brødefuld og bad, 
men Bønnen var kold, og Hjertet søgte Hav- 
manden. Mer og mer tabte hun Pligtfølelsen 
til at stelle i Kjøkken og Bur, med Rok og 
med Væv. Hun skydde sin drukne Mand, hun 
skydde ofte Huset og gik lange Turer udover 
Myrerne, hun skydde sig selv, men kom ingen 
Vej fra sit tændte Hjerte. Taus og stille gik 
hun, ingen skulde forstaa, at hun havde i sig 
en Uro, der ofte drev hende ud paa Berg- 
hamren over Bugten — bævende af Lyst til 
at kaste sig ud — i Havmandens Arme. Da 
Kancelliraad Alsing var derude et Par Dager 
i Sensomren paa Graagaasjagt, havde han i 
hende bare fundet den træge, kolde, pligttro 
Husmor, sin Husbonds stille Lykke, Krydderiet 
til hans Vanerus. Bønderne, som trods hendes 

Ungdom kaldte hende ^or**, likte hende godt 
og fandt hende ret tilpas som den, der var 
best til at styre Far saa nogenlunde trygt 
gjennem en Fyld^). Til Kirken fulgte hun 
altid og hvorsomhelst, hendes Husbond faldt 
paa at trække hende med. — 

— Udpaa Kvelden havde Hr. Jens raset 
sig træt. Han laa og pusted tungt, sveded og 
saa mat frem for sig. Han nævnte Konens 
Navn og bad de andre gaa. 

„Er du der, Malene? — Tak skal du ha.* 

Hun stod bleg foran Sengen. 

„Tak skal du ha!** gjentog han. „Kom 
jeg bare til Sans og Samling, saa skulde jeg 
sige dig noget. Lillemor. Men disse svarte 
Kraakerne, som farer omkring her og skriger, 
de gir mig ingen Ro. Ingen Fred, ingen Ro. 
Jeg har prøvt at følge dem i Flugten, og 
mangen Gang maa jeg le af dem, men — ja, 
lad dem nu bare flagre, hvor de vil. — Ja, 
ja, Lena-Mor, nu skal vi begynde at ha det 
hyggelig. — Bare du vil sige mig, hvem du 
har kjær, saa skal du faa ham. Aanejnej — 
dette er jo Tulsnak! — — Jeg tror ikke, jeg 
mer er istand til at sige et Sans Ord. Men 
det ved jeg, at jeg gjorde stor Uret i at ta 

^) Rus. 

dig med herud. Men du vil tilgi mig, for jeg 

er ikke slem mod dig. Aaja, saa gik 

det med Filosofien. — Godnat, Malene! God- 
nat! sid ikke for længe oppe,** hvisked han 
mildt og lukked Øjnene. 

Hun satte sig ned og græt. Længe sad 
hun. Stundom slog han Øjnene op og saa 
vildt paa hende, lo ogsaa indimellem og smaa- 
sang. Saa begyndte han at raabe højt, hun 
blev ræd og kaldte Mændene ind, og strax 
han saa dem, tog han til at rase igjen. Hun 
holdt ikke ud at se ham, men gik ud. 

Omtrent ved Midnat kom gamle Ole 
Tangen ind til hende med Bud, at nu var 
Far død. Hun græt stille, og gamle Ole satte 
sig ned og græt med. — 

— Hr. Henrik Muus med Træfoden havde 
kastet Jord over Møg-Jens og holdt en Torden- 
præken til Almuen, som stod omkring Graven 
med Hat i Haand. Havde de skjønt, hvad 
han sagde i Tordenen, vilde de vel undret sig 
over, at netop de skulde høre ondt for det, 
han dernede i Kisten havde forbrudt. Men 
disse Vagtmandskaber paa Kystvolden havde 
endnu mangen Dyst at vaage, før de lærte at 
sigte en Præstetale gjennem Forstaaelsens Sil ^). 

') Sold. 

Fra den første Messe blev sungen af Olafs 
Klerk til idag, da han med Træ foden spaadde 
dem Død og Pestilens formedelst deres Synd, 
var hvert et Ord og hver den Lyd, som klang 
paa Kirkens Grund, en Straf, som uden videre 
lagdes paa dem. Fra det med Øxen over 
Hodet blev dem forbudt at dyrke den Gud, 
som de selv havde erkjendt i Stormen og 
Bergets Kraft, til idag, da Kongens lærde Præst 
aabned sit Helvede for dem, var alt, som 
vedkom Kirken, en Bod for det, de ej vidste. 
Enten Prækenen tordned og Salmesangen 
bruste, eller det gik mildt og signende under 
Kirkens Loft, var for dem detsamme, det 
syntes dem densamme Lyd af Refselse — vel- 
fortjent, siden den kom fra det fjerne. — 

— Mændene fra Grandelaget ^) sad i 
Borgstuen og drak paa Hr. Jens's lykkelige 
Hedenfart. 

„Aaja — det kan vel hænde, Holmen 
blir liggende, slig den er, herefterdags/ sa en 
Husmand, en af dem, som mest havde vært 
med Hr. Jens derude. „Han vandt saa vidt 
som halvvejs, han. Det er ikke Von ^), vi faar 
flere slige Præster.** 



') Naboskabet. ') Haab. 

„Det var nu kanske ikke Præstearbeid 
heller,** tvilte en. 

„Saa — ?" sa Velstandsbonden fra Smaagø. 
„Aajo — jeg mener, at det ikke kan være 
andre end den Slags Karer, som faar Tid til 
at bære Jord udover svarte Berget. Bonden 
har nok med at grave i den Engen, som gir 
noget igjen, han.* 

„Ja — det faar nu være, som det vil 
med altihop, saa var nu ligevel Hr. Jens den 
beste af alle dem, jeg har sunget Amen til,* 
erklærte gamle Ole Tangen og skjulte Taaren 
bag Bollens Rand. 

„Det er vist og sandt, en gjild^) Mand 
var hanl" stemte alle i. — 

— Dagen efter sej led den unge Præste- 
enke ud langs den forrevne Kyst norover. 
Hun sad frysende i Bagrummet paa den store 
Havbaad — i Sneslud og Kuling. Bort havde 
hun villet strax. Kirken og den lave Præste- 
gaard paa Øen forsvandt i Taaken. Da for- 
stod hun selv, at hun følte en Lettelse; men 
idetsamme mintes hun, hvor titt hin underlige 
Mand, som nu var væk, havde taget hende 
mildt om Halsen og set hende med vaade 
Øjne ind i Ansigtet og sagt: „Nej, nej! jeg 

') gjaev. 

ser det paa dig; du taaler ikke dette." — Nu 
forstod hun, at det var ham — saa stærk han 
end var — , som ikke havde taalt det. Der 
laa han borte paa Kirkegaarden under den 
tunge Myrtorv, mens hun sejled levende fra 
det, sejled hjem til detsamme, hun var gaat 
ud fra, før hun blev hans. Saa gjemte hun 
sig under Aaklædet^) og græt stilt. — 

') Tæppet. 



IX. 

Uet var Julkveld, og Aarets Arbeid var 
endt. Paa Søre Bakke havde det siste været 
et haardt Basketag med at bjerge Vedtømret, 
som Flommen^) imorges havde sopet^) med sig 
helt ned i Fjæren^). Kaptejn Hegerman havde 
alt igaar varskodd sin Grande, store -Knut 
Bakke, at Tøen vilde løsne Sneen paa Fjeldet 
og skaffe Vandet Vei gjennem Isdæmningen, 
og selv havde han itide reddet unna *) alt, 
som det kunde være Fare for. Men Knut 
havde svaret, at det havde aldrig hændt noget 
sligt i hans Minne, og det var andet at gjøre 
nu under Helgen end at kjøre Tømmer frem 
og tilbage. Men da Knut om Morgenen saa 
ud, gik Bækken fossende over Tunet og tog 
med sig alt — baade Gagn og Rusk^). Ja, 



^) Oversvømmelse. *) fejet. ^) Stranden. *) til 
Side. ^) nyttigt og unyttigt. 

det blev et Basketag, og var der ikke kommen 
Hjælp fra Kaptejngaarden baade med Folk og 
Hester, saa kunde Knut set efter langs Stran- 
den ude i Storfjorden og paa Skjærene til- 
havs, hvor det var biet af Tømret, for det 
hjalp lidet, hvormeget han braaked og bandte. 

Da saa alting var bjerget, og siste Læsset 
kom op fra Sjøen, stod Kaptejnen i Bakken 
og lo mod Knut, saa det sang gjennem Fosse- 
duren^). 

„Hvad sa jeg, Knut?** raabte han. „Ja, 
Tømret har du bjerget saavidt, men se nu til, 
hvor du finder igjen Gjødslen til Vaaren. Jeg 
tænker, du lærer til en anden Gang ikke at 
lade den ligge slig ude for Regn og Flom/ 

Knut klødde sig forlegen i Hodet. 

„Dette har aldrig hændt før,* sa han. 
„Men du skal nu ha Tak for Hjælpen, Kaptejn. ** 

Da Kaptejn Hegerman og Adolf Pram gik 
derfra, sagde Kaptejnen: 

„Ser du nu, hvor nødvendig det er, at vi, 
som forstaar noget, begynder at ta i med at 
lære op Bonden. Jo — Amtmanden har Ret ; 
han er en Hædersmand. Ja, for de kan lære, 
de Karer, det er Malm i dem og god Forstand. 
— Naa, du smiler, — aaja, det kommer af. 



^) Larmen af Vandfaldet. 

at du ikke skjønner dig paa det, og at du er 
for meget en Pram, og at du har været for 
længe dernede og set paa de stavnsbundne 
Bønder. Her er andet Slag!** — 

— Højtiden var inde. Fra den lave gamle 
Kirke paa andre Stranden havde Stormen 
baaret en og anden Tone af Klokken, og nu 
var alt Fæ og Gods signet mod Trold og andre 
onde Vætter. — Vistnok havde Kapellanen, 
som styrte under gamle Præstens Sygdom, 
sendt Budstikke ud om, at de gamle Besvær- 
gelses-Skikker skulde aflades som papistiske 
og hedenske Levninger, idet han truede med 
stræng Kirkestraf hver den, som befandtes at 
omgaas med „Maalen, Manen og Signen** og 
deslige Ting. Men ingen her i Bygden mente 
sig forpligtet til at overgi sit Kvæg og sin Vel- 
færd til Haugetrold, Draug og Juleskrej og 
al Slags Utyske, fordi om en ung Præst langt 
borte fra gav Besked om Ting, som han ikke 
kjendte til. Saa havde Knut selv sat Tjære- 
korset paa alle Dører, og for at vise, at han 
ikke agted at lystre nye Bud, havde han ind- 
budt al Byens Ungdom til Lek og Dans en 
Dag i Helgen — skjønt Dans og andre Gilder 
i Julen kun var tilladt „Rangspersoner**. 

Alt Gaardens Folk var samlet i den store 

11* 

Røgstue paa Søre Bakke. Store Spikkubber'O 
brandt paa Gruen og kasted et rødt Flamme- 
skin indover Rummet. En og anden Gangen 
tog Vinden i og peb gjennem Ljaaren *), blaaste 
til Varmen og sopte Aske udover. Grødgryden 
hang i Skjæringen ^) , og en stor stærk Jente 
rørte i med alle Kræfter, mens Mor selv skar 
op Ludefisken. Mandfolkene sad rundt om 
Aaren*) i en Halvkreds og lod Bollen med 
Stærktøl hyppig gaa; hvergang den var tom, 
rakte Knut den til en Jente, som sammen med 
nogle andre Kvindfolk sad beskedent længer 
borte fra Varmen — som det sig sømmed • 
Kvinder. Saa blev den fyldt igjen fra Tønden 
i Kroken. og Knut gav den Tilsætning af 
hjemmebrændt Stærkt^). 

Talen var just om den nye Kapellan, som 
blev almindelig lastet paa Grund af Paafun- 
dene om Julhelgens Højtideligholdelse. En 
gammel Mand. som ofte var ifærd med sit 
lange Haar og skubbed sig uhyggelig, førte mest 
Ordet. 

„Aaja — det er en Snuing og Vending 
og Stelling med alt, som gammelt og godt er, 
saa Bygderne snart ikke er at kjende igjen," 



^) harpixholdig Gran. *) Røghullet i Taget. 

') Kjedelkrogene. *) Arnen. ^) Brændevin. 

sa han. „Det begyndte, da Thomas Westen 
kom hid — for jeg minnes det og, jeg. Jo 
— det yar Gut, som kunde finde paa det! — 
Ja, det er længe siden nu, skjønner I, for det 
var i min Ungdom, før jeg var udkomandert. 
En stor Guds Mand var nok denne her Tho- 
mas, men en stræng en Hund, ja, jeg tror knapt, 
Vorherre selv kan haardere være. Gammel- 
karer og Unggutter, Karfolk og Kvindfolk 
maatte staa i Rad opover Kirkegulvet for at 
overhøres, maatru, ja, det var dem, som sa, 
at de en Dag saa gammel-Erik^) selv staa 
øverst paa Gulvet — han vilde ventelig gi 
Spurning^) igjen, den Kroppen — , men jeg 
saa ham ikke dengangen. Men naar saa Hr. 
Thomas forstod, at ingen kunde Katekisreglerne, 
saa blev han bleg som Kalkvæggen og gav 
sig til at svære og forbande sig paa, at vi 
allesammen for til Helvede som Hedningpak. 
En skulde aldrig hørt saa stygt! — Ja, det 
var nu ingen, som rettehg forstod, hvad han 
sa, da, skjønner I, men en kunde ligesom for- 
staa det paa Haandlaget og Røsten, for han 
slog i Bogen og dominerte som en Sergeant." 

„Var han saa stærk?" spurgte en. 

„Var det ligt sig! — Han var en gran- 



Fanden. ^) Overhøring. 

voksen Kar med Ansigt og Hy ^) som et Kvin- 
folk. Men Røst havde han som en Kaftejn. 
— Ja, saa for han herfra og norpaa til Fin- 
nerne, og de har vel troldet af ham Livet, 
venter jeg,*" sa Gubben og modtog Bollen med 
rystende Haand. 

„Men han var ikke saa god at trolde paa, 
den Karen, for han havde vel selv gaat i 
Svarteskole?** sa Knut selv. 

„Vist havde han vel saa, kan du vide, 
men Finnerne er Stormestere i den Tingen, 
de, og det nytter ikke at byde sig mod dem. 
Gammel-Erik hjælper jo dem godvillig, men 
Præsterne maa tvinge ham, de. Det er saa 
rimelig, at han hjælper sine egne Barn, for 
gammel-Erik skabte dem, før Adam kom til.** 

„Nej — er det sandt, Anund?" sa en 
Unggunt. 

„Aanej, nu rimer du ihop," faldt en 
Tviler ind. 

„Jo — det er saa tydelig Sandhed som, 
at Draugen gaar i Havet og Troldet i Skogen,*" 
forsikred Gamlingen trohjertig. „For det staar 
endda i den Mosebogen, som Præsterne ikke 
vil ud med. Jo, det var endda den Tiden, 
da gammel-Erik var en ung og vakker Engel 



') Hudfarve. 

— en af de allerbeste tilsmer^) — , saa blev 
han kry og opsternasig og slog sig paa al 
Slags Ugudelighed og gjorde Oprør mod Vor- 
herre selv, og tilslut vidste han ikke andet at 
finde paa at ærge den gamle gode Gud med 
end at lage Lappefinnen; men da blev Vor- 
herre for første Gang knagende sint, og saa 
sa han: nu skal det, jagu, være slut, min 
gode Erik, sa han, og dermed satte han sig 
til, en, to, tre! og skabte Adam, forat han 
skulde kværke Livet af Finnelappen, men det 
blev den gode Adam for stødt i Skrævet til. 
Finnelappen flydde op til Finmarken, og Adam 
bodde langt sør i Asia — hundre og sexti 
Mil øst for Stortyrken — , og saa var det ikke 
Raad til at naa frem, kan en vide, saamye 
mere som Adam strax efter kom i Synde- 
faldet. — Til dem var det, denne Hr. Thomas 
reiste forat rive dem ud af gammel-Eriks Klør, 
men det nytter aldrig, som sagt. Forresten 
saa var det nogen af de Ugagnstroldene, 
gammel -Erik laged, som gik ind i Berg og 
Haug^), men desmindre vi snakker om dem 
ikveld, des bedre er det." Og Gubben saa 
ængstelig ind i Mørket, mens han slog Kors 
for sig. 



') oven i Kjøbet. ') Høj. 

„Nej — dette er det værste Juks, jeg har 
hørt/ sa en rolig og myndig Røst. Den kom 
fra en Mand, som sad noget i Skyggen og 
smatted paa en Tobakspibe. „Det er Van- 
kundighed og Overtro — er det,** lagde han 
til med Tyngde. 

„Saa — ? — Ser du det I ser du det! nu 
skal du hørel*" udbrød Gubben fortrydelig og 
skubbed sig stærkt. „Nu er det vel ikke sandt 
længer heller, hvad jeg fortæller^ skal du se! 
— Aanej, den, som dømte mig for gammel 
til at være Skolemester, kan vel og dømme 
mig at være for gammel til at sanse, hvad 
jeg siger. — Erik der er ny, han, fik Brødet 
fra min Mund, saa skal han vel drive mig 
væk fra Krakken ^) her og — nu skal du se!" 

„Hehehe!" lo store Knut, som fandt, at 
dette var høj Julemoro. Han rakte Bollen til 
Anund og blinked til den anden. „Kan hænde, 
Erik faar bedre Kjendskab, naar han blir saa 
gammel som du,*' sa han. 

Anund havde, saalænge Folk kunde min- 
nes, faat sin Julkveldsrus paa Søre Bakke. 
Det hørte med til Julskikken her, at den gamle 
Skolemester og forhenværende Korporal skulde 
drikkes af Krakken den Kveld. Men endnu 

') Stolen. 

var han ikke kommen langt paavej. Den anden 
var hans Efterfølger i Skolegjerningen og ingen 
anden end den gamle Holmensmatros, Erik 
Bjørset, som ved gunstig Protektion havde 
faat den Alderdomsforsørgelse efterat ha aflagt 
Prøve paa, at han kunde læse i Bog. Han 
holdt sin Indtrædelse i Embedet her paa Bakke 
for faa Dager siden. 

„Det skulde nu været Moro at vide, hvem 
af de to Karerne, som er visest, lige vel," sa 
en Mand. 

„Aanej\ det er lidet værdt for os at mand- 
jevnes,** sa Erik. „For An und ved saa mange 
Ting, som jeg hverken har set i England eller 
Spania — ejsomheller i Vestindia og Ostindia, 
skjønt jeg har været paa de Kanter mangen 
Gang.« 

Dette gjorde Virkning. Saa megen Vis- 
dom havde man ikke tiltrodd den nye Skole- 
mester. Man vented paa, hvad han vilde sige 
videre. 

„Men det ved jeg," vedblev han, „at hvor 
jeg var — enten i St. Thomas eller Lissabon 
eller i Alexandria eller i Hamburg — enten 
blandt sorte eller røde eller gule Folk" — nu 
var Sejren for de nye Guder fuldstændig — , 
„saa hørte jeg aldrig, de snakte om gammel- 
Erik eller Belsebub om Julaften. Og hvis 

Pastoratet vidste, hvad Slags Snak og Skik, 
som øves her paa en hellig Aften, saa tænker 
jeg, det blev Kjølhaling at faa/ 

„Nej — stop saa!" brød Knut af hvast. 
»Jeg hører nok, at du er en fuldlærd Mand, 
Erik, som kan din Skrift, men dette er min 
Stue, og der raar jeg selv og hverken du eller 
noget Pastorat, som du kalder det. Hels fra 
mig, at jeg holder den Jul, jeg vil. Og saa 
kan du gaa igang igjen, Anund." 

Og Anund, som havde været sprekke- 
færdig under Eriks Sejrsgang med de mange 
Navne, styrked sig med en lang Slurk for at 
gaa ivej igjen med sin Lærdom. Men borti 
en Krog rejste der sig en gammel Kjærring, 
stavred sig frem til Aaren, lagde sin Knokkelklo 
paa Eriks Aksel, saa ham ind i Ansigtet med 
det halvslukte Blik og sagde i Syngetone: 

„Est du en Guds Udsending, saa vær vel- 
kommen til dette Syndens Hus og løs op for 
mig arme Synderinde!" Men efter en Stunds 
Stirren sagde hun skuffet: „Aanej — aanejl idel 
Forfængelighed! du er ikke Manden; dit Øje 
er falskt, og dit Aasyn er som paa en Syn- 
dens Træl." Og virrende med Hodet og smaa- 
snakkende pusled hun tilbage til sin Krog. 

„Moster Gunhild er biet underlig paa det 
siste," sa Knut forlegen og undskyldende. 

„Aaja — det er ikke stort igjen af det, 
som var," sa Anund. „Men det var noget til 
klogt Kvindfolk engang! — ikke paa syv Præste- 
gjeld fandtes hendes Mage til at gjøre att^). 
Og Højtørk og Vind og alt, en bad om, kunde 
hun skaflfe. — Nej, siden hun blev pisket paa 
Kirkebakken og Bispen havde fat i hende, er 
hun rent fra sig. Ja, det var Lønnen for, at 
hun viste Sølvtyven paa Vikl" 

„Og Øverheden ^) tog en anden for det," 
bemærked en gammel Husmand. 

„Øverheden!** blaaste Anund. 

— Der hørtes Pusling ved Døren, og en 
kold Træk strøg igjennem Stuen og blaaste 
op i Gruen, saa Aske og Gnister dansed om- 
kring. Alle vendte sig mod Døren og saa i 
Halvmørket en Mand staa og holde sig nølende 
ved Klinken. 

„Stig ind og træk Døren til, Kar;** sa 
Knut. 

„Gotts Frid,** sa Manden og blev staaende 
dernede ved Døren. 

„Fremmedfolk ude og reiser paa denne 
Tid? — Han faar komme frem til Varmen.** 

„Dank! — vil I mik Hus giv? Reisende 
Mand, handle mit gote Vare, komme over Fild, 



') vise igjen. ') Øvrigheden. 

stor Sne, meket Sturm, miste alle gote Varen, 
selber næsten død frosen/ ramsed den frem- 
mede hurtig. 

„Han er en Udlænding, Knut,* sa Anund 
overlegen. „Jeg hører det paa Maalet." 

„Nej, ikke Udlænding!* sa den fremmede 
hastig. „Købmand i Drondhjem, kommer over 
Fild, miste meket tusen Vare.* 

Der blev banket paa Døren. Den frem- 
mede gjorde en braa Bevægelse, som om han 
vilde lægge paa Sprang, men trak sig derpaa 
tæt ind til Væggen. Døren gik op, og Kap- 
tejn Hegerman fulgt af Løjtnant Pram traadte 
skyndsomt ind, mens en Mand i Reisekiær 
blev staaende i Døraabningen. Den fremmede 
skjød sig snar som en Pil og lydløs som en 
Skygge mellem Kaptejnen og Løjtnanten, men 
stødte mod den peltsklædte Mand, som fyldte 
Døren. Med et Ørnehug slog Kaptejnen sin 
Haand i ham, idet han komanderte: „Halt, 
Slyngel !* og slængte ham ned for sine Fødder. 
Det hele var et Øjebliks Sag. 

„Hopsan! hejsan! — det var Fanden til 
levende Julehilsing, du kommer med, Kaftejnl* 
sa Knut, som havde reist sig og gik nedover, 
mens de andre saa forundret paa Optrinet. 

„Ja — nu faar du gi mig en Haands- 
rækning, Knut, og først skaffe et forsvarligt 

Reb til at binde denne Slyngel tned. Det er 
en af disse fordømte holstenske Rømlinger 
igjen. Han er kommen over i Kancelliraad 
Alsings Baad og sprang nok saa glad iland, 
da Baaden stødte til, men jeg har et godt 
Øje for de Svinepak; jeg kjendte ham strax 
efter Signalementet. Jeg saa, han smatt^) 
ind her. -^ Naaja, det kan være detsamme 
med Rebet og Haandsrækningen, siden det er 
Helgekveld. Jeg passer ham nok selv, til jeg 
kommer hjem, og saa putter jeg ham i Kjel- 
deren for i Nat." 

Rømlingen havde reist sig langsomt og 
stod der skjælvende og elendig. 

„Heraus, Poltron! vorwårtsl" komanderte 
Kaptejnen. 

Men Knut traadte nærmere og lagde 
Haanden paa Rømlingens Aksel. Og med et 
bestemt Drag i sit grove Ansigt og med de 
smaa Øjne ghmtende frem under de nedtrukne 
Bryn sagde han rolig og fyndig: 

„Aanej — ikke saa braa, Kaftejn. Karen 
der kan være, hvem han vil, men han har 
søgt Ly i min Stue, og jeg har hilst ham vel- 
kommen. Og Julkveldsfred vil jeg ha!" 

Rømlingen forstod saavidt, at han ligesom 



*) smuttede. 

fandt Mod til at løfte Hodet, mens han hurtig 
blinked med de smaa Øjne. Men Kaptejnen 
stødte Kaarden heftig mod Gulvet og raabte, 
saa alle i Stuen kvak^). 

„Bonde! — hvad vover du? — Vil du 
hindre mig i Kongens Tjeneste! — Jeg siger 
dig: den Slyngel er rømt som en Hund af 
Kongens Tjeneste, og undervejs har han be- 
gaat saa mange Tyverier og Misgjerninger, at 
han er Galgens Mand! — Ham vil du beskytte? 
— Vogt dig! — den Trods, du alt har vist, 
er stor nok til at koste dig Gaard og Grund, 
det faar være nok. — Afvejen Bonde!" — 
Han løfted Værget, som om han vilde hugge 
til; men Knut gik ham raskt ind paa Livet 
og tog et kraftigt Tag om hans Haandled. 

„Bruger du Magt, saa sætter jeg Magt 
imod!" sa Knut og tvang Kaarden ned. „Du 
ser, her er Mandskab nok, og ikke trænger vi 
til at ta til Øxen, venter jeg. Nej, aldrig i 
Evighed om andre end jeg selv faar raade i 
denne Stue, ikke om du for i ti Kongers 

Ærend. Saa! nu skal du være rolig og 

forstandig, Kaftejn," vedblev han overtalende. 
„Gaa hjem til dig selv og hold kristelig Jul- 
kveld med Kjærring og Unger; det er bedre 



') f6r sammen. 

Skik, det, end at bryde ind med hvasse Sværd 
til fredelige Folk. Saa godt Grandelag ^), som 
det er mellem os , var det Skam , om det 
skulde brydes paa slig u vorren Vis/ 

Kaptejn Hegerman pusted tungt og dirred 
af Vrede og Anstrængelse med at befri sin 
Haand. Adolf Pram havde ogsaa trukket sit 
Værge, men stod befippet og saa paa den 
tause Brydning mellem Onkelen og Bonden. 
Han var tvilraadig, om han skulde hugge ind 
og saa spørgende paa Alsing. Denne traadte 
frem og lagde sin Haand beroligende paa Kap- 
tejnens Aksel, og da slap Knut sit faste Tag. 

„Kom, kjære Svoger,** sa han. „Du vinder 
intet ved dette. Har Manden Uret ved at op- 
træde slig, saa har du Magt til senere at paa- 
tale det.** 

Kaptejnen bed sig i Læberne. Derpaa 
vendte han sig til Karerne ved Aaren og sagde : 

„Jeg ser, her er Soldater iblandt jer. Gutter! 
— Naa, siden det er Julkveld, saa lad gaa for 
iaften, men jeg siger jer, at, om I lader den 
Fyr slippe væk, saa skal Hasselkjæppen bli 
jer ligesaa vis, som Fæstningen er ham." — 
To unge Mænd havde reist sig og traadt frem ; 



*) Naboskab. 

til dem sa han: „I bringer ham til mig tredde 
Dags Morgen/ 

Gutterne stilled sig nær op til Tyskeren, 
som ræd og raadvild saa fra den ene til anden 
og famled efter sin afskaarne Knebelsbart. 

;,Kom, mine Herrer!'' sa Kaptejnen, stak 
Sablen ind og gik mod Døren. 

„Nej — stop!** raabte Knut. „Dette var 
for tørt et Møte. Er min Grande kommen ind 
til mig paa en hellig Kveld, saa faar han ikke 
bære Julen ud for os. — Sølvkruset frem. 
Kjærring!" 

„Mener du, jeg vil drikke Venneskaal her 
med dig efter dette? Du, som er Tyve- 
gjemmer!** svarte Kaptejnen barsk. 

„Jagu skal du smage Julbrygget, for det 
forstaar ingen saa godt som du." 

Og Knut fik ogsaa her sin Vilje. Kap- 
tejnen og hans Følge maatte drikke ud det 
store Sølvkrus fyldt et Par Ganger med stærkt 
01 blandet med „Stærkt". Men Kaptejnen 
blev ikke blidere for det. Taus drak han og 
saa mørkt paa Onjgivelserne. Men Knut var 
i sit beste Lune. Adolf Pram iagttog sin 
Onkel og gjorde alt som han; ikke kunde han 
forstaa, hvorledes alt dette var gaat for sig, 
en kongelig Officer tvungen af en Bonde! — 
— Vel havde han set meget overraskende, 

siden han kom hjem til Fædrelandet, men 
intet syntes ham mere stødende og unaturlig 
end den store Ret, Bønderne havde; det syntes 
ham, at intet skilte mellem dem og hans Lige- 
mænd. Og dette i Aften gik over alle Grænser. 

Om en Stund sad de tre Mænd 

sammen i Storstuen paa Kaptejnsgaarden 
Nordre Bakke. 

Kaptejn Hegerman var mørk og taus. 
Strax ved Hjemkomsten havde han slængt 
Værget fra sig i en Krog. Og da Barnene 
kom ind fra Sideværelset, hvor de alt var i 
beste Lek med sine Julegaver, og en for en 
hilste Faren glædelig Jul, trak de sig ræd til- 
bage for hans barske Blik. Han hørte ikke, 
hvad Alsing og Adolf talte om. Trykket og 
stilt gik ogsaa Samtalen dem imellem. Fruen, 
som havde glædet sig ved at faa Besøg af sin 
Bror, kom nu og da ind fra Kjøkkenet og saa 
bekymret paa sin Mand. Hun rakte ham 
efter gammel Vane hans lange Kridtpibe, men 
han skjød den fra sig, saa den faldt i Gulvet 
og gik i mange Stykker; ellers vilde han 
lydelig have beklaget dette store Tab, men 
nu lod han som intet. Hun slog i hans Glas, 
han tømte det i en Slurk og slængte det fra 
sig. Med et Smil til Broren bøjed hun sig 
og plukked op Stumperne. 

12 

Men endelig reiste han sig, gik tungt op 
og ned et Par Ganger og stilled sig saa foran 
Alsing. 

, Synes du ikke, det er en vakker Skam? 

— BU — bli — bli hundset af en Bonde I — Jo, 
de kan forlade sig paa, her skal bli anden 
Kustus^) herefterdags! — Jeg har været for 
mild mod disse Bønder. De behandler mig 
som sin Ligemand. — Jeg skal vise dem andet! 
Hasselkjæppen ! — Hasselkjæppen, Far! 

— Hans Spidsrod har Ret — tifold Ret! — 
Kongen har sat mig til at age disse stor- 
snudede Folk. Jeg kan ikke forsvare min 
Mildhed. — Hasselkjæppen! Hasselkjæppen og 
Gabestokken — det er Bondekost, det ! — — 
Hvad mener du? du rister paa Hodet! Har 
jeg kanske ikke Ret?" 

^Er det noget, du kan forsvare, Hegerman, 
saa er det din Mildhed og Skikkelighed mod 
Folk," sa Alsing alvorlig. „Det er nok mere 
det end Hasselkjæppen, som har gjort dit 
Kompani til det beste i Regimentet. Bønderne 
er en for stolt Race til at lære af Kjæppen." 

„Snakl — Du snakker om Ting, du ikke 
skjønner — forlæst som du er! — Hvad, Pok- 
keren, kjender de til vore Marodører af Bønder, 



*) Regimente. 

denne din Rousseaux og de andre Vrøvlere, 
som Fanden og ikke jeg kjender?" 

„Den Bonde, vi var hos ikveld, viste, at 
han er en fribaaren Natur,** sa Alsing. 

Kaptejnen tog et Skridt tilbage. 

„Vil du forsvare ham ogsaal** raabte han. 

;,Jeg siger, at han viste sig som en fri- 
baaren Mand." 

„Naanaa! du er kommen langt, Hr. Svoger! 
— tar oprørsk Vold i Forsvar." 

„Jeg skal sige dig, hvad Bonden gjorde," 
sa Alsing nu ogsaa hidsig. — „Han forsvarte 
sit Hjem mod et brutalt Overgreb, mod en 
Krænkelse af Freden paa en Højtidsaften." 

„Naa — det maa jeg sige!" — Han lo i 
Harme — . „Jaja, det stiger! — Du er for- 
modentlig af samme Mening som Herren der, 
Adolf?" 

Nej, Adolf Pram kiinde ikke forstaa, at 
den Slags Meninger kunde finde Rum i en 
klar Hjerne. 

„Aa — du er en Tosk!" slængte Heger- 
man. 

„Istedetfor at bede om Undskyldning og 
forklare Sagen for Husherren, begyndte du at 
befale," vedblev Alsing og reiste sig. „Og du. 
Svoger, ved saa godt, at Bønderne ikke er 
Træler her i Landet. — Sig mig, hvad du 

12* 

vilde gjort, hvis Fogden i denne Aften var 
trængt ind her for at arrestere mig, din Gjæst, 
paa et Foregivende af, at jeg havde gjort det 
eller det?" 

„Er der ikke Forskjel?** 

nNejl« 

„Naal — det maa jeg sige! — Det er 
altsaa for intet, jeg bærer denne Hans Maje- 
stæts Uniform og Sværd? — Du er Poet, min 
Gut!" — Han gik heftig op og ned. Men 
pludselig gjorde han et Kast, som om han 
slængte noget fra sig, rakte Haanden til Alsing 
og sa i en lystig Tone: „Naa — saa godt 
Ord igjen, heste Ven I — Lidt Sludder og lidt 
Fornuft er der i det, du siger. Men jeg — 
jeg gaar her og rent ødelægger Julen for baade 
mig selv og Mor og Ungerne og mine kjære 
Gjæster! — — Sesaa da! nu er Bamsen saa 
from som et Lam. — Ind med Ungerne, Mor! 
— Og ind med Folkene ogsaa! — Skaal, Kame- 
rater I" 



Alsing havde fortalt det nye, han vidste, 
og blandt det var ogsaa Hr. Jens Dreyers Død. 
Han omtalte ham med Skaansomhed, nævnte 
sit Besøg derude og det Indtryk, han havde 
faat af Samlivet. 

„Men jeg tog vel feil,* sa han. „Det var 
nok alvorligere, end jeg saa det. Han fortalte 
mig rigtignok en hel Del, men det var langt 
paa Nat, og jeg trodde, det ikke var andet 
end almindelig Fyld med indbildt Ulykke. Han 
kunde være saa paatrængende fortrolig, Hr. 
Jens. Blandt andet fortalte han mig, at den 
unge Konen ofte vred sig og kjæmped i Søvne 
og bad om at faa være ukrænket. Han trodde, 
hun havde havt en Kjærlighed, før han fik 
hende, og ialfald — saa paastod han — elsked 
hun ikke ham. Stakkars Mand!" 

Adolf saa ikke op under Alsings Fortælling; 

han pilled nervøst ved noget, og Øjelaagene 
skalv. Han havde en Følelse af, at han var 
med og spilte i dette. Han mintes Kvelden 
ude paa Svalen. — Tidligere paa Kvelden 
havde han af Alsing modtat et Brev, som han 
ikke havde læst endnu. For at skjule sin 
Forlegenhed gav han sig nu til at læse det, 
og han havde ikke set mange Ord, før hans 
Sind havde en anden Retning. Uden et Ord 
rakte han Brevet til Onklen og gik ud i Side- 
værelset bleg og stirrende. 
Kaptejn Hegerman læste: 

„Den veibaarne Hr. Lieutenants Herre 
Fader, Hans Velbaarenhed Justitierath Augu- 
stinus von Pram, Herre til Berg & Bergs- 
wiig etc. etc, gjør gjennem undertegnede, hans 
commissionarius, vitterligt for hans Hr. Søn, at 
da Hans Velbaarenhed haver taget sig den 
Beslutning at melere sig med den højvelbaarne 
Frøken Amelie von Adler, saa vil han med 
sin af tidligere ved Døden ophævede Ægte- 
forbindelse avlede eneste Søn foretage saadan 
Skifte, som Loven foreskriver. Hvorfore jeg 
herved som Hans Velbaarenhed Hr. Justitie- 
rath von Prams Consulent & commissionarius 
næst min ydmyge Gratulation med Deres Hr. 
Faders forestandende Formæhling sampt at 

anbefale mig i velbaame Hr. Lieutenants Vel- 
bevaagenhed melder, at jeg er rede til, hvem 
Dag og Time maatte Dem komode befindes, 
at forhandle med Dem eller commissionario i 
omskrevne Sagens Anledning. 
Jeg er — o. s. v. 

Sam. Smørling." 

Hegerman reiste sig — mørkrød af Harme 
— og gik efter sin Søstersøn. Han lagde 
Armen ømt om Halsen paa ham og sagde: 

„At han vil fylde Pladsen efter min 
Søster, det er bittert, men at han gjør det 
bare for at trænge dig ud af din Sønneret, 
det havde jeg endda ikke tiltrodd ham, den 
gamle !** 

„Og et sligt Kvindfolk!" sa Adolf med 
sammenbidte Tænder. 

„Nu? en Frøken von Adler. Hun er vel 
snarere at beklage.** 

„Hun! — jeg kjender hende, jeg. For- 
vist fra Hoffet, jaget af Landet som farlig for 
den almindelige Moral og for at pønitere i en 
Afkrog. Jeg skal sige dig. Onkel; i min Kreds 
i Kjøbenhavn var der ikke en eneste ung 
Mand, som ikke kunde rose sig af hendes 
Gunst.« 

„Du ogsaa?" 

„Alle — siger jeg!" — Adolf lagde An- 
sigtet i Hænderne og sad længe slig. Endelig 
sagde han: „Kan ikke du hindre dette, Onkel!* 

„Nej, min Gut, da kjender du daarlig din 
Far, hvis du tror, at noget kan hindre ham.* 

„Store Gud! — hun agned efter en kjælen 
Stund med mig og tog mit Hjem!* 

— Det var denne vaagne Julenat, som 
modned denne forkjælede Yngling til at for- 
staa mer af Livet, end Aar midt oppi det 
havde gjort. 

Han følte en utaalelig Hede og kasted 
sig hid og did i Sengen, mens Stormen drev 
paa, fandt Sprækkerne i det gamle Hus's 
Vægger og trængte skarp og kold gjennem 
Rummet. Al den Nerve-Uro, han havde sam- 
let i dulgte Eventyr — fra han med Vold 
dreves fra Barndomen over til Yngling — , 
grov og krillede i hans Aarer denne Nat. — 
Saa laa han stille en Stund og forsøgte at 
tænke efter, saa græt han, saa raste han og 
slog i Sengklæderne. 

Han var jo som et troskyldigt Barn, der 
ikke kjendte Forskjel paa godt og ondt, kilet 
ind i dette Liv, hvor de Mænd og Kvinder, 
han betragted som de største og mest glim- 
rende, boltred sig om i Løshed? Saa var det 
vel ikke at vente, at han skulde staa imod 

mere end de andre. Hvor skulde han tage 
Evnen til det fra? hvor skulde han finde Vej- 
ledning til at forstaa, at det skjønne, som 
Ynglingesindet søger, svinder mer og mer i 
Glædens Misbrug? — Nu først fik han en 
dunkel Forstaaelse af, at Naturen straffer 
Overdaadigheden med en sviende Pine af, at 
han misted Evnen til at finde noget skjønt. 
At han ikke kunde se paa en Kvinde uden 
enten med Kulde eller med grinende Begjærl 
— Derude i Skjærgaarden — midt under 
Hjemfartens Anger og Bekymring — maatte 
han endog krænke Gjæsteretten ved denne 
uhumske Vilje. Han havde skammet sig over 
det — kanske for første Gang en ordentlig 
Skamfølelse — , men det havde ikke hjulpet 
til at vinde Ungdoms rene Higen. Han vidste, 
at Bondepigerne her var ræd for ham, at 
Fædre og Brødre saa i ham en farlig Orm, 
som de maatte holde Vagt mod. Onklen 
havde sagt ham det, advaret ham og raadet 

ham til at ta fat paa noget. Atter og 

atter vendte han tilbage til hende derude paa 
Øen. Om han havde nogen Del i den Sky- 
hed og Angst, som kanske var det, der havde 
drevet Manden ind i Ulykken! — Visselig 
havde han følt Samvittighed for hendes Skyld 

— det, han aldrig før havde følt for noget af 
sine Eventyrs Skyld; han havde lært sig til 
at se Tingen slig, at han gav ligemeget, som 
han tog, i Selskab med hine Kvinder, der 
bare lod, som om de kjæmped og tilslut gav 
efter i Hengivenhed og med Offer. — Men 
han kunde ikke forklare sig denne Uro i Sam- 
vittigheden, for ban havde jo ikke krænket hin 
Præstekone derude. Dog — det hjalp ikke at 
trænge Følelsen tilbage; han var for ung til 
at finde paa rigtig sikre Udflugter; han var 
trods alt for uskyldig til ikke at føle det som 
en brændende Feber, da han opdaged, at hans 
Leg kanske gik ud over andre i Alvor som 
Ulykke. Hvad de forskjellige Opfatninger havde 
sagt ham om letsindigt Liv — Præsten, at det 
var Synd, Farens tørre Breve, at det var en 
Skam at være en „Broder Liderlig" — , det var 
Ord, som ikke rørte ved noget i ham; men 
dette var noget andet — det var en Pine i 
Sjælen som Straf, fordi han havde gjort 
Uret. — — Som han laa her og stirred mørk- 
ræd ud i det begsorte Rum, og Samvittig- 
heden fik sære Skikkelser — Spøgelser, der 
skred mod ham voksende og svindende — , 
kom Tanken paa Uvenskabet med Faren og- 
saa frem. Før havde det kun voldt Trods og 

saar^) Bitterhed over, at han negtedes sin 
Sønneret; han kunde vel ofte staat oppi Bak- 
ken og set med Harme over til sin Fædre- 
gaard, men nogen dybere Følelse ved det 
havde han ikke kjendt. Men nu steg Barn- 
domsminnet frem af Taaken af forvirrede 
Tanker og Opgjør; de løste Graaten, og han 
saa medlidende paa sig som en, det hvilte en 
Ulykke over. En af disse Kvinder, som havde 
røvet ham Evnen til mild Graat og til at elske 
som en Yngling, hun skulde ta hans Mors 
Plads, skulde hjælpe hans Far i at holde ham 
ude fra Hjemmet, skulde føde ham Søsken til 
at trænge ham væk! — Han græt, han hulked 
og raste. Og efter Graaten og Raseriet kom 
et Ophold, og under det drev mangehaande 
Indfald og Tanker forbi. Scenen i Bondestuen 
ikveld kom ogsaa med. For et underligt Liv 
han var kommen med i! — og i dette skulde 
han altsaa bli siddende og ældes ligesom 
Onkelen — uden Liv, uden Bedrift, tale stort 
om, hvad han kunde ha udført, om der var 
kommen Krig i hans Ungdom, larme omkring 
i Bygden i Hidsighed, som den første Bonde 
kunde stagge^), komandere Exercitsen ved 
Kirken , eller kanske gaa og bli ond og 



^) pinlig. ^) stække. 

haard som den gamle derover, ruste ned i 
Utilfredshed med sig selv og Verden. — 

Men om Morgenen, da han forvaaket og 
yr kom ned, var Onkelens Julehilsen netop et 
Svar paa det siste Spørsmaal. Det var, som 
om han havde tænkt paa detsamme. 

„Find dig en bra og ærbar Kvinde, min 
Gut, saa nøjes du med liden Larm i Livet og 
lærer at dø tilslut uden Frygt for den onde. 

— Hjem, ser du, — Hjem, det er noget, som 
ingen kan fortælle, hvad det er for noget; 
men om en er ude, saa ved en, at det er et 
Sted, det er godt at naa frem til inden Nat, 

— om det hænder en onde Ting, saa har en 
ligevel saa meget godt omkring sig — Barn 
og Kone, du — og saa maa en ta det værste 
med Ro, en kan ikke andet, naar en ser, hvor 
glad de er i en! — end jeg igaarl jeg ved 
ikke, hvad jeg havde gjort, om jeg ikke havde 
dette omkring mig, dette stadige SorP) af 
smaat Liv. Aldrig længes en ud efter det, en 
ikke kan naa, — og om saa Sygdom og Død 
kommer paa, saa lægger det sig Blidhed i 
Graaten ogsaa, du." 

Barnene kom støjende ind og viste med 

*) Puslen. 

Jubel frem, hvad Jomfru Maria havde sat 
under hvers Seng i denne dejlige Nat. 

„Ja — se nu paa dem!" sa Faren glad 
og løfted en af de smaa op til den store Fæt- 
ter. „Det er dem, der holder det gaaende i 
stadig Togmarsj, Gutten min! — Tænk paa 
det." 

Fætter Adolf prøvte paa at smile venlig 
til den lille; men han var ikke barnekjær, og 
Smilet blev til en forlegen Trækning. — 



XI. 

ilin Dag i Majens første Halvdel, da 
Bjørken stod i Sprætning^), Hæggen var be- 
gyndt at dufte, Guldbost*) og Stedmorsblom 
stak de skinnende Hoder op mellem brune 
fjorgamle Straa og de første grønne Spirer, 
Solgangsvinden lufted paa Fjorden og fyldte 
Raasejlene paa Vedbaaderne, Folkene gik 
ude og drak Luft efter Vintertaagens klamme 
Tryk paa Sind og Krop, Kirkeklokkerne kimed, 
saa Fuglerne fløj ud fra det dirrende Taarn, 
— den Dag viste Hr. Winkelman sin lille By, 
hvad den mægted at folde ud for Pragt. Og 
Byen sloges med Undring og stirred paa den 
fabelagtige Rigdoms - Glans , som den aldrig 
havde drømt om, mens den i hundre Aar laa 
beskeden og tagg^) om Kjøbstads-Ret. 



^) Løvspring. ') Fandens Mælkebøtter. ^) tiggede. 

Winkelnians Hus hæved sig stort og hvidt 
med højt Skraatag over de ydmyge Hytter, 
som stod og nejed omkring. Den vide Ind- 
gangsdør fra Gaden eller Vejen var pyntet 
med Kranser af grønt og Baand af rødt og 
hvidt. Og paa hver Side stod en Stang med 
Dannebrog paa. Over Døren var hængt to 
Skjold med Kranser i stive Slyngninger omkring. 
I det ene var paa sjøgrøn Bund malet noget, 
der ligned en Baad for fulde Sejl, i det andet 
en kronet Ørn, som løfted Vingerne til Flugt. 
Det var Familierne Prams og Adlers Vaaben. 

Gjennem Forgangen, nedover Gadetrappen 
og et godt Stykke fremover Gaden laa et Teppe 
af mørkerødt Fløjl; det fortsattes gjennem 
Hesteparten af Byen med et Teppe af simplere 
Tøj, men over Kirkegaarden og Kirkeskibet 
helt frem til Alteret afløstes det igjen af Fløjl. 
Og Winkelman var meget ulykkelig over, at 
han ikke havde kunnet bringe tilveje nok Fløjl 
til hele Vejen. 

Paa Havnen laa store og smaa Skibe i 
Række og Rad pyntet med Flag og Kluder og 
højtidsklædte Matroser. 

Vægteren gik strunk og stiv i sin gamle 
Soldateruniform med en Kaardestok i Haanden 
og. holdt Folk borte fra Teppet og saa til, at 

Bønder, som kom ind med sine Varer paa Kløv ^) 
maatte drive Hesterne tilbage op ad Stien 
ovenom Byen, ti dertil havde Winkelman for- 
maadd Byfoged Strøm, at alt, der generede 
det fornemme Bryllupstog, maatte fjernes. 

Saa kom da Følget i højtidelig Gang nedad 
den tæppebelagte Trappe. Et kort, men stase- 
ligt Følge. 

Først Brudgomen, Hr. Augustinus von 
Pram, i nyt Højtidsskrud ved sin Broder Kom- 
merceraadens Arm; han bar sit Hode højt, 
retted Blikket som altid stivt fremad, men 
gav Benene en forloren Spænstighed, som tog 
sig bedrøvelig ud. Derpaa førtes Bruden af 
Winkelman, som havde faat sig tilstaat den 
Gunst at være hende i faderlig Slægtnings 
Sted. Saa det lille Følge af Egnens fornemste 
Mænd og Fruer — blandt dem en smuk ung 
Mand i straalende spansk Dragt, den unge 
Fører af Skibet „Aranda", som hented Fisk 
hos Winkelman. 

Mængden stod taus og saa paa den uvante 
Pragt. Det bølged som en Anelse om den 
store Verdens Vidundere gjennem dens mange 
Hoder. Og mens Akten foregik inde i Kirken, 

') Kløvsadei. 

vented den ude paa Kirkegaarden for at se 
mere af det brogede Følge. 

Hr. Henrik Muus med Træfoden havde 
faat Paalæg om at bruge bare de nødvendigste 
Ord, og han holdt sig det efterretlig. Ikke 
en halv Time brugte han med at komme til 
det højtidelige : „Saa erklærer jeg eder da for 
rette Ægtefolk at være!** 

Arm i Arm skred det nygifte Par ud af 
Kirkedøren. Brudgomen traadte paa det 
kostbare Teppe, som om det smerted ham i 
Fødderne at komme nær den bløde Fløjl, og 
han skalv i Knæerne for hvert Trin nedad 
Kirketrappen, men han tog sig sammen, holdt 
Figuren rank, hvert Træk stramt og Blikket 
fornemt ud i Luften, højt over den undrende 
Mængde. Hun var straalende skjøn — fuld 
af sikker Lyst til at fortsætte Livet; og mens 
hun støtted sin Gemal, lod hun, som om hun 
læned sig tilflugtsøgende til hans mandige Arm. 
Yndig trak hun det lange Silkeslæb med de 
paaheftede Blomster henad Fløjlsteppet, og 
yndig smilte hun under Diademet med Myrte- 
kransen, der sad der saa fordringsfuld i sin 
Beskedenhed og løj om Uskyld, der gaves 
uvidende hen til Alderdoms Vanmagt. 

— Den velbaarne Etatsraad Augustinus 
von Pram havde nu formælet sig til et Navn, 

13 

der bar et stoltere Vaaben end alle de smaa 
selvtagne, som pranged paa Distriktets Herre- 
gaarder i Forgyldning over Indgangsdørene. 
Det var et virkelig, kongeskjænket Vaaben; til 
det skulde hans Stamtræs Spirer knytte sig. 
Hvad han havde gjort, det var et af de store 
Nødvendighedens Træk, som en rask Beslut- 
ning gav ham Tanken til, og som Eftertanken 
viste ham Fordelen af. Og alt var foregaat 
i ordentlig, formelig Omgang. Han havde 
indhentet Lov hos hendes nærmeste Slægt til 
at fri til hende, man havde git den om- 
hyggelige Winkelman Fuldmagt til at staa hende 
bi, han havde modtaget hendes rødmende Ja, 
intet var glemt; og for at intet heller skulde 
være usædvanlig, havde han ladet sig vie i 
Kirken istedetfor hjemme. Han var en virkelig 
Ægtemand med en adelig Ægtefælle. Og han 
skred hen over Teppet med Blikket barskt ud 
i Luften. 

Tungt gik Broder Kommerceraad bagefter 
og saa paa dette Par. Siden han ved Ny- 
aarstid fik sin Brors Brev om , at han havde 
valgt sig en Brud, havde han ikke gjort andet 
end undre sig; men nu, da det var overstaat, 
mente han, at han kunde holde op at undre 
sig og tage Sagen som en Kjendsgjærning i 
Familiens Historie. Han vidste ikke, hvordan 

Forholdet mod Adolf netop nu var, men siden 
han ikke saa ham blandt Gjæsterne, saa slutted 
han, at det ikke var godt, og han havde ikke 
villet spørge efter en Gut, der gjorde sin Fa- 
milie saa stor Skam og Sorg, at han straf- 
fedes med at kjøre Gjødsel paa Farens Fød- 
selsdag; han bestemte sig til at betragte ham 
som væk fra Familien. Og han saa med Vel- 
behag paa den unge Dame ved Broder Etats- 
raads Arm. 

Og hun, denne Dame fra Verden, som 
havde intrigeret sig gjennem en løsagtig Hof- 
kreds fra den ene mægtige Elskers Arme til 
den andens, indtil Skinsyge, Hævn og Gjen- 
gjeldelse tilslut intrigerte hende bort i Forvis- 
ning til en af Verdens fjerneste Afkroker, hvor 
næsten ingen Gjenklang af Livet naadde hen, 
hun var udslettet af sin Familie og glemt af 
den Kreds, hun tilhørte, hun var ikke færdig 
med at leve, hun jaged og spored efter en 
Lejlighed at vende tilbage til Livet med, og 
hun fandt den. Hun betænkte sig ikke et 
Øjeblik paa at sætte sig ved Siden af denne 
Olding, hans visne Haand skulde føre hende 
tilbage, og som den rige Enke kunde hun rolig 
trodse alt. Den faldne Hofdame skulde som 
Frue til en norsk Herregaard vel forstaa at 
udnytte det Haab, som den gamle selvkjærlige 

13* 

Mand satte til hendes Ungdom. Og derfor 
var der intet hyklet ved det glade Smil, som 
straalte i hendes Øjne og laa om hendes fine, 
kloge Mund. Folk saa paa dette Smil, og de 
syntes aldrig at ha set noget saa dejlig paa 
denne Kirkevej. Hun smilte højest, da hun 
tænkte paa, hvor Skjæbnen skikked det skjønl : 
de, der havde sendt hende bort for at van- 
smægte i Forglemmelse, de var nu fortæret 
paa Stejle og Hjul, mens hun traadte som 
Brud paa bløde Tepper. — 

Og hun smilte endnu, da hun sad ved 
sin Gemals Side ved Bordet og drak sin og 
hans Skaal. Og som hendes Blik faldt over 
Glassets Rand, mødte det et andet, der hang 
ved hendes Ansigt med en Ild, som alene 
kunde slukkes ved at drikke hende. Det var 
den spanske Søkaptejn. Hun rødmed ikke 
eller blev forlegen, men optog Kampen — Blikket 
mod Blik. Vistnok sejred han, men hun sagde 
for sig selv, at det kun var, fordi det var 
hendes Bryllupsdag. 

— Hr. Winkelman var i den syvende 
Himmel. Vel var den dyr, men en Himmel 
kan ikke betales højt nok. Og denne Dag 
skulde og maatte sætte Sløjfen paa hans Raads- 
Titel. 

Madam Winkelman havde gaat i et Par 

Ugers Forberedelses-Feber foran Højliden. Da 
den endelig kom, denne store Dag, var hun 
saa afkræftet, at hun ikke kunde gaa til Kir- 
ken, og saa tummelumsk, at hun ikke turde 
sidde tilbords. Hun sad for sig selv i et 
Kammer og græt. Hvorfor hun græt, vidste 
hun ikke, men al denne Fornemhed trykked 
hende for Bringen, saa hun maatte graate. 
Til Winkelman turde hun ikke nævne det, og 
han spurgte da heller ikke efter hende, var 
glad til, at hun var borte. Bruden havde set 
hende graate, da hun hjalp hende med Paa- 
klædningen, og paa Spørgsmaal havde hun 
bare svaret: 

„Aa! — den naadige Frøken er saa ung 
og vakker!" 

— Andreas Højbjerg gjorde en Del Skan- 
dale den Dag. Winkelman havde bestilt et 
Bryllupsvers af ham, og Højbjerg havde revet 
af sig følgende Strofe, som han højtidelig 
overrakte sin Principal: 

„Syng, Mand og Kvinde, op ved dette BryllupsbordI 

Syng højt og gjører Tonen klar og stor! 

Ti en Etatsraad, som er næsten ved at dø 

skal gaa i Brudeseng med en, som engang var en Mø!" 

Winkelman raste, og „efter en Del gjen- 
sidige Komplimenter" — som Højbjerg udtrykte 

sig — skiltes disse to Mænd. Men midt under 
Bryllupet spredtes et andet Vers omkring i 
Byen i flere Afskrifter: 

,For gamle Raads og unge Skjøges Fod 

den titelgale lægger Tepper ægte nok, 

men vil I kjøbe Tøjet fra hans Kræmmerbod, 

han maaler Lin for Silke med sin falske Alnestok/ 

Og anden Poesi blev ikke frembragt for 
Anledningen. 

Der var ingen Sang, ingen Gammen og 
Lystighed ved det lange Bord. Brudgommen 
sad og vogted paa sig selv, at han ikke skulde 
lade sig overliste til uforsigtig Omgang med 
Ingeborg Kokkes Kunstværker. Han spiste 
lidet og af det tarveligste, blanded sin Vin 
med Vand og gjorde enkelte kolde, tørre Hen- 
vendelser til en og anden i Selskabet, og en 
og anden Gang sendte han sin unge Brud et 
Blik, som skulde være muntert og glad. 

— Winkelman forstod, at ingen Bøn vilde 
nytte til at bevæge de nygifte til at bli igjen 
en Dag. Han havde hørt Etatsraadens Be- 
slutning; den var fattet endnu, før Trolov- 
ningen var kommen istand, at de strax skulde 
reise hjem og begynde Livet efter hans Reglers 
rette Linier. Med ydmyg Tak for modtagen 
Ære og med fint ymtet Haab om, at Bevaagen- 

heden vilde fortsætte og udvide sig, modtog 
Winkelman sine fornemme Gjæsters Afskeds- 
hilsen. 

Men Madamen græt som et Barn, da 
hendes „naadige Frøken" sa hende Farvel. 
Først kunde hun ikke faa frem et Ord, men 
sistpaa kom det gjennem Hulking: 

„Kjære Barn! — vær klog og sindig. 
Skulde det falde tungsomt derinde, saa gjør 
ikke det. De angrer." 

„Vær kun rolig, lille Madam. Jeg skal 
forstaa at indrette mig. Farvel! og Tak for 
alt!" — Hun kyssed den taarevaade Kind, 
men Madamen hulked videre. 

— — Gjæsterne stod paa Bryggen og 
hilste det bortdragende Brudepar. Og udover 
Fjorden gled den hvidmalte Baad med Flag i 
Stævnen, roet af højtidsklædte Matroser — 
ind mellem Øerne, forbi de grønne Næs. Etats- 
raaden hylled sig i sin røde Kappe og stemmed 
Blikket mod de hvide Fjeld. Den unge Frue 
saa tilbage paa Solglimtet i Baadens Kjølvand. 
Den eneste Lyd var den ensformige skrigende 
Knirkning i Hammelbaandene^). Matroserne 
trak godt i, og paa et Par Timer var de ny- 
gifte hjemme. De gik opad den bratte Bakke 



*) Vidjer, der brugtes i Stedet for Aaretoile. 

og Haand i Haand ind i den store skumle 
Stue forbi gamle Marta, som med forgrætte 
Øjne stod ude i Gangen og nejed. Og saa 
lagde han sin lange tynde Arm om hendes 
Liv og saa ned paa hende med et stikkende 
Smil. Hun s varte med et ironisk Sideblik, 
som gled fra hans Pergamentspande langsomt 
nedover til hans skjælvende Knæ. — 

jyiens den gamle Pram holdt Bryllup, red 
den unge Pram henad Trondhjemsvejen langs 
den fagre Strand. 

Adolf havde set Stasen i Byen, hørt den 
muntre Klokkekiming, og han vidste, hvad der 
foregik og optog Byens Opmærksomhed. Men 
han stanste ikke blandt Mængden for at se 
Etatsraaden gaa ind ad Kirkedøren med den 
faldne Hofdame. Nu angred han paa, at han 
ikke havde lydt Onklens Raad og ventet paa 
at reise gjennem Byen, til Bryllupshøjtiden var 
over, og han red paa i Heftighed som for at 
komme unna snarest mulig ; han red paa, som 
gjaldt det et højvigtigt Ærend, skjønt dette var 
af liden Betydning. Nu kjendte han, at han 
havde trodd sig roligere, end han virkelig var. 
Han havde villet være saa meget tilstede, at 
Folk kunde se ham, se, at han ikke var med, 

og faa Anledning til at tale om det. Han 
vilde mod Farens, haarde Skal sætte sin stive 
Pramske Nakke. Saa nær hverandre som 
mulig uden Berøring skulde Legen mellem de 
haarde Sind gaa for sig. Det skulde spørs 
langt, at Sønnen havde sprængt over Teppet 
med Hestehov i Øjeblikket, før Faren traadte 
paa det i Spidsen for sit Brudetog, spørs saa 
højt, at det naadde den gamle Stenskalles 
Øren. Denne kjærlighedsløse Gubbe, som i 
Kampen mod sin egen Søn glemte Hæderlig- 
hedens Bud, saa han løj og vred for at snyde 
mest mulig paa Mødrenearven, han skulde ikke 
tro, at denne Søn græt eller blødte ved det, 
som gik for sig idag, han skulde faa vide, at 
Pram var Pram. Og saa lod han rolig Hesten 
sætte Hoven paa Fløjlsteppet uden at ænse 
den gloende Hobs ydmyge Hilsen paa Kongens 
Mundur, og uden at se tilbage eller tilsides 
satte han afsted henover Landevejen, mens 
Klokken kimed. 

Og han havde opnaad, at Folk talte — 
sladred og fortalte hverandre om denne Far 
og denne Søn, som hver for sig var saa kry, 
at ingen af dem fandt Deltagelse hos Folk — 
om de nu havde søgt den. Erik Bjørset, som 
kjendte alle Storfolks Forhold i Kjøbenhavn, 
havde berettet, at Frøkenen og Løjtnanten 

havde været trolovet, og dette trodde somme. 
Andre havde faat et Rygte med Søndenvinden, 
at Damen havde været Løjtnantens Frille der- 
nede, og at de var kommen overens om at 
mødes her — ja, det allerværste var, at Søn- 
nen havde været Medvider i at faa hende 
prakket paa Faren; saa skulde de to unge leve 
i syndig Glæde bag Gamlingens Ryg. Atter 
andre sagde, at det vistnok var saa, at hun 
havde været Løjtnantens Frille, men den gode 
Kong Kristian, som ikke vilde vide af nogen 
Slags Uterlighed paa sin Gaard, havde jaget 
dem begge paa Porten; og saa havde han 
sveget hende, men til Hævn havde hun luret 
sig ind hos den gamle. En Trondhjemsfarer 
havde vidst at fortælle, at Damen havde til- 
hørt en høj Officer ved Navn Falkenskjold, 
som var sat paa Munkholmen, og som hun nu 
tænkte at befri ved Etatsraadens Hjælp. 

Men Adolf Pram red forbi Gaarder og 
Rydninger, hvor Folk gik og stelte med Vaar- 
aannen^) i al Slags Mag, satte Hakken be- 
tænksomt i Jorden, tog saa en liden Sten nu 
og da og kasted til Dyngen, gjorde nogle 
Steg^) frem med Sædkarret og kasted et Par 
Haandfuld udover den lille Flæk, hvilte sig 



O Foraarsarbejder. *) Skridt. 

ofte c^ saa mod Solen efter Dugurdstid^). 
Langs Vejen gik et Par Mand og pusled med 
noget. Kom man nærmere, viste det sig, at 
de planted Træspirer langs Vejkanten. Men 
hverken Vaaraannen eller Træplantningen var 
af de Ting, som en Løjtnant von Pram vendte 
Hodet efter. 

„Godmorgen, Hr. Løjtnant!" hørte han 
pludselig. 

Løjtnanten saa lidt tilsides og besvarte 
Hilsenen med et stumt Nik. Men Manden, 
som havde raabt, var fremme paa Vejen og 
ved Hestens Side. 

„Deres Naade forunde mig gunstigst et 
Par Ord!" sa han med ironisk ydmygt Tone- 
fald. 

Adolf kjendte saavidt igjen Andreas Høj- 
bjerg og holdt Hesten an. 

„De. ønsker, Hr. Studiosus?" sa han koldt 
og fornemt som altid, naar han tiltalte denne 
Mand. 

„Kun et godt Raad, Deres Højvelbaaren- 
hed," s varte Højbjerg endnu ydmygere med 
Hatten i Haanden. 

„Ser De vel, strænge Hr. Ridder, — igaar 
faldt jeg i Unaade hos en Stormand, men 

*) Davretid. 

Hr. Amtmanden var saa naadig at gjøre mig 
til Patriotplantemester og sendte mig hid 
sigende, at disse bittesmaa Straa, som De her 
ser, engang skal vorde den skyggefulde Lund, 
hvor Damon og Daphne skal avle en underbar 
Slægt af Normænd, der lig Orientens Hyrder 
og Nympher skulle danse om med Rørfløjte 
og leve herligen af Elskov." 

Pram rysted utaalmodig paa Hodet som 
for at gi tilkjende, at han misbilliged alt Vrøvl. 
Men Højbjerg vedblev ufortrøden: 

„Deres Durchlautighed pardonnerer, at jeg 
er snakkesalig. Men eftersom Hr. Majoren 
selv er Medlem af hint værdige patriotiske 
Selskab, som naadigst har tilstaat mig en 
aarlig Gage af 6 Rigsdaler som Skriver og 
Planteur, saa drister jeg mig til at udbede 
mig Deres vise Raad. Ti, ser De vel, Hr. Rid- 
der af den sejlende Pram, — trods al min 
teologiske Visdom saavel udi artibus metafy- 
sicis som retoricis " 

„Tror han, jeg gider høre hans pedantiske 
Væv!" afbrød Løjtnanten. 

„Lykkelige Søn af Mars tilgive sin Fætter, 
Athenes vanskabte Bastard! — Jeg vilde kun 
sige : trods diése mine himmelske Kunster for- 
staar jeg dog ikke, om en saadan Spire skal 
sættes med Toppen eller Roden op." 

„Hvad Fanden! tror han, at jeg er noget 
Emne for hans dumme Vittigheder?" — Løjt- 
nanten rynked den ungdomlige Pande og slog 
sig betydningsfuldt med Ridepisken nedad 
Støvlen. 

„Aa — Gudbevares!" — Højbjerg trak 
sig forsigtig et Par Skridt tilbage, men saa 
samtidig drillende paa Løjtnanten. „Jeg fik 
dette Indfald, da jeg saa den velbaarne unge 
Herre, ti visseligen ser De ud, som om De 
gad stikke Dem selv i Jorden, mens Deres 
Rod just hæver sig op i Solens Straaler for 
at drikke Dug af Uskyldighedens Haand." 

Den unge Herres Haand klødde efter at 
naa Spotteren med Ridepisken, men han for- 
stod, at han bare vilde bli latterlig ved det, 
og nøjed sig med at se barsk paa ham. 

„Men da jeg ikke kan faa ordentlig Rede 
paa det store Spørsmaal, anser jeg mig uskik- 
ket som Patriotplantem ester," vedblev Høj- 
bjerg, „og min ydmygste Begjæring var da at 
faa sidde bag paa Krydset af Deres Hest for 
at kunne naa Stiftstaden hurtigst mulig. Maa 
jeg, Hr. Ridder?" 

Adolf satte uden videre Sporerne i. Høj- 
bjerg raabte efter ham: 

„Vi mødes i Dyndet, lille Adolf!" — 

— Den vrede unge Herre sprængte afsted 

ærgerligere end nogensinde. Men lidt efter 
lidt blev han roligere. Han fandt det ikke 
længer strængt nødvoidig at stirre bistert ud 
i Luften; det gjorde ingen Virkning paa Sva- 
lerne i deres skjærende Flugt. Han begyndte 
at se sig om til begge Sider — opover Lien, 
hvor den mægtige Fureskog skred i mørkt 
Følge fra den ujevne Slette og op til Aasens 
Top, — udover Fjorden, hvor Solen blinked 
i smaa Krusninger og paa de vaade Fjære- 
stener^) og lyste op de trange Sund mellem 
de skogklædte Holmer. Han vidste, at al 
denne Skog var en Del af den Pramske Ejen- 
dom, at den for største Delen tilhørte Faren, 
for nogen Del Onkel Kommerceraaden og for 
en liden Del ham selv. Saa kom han ihug, 
hvor Onkel Hegerman som en trofast og kjær- 
lig Formynder havde strævet for ham ved 
Skiftet, og hvor han havde præket for ham 
om, at han nu ved denne Skog skulde føle 
sig fastgrodd til Moderjorden, at han skulde 
tage sig alvorlig sammen til en Pligt at gjøre 
noget for sig og andre. Han maatte tænke 
paa, at han ikke havde gjort andet i dette 
Aar, han havde gaat herhjemme, end ruget 
over bitre Tanker. Uvirksomhedens Gagn- 



^) Sten paa Stranden. 

løshed havde ikke tynget ham. Lediggang 
var han jo oplært i, men før havde Fornøjelser 
og Eventyr optaget ham, saa han ikke kjendte 
Pinen ved intet tilgagns at gjøre. Onklen, 
den kolerisk rastløse, fattige Soldat og Jord- 
bruger, mente, at det endnu kun var Kjed- 
somheden, som gjorde ham Livet bittert, og 
ofte bebreided han ham skarpt den træge 
Viljeløshed og Mangel paa Sans for det Liv, 
Skjæbnen eller han selv havde sat ham i. 
„Tag i og bryd Sten, min Hr. Junker, saa 
forgaar Kryheden og Stivheden dig!" sagde 
Hegerman engang til ham efter længe at ha 
prækt for ham om hans fornemme Tilbage- 
holdenhed. „Havde du bare været lidt af en 
Hegerman, skulde jeg gjort dig til en lykkelig 
Mand, men du er Pram helt igjenncm, og en 
Pram er en ubekvem Materie. Han forstaar 
intet andet at bruge Kraft og Vilje til end 
sætte haardt mod haardtl" — Og ofte raaded 
han ham til at sælge sin Skog og kjøbe en 
Gaard, gaa ud af Hæren, siden han alt paa 
første Trin havde set, hvor Unaaden kan 
slaa ned som et Lune fra det høje, og siden 
det fremdeles var saa liden Udsigt til Krig. 
Men ved slige Antydninger saa Adolf lige- 
gyldig ud i Vejret og var fornærmet en Dag 
eller to. Engang s varte han, at han vilde 

trænge sig frem paa den militære Vej, fordi 
han vilde det. Dog var der siden Julaften 
foregaat den Forandring med ham, at han 
ligesom mere respekterte Verden omkring. 
Men havde han før git sig hen i dorskt Flegma, 
saa var han nu MelankoUker. Han hang^) 
stadig bortover Landevejen og saa frygtsom 
paa Naturen omkring. 

Som han i sagte Ridt drog videre — 
Bakke op og Bakke ned — , løb det ham rundt 
i Sindet, alt dette — Onklen og han selv og 
alt, hvad der mellem dem var forefaldt, og 
den Stilling, han stod i til hver Del af Verden. 
Og det, som ingen Magt kunde presset ham til 
at vedgaa, det kom han uforvarende til at 
erkjende for sig selv, at Onklen i det meste 
havde Ret. Det var kanske best, at han lige- 
godt først som sist prøvte paa at passe sig 
ind i disse Forhold, som han efter al Udsigt 
dog ikke kom ud af paa det første, — bedre 
det end gaa her og surmule over, at det ikke 
var anderledes. Det var nok ikke urimelig 
det, at det blev lystigere at leve, naar han 
kunde faa paa Dør disse Tanker paa det, som 

kunde ha været, hvis ikke . Om han 

nu tog sig for at møde Folkene i Bygden med 

14 

*) slentrede. 

Venlighed, lagde sig efter at bli Soldaternes 
Yndling, som Onklen var? — om han fulgte 
Onklens Exempel ogsaa i andet, lagde sig efter 
Jordbrug og gik i Spidsen her som en ægte 
Herremand? — Aa, det lugted af Tanken, 
men umulig var den ikke. Og om han saa — 

ja, om han — gifted sig? Og saalænge 

drev Tankerne omkring med ham, at han følte 
sig istand til at bli en lykkelig Mand som 
Onkel Hegerman. 

Til en Begyndelse vilde han følge de 
Regler, Onklen havde git ham for Reisen. 

„Tag det som en Plasértur, min Gut/ 
sa han ved Afskeden. „Depescherne, som du 
har at bringe den durchlautige Greve, kunde 
jeg jo lige godt sendt paa anden Vis. Men 
Hovedsagen er, at du kommer afsted og muli- 
gens træffer Prins Karl af Hessen paa hans 
Inspektionstur. Men skulde du intet opnaa, 
saa kom ihug, at jeg har spaadd dig det. 
Vort Korps er ikke af dem, som Naadens 
Straaler gjerne falder paa. — Reis i Mag, 
besøg Præster og Profeter undervejs, og glem 
ikke at bringe min Hilsen til alle Krigs- 
kamerater. Kom saa tilbage som et andet 
Menneske.** 

— Adolf havde hørt, at Hans Spidsrod 
skulde bo et Sted her i Nærheden, hvor han 

drog ved Middagstider. Og paa Forespørgsel 
blev han vist en Gaard med en ganske stor, 
men forfalden Bygning. Han styrte nedover 
til Tunet, sprang af Hesten og kasted Tøm- 
men til en Gut, som stod og hugg Ved, gik 
saa udenvidere ind og kom uden at se et Liv 
ind i et Rum, hvor der paa et Bord stod et 
tømt Grødfad og en Kumme med en Slump 
Surmælk. 

Hans Spidsrod stod ude paa Ageren og 
tilsaa Arbeidet. Han bar en gammel Uni- 
formskjole og en Nathue af blaat Bomuld. 
Hans hæse Røst lød som et Vilddyrbrøl over 
Folkene: »der staar et dovent Dyrl — vil du 
rappe dig! — naa, Ladhans, skal jeg vække 
dig med en Graasten i Skallen! — se paa det 
Svinet, som ikke kan løfte Grævet^). — Vil 
I ikke rappe jer, saa skal I faa en Salt- 
ladning i Enden 1" Da han hørte 

Hestetrampen, vendte han sig, skygged med 
Haanden over Øjnene og saa mistroisk paa 
den uniformsklædte Mand, som trængte ind i 
hans Hus, bestemte sig endelig, stak Nathuen 
i Lommen og skridted nedover. 

„Hvor, Fanden, er han?** raabte han ind 
i Stuen. 14* 

') Hakken. 

Adolf kom tilsyne og bukked for sin Over- 
ordnede som for en ældre Herremand. Men 
Hr. Hans Spidsrod tog det fortrydelig op. 

„Man bukker ikke for mig, man gjør 
saal" sa han, strammed sig og gjorde lar- 
mende Stillingsskridt. „Nu — hvad godt. 
Kamrat?" 

Løjtnanten sagde sit Navn og Ærend, 
samt at han ønsked at hilse paa Kaptejnen i 
Forbifarten. 

„Det kunde han sparet sig. Intet Ophold 
i Hans Majestæts Tjeneste!" 

Adolf studsed. Vel havde han hørt meget 
om Hans Spidsrods Ugjæstmildhed, men han 
havde dog ventet Indbydelse til et Slags Mid- 
dag, og han var dygtig sulten. Hans Spidsrod 
syntes forbauset over, at Løjtnanten blev 
stsLaende. 

„Jeg har intet videre at bemærke," sa 
han. „Passér, Kurér!" 

Adolf gjorde stram Honnør og skyndte sig 
tilhest igjen. Da han var kommen i Sadlen, 
raabte Hans Spidsrod ud efter ham: 

„Har han spist Middag, Kamrat?" 

„Nej," sa Adolf med en Smule opvaag- 
nende Haab. 

„Da er det paatide, han kommer til næste 

Station. Jeg har alt spist min Grød og Melk. 
— Drag med Gud!" 

Adolf drog da sulten videre, men kom 
omsider frem til et Skydsskifte, hvor Bonden 
blev saa glad ved at se reisende Folk, at han 
klædte sig i Kirkeskrud og lod opdiske med 
rigtig Bryllupskost — ligetil et Sølvstøb med 
franskt Brændevin. Han bad om nyt, spurgte, 
om der snart forestod Udrykning mod Sven- 
sken, om hvorledes det stod til med Kongen 
o. s. V., og saa fortalte han sin egen Soldater- 
bedrift sammen med gamle Kaptejn Sigersted, 
der havde slaat ihjel flere Svensker, end Aaret 
har Dager. Og endda, sa Bonden, saa gammel 
han var, skulde baade han og alle andre staa 
færdig til at gaa paa, strax Kongen kaldte. 

Det var fordetmeste en behagelig Reise. 
Det gik mest gjennem tyndt befolkede Bygder, 
hvor Folkene havde lidet Begreb om, hvad der 
foregik udenom. De leved i Fred paa samme 
Flækken fra Barndomen, til de lagdes ned paa 
Kirkegaarden. Deres længste Færd var til 
Kirken. I hver Bygd var der gjerne en og 
anden, som havde været med til Udrykning, 
og paa disses vidunderlige Fortællinger grun- 
dedes Begrebet om Verden. Fred og Ro, dag- 
lig Vandring til det ikke for tunge Arbeid, 
tarvelig Kost og Nattehvile uden Trang til 

Renslighed og Luft. Fred med Kirken og 
Øvrigheden og Ro for Voldsmænd og Tyve- 
haand. Kirken dyrked de som sin Gud ved 
at holde Præsten i gode Kaar, og Øvrigheden 
holdt de borte fra Hjemmene ved at finde sig 
taalmodig i alt, om de ogsaa tvilte om Retten. 
Gik der noget for sig udenfor den daglige Ro, 
et større Tyveri, et Drab under Slagsmaal i 
Bryllupsgildet, eller lignende, saa blev der 
Sagn af det for lang Tid. Der var intet, som 
laa og ulmed i Sindene, for de følte ingen 
Tyngsel — kanske en og anden Gang et Suk 
over haarde Skatter, men det dyssedes ned, 
strax Præsten eller Lensmanden fortalte dem 
rolig og sindig, at Kongen trængte* de Penger, 
fordi saamange gik paa ham. Hist og her 
blandt dette spredte Folk, som ikke kjendte 
stort andre Drifter end dem, som det simpleste 
Liv fostrer, leved saa en og anden, der havde 
set lidt mere af Livet, en Præst, en Skriver 
eller Foged, en eller anden, der i Livskampen 
havde fundet Værn her i Ensomheden, og de 
var lidt efter lidt gaat op i det ensformige 
Liv og Vanerne, saa deres Æt for detmeste 
gik op i det simple Folk. 

— Opfrisket af Reisen, men spændt paa 
Mødet med den komanderende General, Grev 
Biitzow, som han vidste stod i venskabeligt 

Forhold til hans Far, gik Adolf strax efter 
Ankomsten til den gamle Kongestad nedover 
»Gjeilenes** kuplede og ujevne Brolægning for 
snarest at aflevere Depescherne. Han gik 
strunk og saa ikke tilsides paa de smaa Hus 
med de spidse Gavler mod Gaden, han lagde 
ikke Mærke til de nysgjerrige Kvindeansigter, 
som kom frem bag Vinduerne og saa paa den 
statelige fremmede Løjtnant. Men ét Sted 
stak et skarpt Hjørne ud i Gaden med et 
svajende Skilt, og paa det stod malet: 
Dreyers Bondehandel m. m. Han maatte 
bli opmærksom paa det, og han studsed. — 
Han kom igjen tilbage til den ensomme Præste- 
gaard ude i Skjærgaarden og saa den blyge, 
ængstelige Kvinde. Var hun derinde i det 
lille Hus? gik hun omkring der som sørgende 
Enke, der \rilde bruge Livet til at gjøre Bod 
for den bortdragne Mand? eller sad hun og 
vented paa Livets Lyst? — — Og han, som 
havde ejet Kvinder i Hobetal, skulde han 
søge op denne tarvelige Kone? — Det var en 
ubændig Længsel, som stadig kom igjen paa 
mindste Anledning. 

Nejnejnejl det gik ikke an at fremstille 
sig for Hans Excellence med Hodet kruset af 
taagede Spørsmaal. Raskere gik han paa for 
at bli klar i Tanken, fik den ogsaa rettet paa 

noget andet ved at møde en Trop Soldater. 
Han kjendte dem ved første Blik som en Del 
af den Hærens Bærme, de holstenske Hverve- 
tropper, der som et Smitstof af Styghed førtes 
ind i Afdelingerne, lærte de bedre Deler af 
Hæren alle Krigs- og Garnisonslivets Rygges- 
løsheder, slette Soldater, feige, naar det gjaldt, 
virksomme og grusomme ved Plyndring, en 
Bande Løsgjængere, som søgte en Levevej 
udenfor Fængslerne, et Kobbel Slaver, som 
brugte al sin menneskelige Intelligens til det 
ene at finde ud Rømningsmidler. Adolf saa 
paa disse skumle Galgenansigter med de bu- 
skede Knebelsbarter, de oftest daarlige Skab- 
ninger, den ufrit strammede Holdning, og det 
faldt ham med engang ind, at han vilde være 
ræd for at rykke frem mod en Fiende med 
slige Karer, for i et knebent Øjeblik kunde de 
vende sig mod ham selv og sælge ham til 
Fienden. Nej — da var de noget andet, 
„Graagutterne" derhjemme, som gik tung og 
klodset under Søndagsøvelserne paa Kirke- 
bakken. Og i dette Øjeblik følte han ingen 
Lyst til at forlade sin Afdeling. Derfor gik 
han ind til Generalen uden Suplikant- Ydmyghed. 
Hans Excellence Grev Ulrik von Butzow^, 
komanderende General over det Nordenfieldske, 
sad stiv med tætknappet Uniform og Haanden 

hvilende paa Sabelhæftet, mens Adjutanten 
stod som til Parade foran ham og vented paa 
videre Ordre. Greven var en liden bred- 
skuldret Mand paa omtrent de femti, saa godt 
ud og øved sig hvert Øjeblik paa at sende 
strænge, gjennemtrængende Blik ud i Verden. 

Adolf Pram havde ventet længe i For- 
værelset, men blev endelig tilsagt at komme 
ind. Han stilled sig ved Døren, idet han 
klapped Hælerne kraftig sammen. Greven 
sendte ham et af de gjennemtrængende Øje- 
kast, slog derpaa løselig ud med Haanden og 
sagde med stærk tysk Udtale: 

;,Na — er han der. Monsieur? — træt 
nærmer!" 

Adolf gjorde nogle stive Skridt og blev 
staaende i passende Afstand. Greven sendte 
ham igjen et Par skarpe Blik og mønstred 
ham fra Top til Taa, pegte endelig ned paa 
hans Ben. 

„En Fait I" sa han strængt. „En Fait 
paa Strømpen!" 

„Deres Excellence pardonnere. Min Uni- 
form har været pakket i min Reisesæk, og jeg 
har ilet med at overrække de mig betroede 
Depescher til Deres Excellence," undskyldte 
Adolf sig. 

^Na — god, men man træte aldrig for 

mig med Fait paa Strømpe, lad det ej oftere 
ske, Monsieur," sa Excellencen noget mildere. 
„Aflever han sine Depescher til Hr. Kaptejn 
von Sigholt. Se sol — Hr. Kaptejn, De kan 
gaa. Gott befalet I" — Han vinked til Hilsen, 
idet Adjutanten trak sig ud af Døren, kasted 
saa igjen et aandsfra værende Lynglimt paa 
Adolf. „Na — altso — na! — Han er altso 
en Søn af Hr. Etatsroth von Pram?* 

„Ja, Deres Excellence." 

„God — god! — — Men Monsieur er en 
fils perdu og en forsoren Kerl!" 

Adolf stod stram uden at ændre Mine. 

„'Ører Monsieur ikke, naar jeg taler faterlig 
til ham?" raabte Greven og sendte Lyn paa 
Lyn. „Jeg sige. Monsieur er en Satans Kerl! 
— na, hvad svare han?" 

„Deres Excellence I — jeg er ikke saa 
heldig at forstaa." 

„So — han ikke forstaa? — Na! det 
kalder jeg Trotsl — Men sagte jeg ikke Mon- 
sieur, at jeg er ikke at tribe Spatz met? — 
Ved han ikke, at Oberstløjtnant von Falken- 
skjold sitte derover paa Munkholm? — Na! 

der er meget god Platz paa densamme I 

Potz Sapperment! Hvat siger han?" 

Adolf begyndte at føle sig noget usikker. 
Dette var jo fra Regn i Dryp. Men han for- 

stod, at den grevelige General vilde, at han 
skulde sige noget. Skjønt han følte Nødven- 
digheden af at være ydmyg, kunde han dog 
ikke tvinge sin trodsige Tone, da han sagde: 

„Deres Excellence maa ha faat overdrevne 
Rapporter om mig, siden jeg kan anses værdig 
til saadant/ 

„Gottes Blitz, Mand I hvad kommer Rap- 
porterne ham ved! — Modsiger han mig?" 

„Nej, Deres Excellence." 

„Jo, han gør!" — Lyn paa Lyn prælied 
af paa Adolf, der stod som en Støtte — . 
„Nana! vi ville se, lille Monsieur," vedblev 
Greven lidt mildere. „Er ikke Monsieur her 
for at Naade søge? Na! men naar man om 
Naade søger, da har man kun at ikke sig for- 
svare. — Forstaar!" 

„Den Lykke er mig fremdeles negtet." 

„God— god! — Naar man ikke forstaar 
at Naade søge, saa gjemmer jeg min Naade 
til en anden. — Han er fertig, Monsieur. Han 
reiser strax hjem. Tritt ab!" 

Greven vinked med Haanden. Adolf 
gjorde Stillingsskridt og gik. 

Ude paa Gaden knytted han Næven og 
sa for sig selv: 

„Nej — for den der Greven gjør ikke 
Adolf Pram Knæfald!« 



220 

Og modig af Vrede skyndte han sig op- 
over Gaden med en fast Beslutning indenfor 
de sammenbidte Tænder. Han vilde handle 
som en fri Mand i Unaadens styrkende Blæst. 
Han saa det simple Skilt hængende dinglende 
der om Hjørnet. Derinde vilde han søge efter 
den Fredens Lykke, Onklen havde ønsket ham 
i sin Julehilsen. 

Svimmel og fortumlet styrted han ind i 
den tarvelige Krambod, hvor Uldskjærv og 
brogede Tørkiær, Skindhyrer ^) og Rødhuer 
hang under Loftet, Smaabøger stod i Vinduet 
foran Kopper med Prøver af Mel og Gryn og 
Sukker. Kjøbmanden, en stor Gubbe med 
Fangskind^) og stribede Skjorteærmer, strøg 
af sig den blaarandede Nathue, da han 
saa den fremmede Officer i flunkende Galla 
træde ind. Saa fine Kunder var han ikke 
vant til. 

Om den velbaarne Herre ønsked af hans 
bekjendte Tobak? 

Nej — Pokkeren i vold med Tobak og hele 
Kramboden! — hedte Monsieur ikke Dreyer? 

Jo — det hedte han til ydmygeligst Tje- 
neste. 



^) Skindbesætning. ') Skjødeskind. 



221 

Aan^ — ingen ydmygelig Tjeneste! — 
men havde Monsieur ikke en Datter? 

Jo — hele sex til Tjeneste. Naa, det 
følte da Borgeren idetsamme var en forkjert 
Udtryksmaade. For en Løjtnant, som spørger 
en simpel Borger om Døtre, er en Fiende 
indenfor Volden., 

Hele sex! — Monsieur var velsignet! — 
Men „Monsieur" smilte melankolsk — den Vel- 
signelse var dyr. — Men havde ikke Monsieur 
blandt disse sex en, som havde været gift med 
en Præst? 

„Ak ja! — det var min salige Broder," 
sa Kjøbmanden og halte i sine Buxeseler. — 

— Den unge Enke sad i sin tarvelige 
Sørgedragt og underviste Smaasøstrene i Luthers 
Katekismus. Hun havde det samme trykkede 
Væsen, det samme bortdrømte Blik. Endnu 
intet af den fuldmodne Kvinde, men den halv- 
sprungne Knop bar Mærker af, at den vilde 
visne, før den blev Blomst, om den ikke snart 
fik Lys og Varme. 

„Du — skal — ikke — stjæle," ramsede en 
af Smaasøstrene. 

„Det er?" sa Lærerinden spagt. 

I detsamme gik Døren op, og den pyn- 
tede Officer med Fatter Dreyer bag sig traadte 
ilfærdig ind. Han stanste forlegen midt paa 

Gulvet og nøled med at række Haanden til 
Hilsen. Malene blev saa rød, som vist ingen 
før havde set hende, og bøjed Hodet dybt. 
Smaasøstrene glodde paa den skinnende Uni- 
form. 

„Tnger, Karenanna, Marie, Jensine, kom 
udi* sa Faderen. „Den velbaarne Herre vil 
tale med dig, Malene," lagde han betydnings- 
fuldt til. Hun kjendte det som Ild gjennem 
Blodet. 

Men da Døren lukked sig efter dem, som 
gik ud, sad hun bleg foran ham. Hun frøs 
nedad Ryggen og svedte paa Fingrene, og for 
Øjnene bølged hans brogede Uniform i uvisse 
Striber. 

Og han — jo, han kjendte den igjen 
denne Glød, denne Hidsighed i Nerverne, sam- 
tidig denne Skjælven for Ærbarheden, som 
han engang i Rusens Frækhed havde dristet 
sig til at modstaa. 

— Han gav ikke lange Forklaringer. Han 
var bestemt og bad om hendes Haand. Stod 
der paa Frastand, turde ikke gaa nærmere for 
ei at vække Minnet om hin dumme Nat. Det 
var noget, som bød ham staa og vente i Re- 
spekt, noget af en større Højhed end Grevens 
Kommando. Han bad saa ydmygt og hen- 

givent, mens han kjendte Dug for Øjet, saa 
hun opløstes for ham i Taage. 

Og endelig kom hendes Svar. Hun svarte 
nej — og atter nej — og stadig nej. Først 
med hæs, uforstaalig Hvisken. Saa med et 
hurtigt og gjentaget nejnejnej. Saa bestemt 
afværgende, som om hun slog bort en farlig 
Tanke, der vilde forlede hende. 

Men han gik paa igjen — varmere og 
kraftigere, bad om Grund. 

„Det gaar ikke an," sa hun. „De en vel- 
baaren Junker og jeg en — simpel Enke," og 
hun rødmed, da hun nævnte det siste Ord. 

Nu gik han et Par Skridt nærmere, saa 
bare det lille Bord var mellem dem. 

„Hør her!" sa han alvorlig. „Jeg er af 
min Far udvist, fordømt som en forloren Søn. 
Og mine høje foresatte kalder mig en forsoren 
Kar, som ingen Vej kan komme. Det er godt, 
— saa skal ikke Tanken paa Kamere mere 
forlokke mig til Ladhed og Drømmeri og usel 
Sorg. Denne Mundur — ja I den bærer jeg 
idag for sidste Gang. Jeg tar min Afsked, 
gaar ud af Hæren for at bli en fri Mand som 
Bonden paa Bygden. Tag mig da slig! — Aa, 
svar ikke nej!" 

Hun græt, og først om en Stund kunde 
hun svare: 

„Og jeg, som alt engang har set, hvor 
lidet jeg duer til — — * 

„Hyss!" — Han var paa hendes Side af 
Bordet. Og anden Gang laa hans Haand om 
hendes Liv. 

Denne Gang for hun ikke op i Rædsel og 
Afsky. Hun hulked tæt ind til ham. 



ANDET AFSNIT. 



EN SLÆGTSTANKE. 



I. 

Adolf Pram, Proprietarius til Frejset, en 
stor Mand paa nogle og tretti Aar sad i Atter- 
skotten ^) af Baaden, som for tre Mænds kraf- 
tige Aaretag gled let langs Stranden ud den 
trange Fjord. 

Det var først paa Høsten. Gulnende 
Agerflækker laa i Solglans helt fra Fjæren og 
opover Bakken til rundt om Gaardsbygningerne, 
og indimellem stod der Klynger af broget Krat 
og Løvskog, som bredte sig vidt oppi Lien 
indimellem den mørke Fureskog. 

En slig Dag med Afskedsfest for Somren 
i dybe Skaaler af styrkende Livsmod til den 
lange Vinternat. Stæren drager i store støjende 
Følger fra Rugested til Rugested paa Velfars- 
besøg ^), slaar sig ned i et rødnende Rognetræ ^), 



^) Agterrummet. ^) Afskedsbesøg. ^j Rønnebærtræ. 

15» 

plyndrer og skvaldrer og mætter sig til Lang- 
farten, beder Svalen og Erlen, som alt er paa 
Reisen til endnu fjernere Vinterhjem, om at 
hilse undervejs, han skal komme, naar det er 
forbi med al Herlighed i Norden. Bølingen^) 
drives fra Sæteren, stanser i Skaret'^) og 
rauter^) udover Bygden i Glæde over Gj en- 
synet. Ude paa Bygagrene staar Jenterne i 
let Dragt med den krumme Sigd*) og skjærer 
og binder, kaster Baandene under Latter og 
skjæmtende Overmod til Gutterne, som be- 
tænksomt tar og sætter dem paa Stør*) 
undrende sig over, om det skulde være Tid 
at bygge Hjem til Vinteren med hende der. 

Og Fjordens lange, enstonende Sug op i 
Fjærens Hulinger er Festens Højmesse-Ring- 
ning, og hvert et Træ er en tændt Kjerte, og 
Skogen suser Indgangssalmen , og alt, som 
lever, bøjer sig og lytter i hellig Andagt til 
Orgeltonen, som sitrer gjennem den blaagraa 
Dise. Og idet Somren skal til at hæve sig 
paa lette Vinger fra det herlige Teppe med farve- 
stærke Blomster og gultunge Straa, fortæller 
den sin korte Saga om Sol og Regn og Lys. 
Og den raaber, som da den kom med Jansok- 



^) Kreaturerne. ^) Hulvejen. ^) brøler. *) Segl. 
^) Stang, hvorpaa Negene spiddes til Tørring. 

nattens^) Lys, saa det gir Eko fra de vog- 
tende Fjeld omkring: pluk mig — jeg er 
Glæden ! — Men alt høres Høstens Brøl bagom 
Fjeldmuren. En Storm, et pidskende stridt 
Regnskyl, og saa er Festen slut. — — 

Men Adolf Pram var ikke med til Fest. 
Han saa med et mørkt Blik ned i Baadbunden, 
og en anden Gang hæved han det tungt for 
at se, om han ikke snart var fremme. Han 
var paa Hjemreisen fra en lang og unødig 
Reise. 

I tolv Åar havde han levet et stille Liv 
uden Begivenhed paa denne Plet. Da han 
gifted sig og trak sig ud af Militærlivet, opgav 
han med engang Alverdens Glans og Lystig- 
hed. Det syntes ham, som om han var lykkelig 
ved det, at han ikke havde tat feil af sin 
Følelse; han elskede den Kvinde, han tog til- 
ægte paa saa underlig Vis, og saa fandt han 
sig fordetmeste i, at det nu laa en optrukken 
retlinjet Landevej for ham helt til Alderdomen. 
For ved Vejkanten voxte der dog fagre Blomster. 
Den stilfærdige og i alt føjelige Kvinde var 
en af de Blomster, som kom hyppigst fore — 
den voxte, hvor han saa. To Barn blev født 
med sex Aars Mellemrum, og hver Gang var 



') St. Hansnatten. 

der Fest. Det var blandt de fine Smaa- 
blomster, der glæder den støvede Vandrers 
Øje. Naar han fik sig en liden Tur ind til 
Byen, hvor Alsing tog mod ham og søgte at 
opdrage de ædle Evner i ham, saa var det 
ogsaa velkomne Afvexlinger ved Vejen, og 
ligesaa Sammenkomsterne med Onkel Heger- 
man, der fortsatte at være hans gode Ven og 
Raadgiver. Med Bygdens Bønder stod han 
paa ganske god Fod — vistnok paa Afstand, 
men slig, at han ansaas for at være en rimelig 
Mand. Sin Gaard drev han jevnt uden just 
at lægge sig efter det mønstergyldige. 

Men stundom var det kommen over ham, 
at dette Liv dog var et andet og mindre end 
det, han havde rustet sig til. Og selv om 
han ikke gjorde sig det rigtig klart, hvad det 
var, han havde villet, saa blev han dog gnaven 
og vanskelig, naar sligt kom. Han sagde det 
ikke til nogen, men det gav sig sikkert til- 
kjende i nogle Dagers almindeligt Tunglune. 
Varte det forlænge, saa fik Konen ham til at 
tage udover til- Onklen, og her fik han sig 
en RangeP) paa Tomandshaand, som helbreded 
for en Stund. 

Da Efterretningen kom, at Kronprins 



^) Gemytlighed. 

Tredrik havde overtaget Regentskabet, fik den 
ubestemte Trang fastere Form. Det meldte 
sig ogsaa med mere Kraft og Udholdenhed, 
dette Mismod og denne indbidte Klage over, 
at Livet var for begrænset for ham. Det blev 
til flere Maaneders Kval i ét Træk. Ikke 
turde han rigtig tænke ud sin Tanke, og ikke 
vilde han betro sig til nogen. Derfor varte 
det længe, før han var sig bevidst, at han 
havde Lyst til at drage ud paa Suplikantfærd. 
Og tilslut raadførte han sig med Onklen, som 
mente, at det ikke kunde skade ham, om han 
tog sig en Tnr. Og Konen havde som vanlig 
ikke et Ord at indvende. 

Nu var han paa Hjemfærd efter en Som- 
mer i gagnløst^) Tiggeri. 

Han gik omkring dernede paa gamle 
kjendte Strøg — i Begyndelsen som en frem- 
med, ingen kjendte, — fra den ene mægtige 
til den anden ; de opholdt ham med Snak som 
en Mur omkring Kronprinsen. Han blev kjed 
af det, søgte op et Par gamle Venner og slog 
sig løs med dem i Ungkarleliv. En Dag traf 
han ogsaa Højbjerg, som havde flakket et 
Aars Tid gjennem Sverige for at komme til 
Kjøbenhavn som Suplikant, og den gamle 

') unyttigt. 

Student var strax biet Kamrat med den for- 
henværende Officer trods alt foregaaende og 
havde indført ham i det norske Selskab. Her 
befandt han sig saa vel blandt lystige Lands- 
mænd, at han glemte at suplikere baade i 
Dager og Uger. Og da han igjen tog fat paa 
dette Arbeid, kunde han paa de høje Herrer 
mærke, at det ikke just havde været ham til 
Anbefaling, at han havde søgt de værste Ra- 
bulister og mauvais sujets af norske Studenter; 
— de lod ham vide, at der var rig Anledning 
til at more sig i anstændigt Selskab; det højeste 
de Herrer kunde gi ham Udsigt til af Naade, 
var, at han muligens kunde faa komme ind i 
sin forrige Charge, og dette maatte betragtes 
som en særdeles Naade, eftersom Hr. Løjtnant 
von Pram havde forladt sin militære Løbe- 
bane alene for at indgaa en Mesalliance. — 
Endelig lyktes det Adolf dog at faa Foretræde 
for Kronprinsregenten. Med bankende Hjerte 
traadte han frem for denne Fyrste, Rigernes 
Haab og Stolthed, og saa en liden nervøs, 
gammelagtig Yngling med et langt, sammen- 
trykket Hode og en bekymret, anstrængt op- 
mærksom Mine. Denne Regent søgte om blandt 
en Del Papirer, gjennemlæste nøje et enkelt 
og vendte sig til Adolf med en Bemærkning 
om, at han ikke var vel anbefalet. Derpaa 

holdt han en stræng Tale om Soldatens Pligt 
og endte saaledes: 

„Elsk Kongen, frygt Gud og vær punktlig 

— det er den gode Undersaats og synderlig 
den gode Soldats Pligt. Reis han hjem, gjør 
sin Pligt og sig mine tapre Normænd, at jeg 
gjør min Pligt mod Kongen og mod dem.** 

Og Adolf reiste uden Ophold med ufor- 
rettet Sag. 

Nu var han nær Hjemmet — skuffet, 
mismodig og bitter, overanstrængt af lystigt 
Liv, vred i Bevidstheden om at ha skjændet 
det Hjem, han nærmed sig. 

Nat og Dag havde han reist. — Hvad ilte 
han etter? — Hjemmet, deroppe paa Bakken? 

— det, som skulde bli hans evige Fængsel 

— et trangt, uhyggeligt Fængsel uden Lys og 
Luft! — — Ti nu var det brustet det siste 
Haab om at finde noget, som kunde løse hans 
Livs Trang til at være med, hvor det lyste 
af krydsende Klinger og lufted af Hærskarers 
muntre Raab. — Hjem ja! — til hende, hvis 
Skyld det var, at han maatte staa udenfor i 
Foragt, mens hans forrige Kamrater hvæssed 
sine Sværd til Ærens Høst! — Aa! det var 
en kradsende Lyst at tænke paa, at det var 
hende , der var Anstødsstenen ; det flytted 
Skylden for Utroskabens Brøde fra ham og 

over paa hende. Hvor villig hun var falden 
i hans Favn, da han hed, i Trods mod Gene- 
ralen havde strakt Armene efter hende. Hendes 
Sørgeaar var ikke engang omme, og saa kasted 
hun sig fra den fordrukne Præsts Favn over 
i hansi — Hun var for grov til at forstaa, at 
det bare var en Ophidselse, som førte ham 
til hendel — Havde han holdt ud den Nat 
paa Præstegaarden , saa vilde hun bare biet 
til en Lek mere paa hans Vej, og alt kunde 
været anderledes. — Nu havde han i enfoldigt 
Ædelmod for denne ubetydelige Kvindes Skyld 
for evig dømt sig selv til at sidde her paa 
Stranden som Bonde. Ja, for hende, den 
uvidende og udannede Datter af en grødtung 
Kræmmer, kunde jo ikke Fordringen til Livet 
være større end, at de mer end opfyldtes ved 
at faa sidde i gode Kaar og føde Barn med 
fornemt Blod i Aarerne. Og hun forstod ikke, 
at han — — mod ham havde Livet været 
bistert. Tilfældigheder og egen Godmodighed 
havde rettet Slag paa Slag mod ham — uden 
at han kunde slaa igjen. — 

Baaden skured mod Fjæren. Han saa 
opover de modne Agre. Bakkekammen skjulte 
Bygningerne, men han hørte Larm af Høst- 
ningens Liv deroppe. Saa steg han langsomt 
iland og gav Besked om Tøjet. Det gik tungt 

opover Bakken. Han følte sig saa træt, og 
noget — en Frygt, en bange Ængstelse laa 
pirrende over ham. Det var som i Barne- 
dagene, naar han skulde frem for Fadrens 
Blik. Han pusted tungt. Hjertet banked hef- 
tig, og han skalv. Men saa tog han sig sam- 
men med Magt, — dog denne Angst holdt 
ved, som en Anelse om, at noget ondt vilde 
møde ham, naar han fik se frem over Bakke- 
kammen. 

Men nu var han oppe. 

Paa Stenkloppen ^) foran Døren sad Ma- 
lene i simple hjemmevirkede Kiær og et Skaut 
trukket frem i Panden. Hun gav netop Besked 
til to Jenter, som stod med Sigd i Haand, og 
en tiaars Pige hørte opmærksomt paa, mens 
en liden fireaarig Fyr vralted om i sid Kjole 
med lange Skridt og smaasnakte for sig selv. 

Han var stanset i Spænding og saa Ma- 
lene pludselig reise sig op. Hun slog Hæn- 
derne sammen og sprang fremover, idet hun i 
Farten tog Gutten med sig, og Pigen raabte: 
^Far!" og fulgte Moren nedover. 

Nu var den væk den skjælvende Følelse. 
Der kom noget andet, som han svælgte og 
svælgte, noget for Øjet, som skjulte de tre i 



*) Stentrappen. 

Taake, noget blødt i Sindet, som han aldrig 
før havde kjendt, — det kom saa hurtig, at 
ingen Overgang mærkedes. 

Og der stod han paa Engen Haand i Haand 

med hende, hvis Skyld det var , hende, 

som han holdt af — bare holdt af! intet om 
Skyld her eller der. Og han tog Gutten paa 
Armen og Pigen ved Haanden^ og han snakte 
med Konen, som om han aldrig havde været 
gladere ; og hun hørte, og hun snakte med og 
var glad og lykkelig. Hun straalte som en 
Ungmø, han saa det og blev saa fornøjet med 
Livet, at han nikked til Jenterne ved Sigden, 
der de stod neiende ved Kloppen. 

„Du har vel havt det godt paa Turen, 
Pram?* spurgte Malene, da de havde snakket 
fra sig det første. 

„Baade godt og ondt," svart e han raskt 
og spurgte strax paa en anden Kant. 

Hun havde Lyst til at spørge om Reisens 
Udfald, men han kunde let ikke like det, og 
saa vented hun taalmodig, til han selv kunde 
tænke paa at komme med det. Saa dækked 
hun op med alt, hun fandt, og en Flaske Vin 
satte hun straalende midt paa Bordet. 

„Aa — hvor træt jeg er, Malene!*" sa 
han. „Jeg har reist baade Dag og Nat — for 

at naa hjem til dig og Barnene, ser du. For 
det er nu det beste lige vel — det ser jeg nu." 

Han løj ikke. I denne Stund syntes ham 
intet at kunne være sandere. 

jf^S J^g reiser ikke mere bort,** lagde 
han til og trak hende optil sig. 

Hun saa virkelig prægtig ud, frisk og 
vakker. Den pigeagtige, trykkede Præstekone 
var biet en stout Bondekvinde, som i de smaa 
Stunder, der levnedes hende fra Arbeid og 
huslig Syssel, nok kunde vække Elskov og 
ogsaa kunde gi sig helt hen i den. Han havde 
set Udviklingen, mens den stod paa, den, han 
dog havde anet i den første Bran^d; men nu 
saa han, at den var foregaaet, ^g han følte 
sig lykkelig ved at eje hende, .der han holdt 
hende favnet. Hun rødmed for hans Blik og 
sagde — saadan uden at tænke paa det — 
som for at værge sig mod den stigende Blygsel: 

„Blir du saa Kaptojn?*" 

„Nejnejnej — hyss! ikke noget om det 
nul" svarte han hastig. — 

Det var noget, hun havde at sige ham, 
men først skulde han faa hvile ud, for det 

var Ting, som hun vidste ikke, om det 

maaske vilde ta ham for stærkt. Hun kjendte 
ham jo igrunden saa lidet i det indre, at hun ikke 
kunde være sikker paa, hvordan han vilde se 

paa større Bølgeganger i Livet. Hun var hans 
Hustro. Var taget med Storm i en svag 
Stund og ført til hans Hjem — hjem til ham, 
som hun fra først havde frygtet og afskydd 
og saa drømt om i Selvmordslystens Feber. 
Siden havde hun set ham daglig som Menneske, 
men ikke faat den Urædhed for ham, at hun 
tillidsfuldt søgte hans Fortrolighed. I disse 
tolv — tretten Aar havde hun set paa de An- 
fald af ondt Lune, som kom over ham, men 
hun havde tænkt, at hans Bekymring var 
noget altfor fint for hende, og havde aldrig 
gaat til ham med Krav paa Del i hans Sorg; 
ofte var hun ræd for, at den var Begyndelsen 
til Ulykken, og at det var hende, der laa som 
Byrden over ham. Da gik hun tilbage til sine 
egne mørke Minner og saa sin første Mands 
Fortvilelse og Nederlag i Kampen mod En- 
somheden og det urolige Sinds Jagt efter 
Sysselsætning. Og der var lidet Lys at finde 
i hendes Øjne for ham. Men naar han saa 
var kommen over sit Anfald paa en eller 
anden Maade, og hun saa sin smukke Mand 
som ellers gaa fra det ene Pusleri til det 
andet — leke med Barnene, se til Gaards- 
driften, høre efter hendes simple Smaa- 
historier fra Barndommen i Trondhjem — , 
da var hun lykkelig ; da tilbad hun ham. Hun 



239 

var en Hustru — flittig med Rok og Væv, 
paapasselig og punktlig, barnekjær og vennesæl 
mod Husets Folk. Men aldrig faldt det hende 
ind at kræve Del i ham. • 

Da Adolf havde hvilet en Stund, var han 
i pirreligt Lune. Han sagde, at han strax 
maatte udover til Bakke og tale med Heger- 
man. Hesten maatte øjeblikkelig sadles. Da 
følte hun kanske for første Gang Bedrøvelse 
over at bli sat tilside. Mens han laa og sov, 
gik hun sin vante stilfærdige Gang mellem 
Kjøkken, Stue og Bur, men det var mere 
fejende Raskhed i hende end ellers. Hun gik 
som efter en Sang, der jubled i Brystet og 
hvert Øjeblik vilde ud baade med Latter og 
Sang. Men saa mødte han hende — istedetfor 
glad efter Hvilen mørk af Bekymring. Og 
ikke et Ord talte han til hende om Reisens 
Udfald; hun skulde ikke være den første til 
at vide hans Sorg. Dog lod hun sig ikke 
mærke med noget. Hun stod en Stund og 
saa, at han blev mørkere og mørkere, mens 
han saa ud. Nu maatte hun vel komme med 
sit Budskab. 

;,Du — Pram. Det har været Bud her- 
over fra Etatsraaden," sa hun langsomt og 
nølende. 

„Fra min Far?*" — han vendte sig raskt 
og saa paa hende. 

„Ja — fra din Far. To Ganger i denne 
Ugen.« 

„To Ganger? — Men hvorfor siger du 
det nu først?" 

„Jo — for jeg mente, du havde hest af 
at hvile," sa hun og lagde til i sejg, forsigtig 
Tone: „Det er vist ikke rigtig bra med alting 
derover." 

„Hvad er det da? — Pokkeren til bonde- 
agtig Sendrægtighed!" brød han utaalmodig 
ud. „Det er første Gang, det kommer Bud 
til mig derfra, og saa staar du der og sejg- 
piner det ud af dig! — Tror du, jeg er et 
Barn eller et Kvindfolk, som trænger For- 
beredelse — hvad er det?" 

„Nej. jeg ved ikke rigtig, men Budet var, 
at du maatte komme over. Og Folk siger, at 
Fruen skal være reist sin Vej, og Etatsraaden 
er vel ikke bra efter det." 

„Og sligt faar jeg ikke vide!" 

— Ikke egentlig for Efterretningens Skyld, 
at den kom saa slaaende i Overraskelse paa ham, 
men fordi det var bekvemt for hans onde 
Lune til Afløb og som Skingrund, faldt han 
ud med en Del heftige Udtryk. Forstod hun 
ikke det, at den gamle derover var hans Far 

trods alt? — havde hun ikke kunnet gjøre sig 
Rede for, at han var en gammel Mand, som 
fordred Hensyn? — var hun virkelig saa 
bondeagtig afstumpet, at hun ikke kunde sætte 
sig ind i, at dette berørte ham stærkt, og at 
han burde faat Efterretningen strax — strax — 
strax! hvilket ikke vilde sige en Gang i Løbet 
af nogle Dager. — Aa! det var saa velsignet 
lettende at bruge Mund. 

„Det var nu bare for din egen Skyld, 
Pram." — Hun tørred stilfærdig paa Bordet 
med Forklædet. 

„Min egen Skyld — og min egen Skyld! 
det hører jeg bestandig. — Ja, nu maa jeg 
afsted." 

Han skyndte sig ud, svang sig i Sadlen 
og raabte tilbage til hende, idet han red bort: 

„Jeg kommer naturligvis ikke hjem iaften." 

Hun stod i Døren og saa efter ham, til 
han skjultes af de nedhængende Pilegrener. 
Saa gik hun ind til sin Gjerning igjen. Det 
onde Lune havde hun ikke ventet saa snart. 
Og saa hvas havde han sjelden været. Før 
havde han vel kunnet gaa og surmule, men 
ikke havde han saaret hende med Haansord. 
Naaja — han var jo træt og anstrængt, og 
det Bud, hun bragte ham, maatte jo nok gribe 
en Søn. Aa — hun vilde ikke tage sig nær 

16 

af Ord. Men en Skuffelse var det, at denne 
Dag med Fest i Naturen ikke fik holde sig 
glad tilende. Sangen i Brystet, som hvert 
Øjeblik vilde ud, var tystnet; men egentlig 
sorgfuld vilde hun ikke være for saa lidet. 
Hun havde jo ham igjen frelst fra alle Farer 
derude. — 



II. 



K. 



Laptejn Hegerman stod udenfor Huset 
og saa paa nogle Planter, som en Husmand 
netop var kommen med. Og han syntes rigtig 
at glæde sig, des mer han saa. 

Det var ikke stor Forskjel at se paa Kap- 
tejn Hegerman. Noget sværere var han og 
rødere i Ansigtet, men lige staut og lige rask 
i Vendingen. 

„Mor! — kom hid 1" raabte han ind gjen- 
nem et aabent Vindu. „Kom, skal du faa se 
Potetes!** — Fruen viste sig i Viuduet, og han 
tog en af Planterne og holdt op til hende. 
„Ser du her — slig ser Potetesen ^) ud, naar 
den er rigtig. Det er gaat saa heldig, som 
det kan gaa. Næste Aar faar jeg et Stykke 
af Haven fuld." 



*) Potetes eller Kartofler begyndte man først at 
dyrke i Norden for noget over 100 Aar siden. 

16» 

„Fy for Svineri!* sa Fruen og kasted et 
Frøhus, hun havde bidt i. „Skal dette være 
godt?^' 

„Haahaahaa!" lo Hegerman; „du er et 
gammelt Aalehode som de andre, Mor. Saa 
det smagte ikke godt, det vakre Æblet?" 

„Aa — kanske det skal koges først?" 

„Ja — kanske det skal koges først — 
ja,* sa han i drillende overlegen Tone. „For- 
staar sig — koges først. Men — ser du,^^ 
vedblev han drillende og holdt Roden op mod 
hende; „det er disse der, som skal koges, 
Mor.* 

„Roden? — Nej, nu narrer du mig, Far. 
Hvad siger du om dette, Gunnar?* spurgte 
hun Husmanden. 

Den gamle Husmand klødde sig i Nakken 
og lo. 

„Det er mangt underlig til,* sa han, „men 
naar Kaptejn mener det, saa er det vel 
rigtig." 

„Ja — det er rigtig, Gunnar, og næste 
Aar skal du faa sætte et Par. — — Ja, Mor, 
saa faar du prøve at koge nogen tilkvelds. 
Men jeg faar vel selv se til, at det blir ret 

gjort. Jaja, dur de ikke til Folkemad, 

saa kan de vel bruges til Kreaturfor.* — 

Der hørtes Hestetrampen fra Vejen, og 
strax efter svinged Rytteren ind paa Tunet. 

„Nej — er det ikke Adolf!" raabte 
Fruen, kasted Potetsen og slog Hænderne 
sammen. 

Hegerman var i et Øjeblik ved Hestesiden 
og trak næsten Adolf ned og — en, to, tre — 
ind i Stuen, hvor han fik baade moderlig og 
faderlig Omfavnelse, alt mens den snaksomme 
Kaptejn spurgte og snakte i ét væk. 

„Men — Malene da? — hvorfor har du 
ikke hende med?** 

„Aanej — jeg vilde bare snakke et Ord 
med dig denne Gang — saadan i mandlig 
Forstaaelse." 

„Godt. Saa blir du her inat. Tilkvelds 
skal du faa Potetes. Ja — den maa du be- 
gynde at dyrke. Saa du noget til den i Dan- 
mark? — Naa, hvordan er det saa gaat? — 
For Fanden! kan du ikke mæle et Ord?* 

„Du maser jo saa. Far," skjændte Mutter. 

„Maser jeg? — nej gu gjør jeg vel ej! 
— Saasaasaa — gaa nu ud efter noget at 
leve af. Gamlemor. Ja — for ikveld skal du 
traktere højt, ser du. Fest skal det være." 

„Jamen — du ved. Gamlingen !"^ — Hun 
trued med Fingren. 

„Aaja — for Pokkerenl — jeg skal love 

at være fornuftig og ikke drikke mig fuld. 
Sesaa! nu er det lovet. — — Naada, Gutten 
min, — Rapport — Rapport!*' 

Adolf vented, til Tanten var ude, og sagde 
saa med et Hodekast: 

„Unaade for Levetiden, Onkel. Men 

fortæl mig først, før vi gaar ind paa dette; 
hvad staar paa derover hos den gamle?* 

Hegernian rynked Panden og gik et Par 
Ganger op og ned, før han svarte: 

„Du har altsaa hørt noget?" 

„Der er kommen to Bud efter mig." 

„Jasaa?" sa Onklen overrasket. „Ja- 
saa --?" gjentog han et Par Ganger. Og 
Adolf maatte spørge paany. 

„Ja — staar paa? Det er det, som har 
staat paa hele Tiden — og mest efterat den 
Tasken kom i Huset. Hun har jo trukket 
ham efter Næsen fra tørste Dagen. Jeg synes, 
det maa være bedre nu. Mæren er væk. Rømt 
med denne Spaniol, som har sværmet om der 
Aar efter Aar. — Stakkars gamle Knark! saa, 
nu vil han ha fat i dig? — — Nej, hør. 
Mor!" raabte han Konen imøde. „Gamlingen 
derborte vil ha fat i Adolf!" — 

Fruen satte Brættet^) fra sig for at slaa 



*) Præsenterbakken. 

Hænderne sammen, og saa erklærte hun, at 
hun ikke blev saa forbauset endda, for hun 
havde drømt det forleden Nat. 

„Ja — naturligvis. Det hænder ikke den 
Ting, som Mor ikke har drømt forleden Nat. 
— Har du ikke drømt noget om, at Adolf er 
kommen i stor Naade paa højeste Sted?" 
spurgte Kaptejnen prøvende. 

„Jo — saa sandelig! — det var her for- 
leden Nat — da drømte jeg, at Adolf kom 
hjem med ny Uniform og brede røde Render^) 
i Buxeme,*' fortalte hun frydefuld. 

Kaptejnen slog op sin brede Latterdør og 
svinged Mutter rundt paa Gulvet. 

;,Var det ikke heller tre røde Render i 
Ryggen, Tante?* spurgte Adolf med tvungen 
Latter. 

— Adolf fortalte siden løst og fast om 
Hændinger paa Reisen og om dit og dat i Kjø- 
benhavn, men om sit Ærend og dets Udfald 
sagde han ikke stort — bare det, at Uheldet 
havde fulgt ham, og at han havde det Ind- 
tryk af Kronprinsen, at han ikke var saa stort 
et Lys, som man fortalte. Men da Fruen gik 
ud, lod han falde: 

') Striber. 

„Og Grunden til den fortsatte Unaade — 
kan du gjætte den?** 

„Ja — den ligger vel saa nogenlunde nær. 
Kronprinsen kan rimeligvis ikke. tilgive nogen, 
som har staaet i Gunst under Greve-Regimen- 
tet, for de var jo nær ved at tage Livet af 
ham dengang." 

„Overdrivelse, Onkel! — Aanej, det er 
ikke der, det stikker/ sa Adolf mørk og gik 
bort til Vinduet. „Det er det, at jeg gifted 
mig — under min Stand — som man siger.'' 
Han sagde det i ganske let Tone, men Onklen 
hørte, hvor det skalv undertrykt. Han gik 
hen til ham, tog ham med et raskt Greb i 
Akselen og vendte ham mod sig. 

„Lad mig se paa dig. Kamrat I* sa han. 

Adolf forsøgte paa at smile, men det blev 
bare til en Trækning. 

„Adolf — Adolf I hvad tænker du paa, 
Gut? — Lar du hende mærke minste Spor af 
dette, saa gjør du hende evig ulykkelig. — 
Om det ogsaa er sandt, hvad du siger ** 

„Onkel!** 

„Ingen Højtidelighed mellem os! — Om 
det ogsaa er sandt, saa har hun ingen Skyld 
i det. Hun har smagt Ulykke nok i sit Liv 
— stakkars liden." 

Adolfs Blik veg unna^), men han sagde 
med tilsyneladende Ro: 

„Aanej, vær tryg. Jeg, som jo ingen 
Ulykke har smagt, kan vel beholde ogsaa dette 
for mig selv/ 

„Nej — nej, Adolf! — jeg ser og hører 
det paa dig, at du ikke er Kar for at bære 
Skuffelsen/' 

Adolf lo med unaturlig Lystighed. 

„Jo, nu kan jeg alt. Linen er spændt 
omkring min Leir. Saa har jeg bare at gro 
mig fast i Stenuren ^) her, bli Jordgraver og 
Filosof som min Formand i Ægteskabet. Ja 
— saa kanhænde, jeg slutter som Direktør i 
det praktiske patriotiske Selskab. Hahaha!** 

Han vilde tage et Glas, men skalv for 
stærkt paa Haanden. 

„Vogt dig, Adolf! vogt dig! — Se paa 
Gamlingen derover. Lev ikke hans Liv op- 
igjen,** sa Hegerman og holdt Haanden ad- 
varende opunder Søstersønnens Øjne. 



O til Siden. *) Stenskredet. 



III. 

1 Kjøkkenet paa Berg sad Folkene om 
Dagværdbordet. Gamle Marta skifted ud til 
hver enkelt — et Stykke Saltfisk med Brød- 
grød paa en Fladbrødlev ^) — i indesluttet 
Taushed, og de andre sad stille paa Bænken 
og tog mod Skiftningerne og spiste i trykket 
Ro. Inde fra Stuen kom Lyden af Etats- 
raadens evige Vandring op og ned — et kort 
og et langt Skridt, et haardt og et svagt Dunk 
af Stokken. Saa spøgelseagtig vedvarende — 
Dag efter Dag, fra Morgen til sen Kveld med 
faa og korte Afbrydelser, naar han spiste lidt 
eller tog en nødtvungen Hvil. 

„Imorges tidlig var han oppaa Berget 
igjen," meddelte Budejen^) hviskende. 



^) tyndt haardt Brød af Havre eller Byg. *) Malke- 
pigen. • 

„Ja — jeg saa ham ogsaa/ bekræfted 
en nykommen Tjenestegut. „Jeg var nede og 
gav Hesterne, og saa kom han hinkende forbi 
og opover. Saa stod han en Stund og kjeg i 
Glasset udover Storfjorden. Han ser vel efter 
Fruen?* lagde han vigtig til med et Forstaael- 
sens Blink til gamle Marta. 

„Brug Øjnene til det, du skal, og Munden, 
som du har Vet^) til, Gut, det vil sige til at 
æte," sa Marta skarpt. „Det er best for nogen 
hver af jer,** lagde hun til. 

Og hendes Myndighed var erkjendt. Ikke 
en eneste knurred. Men om lidt dristed den 
husvante Kokkepige sig dog til at spørge, om 
Marta trodde, Hr. Adolf kom, for der var jo 
gaat Bud efter ham. Men Marta lod, som om 
hun ikke hørte, og Per Husmand bemærked 
tørt, at det var noget, han vidste best. — 

— Den gamle Mand derinde i Stuen gik 
sin evige Gang — fra Døren, langs den indre 
Væg under gamle Malerier, rundt Bordet, ind 
til Klokken i Hjørnet, tilbage igjen langs Vin- 
duerne. Han minner om en rusten Staalfjær; 
den staar stram nok, men en liden tvungen 
Bøjning kan brække den. Stor Forskjel fra 
Bryllupsdagen var der ikke at se paa ham. 



^) Forstand. 

Ikke fuldt saa høj og rank i Ryggen, det 
venstre Ben noget stivnet af Gigten, Orme- 
hovedet endnu mere fremskudt, Bh'kket det- 
samme og Stødene med Stokken hge energisk 
vredagtig. Han saa fremdeles paa noget langt 
borte — forbi eller gjennem alt, som laa 
imellem. Men stundom — naar han var sik- 
ker paa at være uset — kunde han stanse og 
falde sammen for en Smerte, som tog fat i 
ham dybt inde, og der stod en rasende Kamp 
mellem denne Smerte og den trodsige Vilje. 
Han trodde paa denne Vilje som en Skyts- 
aand, der havde baaret ham nogenlunde uskadt 
gjennem saa mange Aars Vredestormer. Og 
han kjendte denne Vrede; det var den under 
Opstigning, som var saa smertefuld. Naar den 
fik bruse, saa slog den ham lam paa Sind og 
Krop og udleverte ham med Forræderi ; efter- 
paa følte han en foragtelig Vassenhed ^). Han 
kjendte dette fra Ungdomen. Dette vanvittige 
Sinne^) — rent en Krampe, som han alt i 
Barneaarene havde skræmt Forældrene og 
Barnepigen med, — den havde narret ham for 
saa meget, samlet stærke Fiender om ham, 
mens han stønned efter dens smertefulde An- 
fald, jaget ham væk fra Ærens og Bedriftens 



O Slaphed. ») Vrede. 



253 

Mark. Og det blev hans Manddoms Arbeid 
at vinde over den med en Vilje til at kue, 
som Tyranner kunde ønsket sig mod frodige 
Fribedsspirer. Med denne Vilje kunde han 
biet en ødelæggende Kraft, om hans Lidenskab 
istedetfor Vrede var biet en Lyst til Handling. 
Men nu var denne Mands Aandskræfter bare 
et fortørrende Spil i et Fortærelsens Hul af et 
trangt Bryst. Og derfor maatte han gjemme 
sin Smerte som det døende Vilddyr. Hans 
Sorg var Vrede og Viljen den eneste Dæmper, 
han kj endte. Men hvergang der kom noget 
paa, for der en brændende Strøm gjennem 
ham. Den havde gjort ham tidlig gammel, 
men det var kanske det samme Spil, der holdt 
ham saa længe i kraftigt Liv. — 

— Adolf havde ikke set Fa 'ren, siden han 
forlod Fædregaarden sammen med Kaptejn 
Hegerman. Og skjønt han kjendte ham saa 
lidet og vanskelig kunde drive op en sønlig 
Følelse for ham, følte han dog Medlidenhed 
og skalv af Spænding paa Mødet, da han steg 
opover Bakken. Aanejvist var det ikke denne 
Trang til at ile med Trøst som en Gave fra 
Barnet — dertil kjendte han dog den gamle 
for godt — ; men han mente, at heller ikke 
stræng Ro og jevn Hverdagslighed ved Mødet 
med den gamle Far var det mest passende — 

han kj endte for lidt sit Ophav — . Lidt ytre 
Bekymring, et ømt Blik af stille Deltagelse 
med en Taare i Øjet — det skulde dog til, 
og det maatte han vel kunne opdrive i Stun- 
den, naar han saa den bøjede, haardt kræn- 
kede og dybt prøvede Gubbe for sig — sid- 
dende i Skjælven over sin Anger. 

— »Hysj — hysjl der kommer han op- 
over,* hvisked Per Husmand, slikked Træskeen, 
tørred den paa Ærmet og stak den ind i en 
Væggesprekke. 

Alle Hoder, som i Kjøkkenet var, stak sig 
sammen ved det lille Vindu for at faa et Glimt 
af ham, de fleste af dem havde set kjøre 
Gjødsel paa Tunet. Siden havde han været 
et Sagn for dem — alvorligt og sørgeligt bag 
den lystige Virkelighed, som regjerte Gaarden 
under den unge Frues Komando. 

. Marta gik ud og tog mod sin kjære Frues 
Søn i Forstugangen. 

„Her staar jo ikke bra til, Marta?" sa 
Adolf. 

„Aa — aa, det er vel ikke værre, end 
vi er vant til det. En forvænnes ikke med 
Glæde her paa Berg, Hr. Adolf," s varte det 
gamle Inventar. 

„Er min Far tilsengs?" 

„Tilsengs? — saa langt paa Dag I — var 

det ligt sig! — Etatsraaden er ikke af dem, 
som dvæler for længe i Sengen. — — Hør I 
— Hører han ikke?* 

De lytted begge til den klampende takt- 
faste Lyd. 

„Slig gaar han — stødt og stadig. Ingen 
Ro — hverken med Gud eller Mennesker,* 
sukked Marta. 

„Siden skal du fortælle mig det, som er 
foregaat, Marta.* 

„Aa — aa, jeg tror ikke, det er værdt, 
Hr. Adolf. Han vil ikke finde nogen Glæde 
og Fornøjelse i at høre al den sørgelige Ting.* 
Og Marta skubbed betænkelig til Huen. 

„Nej — nej, jeg forstaar det, men vide 
det vil jeg. — Saa, nu kan du gaa ind og 
melde min Far, at jeg er her.* — 

Adolf traadte ind i Stuen og saa sin Far 
staa midt paa Gulvet i rank Holdning med 
Stokken noget udfra sig som en Komandostav 
og Blikket rettet mod Døren. Den gamle 
studsed, da han saa den fuldmodne Mand med 
det anselige Ydre, derpaa nikked han og gjorde 
et Par Skridt Sønnen imøde, lagde Hænderne 
løst paa hans Aksler og hældte sig stivt frem- 
over for at modtage det sønlige Kys. Lidt 
ømmere holdt Adolf sine Hænder under Farens 
Armer og kyssed hans Kind, men alt ved at 

berøre den pergamentagtige Hud og kjende de 
tørre Læbers streifende Berøring indsaa han, 
at han kunde spare sig Anstrængelsen med 
at fremtvinge det trøstende og deltagende Blik 
med Taaren i Øjevipperne, og af sig selv kom 
det ikke. 

Etatsraad von Pram gjorde en indbydende 
Bevægelse med Haanden hen mod en Stol, 
men selv fortsatte han sin Vandring og gik løs 
paa Sagen i tør Forretningstone. 

„Jeg har sendt dig to Bud, min — Søn," 
sa han. 

„Ja — saa hører jeg og beklager, at jeg 
ikke kunde komme tidligere, eftersom jeg 
endnu igaar paa denne Tid ikke var hjem- 
kommen fra en længere Reise,** bemærked 
Sønnen undskyldende sig i høflig Tone. 

„Dette blev mig berettet. Du har været 
i Residensen. Hmhm! — jeg har hørt det.** 
— Han holdt inde som for at gi Adolf Lej- 
lighed til en bekræftende eller oplysende Be- 
mærkning, men Adolf sagde bare tørt Ja, og 
den gamle fortsatte: „Her er indtruffet Ting, 
som gjør det ønskelig for mig at tale og for- 
handle med dig personlig. Idet jeg forud- 
sætter, at du kj ender til disse Accidents, gaar 
jeg dem helst forbi." 

„Jeg har hørt noget?" sa Adolf spørgende. 

„Tilstrækkelig indtil videre, vil jeg for- 
mode; du behøver ikke at kjende Detaljer," 
afskar Gubben videre Spørsmaal. „Det vil 
senere vise sig, om der blir Anledning til at 
tale nærmere sammen. Det vil bero paa, om 
den Forhandling, jeg har indbudt dig til, fører 
til et Resultat." 

„Jeg er til Tjeneste," erklærte Adolf 
spændt. „Jeg har ilet hid strax efter min 
Hjemkomst." 

„Det var korrekt. — Tingen er, at jeg 
begynder at føle et vist Tryk af den sig nær- 
mende Alderdom," forklarte den mer end 
syttiaarige Gubbe. „Bestyrelsen af de vidt- 
løftige Ejendomme, som ligger under det 
Pramske Vaaben, falder mig undertiden noget 
trtTettende, og — da du nu engang er den 
eneste Pram, der kan opreise eller fortsætte 
Slægten, saa vil jo Ejendommene engang i 
Tiden tilfalde dig, og — — lige godt først 
som sist: jeg overlader dig Bestyrelsen mod, 
at du flytter hid til Hovedgaarden og overtager 
den som Ejendom efter lovlig Omgang med 
formelig Overdragelse." 

Adolf reiste sig, som om han vilde holde 
en længere Tale, men den gamle vinked af 
og sa kort: 

„Ikke nu forlanger jeg Svar. — — - Om 

17 



258 

du kan afse nogle Timer, saa venter jeg, du 
over Middag vil ha betænkt dig, og kan bringe 
mig Melding om din Beslutning — din ende- 
lige Beslutning!" endte han med et skarpt Blik 
paa Sønnen, som om det gik ind paa ham, at 
han havde det gjort det første Skridt til Søn- 
nen, og det begyndte at bruse i Kamp mellem 
Vreden og Viljen derinde, og som om han vilde 
antyde, at han ikke bad for sig. 

Adolf følte Blikket; det greb ham. Han 
trodde forstaa, at den kolde Ro og jevne For- 
handlingstone var en for grund og usikker 
Grav over det, som gjæred indenfor. Derfor 
sagde han med større Venlighed: 

„Fra Fars Side behøves vistnok ingen 

videre Forklaring, men ved Far, at jeg 

har Hustru og to Barn?" 

„Jeg ved det." — Efter en kort Pause: 
„Bien! — Marta kan anvise dig Værelse og 
sørge for din Bekvemmelighed. Jeg er her at 
finde. Au revoir!'' Han slog ud med Haan- 
den, og Adolf gik. Og da Døren var lukket, 
stirred den gamle paa den og vilde i et Øje- 
blik styrte sig efter Sønnen og raabe ind- 
trængende: „For Guds Skyld, min Søn! — 
for min Skyld — tag imod!" — men han 
blev staaende og fortsatte om lidt sin Vandring. 

Men nu kom den stille Deltagelse op i 

Adolf. Han følte Medynk med den gamle 
stolte Mand, at han havde overvundet sig til 
at gløtte ^) saa meget paa Døren for sin Sorg, 
at Sønnen saa. den. Det var, som om han 
erkj endte at ha feiletl — 

Marta maatte fortælle, hvad hun vidste 
om Livet paa Gaarden under den unge Frues 
Tid. Og hun begyndte med at forsikre, at 
den smukke unge Dame, som Etatsraaden hin 
Vaardag havde ført ind paa Gaarden, var en 
af de Engler, som Djævelen sender for at plage 
Mennesken. Det var saa sikkert som, at Guds 
Engler de bor i Paradis. Hun havde ikke 
været her en Maaned, saa var alting som om- 
skabt. Lystighed og Selskab med baade Gjæ- 
ster og Tjenere fra Byen. Stak det hende, 
saa tog hun al Mandfolkehjælp fra Ager og 
Eng og sendte dem til By og Bygd efter 
Gjæster og Helligdagskost. Om Vinteren vilde 
hun holde til i Trondhjem eller Bergen, og i 
de første Aar fulgte Etatsraaden med, men 
siden reiste hun, som hun vel helst vilde, 
alene. Og saa kunde det hænde, at lang- 
reisende Junkere slog sig til som Gjæster paa 
Gaarden for lange Tider, og det var ikke Fred 
at faa, uden naar hun var paa Reise. Men 
17* 

*) aabne paa Klem. 

værst var det med den sorthaarede Kaptejn 
fra Sydlandene; han kom hver Vaar og op- 
holdt sig snart som Gjæst paa Gaarden, snart 
lejed han sig ind paa Nabogaarden. Men 
hvad Marta havde set og fornummet derimel- 
lem, var saa rent urimelig, at hun ikke kunde 
fortælle det. Nej — hvem vilde vel tro det, 
om hun ogsaa fortalte det? — tro noget saa 
galt som, at en fornem Naadigfrue vilde holde 
sig med en simpel Bondegut I — Og saa 
maatte hun da lette sin Samvittighed ligevel 
og fortælle det bent ud ^), at det var en Synd 
og Skam, hvor Fruen havde levet med en 
Tjenestegut, og hvor han blev næsvis og 
doven, saa Marta tilslut maatte jage ham — 
og nu rangled han omkring i Bygderne og 
skrøt*). Etatsraaden skjønte ingenting i Først- 
ningen, men fandt sig villig i Fruens Luner; 
han trodde nok bare, at hun var lidt for glad 
i Morskab, og det lod han til at unde hende 
i de første Aar. Men i senere Tider tog han 
sig sammen igjen til sit forrige haarde og inde- 
sluttede Væsen. Marta, som var den eneste, 
han gav lidt Fortrolighed, havde forstaat paa 
ham, at han nok var krænket over, at Adels- 
damen ingen Søn gav ham. Og saa begyndte 

') ligeud. *) pralede. 

hun samtidig at vise sig vrang mod ham, hun 
stængte sig ind i Dager og Nætter — og da 
var det, Marta gjorde sin Opdagelse om For- 
holdet med Gaardsgutten. Men Etatsraaden 
tog fat paa sit Eneboerliv igjen, og fra den 
Tid hørte de ham stadig vandre derinde i 
Stuen. Ivaar var Spaniolen kommen igjen, og 
det gik paa hele Somren igjennem. En Mor- 
gen for en fjorten Dagers Tid siden var Fruen 
væk. Fra Byen havde man hørt et Rygte 
om, at nogen havde set hende ombord i Spa- 
niolens Skib. Og det var vel saa — mente 
Marta — , at hun var reist med — langt, 
langt ud til Morland ^) ; den ene Mørkets Engel 
havde hentet den andre. — 

— Adolf hørte paa den gamle Piges For- 
tælling med Bitterhed mod den Kvinde, der 
havde ført Skjændsel over hans Fædrehjem, 
og i Medlidenhed med den gamle Mand, som 
var hendes Bytte. Og uden at ytre et Ord 
tog han sig en Tur omkring paa Gaarden. 

Han saa paa mangt og meget, og skjønt 
han ikke var nogen videre skarpseende Jord- 
bruger, mærked han dog, at her var det rene 
Forfald. Og han læste i dette Forfald Fa'rens 
Sorg over sin Livsens tabte Kamp og den for- 

O Afrika. 

tvilte Opgivelse af Manddomens Vilje og Drøm. 
Han saa i de brakke Marker, de knækkede 
Redskab, de sunkne Udhus den gamle Mands 
Vanmagt overfor det Spil, der dreves omkring 
ham. Han syntes høre den dumpe Lyd af 
Stokken mod Stuegulvet gjennem alle disse 
Aar, da han bedroges under Sang og vild Lat- 
ter i Selskabsværelserne, samlet til et Brag af 
hellig Vrede, — han saa, hvor den største 
Energi spildtes paa en rastløs Vredesvandring 
tilbage til Fortiden med Bygning af Ættens 
sikre Grund. Og den unge Mand, som endnu 
var bævrende efter det vilde Liv under sin 
Reise, var greben af værdig Indignation over 
de Magter, der havde spillet med Fa'rens 
Lykke. Han gik op paa Berget, den gamles 
Udkigspunkt til Verden, satte sig paa hans 
Plads og tænkte til Fjordens Suk i Suk mod 
Rifterne i Klippens Fod. Og han blev from 
og blød, og den gamle Fars Skikkelse steg 
frem for ham mægtig og stor i den vældige 
Slægtstanke — at samle al denne vakre Mark 
og Skog, som man kunde se herfra, til et stort 
og skjærmende Hjem for den kommende Slægt, 
— et rigt Baroni eller Grevskab! — Aa, det 
var som Abraham i Mamre! — Adolf, den, 
det paalaa at tage Tanken op^ maatte forstaa, 
hvor knust han følte sig, Gubben, ved at se 

alting mure sig op mod ham som Hindring, 
mens hans Haar blev hvidere og hvidere. Nu 
forstod han, hvorfor Faren havde stillet sig 
fiendtlig mod hint saakaldte praktiske patrio- 
tiske Selskab. Det bar jo i sig en Krig mod 
den store Slægtstanke; det øved op en Flok 
Træler til at aule sig frem som Rotter over 
den Mark, som burde tilhøre den enkelte, ti 
Flokken er bare skikket til at gaa den dygtige 
Herskers Ærend. Det faldt Skjæl fra hans 
Øjne. Han saa sig selv og sin Slægt i Sam- 
fund med Landet, og Norges Storhed var dets 
store Mænd og gjæve Ætter. Han var stor i 
sin Plan, den gamle Pram. Nu forstod hans 
Søn, hvorfor han var biet saa haardt behand- 
let af denne Far. Han maatte gjøre det, han 
maatte forvise den Søn, som han mente stod 
i Samfund med Struensees nivellerende Planer. 
Nu vilde han glæde den gamle Mand med, at 
han aldrig havde hyldet Struensees Reformer, 
men bare var ført med i Uforstand. — Og 
Adolf Pram, Arvingen til den store Slægts- 
tanke, trak Vejret dybt som en, der var kom- 
men sig op paa en svimlende Højde og saa 
udover en Verden af uanet Fagerhed og Vælde. 
Og saa gik han fyldt med Ærefrygt ned- 
over til sin ventende Far — den store, tause 
gamle Mand, der som yderste Forsøg for at 

faa en værdig Afkom til Tankens Virkelig- 
gjørelse havde ofret sin Alderdoms Ro til en 
bedragersk Kvinde, og saa endelig nu dristed 
sig til at haabe paa den naturlige Hjælp, d^ 
før syntes ham ubrugbar. Han lovte i denne 
Stund, da han trodde paa sin Kjærlighed til 
Farai, at han ikke skulde haabe forgjæves. 

Endnu en liden Runde vilde han dog 
gjøre, før han blev rolig nok til at sige den 
gamle det; saa mange og saa faa Ord, som 
passende var. Han gik langsomt nedad Bak- 
ken til Stranden og langs denne ovenom 
Baadnøstene^). 

Der stod en Bonde og hakked ufortrøden 
i Jorden, tog de mindre Stener og kasted dem 
i Haug, brød paa de større og vælted dem 
tilside, grov løs gamle Rødder og hugg og hugg, 
mens Sveden siled ham nedad Panden. Adolf 
stanste et Stykke fra og saa paa en Stund i 
Taushed. Saa gik han nærmere og hørte 
Manden snakke halvhøjt fortrolig til Stenerne 
og Rødderne, han manøvrerte med. Han var 
saa optaget med sit, at han ikke lagde Mærke 
til, at Adolf stod der. 

„Er det for Etatsraaden, du bryder Jord, 
du?" sa denne endelig. 

^) Baadeskur. 

Manden retted sig noget, men han var 
krum i Ryggen. 

„Nej, jeg bryder for mig selv. Far," svarte 
han og hilste med et Skub til Luen. 

„Saa — aa? — det lønner sig daarlig, 
det. Du kommer ikke langt for Dagen i den 
Uren, ser det ud for." 

„Åanej — det er saa det, men det er 
mange Dager i et Åar og mange Åar i et 
Liv," sa Manden og lo. „Og ifjor gav Sel- 
skabet mig Præmi, og jeg faar vel en iaar 
med, tænker jeg." 

„Naa — slig at forstaa? — Du er af 
dem, som bryder for det praktiske Selskab?" 
sa Adolf spottende. 

„Nej — for mig selv bryder jeg. Men 
naar Selskabet gir mig Præmie for det, saa — 
ja, jeg tar imod." 

Adolf gik videre, og han tænkte med sig 
selv, at slige Karer, som for saa liden Vinding 
krøked Ryggen, var brugbare Redskab for den, 
som forstod en stor Tanke. Og han var den, 
som nu forstod den. 

— Etatsraaden gik endnu frem og tilbage 
— et langt og et kort Skridt. Adolf begyndte 
bevæget — langsomt: 

„Jeg kommer alt nu for at sige — — " 

„Nunu!" brød Gubben. af skarpt med et 

skjærende Blik, som spaadde Forbandelse, om 
han mødte en Beslutning om Vægring. 

„ — at jeg forstaar Fars Tanke. Og jeg 
kommer som den, der drister mig til at fort- 
sætte den." 

Den gamle Mand stod en Stund, som om 
han ikke skjønte, men saa nikked han koil. 

„Det er godt. Du har gjort, hvad der 
sømmed sig for dig som en Pram." 

Og som han stod der, glimted der et 
Blink af nyt Liv i hans Øjne. Han vendte 
sig mod en usynlig Fiende, strakte den knyt- 
tede Næve ud og hvisked med uhyggelig 
Triumf: 

„Endnu kan jeg bli en gammel Mand!" — 

Ue stive, brogede Blade faldt i store Flok- 
ker af Træerne, Hakkespætten hugg i Stammen 
og skreg. Myren skyndte sig med siste Bør^) 
af Vinterforraad ind i Tuen, Torbisten kjeg 
for siste Gangen ud af Bingen*), Æflokken^) 
kjøled Barmen paa Fjordspejlet, Trasten*) 
skratted oppi Lien, hvor den første Sne lyste 
i Morgensolen, og en Efternølerflok af Stær 
trak afsted i ængstelig Hast. 

GJennem den klare Høstluft klang det op 
fra Bakkehældet — en dyb, fuld Kvinderøst 
og en spæd Barnestemme: 

,Nu rinder Solen op 
af Østerlide, 
forgylder Klippens Top 
Og Bjergets Side. 



') Dragt. *) Møddingen. ') Edderfuglene. *) Droslen. 

Vær glad, min Sjæl, og lad din Stemme klinge, 
stig op fra Jordens Bo 
og med din Tak og Tro 
til Himlen svinge!* 

— Etatsraad Pram var, svøbt i sin røde 
Kappe, paa sin Morgenvandring til Berget. 
Han stanste, da han hørte den uvante Lyd af 
Sang, vendte Hodet hid og did af Utaalmod, 
og eftersom Salmen skred fra Vers til Vers, 
trak Munden sig mere og mere ned til en 
buet Stribe — som den dybeste af Perga- 
mentets Folder. Aa — den var uudholdelig, 
denne langvarige, sanseforstyrrende Lyd, som 
han ikke fandt Ophavet til ved at stirre 
rundt og op i Luften. Nej, saa vendte han 
tilbage til Huset med en krænket Mine — en 
bestemt Nikken, som om han havde besluttet, 
at dette var Krænkelse. Han mødte Adolf. 

„Nu kan man ikke mere faa sig sin Morgen- 
tur,* sa han bittert. 

„Hvad har mødt Far for ubehagelige 
Ting?" spurgte Adolf bekymret. 

„Kan du ikke høre?" — Han pegte med 
Stokken i den Retning, hvorfra Lyden syntes 
at komme — forvildet i Eko hid og did. 

„Sangen, mener Far?'' 

„Gnaalet^)!" paastod Gubben bestemt. 

O Skraalet. 

Adolf saa trykket ud. Han havde alt 
mærket den gamles Gnavenhed flere Ganger. 

„Jeg skal strax stanse det/ sa han. „Det 
er Malene og Snefrida, som synger. Det er 
ubetænksomt af Malene at pleje sine Vaner 
uden først at tænke paa Far. Hun ved jo, 
at det er Fars Vej, hvor Far gaar for at være 
alene med sine Tanker. — Jeg skal sørge for, 
at det ikke gjentager sig.* 

Nu slutted Sangen, men den gamles Mis- 
nøje var i Gang. 

„Ja, hvad skal saa al den Snak til?" sa 
han. „Min Morgentur er forstyrret for idag 
og lang Tid, for det vil vare mange Dager, 
før jeg kan bestige Berget igjen uden en ube- 
hagelig Minnelse om dette. Man burde da 
lært at pleje sine gemene Vaner for sig selv, 
naar man gaar ind i en fornem Familie. Jeg 
havde rigtignok tænkt ^ at der endnu skulde 
tages saa meget Hensyn til mig paa denne 
Gaard, som engang var min, at jeg fik Lov 
at gaa ti Skridt i Fred for disse evindelige 
Barn, som faar Lov at drive sit Spil allevegne. 
Men — det er, som man siger, man bygger 
et Hus for selv at staa ude.** 

Han gik ind med den samme Mine af 
krænket Bestemthed. 

Adolf blev forlegen og mørk og drev lang- 

somt henover mod Bakkeskrænten. Da kona 
Malene op med Salmebogen i Haanden og 
begge Bamene i Leg omkring. Hun saa for- 
nøjet ud, smilte og nikked op mod Manden, 
og Barnene sprang Faren imøte. Men han 
forblev alvorlig i Følelsen af sin Pligt som 
Arvtager til den store Slægtstanke — at give 
Konen en Irettesættelse. 

„Jeg begriber ikke, Kone, at du kan være 
saa ufornuftig — at sætte dig her lige ved 
Fars Vej og forstyrre ham med din — Sang!" 
— Han vilde sagt „Gnaal", men tog sig i det. 

Malene saa forundret paa ham. 

„Frida og jeg sang Morgensamlen." 

„Ja — jeg hørte det, men Far hørte det 
ogsaa, og det er værre. Han taaler ikke sligt." 

„Det er jo Søndagsmorgen, Pram. Faar 
jeg ikke Lov at dyrke min Gud?" sa hun 
modfalden. 

„Snakl — man dyrker sin Gud i Kirken. 
Det er gement at dyrke den Slags Vaner, og Far 
hader alt, som er gement. Og jeg siger dig en- 
gang for alle. Kone: ham skal der tages Hensyn 
til her paa Gaarden. Det maa være dig magt- 
paaliggende at passe paa, at Barnene ikke kom- 
mer i vej en for ham eller generer ham paa nogen 
Maade." — Hendes rolig forundrede Mine for- 
arged ham, og han vedblev hidsigere: „Ja — 

jeg har forsonet mig med min Far, den gamle 
Ædling, og jeg vil ikke, at nogen eller noget 
træder mellem os. Hvad der var Skik paa 
denne Gaard, skal være det fremdeles. Ingen 
nye Paafupd! Det er andre og vigtigere 
Pligter, som paahviler os Pram'er end en almue- 
agtig Gudsdyrkelse. — Jeg haaber, du for- 
staar mig?" 

„Nej, jeg forstaar dig ikke. Pram,* sa hun 
stilt, men bestemt. 

„Stille, Barn!* satte han hvast i, da Bar- 
nene løb legende henover Jordet. „Forstaar 
du ikke? — nu, saa læg da Mærke til disse 
mine tydelige Ord: Etatsraad von Pram er 
Nummer 1 her paa Gaarden — i alle Ting; 
hans Villie er Lov I — Forstaar du nu?" 

„Aa — ja/ sa hun, og det dirred i Stem- 
men; „jeg forstaar, at jeg er for simpel for 
Livet her.'' 

Han tilkasted hende et utaalmodigt Blik 
og gik hurtig fra hende, men vendte strax 
om og sagde da mildere: 

„Saadant maa du aldrig sige, Malene. 
Det krænker mig, og skulde Far faa høre det, 
saa blev han ordentlig forarget. Han liker 
ikke at minnes om noget ubehageligt." — 

— En Maaneds Tid havde Malene opholdt 
sig paa den Pramske Hovedgaard, og hun 



272 

havde saa godt som ikke talt med sin Svigerfar. 
Hun skydde ham og følte, hvor han oversaa 
hende som et Fnug i den Luft, der laa mellem 
hans Øje og det fjerneste fjerne. Vist var hun 
beredt paa noget af hvert. Hun havde dannet 
sig et Billede af den Mand, der i mange Aar 
strængt fornegted hendes Husbond. Og ved 
dette Billed hang der noget af Bulderet fra 
hendes første Mand og noget af Glansen fra 
Greven i Trondhjem. Hun havde tænkt sig 
noget, der virked stort ved sig selv, som bød 
og lystredes uden Tanke af Indvending, — en 
sadelfast Gubbe med sagastærk Røst og konge- 
lig Stolthed, der løfter det ydmyge op til sig 
og knuser Trods og Ulydighed, høj og værdig 
i den store Sorg, der nu havde rammet. Hun 
havde talt om dette Billed til Hegerman, og 
han havde smilt medynksfuldt. Og hun saa 
den gamle Etatsraad — slig han var — ; hun 
frygted ikke ham, som hun havde frygtet Bil- 
ledet, men hun følte ham uhyggeligere. — 
Han modtog hende paa Gaarden koldt og 
krænkende — omtrent som et Overtyende 
eller et nødvendigt Tilhæng til Adolf. Paa 
Barnene saa han udeltagende og spurgte bare 
ganske tørt om deres Navn og Alder. „Min 
Søn har formodentlig sagt Dem, at vi fra nu af 
tilhører samme Husstand," var det eneste, som 

antyded, at der var nærmere Forbindelse mel- 
lem dem. — Siden saa hun ham bare ved 
Maaltiderne, der han sad taus og trykkende, 
og ellers paa Frastand, naar han drev sine 
Tuter. Adolf fandt hun ligesom heller ikke 
igjen; hun saa, hvor ærbødig han gik omkring 
Faren, og hun indprented Barnene, hvor snille 
de maatte være mod Bestefar. Og de tvang 
sig til at staa stille og smile blidt mod den 
gamle Mand, naar han gik forbi deres Leg, 
men han saa dem ikke — vendt som han var 
stadig mod det Pramske store Jeg. — 

— Etatsraadens længste Udflugt var til 
Kirken, naar der var Tjeneste i den Kirke, 
han betragted som sin. Engang skulde den 
bli det — et Tilbehør til det Pramske Len: 
Pramsk Præst og Pramsk Menighed. Ja — 
Kirken var en Indretning for Almuen — til 
dens Bedring og Husvaling — , en ældgammel 
Indretning, som derfor burde vises Ærefrygt. 
Og det var dog noget velsignet beroligende 
at sidde i en lukket Stol for sig selv og vide^ 
at man havde en højere Beskyttelse mod den 
raa Kraft, som Hoben uden den kunde vende 
mod Høvdingerne. 

Men idag hændte det, at han ikke vilde 
til Kirken. Han sagde det bestemt til Adolf: 

„Du er nu Slægtens første, min Søn. Det 

18 

tilkommer dig som Godsherren at vise demie 
Sag den tilkommende Ære. I min Tid har 
jeg aldrig mankeret." 

Og Adolf udtalte derpaa for Konen sit 
urokkelige Ønske om^ at hun fulgte med. Hun 
skalv ved Tanken, ti, siden den Søndag paa 
Gossen, da Hr. Jens endte sit Liv, havde hun 
ikke havt Mod til at gaa ind ad en Kirkedør. 
Men hun gav efter i Taushed. — 

— — Langsomt gled Baad efter Baad 
ind i Bugten paa Kirkeøen, blev trukket op i 
Fjæren, og Folket stanste dernede lidt for at 
ordne Pynten, før de i smaa Skarer drog op 
ad den brede Vej, som engang var Gaden i 
en længst forsvunden Kjøbstad. Klokken ringed, 
og Mændene blotted Hodet, Kvinderne nejed, 
og alle slog Kors for Brystet — slig de lærte 
det i Bygderne dengang, da Korset afløste 
Hammeren. 

I Kirkegaardsporten stod en Synder lænket 
til Gabestokken. Somme stanste op og saa 
paa ham, nogle kasted et Ord til ham, det 
var ogsaa dem, som lo, men de fleste gik 
videre med bare et kort Sideblik, for Tingen 
var jo ikke ualmindelig. 

Der stod han — en ung Gut med den 
lyse Lug nede i Panden — lænket til Haand 
og Fod og saa nedfor sig bleg af Skam. Han 

havde prøvet at tage det med Ro, strammet 
sig op til et frækt Smil endog, da Lens- 
manden stængte Bøjlerne om Haandled og 
Ankel. Men da var Kirkegjængerne endnu 
ikke kommen. Men saa kom de — Kjending 
efter Kjending, han saa dem drage paa Mund 
og plire med Øjet til ham, og en enkelt hilste 
ham med Navn. Da blev Trodsen brudt, og 
Skammen kom stupende braa ^), og han kunde 
ikke gjemme sig. Saa kom ogsaa Knut Bakke 
selv ruslende — skjønt han sjelden var ved 
Hovedkirken — •, og ham var det, Gutten 
skyldte dette; han var hans Husbond og 
havde meldt ham for Dovenskab og Natte- 
løberi. „Nu har du det, som du selv har 
villet,'' sa Storbonden, da han gik forbi. Da 
maatte Gutten briste i Graat. Og han græt 
endnu saa stridt og saart, da Kaptejn Heger- 
man kom opover hilst af Almuen, som gjorde 
Plads for ham. Han stansed ved Gabestokken, 
saa hvast paa Synderen og vinked paa en 
gammelagtig Mand, som stod lidt derfra i 
gulbræmmet Hat, og med grønne Opslag paa 
Vadmelskjolen. 

„Slaa Bøjlen af Gutten og lad ham gaa,* sa 
Kaptejnen myndig. „Hører han, Lensmand?** 



*) overvældende brat. 

18* 

Lensmanden nøled og mumled noget hen 
for sig. 

„Jeg har hvervet ham til Soldat. Løs 
ham!*' bød Hegerman paanyt, og Lensmanden 
skyndte sig at udføre Befalingen, glad ved at 
kunne lystre sin forrige Chef ansvarsfrit. 

„Se saa — nu er du Soldat, Gut I** sa 
Kaptejnen til den løste Synder, som endnu 
hang med Hodet. „Ikke forsagt! du kan endnu 
være god nok til Eanonmad, naar vi skal ud 
og gjæste Svensken." 

Men nu kom gamle Knut Bakke, som 
uden at høre havde set Løsningen, nedover 
gjennem Flokken og traadte frem for sin 
Grande med den sølvknappede Stok i Haanden 
og sagde med bredt Eftertryk: 

„Du tar dig til stor Magt, du Eaptejn 
Hegerman, som løser op Lovens Laas." 

Folkene havde stimlet tæt sammen, og 
flere mumled Bifald til Høvdingens Tale. Men 
Hegerman for op i Hidsighed og raabte, idet 
han slog paa Værget: 

„Afvejen, Bonde! — jeg er ikke oplagt 
til at taale din Næsvished idag! afvejen!" 

„Kom ihug sist," sa Knut, gjorde sig bre- 
dere og trak sammen de buskede Bryn. 

Oppe ved Vaabenhuset stod en Sei^eant 
med en Trop Soldater, som var komandert 

til Øvelse paa Kirkebakken. Strax han hørte 
Kaptejnens Komandorøst og saa hans Be- 
vægelse, optog han det som Ordre og fløj med 
et Kast gjennem Flokken, og med draget 
Værge var han lynsnart i Brystet paa Knut. 

„Bruger du Vold? — Hjælp, Godtfolk!" 
raabte Knut, da han veg et Par Skridt for 
den unge Sergeants kraftige Tag, men trak saa 
Kniven. 

Knuts Kjendinger trængte paa. Men Sol- 
daterne havde fulgt Sergeanten, de styrted 
frem vilde af Glæde over at faa komme saa 
letvint til et Slagsmaal. Nu var de Soldater 
og tænkte ikke paa, at Bondeflokken var deres 
nærmeste; som Soldater skulde de slaa fra 
sig. Og det bar løst bortover Kirkegaarden. 

„Fred! i Kongens Navn!" raabte Lens- 
manden og strakte sin Stok frem. 

„Holdt!" tordned Kaptejn Hegerman, saa 
det gav Eko fra Kirkevæggen. Han var lidt 
raadvild, for vistnok undte han den storsnu- 
dede Grande en ordentlig Lære, men Besin- 
digheden skjød frem under Vreden. 

Men intet af Raabene hjalp. Det var et 
vildt Basketag^) bortover Kirkegaarden. Over 
Knut og Sergeanten, som var tumlet om mel- 



*) Slagsmaal. 

lem Gravene, vælted Hjælperne paa begge 
Sider sig, og løftede Armer saas overalt som 
toppende Bølger paa et Hav. Kvinderne stim- 
led ind i Krogerne og op paa Trappen, saa 
paa, hvor Slagsmaalet steg, saa snart næsten 
ingen Haand var ledig. Kirkeklokken ringed 
sammen. 

Da kom gjennem Kvindeflokken, som var 
stimlet sammen paa Kirketrappen, gamle Fro- 
sten Wessel i langsom, sikker Halten, Ar- 
merne i Kryds over Brystet, de tynde hvide 
Lokker bølgende frem under Fløjlshuen, det 
lange Silkeskjæg i en Foss nedpaa Armerne. 
Han strakte Hænderne besværgende udover 
den voldsomt bølgende Hob af Kirkegjæster, 
mens Kvinderne andægtig bøjed sig rundt om 
ham, og med stille, skjælvende Røst talte han: 

„Stanser! — stanser, I forfærdelige! — 
Hvad ondt har jeg gjort jer, at I lader mig 
se dette med disse mine gamle Øjne, der kun 
længes efter Herrens Lys!" 

Og alt ved første Lyd af den kjendte 
Røst stilned Slagsmaalet. Det gik fra Mand 
til Mand: „Han Far!" — og den vredeste 
holdt inde. Skamfulde stod de i Stridens for- 
skjellige Stillinger. Somme reiste sig fra 
Jorden og søgte Skjul bag andre, som søgte 
med sky Blik Trøjen eller andet, som var 

kastet, mange vikled sig ud af hverandres Favn- 
tag. Knut stak med rystende Haand Kniven 
i Sliren, mens Blodet flød fra hans ene Øre, 
og Sergeanten stod paa Knæ og holdt sammen 
et dybt Saar paa ene Armen. 

I Porten stod Adolf Pram med Hustru 
og saa forfærdet paa de vexlende Scener. 
Og tæt ved dem stod Hegerman med Hodet 
blottet for den gamle Præst. 

Og Præsten vinked til sin Kirkeskare og 
sagde med mild Ro: 

„Kommer hid! kommer ind i Guds Hus 
og beder ham om Naade og Tilgivelse!" 

Dermed vendte han sig og gik ind. Og 
Kvinderne fulgte ham, Mændene drog sig lang- 
somt efter — nedslagen og skamfuld. Men 
paa Kirketrappen fik de igjen sit tunge An- 
dagtsvæsen, gjennem Vaabenhuset gik de som 
søgende efter et eller andet, foran Stole- 
staderne bøjed de Knæ. Og saa sad de under 
Salmen og grued lidt for Straffen, som den 
gamle Sortkjole vel nu skulde til at tordne 
over dem. Men det gik over. Han talte 
mildt og forsonende som ellers, og saa glemte 
de snart, at noget var hændt. Javist kunde 
en og anden, der havde været haardere opi 
det, sidde og spekulere paa, hvorledes han 
skulde faa Lejlighed til at betale Skrammen, 

han fik, og gamle Enut sad og bandte for 
sig selv over Smerten i Øret, og Sergeanten 
regned ud, hvor stor Hævn han skulde tage 
over Enut; men ogsaa disse var med i alt, 
som „Tjenesten" fordred, faldt paa Knæ til 
rette Tid, korsed sig og mumled Fadervoret 
med og fulgte med i Salmesangen saa godt, 
de kunde. 

Kaptejn Hegerman blev staaende udenfor 
en god Stund. Han hilste muntert paa Adolf 
og Malene og gav dem en kort Forklaring om 
Spektaklet. 

„Bare et lidet Slagsmaal," sa han. „Men 
det ærgrer mig, at de ikke vilde lystre mig 
— en Krigsmand med Sværd i Haand — , 
men strax Gamlepræsten viste sig, blev det 
Lam af dem allesammen. Kjærringehjerter 
er det!" Men selv stod han endnu med Hatten 
i Haanden. 

Adolf havde et fremmed Væsen mod sin 
Onkel — forlegent, sky og koldt. Han mumled 
som Svar noget om, at Fa'ren havde Ret; 
skulde Almuesfolk faa Lov at føle sig som fri 
Herrer, saa lystred de intet andet end Præste- 
magten. Hegerman syntes ikke at lægge 
Mærke til Søstersønnens Væsen eller til hans 
Ord. Han saa smilende paa Mærkerne efter 
Slagsmaalet, opsparket Jord og nedbrudte 

Gravkors, og idet han gik op til Kirken, sagde 
han halvt for sig selv: 

„De slog da godt fra sig, Gutterne mine, 
Saagu, om nogen af dem skal faa høre ondt 
for dette I — de klør i Fingrene under denne 
velsignede evige Fred, og i Mangel af Svensker, 
dænger de gjerne løs paa sine Brødre!" — 

— Skjælvingen kom over Malene igjen, 
da hun tren ind i Kirken. Præsten stod just 
for Alteret og messed, og det slog hende, at 
der var Lighed mellem denne Røst og Jens 
Dreyers, og hun leved igjen hin forfærdelige 
Dag. Med Nød vandt hun sig ind i Stolen, 
hvor det Pramske Vaaben stod snittet i Døren. 
Men saa blev hun greben af en stærk Be- 
vægelse, som rysted hende under hele Tje- 
nesten. Adolf saa misfornøjet paa hende, og 
hun følte hans utaalmodige Blik. Og han 
pinte hende med eller uden Vilje til at sidde 
helt tilslut. 

De kom til at gaa nedover Kirkegulvet 
samtidig med, at Præsten gik nedover til Ind- 
gangskoneme. Der sad de nede ved Døren 
— fem-sex i Tallet — hver paa sin Krak og 
vented paa Renselsen. Saa kom den gamle 
taktfast haltende med Hodet bøjet. De reiste 
sig og nejed dybt, løste Brystklædet og blotted 
Barmen. Han lagde sig paa Knæ og berørte 

Brystet med sine Læber, gik fra den ene til 
den anden og rensed dem saaledes, mens de 
kjæmped mellem Andagt og Blygsel. 

Da Klokken ringed ud, marsjerte den 
slagsmaalslystne Trop Soldater strunk og 
stiv paa Kirkevolden til Sergeantens muntre 
„et — to!" og Kaptejn Hegermans Tilraab. — 

— Malene var stærkt bevæget under hele 
Hjemreisen, og endnu efter Middag sad hun 
hensunken i Betragtning for sig selv. Adolf 
gik da frem og tilbage og tilkasted hende 
mørke Blik. Endelig sagde han: 

„Jeg maa minne dig om, at du er en 
Fru von Pram. Jeg taaler ikke, at du trækker 
længere om med din Fortid. Jeg forbyder 
dig det." 

Hun saa stort paa ham, og Minen gik 
lidt efter lidt over til at bli haanlig. 

„Den Mine er upassende — bort med 
den!" sa han truende. 

Men han opdaged idetsamme noget stærkt 
i hendes Blik, vendte sig og gik ud. — 



V. 

Adolf Pram havde som sædvanlig faat 
sendt Tilsigelse om Aarsmøde i det praktiske 
patriotiske Selskab den 29de Januar, Kong 
Kristian den syvendes Fødselsdag. Og sam- 
tidig kom ogsaa som sædvanlig Indbydelse til 
Nytaarsfest fra Kjøbmand Winkelman, der ved- 
blev gjerinem Aarenes Løb at herberge Sel- 
skabet, holde store Lag og bejle til Raadstitel. 

Men iaar gik Adolf omkring med begge 
de vigtige Brevskaber og værked, før han 
turde bestemme sig til at raadspørge den store 
Fader om, hvorvidt ikke de forandrede For- 
hold bød ham at afslaa begge Indbydelser. 
Endelig — Dagen før Mødet og Festen — tog 
han Mod til sig og udbad sig en Samtale med 
Etatsraaden i et vigtigt Anliggende. Saa gik 
det bestandig for sig, naar Far og Søn skulde 
forhandle noget. Den gamle lod da „Biblio- 

theket" opvarme og tilholdt Marta at sørge 
for, at ingen var 1 Lyttens Afstand. Der kunde 
de da sidde en halv Times Tid og granske 
slige Spøi^smaal som, om Hegemians Jule- 
indbydelse skulde modtages, om Malene burde 
ha nogen Myndighed over Sønnen, den vor- 
dende Pram, om Tjenestefolks Antagelse og 

Afskedigelse . Og bestandig gik det saa, 

at Etatsraaden krænket udtalte som sin Me- 
ning, at „man" naturligvis mente det modsatte 
af ham, men naar man var saa „overflødig 
hensynsfuld'' at spøi^e om hans Mening, saa 
skulde han ikke holde den tilbage, skjønt han 
jo forudsaa „den Ydmygelse", at man ikke 
vilde bryde sig om den. Naar han saa en 
Stund efter fik Besked om, at netop hans 
Mening var sat i Værk, saa var han krænket, 
fordi „man" formodentlig holdt ham for at 
være for gammel og svag til at taale Mod- 
sigelse og alene derfor føjed ham . 

— „Og hvad er det saa, min Hr. Søn 
ønsker af sin Vilkaarsmand^) idag?" begyndte 
Etatsraaden bestemt paa at føle sig krænket 
om et Øjeblik. 

„Men — kjære Far dog!" værged Adolf. 
„Fars Vilje er jo Lov blandt os." 

O Aftægtsmand. 

Den gamles mistænksomste Mine gled over 
ham, og ban kræmted ironisk. Det gjenlog 
sig ved hver Lejlighed altsammen. Bare fordi 
det pirred ham at lade forurettet. 

„Nunu — siden jeg er en saa høj Per- 
son, saa kan man jo paa Skrømt, forstaar sig, 
betro mig sin Bekymring. Man kan jo øse 
sine Sorger opi mig — jeg er en god Be- 
holder, jeg, men min Mening — — ja, jeg 
ved jo, at man har den modsatte." 

Adolf gjentog for hundrede og tyvende 
Gang sine Forsikringer om sønlig Ærbødighed 
og Underkastelse. Den gamle hørte paa med 
indre Tilfredshed, men vantro Mine. Og saa 
kom Spørsmaalet frem — en omstændelig 
Fortale, saa Dokumenterne, Indbydelserne, og 
endelig: 

„Jeg lægger det selvfølgelig i Fars Haand 
at afgjøre, om en Pram kan deltage i disse 
Ting." 

Den ældste Pram holdt Munden haardt 
tilknebet en god Stund, og da han endelig 
aabned den, kom det stødvis — Sætning paa 
Sætning: 

„En Pram? — Nej! — Naar man spørger 
mig om, hvad en Pram er og bør være, saa 
giver jeg mit Svar, fordi jeg føler mig beret- 
tiget dertil, ti jeg er selv en Pram. Nej, 

siger jeg; en Pram kan ikke være med i den 
Slags Ting, som opløser Forholdene — nejt 
ti en Pram har højere Opgaver. Men har en 
Pram af Selvforglemmelse deltaget i noget 
saadant, saa flyr han ikke derfra, men han 
giver Tingen et Spark og gaar derpaa ind til 
sig selv. Han giver den sin Krigserklæring 

comment? — ah! en Pram vil altid for- 

staa at vælge det rette Udtryk." 

Adolf grunded lidt over Orakelsproget, 
men han var alt saa meget af en ægte Pram, 
at han ikke behøvte at grunde ret længe. 

„Jeg takker Far," sa han, „for det væg- 
tige og værdige Raad. Jeg forstaar det saa, 
at jeg reiser ind til Mødet og retter en al- 
vorlig Modstand mod Tingen. Og hvis jeg 
ikke faar den knust med én Gang, saa erklærer 
jeg den Krig i de Pramers Navn?" 

„Jeg skal ikke negte for, at dette er min 
ringe Mening," s varte Gubben mere krænket 
end nogensinde — formodentlig fordi „man" 
havde vist sig for glørø^) i at gjætte hans 
Mening. „Men formentlig har man en anden 
Mening," vedblev han, „og vil vide som øverste 
Myndighed at sætte den igjennem." 

Adolf forsikred, at han ikke kunde andet 

') snu. 

end være overbevist om Rigtigheden af Farens 
Mening. Og saa kom Spørgsmaalet Winkel- 
man. Efter en Del Omsvøb som før kom den 
gamle: 

„En Pram kan ikke føle sig fornærmet 
paa en Ejøbmand. Ogsaa Monarker har ladet 
sig beverte af den Slags Folk. Der er en 
Kløft saa dyb mellem Folk paa den ene Side 
og paa den anden Side, at visse Folk ikke 
kan forstaa andre Folks Sentiments. Og naar 
man derfor spørger mig, om en Pram kan 
æde og drikke hos en Kjøbmand Winkelman, 
saa svarer jeg — eftersom jeg selv er en 
Pram — : æd og drik og dans I ti derved be- 
tager du en saadan Person, der alene er at 
anse som en Tjener for Huset Pram, enhver 
Tanke om Fiendskab, der forudsætter nogen- 
lunde Ligestillethed. " 

Adolf var slagen af saa megen Dybde og 
Filosofi. Og saa var der bare et Spørsmaal 
igjen; — om det ansaas passende, at Ind- 
bydelsen blev fulgt ogsaa for Hustruens Ved- 
kommende. I højeste Grad krænket svarte 
den gamle Herre: 

„Hvad der angaar en Pram, behøver der- 
for ikke at angaa en Person, der ved en Feil- 
tagelse er kommen i Forbindelse med det 

Pramske Hus. Lad mig være fri for at an- 
strænge min Tanke for denne Kvindes Skyld." 

„Men — tillad mig, kjære Far " 

„Nej! — Min Mening desangaaende blir 
saa alligevel kun et tomt Ord. Og saaledes 
blir det vel mer og mer Tilfældet med alle 
mine Meninger. — Man bygger et Hus for 
selv at staa ude." 

Det var Punktum finale. Adolf kjendte 
Tegnet, og han trak sig bukkende ud af Bi- 
blioteket, hvor Gubben sad igjen tilfreds med 
sin Myndighed over den før saa trodsige Søn. 

Adolf var meget uvis, om han skulde ta 
Hustruen med eller ej. Om Faren ogsaa nu 
ikke havde opgjort sig nogen Mening om 
Spørsmaalet, saa vidste Adolf dog, at han 
vilde vide at opgjøre sin Dom om det fuld- 
bragte. 

Det var en afgjort Sag, at Gamlingen saa 
paa Kjøbmandsdatteren, Præsteenken, som en 
af sit Livs Skuffelser, og det kunde ingen for- 
tænke ham i. Hun gik jo her paa Gaarden 
som en Vadmelslap paa Silkeklædningen, og 

hun var Skyld i ja, det kom oftere og 

oftere op i ham, at hun var en tung Klods 
om hans Fod. Hun var ivejen, denne Kvinde. 

Han følte en Spire til Had mod denne 
simple Kvinde siden hin Kirkesøndag — efter 

det Blik, hun havde sendt ham, i det viste 
hun sin grove Kraft og sin Brist paa Adel i 
Sjælen. Som han gik her i Lediggang, mødte 
det frem alt det ubehagelige, som havde truffet 
ham gjennem mange Aar, og han syntes, det 
klæbed noget af hende ved alt det. 

Han kunde ikke holde Kjedsomheden helt 
borte med at fylde sig med Slægtstanken — 
det var endnu form eget Kjød og Blod i ham — , 
men hun, den praktisk fornuftige, klodsede 
Bondekone havde intet at adsprede ham med, 
og selv Barnene kom ham i slige Stunder for 
som næsten uvedkommende Husfyld. Men saa 
var der Tider, da Gamlingens Særhed og for- 
dringsfulde Krænkethed blev ham saa altfor 
uforstaalig, at han søgte Ly i Familiens Skjød, 
talte lange Stunder med Hustruen i Venlighed 
og mored sig med Barnene; men han kunde 
da ikke andet end mærke, at der var kommen 
noget nyt frem i hendes Væsen, som han ikke 
forstod, noget, der gjorde ham tvivlende om 
hendes ubetingede underkastede Kjærlighed, 
og han forhærded sig mod hende. Saa gjen- 
nemgik han Regnskabet : han havde taget hende 
til Hustru, skjønt han kunde nøjet sig med at 
forføre hende; han havde elsket hende i mange 
Aar, skjønt hun var enfoldig og simpel; han 
havde været hende næsten tro, skjønt Lejlig- 

19 

heden til Eventyr ikke var sjelden ; han havde 
ikke tilføjet hende nogen Sorg eller Krænkelse, 
skjønt Fristelsen ofte havde været stor; naar 
han i Kjedsomhedens Grættenhed følte Trang 
til at hævne sine Tab paa en eller anden, 
der var i hans Vej; ja, han havde endog været 
for fiinfølende til at fortælle hende, at Gifter- 
niaalet med hende var saa stor en Klippe for 
hans Fremtidsbane, skjønt han ofte nok havde 
følt, at det var det sikreste Vaaben mod hen- 
des uryggelige Ro og stærke Haanblik, som 
hun mødte hans Grættenhed med. Og naar 
han efter et sligt Opgjør saa, hvor god en 
Mand han var, saa bed han Tænderne sam- 
men i Harme mod hende, fordi hun gik der 
som en, der intet havde at takke ham for. — 

— Malene sad og kared Uld og gav 
Datteren Undervisning i Kunsten, mens Gutten 
vælted sig om i Ulddyngen og skreg af Glæde. 
Adolf kom ind efter sin Raadslagning med 
Faren og en rum Tids Eftertanke. 

„Du' maa gjøré dig færdig til at reise med 
ind til Byen imorgen,*" sa han. 

„Nej — det kan jeg ikke,** svarte hun 
rolig og fortsatte. „Vil ikke heller," lagde 
hun til. 

„Saa — aa?" — Han stilled sig foran 
hende med Hænderne i Siden og Blikket - 

fæstet paa hendes Pande, som om han vilde 
tvinge hende til at se op og føle dets Kraft. 
Men hun saa bare paa sit Arbeid. „Jeg 
siger, at du skal gjøre dig færdig," gjentog 
han bestemt. 

„Det blir ikke noget af det,** sa hun lige 
bestemt. 

„Naa! og maa jeg saa spørge — hvorfor?" 
Han lo for at tvinge Hidsigheden. 

„Fordi ingen har spurgt mig." — Hun 
kared^) med Hast — . „Jeg skal tvinges." — 
Saa en liden Pause — . „I bestemmer over 
mig, du og Etatsraaden, — I vil tvinge mig 
— jeg skal ingen Vilje ha" — Brystet be- 
gyndte at gaa stærkt — „men jeg vil ikke 
tvinges." 

„Grunden er altsaa bare Trods?" 

„Ja — Trods — ja!" — Hun saa plud- 
selig op, og vistnok hang der en Taare og 
skalv i Øjelaaget, men det var ingen Svag- 
heds Taare, for Blikket spaadde Kamp og 
Ubetvingelighed. 

Det kom over Adolf med engang, at hun 
aldrig havde bedt om noget, han forsøgte at 
jage det bort med en spottende Latter, men 

19* 

*) kartede. 

den blev saa tør, at han selv hørte dens 
mislige Klang. 

Frida saa fra Moren til Faren, forstod 
ikke, om det var Alvor eller Spøg. 

„Nu kan du og Lillebror gaa ud," sa 
Moren, og Frida trak af med den gjenstridige 
lille Fyr. 

Adolf gik med en Akseltrækning hen til 
Vinduet og stilled sig bortvendt. 

„Saa kan du sige, hvad du vil," sa 
Malene udfordrende og lagde Karerne fra sig. 

„Hvad skal da denne Trods være til? — 
havde du endda undskyldt dig med, at det er 
for koldt," kasted han hen ligesom uvillig til 
at gaa i Kampen. 

„Pyt! for koldt for mig, naar du ikke 
kryber ind i Kakelovnssiden!" spotted hun 
haardt. „Aanej — tomme Undskyldninger — 
dem lar jeg dig fægte med." 

Forbauset over dette Sprog vendte han 
sig halvt til hende. 

„Du maa vel vide, jeg har Magt til at 
tvinge dig I" 

„Du? — nej da maatte du være anden 
Mand, end du er. Aanej — hverken du eller 
denne gamle — Etatsraaden skal tvinge mig." 
Hun lagde stærk Haan i Ordet Etatsraad, 
men holdt sig fra at bruge et raat Udtryk, 

som svæved hende paa Læberne. Saa reiste 
hun sig og gik fremover mod sin Husbond. 
„Nej, ser du, jeg vil ikke være Hund — 
hverken for dig eller for ham. Hører du 
det nu?" 

„Men Kone da!" — Adolf veg virkelig 
forfærdet et Skridt, ti det Ansigt, som gnistred 
foran ham med hadefuldt Blik, det var et 
fremmed. Han havde Trang til at fly, men 
hun stod og stængte for ham — som en Gaupe^) 
paa Sprang. 

„Saa — aa? sa du Kone? skal jeg faa 
Lov til at kaldes slig?" — — Hun fulgte 
tættere ind paa ham, og han veg — forfærdet 
stirrende paa hende. 

Det fér ham uhyggelig i Tanke, at hun 
var vanvittig. Det jog gjennem ham i frisk- 
nende Minne, hendes egen Fortælling i de 
første fortrolige Dager om, hvor hun havde 
stridt derude paa Skjæret i halvbevidst Selv- 
mordslyst. Med Møje fik han frem: 

„Malene I kjære dig, hvad staar paa med 
dig?" 

„Hvad som staar paa med mig!" — Hen- 
des Røst klang strybt*) — . „Aanej, det er 
ikke andet end det, at jeg er kjed af dette; 

— jeg vil ikke være Hund, hører du! 

Du har traakket^) paa mig hver Dag, siden 
jeg kom sammen med dig — — ja, siden du 
stjal mig ud af min Fars Hus med de falske 
Øjnene! — og siden jeg kom hid, har du og 
denne Gamlingen slaat sig sammen om at ta 
Livet af mig, forat du kunde faa en anden! 

— jeg har nok set det, jeg, om jeg har tiet. 

— Du førte Skam og Brødetyngsel i mig første 
Gang, jeg saa dig, og saa trodde jeg, at jeg 
skulde komme over det ved at følge dig som 
din Hustru! — Aa, det var andet, jeg fik 
følel" 

Hun talte heftigere og heftigere, mer og 
mer usammenhængende — opigjen og opigjen 
den samme Mening i altid stærkere Ord, som 
klang endnu simplere og raaere, da hun kom 
ind paa sin rappe, brede Tønderdialekt. Men 
tilslut kasted hun sig ned paa en Stol og 
hulked med Hodet i Fanget. 

Hele hendes Raseri var kommen saa fort 
og overraskende, som om en Istap pludselig 
var begyndt at sprute Gnister, om Sauen*) 
med ét var brudt ud af Kveet^) og havde 
flænget Budejen*) med skarpe Klør. Adolf 
blev fremdeles staaende et Stykke fra i Æng- 

stelse og saa, hvor hun atter gjennem Hulkingen 
forvandledes til et hjælpeløst Jammerbilled. 

Om lidt listed han sig nærmere og iagt- 
tog hende med nysgjerrig Angst, da hun be- 
gyndte at trække Pusten dybt og løfte lidt 
paa Hodet. Saa strøg han hende let over 
Haaret, og hun saa op med bedrøvet Blik. 

„Har du ondt, Malene?" hvisked han. 

„Ja — jeg har saa forfærdelig ondt." 

Han stod der raadløs og forsagt halvt 
bag hende — et Billed paa forvirret Anger, 
som ikke ved om den tør klage eller bede. 
Saa tog han hendes nedhængende Haand. 

„Aanej — aanejl alt det stygge jeg har 
sagt!" brast hun ud i et nyt Tag af Hulking. 

„Jeg vil ikke forsøge paa at tvinge dig 
til noget, Malene," sa han saa ømt, han kunde. 

Hun holdt Tørklædet for Øjnene og græt 
nu stilt. 

„Det er saa saart at vide sig ivejen. 
Men jeg sa det til åig, at det maatte gaa 
slig." 

Men saa bøjed han sig ned og — det var 
ikke hændt paa mange Aar — kyssed hende 
virkelig kjærlig, og han bad hende om ikke at 
tro sligt som, at hun var ivejen, men der var 
saa meget i senere Tider, som tynged hans 
Sind. Faren var gammel og sær af haarde 

Prøvelser; han havde selv ofte vanskelig nok 
med at stelle sig med ham. 

Og lidt efter kunde han sige hende halvt 
i Spøg og halvt i Alvor, at han allerhelst vilde 
reise langt bort med hende — til et lyst, 
varmt Land, hvor de kunde leve som Hyrder 
i Fred, uden Bekymring, uden Ærgjerrighed, 
bare af Kjærlighed. Nu, det gik jo ikke an, 
men ogsaa her kunde de holde af hverandre. 

Det mørkned i Stuen, før det gjenforenede 
Ægtepar skiltes. 

„Vil du gjerne, at jeg skal være med dig 
imorgen?" spurgte hun, da han reiste sig for 
at gaa ud. 

„Ja — vist vil jeg det gjerne, men — — 
vi skal ikke snakke om det." 

„Jo — for saa blir jeg med." — 

Han gik en Tur ned mod Stranden i 
Frost og Maaneskin. Det flagred og tumled 
noget forvirret Tøjeri omkring i ham. Og jo 
mere den kolde Sno^) fik svalet hans Pande, 
des tydeligere kom Scenen med Hustruen for 
ham. Hvad var dette for et Væsen af en 
Kvinde, som han havde levet sammen med i 
mange Aar uden at opdage de stærkeste Mær- 
ker i hendes Karakter? — Det var forgjæves, 

*) Brise. 

han vilde jage hendes vilde Anfald ud af 
Tanken, hendes Ord krisled uhyggelig gjennem 
ham. Han var ydmyget — han var den 
Mand i Eventyret, som havde ægtet en Hulder 
uden at kjende hendes Kraft, før hun en Dag 
for hans Øjne bøjed ud en Hestesko med 
Fingrerne. — Aanejvist var han ikke ydmyget! 
— Sagen var den, at han var god — var 
hanl — en øm Ægteherre, der føjed sig fint 
efter en svag Kvinde, Barnenes Mor. Nu, det 
kunde han sagtens gjøre en og anden Gangen, 
men ikke for ofte, ti da kunde hun misforstaa 
det som Svaghed. 

Da han kom tilbage fra Turen, bragte 
Marta ham Bud fra Faren, at han vilde tale 
med ham. Adolf gik ind i hans Stue og fandt 
ham vandrende op og ned noget hastigere end 
vanlig. 

„Jo — o, jeg har hørt det. Man reiser 
ind til Kjøbstaden en famille — ganske som 
til sine Ligemænd!" sa Gamlingen i opbragt 
Tone. 

„Far vilde ingen Mening udtale om dette, 
og saa " 

„Og saa? — saa gjør man naturligvis stik 
imod min Mening, efterat ha beæret mig med 
at spørge om den. — Naturligvis — naturligvis! 

jeg kjender det: man bygger et Hus for selv 
at staa ude." 

„Men, kjære Far — — " 

„Aa — jeg ber! — jeg er jo kun Livøre- 
mand ^). Og Kvinden fra Skjærgaarden — hun 
er Fruen, hun raader, — det er jo billig. — 
Godnat!" 

„Nejmen — — " 

„Jeg sagde: Godnat!" 

Adolf maatte gaa. Han stod en Stund 
ude i Gangen og saa melankolsk op paa Maanen. 

„Jeg forstaar den vist ikke rigtig endnu, 
denne Pramske Livstanke," sukked han. — 

^) Aftægtsmand. 

JJen Dag for mange Aar siden, da Kan- 
didat i Teologien Andreas Højbjerg faldt i 
Unaade hos Kjøbmand Winkelman, havde han 
foruden at vise anden forai gerlig Opførsel paa 
Principalens Skatol lagt fra sig et Papir, der 
bar til Overskrift over et Regnskabsopgjør: 
„Kostninger udi et Decennium over en rangsyg 
Persons medicamentis^ som ikke have hjulpet." 
Her stod opført mange mærkelige Ting, hvoraf 
kun faa kan nævnes. „Svedsker til Byens 
Gadedrenge for at raabe Hurra ved vor vel- 
baarne Amtmands Indgang paa et vist Sted 
udi vor Gaard; item to Pund Sæbe til vor 
Principal for at vaske sig ren efter at have 
tjenet en unaadig Greve som Gulvmaatte; 
item Klyster til samme efter den haarde og 
obstruerende Kost, som velbaarne Hr. Etats- 
raaden proppede i ham af infame Skjældsord; 

item Eddike til, vor gode Madames Hoved for 
Smerterne af den lange og lærde Harangue, 
som den højærværdige Biskop Gunnerus holdt 
for hende, mens Stegen blev brændt" — — 
o. s. V. — Winkelman havde fundet Papiret 
liggende opslaat for hans Næse, men havde 
kun set Overskriften, da det meldtes ham, at 
Brudgommen var i Farvandet. Saa havde 
han i Vrede kastet Papiret ind i et tomt Rum. 
Og der var det biet liggende — i Begyndelsen 
som et lænket Uhyre, man nødig gaar ind 
til, men siden afglemt som andre unyttige 
Brevskab. 

Nu var som sagt mange Åar gaat, og 
Winkelmans og Højbjergs Vejer var ikke møt- 
tes. Winkelman var biet gammel af at gaa 
og vente paa sin Raadstitel, holde Gjæstebud 
og indbilde sig, at ethvert „Tak for mig, kjære 
Winkelman!" var et halvt Løfte. Det var dog 
saa nær dengang, da Etatsraaden og Adels- 
damen skred i Brudetog henover det kostbare 
Teppe. Men hun havde ikke kunnet trylle 
nogen Naadestraale over sin gamle Vert, og 
Etatsraaden — ja, han lagde vel Skylden for 
Bedrageriet paa ham som et Slags Rufifer. 
Og fra den anden Kant, den regulære Admini- 
stration, saa han intet Tegn. Tvertimod. 
Amtmanden fyldte sig mer og mer med 

moderne Meninger og tvilte om Titlers Ret- 
færdighed, han foi^uded Rousseau og skrev i 
„Provinzialbladene" om Nøjsomhed i Liv og 
Lyster. Dog vilde Winkelman endnu ikke opgi 
sin honnette Ambition. Et gunstigt Tilfælde 
var endnu en Mulighed og mer end det. Snart 
skulde det patriotiske Selskab fremlægge sin 
Virksomhed for Kongen og Kronprinsen ; Win- 
kelmans Navn maatte komme med i Beret- 
ningen Side om Side med selve Præsidentens, 
og saa — de høie Herrer maatte forstaa hans 
ædle Higen. Derfor blev han ved at beverte 
og herberge Selskabet som før trods Amtman- 
dens stadige høflige Protest mod saa meget 
Ofifer fra det enkelte Medlem. 

Han sad med en fortrædelig Mine foran 
Skatollet og ledte efter en forkommen Fragt- 
kontrakt eller lignende. Han havde faat Alde- 
rens og Skuffelsens Mærker — Ryggen bøjet, 
Ansigtet graat og rynket, Hænderne skjæl- 
vende, der de roded gjennem Skuffer og hemme- 
lige Rum. Hvad var det for et Dokument? 
— grovt Papir, mere sammenkrøllet end sam- 
menlagt i et Rum for sig. Han satte Bril- 
lerne paa Næsetippen og folded ud. Men 
neppe havde han læst de første Ord, saa kom 
den Vrede, der blev afbrudt for mange Aar 
siden, mangedobbelt igjen. Men læse maatte 

han, om saa hvert et Ord stak ham sylkvast ^). 
Tilslut krølled han det sammen med en gurg- 
lende Lyd i Halsen og kasted det fra sig med 
al Kraft, som om han vilde knuse den Spotter 
Andreas Højbjerg. Døren var idetsamme gaat 
op, og Projektilet for midt i Ansigtet paa den 
ulænkelige unge Fyr, som netop traadte ind. 
Men dette lange maabende Ansigt med de 
store lyseblaa Øjne viste neppe Forundring 
over den skarpe Modtagelse. Interesseløst 
fulgte Blikket med Papirkuglen, som rulled 
tilbage paa Gulvet. 

„Hvad — PokkerenI — staar du der og 
glor efter!" raabte Winkelman i Vredens Til- 
fredshed over at finde en levende Gjenstand. 

„Jeg sk — sk — sk ^ " ; den unge 

Fyr holdt paa at kvæles af en voldsom Stam- 
men. Winkelman tog fat og rysted ham efter- 
trykkelig. 

„Har jeg ikke tusen Ganger forbudt dig 
at stamme!" — Og han rysted, til det hjalp. 

„ — kulde si Far fra Mor, Mor har ondt 
i Ma — Ma " 

„Maven — ja! jeg ved det, for hun har 
jo bestandig ondt i Maven. Og derfor skal 

du komme og forstyrre mig, du Bytting ^) af 
en Unge!" 

Ynglingen lod sig ikke i mindste Maade 
forvirre af Farens Hidsighed. Han havde mer 
at frembære, og efter en Del Krampetag i 
Halsen, Vrænging med Øjnene og gjentagen 
Rystning kom det. 

„Jamen det er ikke i Maven, men i 
Brystet." 

„Dosmer! — Saa gaa efter Barber KroU 
og sig, at han skal kopsætte hende. Rap 
dig!" 

Men den unge Herre var endnu ikke 
færdig, og paalidelig som en Hund stod han, 
til han havde faat ud af sig fuld Besked — 
først efter en ny Omgang med Rystning. 

„Mor sa, jeg skulde si Far, at nu dør 
Mor." 

Saa var han da færdig, og uden at vente 
paa Farens videre Udbrud skridted han ud 
med ubevægelig Mine, som han var kommen. 
Det var forbi med den Tid, da Farens Røst 
kunde skræmme ham til Krampeanfald. Det 
var under Barnedressuren, det, da Winkel- 
mans ældste skulde krøkes til en stor Krok. 
Hvad Faren havde sparet af Vet og Mæle, det 

havde siden Kamraterne paa Skolen i Bergen 
taget fra ham med evindeligt Drilleri. Nu gik 
Tyveaaringen med idiotisk Ro gjennem al den 
Staahej, som larmed omkring ham. Udel- 
tagende hørte han paa Morens Graat og Klage 
og Farens brutale Skjænding. Han gik maskin- 
mæssigt Forretningens mest letfattelige Ærinder 
i Byen og besørged Vareforfalskning paa Lagret 
efter nøjagtig Instruktion. Den yngre Bror 
hundsed ham, Faren maatte ryste ham, strax 
han saa ham, Moren græt over ham, Brygge- 
folkene^) lo ham ud, Folk i Byen sendte ham 
med de urimeligste Aprilbud mellem hver- 
andre. — 

— Det var sandt, hvad Winkelman sagde, 
at Mor bestandig havde ondt i Maven. Inge- 
borg Kokke paastod, at det kom af den evinde- 
lige Smaging paa halvfærdig Mad, for sligt 
taalte ikke andre end de, som var skabt til 
at være Kokke. Men det sagde hun bare for 
at skræmme Madamen ud af Kjøkkenet. Mester 
KroU gjætted paa andre Ting, men Madamen 
led og tog af. Og best som hun idag sad i 
Kjøkkenet og bar sig for det stadige Sting, 
og Ingeborg udeltagende hørte paa den evig 
samme Lexen, saa syntes det hende, som 

*) Havnearbejderne. 

om Stinget med engang flytted sig opover til 
Hjertet. 

„Au! — jeg mener, jeg fik en ond Blods- 
•draabe i Brystet," sa hun. 

„Ja — det tror jeg gjerne, — saa er det 
best, Madamen piller sig ind," var den eneste 
Trøst, Ingeborg kunde gi hende. 

Ingeborg havde faat mer og mer Magt, 
og selv Fedmen var ført over fra Madamen 
til Kokkekonen. Husmoren sad som et ind- 
skrumpet Skind paa sin Stol, mens Kokken 
bredte sig ud over to Krakker. Og i lang Tid 
var det Ingeborgs største Fornøjelse ved hver 
Tilstelning at spørge Madamen, om ikke Fruen 
snart kom nu. Men engang svarte Madamen 
saa ynkelig jamrende og ydmygt, at det 
trængte selv gjennem Ingeborgs tætte Sjæle- 
belæg: „Aanej — jeg har nok slidt mig ud 
for Raaden, jeg; faar vel gaa i Jorden en 
syndefuld Madam, som jeg var." Og saa 
nænned ikke Ingeborg at erte^) hende mer. 

— „Aa — jaja — uf!" stønned Madamen. 
„Jeg faar nok se til at komme ind. Men jeg 
aarker ikke at gaa alene. Hufl jamen tror 
jeg, det er selve Døden, jeg." 

„For ugudeligt Snak I" skjændte Ingeborg, 

20 

men ved at kaste et Blik paa Madamen blev 
hun forfærdet over den Forandring, som fore- 
gik med hende, og med rolig Fortrøstning ud- 
brød hun: „Jamen tror jeg det med. Jaja — 
skal han komme, saa kommer han. Det er 
ingen, som stanser den Kai^en^)." — 

Som sædvanlig hjalp Amtmandens Ind- 
vendinger mod at lægge Beslag paa Winkel- 
mans Gjæstfrihed . intet, skjønt han dennegang 
havde Hustruens Sygdom, som han havde hørt 
et Rygte om, at sætte frem som Grund. Win- 
kelman havde endnu ikke lært at forstaa, at 
Amtmand Blom virkelig krympede sig for at 
staa i nogen Slags Taknemlighedsgjæld til den 
rangsyge Person. 

„Min Hustrues Sygdom er intet, velbaarne 
Hr. Amtmand," forsikred han, „det vilde be- 
drøve hende i høj Grad, om hendes ringe 
Upasselighed skulde volde nogensomhelst For- 
andring i det tilvante. Naar Sangens Toner 
klinger ind til hende, vil hun øjeblikkelig 
friskne til." 

— Og de patriotiske Herrer var atter 
samlet til Drøftelse af Landsens Vel — den 
samme Flok, men tildels nye Personer. Gamle 

O Karl, 

Hans Spidsrod havde nedlagt sin Hasselkjep 
under sit vendte Skjold — paa Kirkegaarden 
laa en Kleberstens Plade med Indskrift: „han 
slog for Gud, Konge og Fædreland" — . Hr. 
Muus med Træfoden tordned ikke mer, og en 
anden Romsdalspræst værned om Markedet, 
to lærde Rationalister sad paa de bortdragne 
Pietisters Sæder. Sorenskriver Lehman var 
havnet i sit Hjemland, hvor hans dogmatiske 
Tro paa Menneskerettighederne førte ham ind 
i Arbeidet for Stavnsbaandets Løsning. By- 
foged Strøm og gamle Bondeflaaer Altenburg 
sad der som før. Men Kancelliraad Alsing 
var forsvunden for mange Aar siden, han 
havde ikke holdt ud at staa alene som eni 
Mand af sin Tid blandt disse Efternølere 
Udmarken, saa var han dragen gjennem Tysk- 
land til Frankrig for at se Frugter gro op af 
Voltaires Sæd, men da han ingenting saa, gik 
han med et Skib over til Amerika, hvor han 
indtraf tidsnok til at stille sig under Washing- 
tons Fane og i første Slag falde for den Fri- 
hed, han sværmed for; men først ganske nylig 
var Efterretningen om hans Død kommen hid. 
Postmester Evensøns Pegasus vrinsked ikke 
mer, den spæde Aand havde forenet sig med 
sit Ophav. Men her var flere Borgere end 
før, ti Silden var kommen igjen til Kysten og 

20* 

havde lokket Spekulanter til Byen. Og nær- 
mest Amtmanden sad hans Beundrer, den nye 
Sorenskriver Dagenbolt, en opfarende, varm- 
hjertet Mand. 

Og Amtmanden fremlagde som Præsident 
Resultatet af Selskabets Virksomhed i for- 
gangne Aar: uddelt var ISre Sølvbægre, to 
Spændebibler og ti Sølvskeer samt nogle Rigs- 
daler for Spurvehoder å 1 Skilling. Men idag 
havde han villet overraske Selskabet med at 
indføre en Mand, der var værdig til Extra- 
præmie. I detsamme aabned Winkelman en 
Dør og vinked ud. 

Ind traadte nølende og tungvint en ald- 
rende Bondemand. Forvirret ved Synet af alle 
de høje Herrer og alt det Lys fra Stagerne 
rundt Væggerne og fra Lysekronen stod han 
ved Døren og drejed Skindhatten mellem Fin- 
grerne, indtil Winkelman fik ham anbragt paa 
Forundringsstol. 

„Denne Mand," sa Amtmanden, „har jeg 
villet indføre for Dem, mine Herrer, forat De 
skulde se den norske Bonde, der kan udrette 
saa mange Ting med sine Hænder. Denne 
Mand har i de sidste fem Aar brudt op nogle 
tusinde Kvadratalen Jord og gjenlagt tilsva- 
rende Mængde Eng; i den samme Tid har han 
malet sine Husbygninger med den af os 

anbefalede Tranfarve ; endvidere har han byg- 
get mange hundrede Alen Stengjærde og tappet 
ud en Myr. Denne Mand har gjort mer for 
vort Land end nogen af os. Denne Mand han 
sidder der beskeden i sin Bondedragt, men 
vore Blik følger ham med beundrende Vel- 
behag." 

Herrerne saa paa Manden, som sad der 
og lytted til Talens Lyd, retsom om han var 
i Kirken, og Talen gjaldt noget helt andet end 
ham. Og saa snød han sig med Fingrerne. 

„Jeg proponerer," vedblev Amtmanden, 
„at denne Mand tildeles Selskabets største 
Hæderspræmie, nemlig Sølvmedaljen til at bære 
paa Brystet i tofarvet Baand." 

Nogle smilte, andre trak paa Aksel, somme 
rysted paa Hodet, de to Præster var kommen 
i en lærd Disput om Piaten og Johannes 
Døber. 

„Jeg er enig med den velbaarne Amt- 
mand," sa Brandmajor Stub. 

„Aa — Snak! det forstaar ikke du dig 
paa," indvendte Postmester Ritter, som ærgred 
sig over, at den Brandmajoren bestandig skulde 
snakke med, som om han var en virkelig 
Major. 

„Skulde ikke jeg forstaa det, jeg, som se 

er Ejer af matrikuleret Jord!" for Brand- 
majoren op. 

Der blev hysset paa de to Medbejlere til 
Amtmandens Gunst. Og Kaptejn Rømer be- 
mærked med et Blik paa Bonden, som sad 
der fremdeles og undred sig ligemeget, som 
han beundredes: 

„Hænge slig Stås paa den Koften? — 
hehehe!" 

Men ingen andre ytred sig, og saa blev 
det stiltiende vedtaget, at Bonden Per Lars- 
søn Søndreberg skulde dekoreres med Sel- 
skabets Medalje, som imidlertid endnu ikke 
var slagen. 

Adolf Pram havde med Forargelse set sin 
flittige Nabo Per træde ind. Han kunde ikke 
fordrage den Fyr, fordi han ikke vilde sælge 
sin Gaard ind under det Pramske Gods. Nu 
bad han om Ordet til alles Forbauselse, ti vel 
havde de set ham deltage i Mødet og Winkel- 
mans Gilde hvert Aar, men aldrig talt, og nu 
efter Udsoningen med Faren havde ingen ventet 
at se ham. Men han talte. 

„Efter den netop faldne Beslutning tror 
jeg ikke, det er nødvendig at holde min Me- 
ning længer tilbage. Jeg har nemlig i længere 
Tid havt en stærkt begrundet Tvil om, at 
dette Selskab, som vi befinder os i, egentlig 

har til Maal at jevne ud de naturlige Ulig- 
heder i Samfundet ved at hæve de inferiøse 
Klasser til Selvbevidsthed og selvstændig Stræ- 
ben efter forfængelige Ting. Da jeg i den 
senere Tid har havt det Held at kunne tænke 
over vort Fædrelands stolte Historie og se, at 
Landets Storhed var dets Slægter, saa er jeg 
yderligere bestyrket i den Mening, at Lej- 
lændinger^) og Husmænd ikke bør styrkes i 
Selvejertragten, men at snarere Bønderne 
bør opfordres til at sælge sine Smaabrug til 
at samles i store Godser, hvor de saa monne 
blive Fæstere." 

„Ja — det er. Pinedød, rigtig!" sa Brand- 
major Stub. 

„Nu traf du det!" lo Ritter glad, da han 
forstod, at Brandmajoren gjorde Fiasko lige- 
overfor Amtmanden. 

„Og naar man nu endelig ogsaa begynder 
at dekorere Bønder paa en Maade, der hidtil 
har været forbeholdt Adelen og Embeds- 
standen, saa nærer jeg ingen Tvil længer om, 
at Selskabet er i et galt Spor og virker til 
ubetinget Skade." 

„Javist — til Skade for alle forfaldne 

*) Fæstere. 

Storbrug," faldt Sorenskriver Dagenbolt ind — 
han begyndte saa smaat at faa Rykninger. 

„Og derfor anser jeg det for min Pligt 
at forberede Tanken om Selskabets Opløs- 
ning," endte Adolf Pram og bukked for Amt- 
manden med en fornem diplomatisk Mine. 

Der blev stilt en Stund. Bare de to 
Præster fortsatte sin Disput henne i et Hjørne. 
Det blev fyret paa i Sorenskriveren, og snart 
var han bare Damp. De flestes Øjne gik fra 
Adolf Pram til Amtmanden. Enhver vidste, 
at dette Selskab og dets Virksomhed var det 
eneste, som holdt Lyset vedlige i Amtmandens 
Liv, ti privat var han ingen lykkelig Mand. 
Og flere forstod hans Smerte over, at dette 
hans uegennyttige Livsværk skulde mødes fra 
nogen Kant med Uvilje. Han fik ikke Ordene 
frem paa længe — der han stod og bJaded 
famlende i Protokollen — , men endelig sagde 
han meget lavmælt: 

„Jeg havde ikke ventet et saadant An- 
bringende, og jeg skal ikke nu indlade mig 
paa en Diskurs om det statsøkonomiske Spørs- 
maal. Hvis Flid og Vindskibelighed og Omhu 
for Jordens Bedring er skadelige Ting, da vir- 
ker visselig dette Selskab meget skadelig, men 
saalænge jeg ikke kan overbevises om, at Dyd 
er Last, gjentager jeg det Ord, som vi samt- 

lige — ogsaa Hr. Pram — var med at bifalde 
ved Selskabets Stiftelse: Verden skal staa i 
Brand, før vort Selskab opløses!" 

Nu maatte Sorenskriver Dagenbolt aabne 
Sikkerhedsventilen. Han reiste sig saa vold- 
somt, at den højryggede Stol væltedes med 
stort Brak, og med et rasende Blik paa Adolf 
Pram raabte han: 

„Længe leve vor Præsident!" 

Alle reiste sig og stemte i med og klap- 
ped i Hænderne, saa der et Minuts Tid raste 
et Himlens Vejr i Salen. Adolf saa paa med 
et tvungent Smil. 

„Bort — bort med vort Selskabs Fiender!*' 
brølte Sorenskriveren igjen, da Stormen syntes 
at ville lægge sig, for det var ham ikke nok 
endnu. Og Koret gjentog: „Bort I' bort!" og 
vrede Blik hagled over Adolf. 

Da Uvejret var stilnet saa vidt, at Mands 
Maal kunde høres, sagde Adolf med en over« 
legen Haandbevægelse : 

„Efter dette har jeg altsaa kun at trække 
mig tilbage fra denne Forsamling, hvis Manér 
jeg aldrig har kunnet tilegne mig." 

„Ja — drag tilbage til Deres raadne 
Grejer inde i Fjordene!" raabte Dagenbolt, 
som stadig fyred under og var vanskelig at 

stagge*), naar han engang var kommen i 
Gang. 

„Jeg kalder Hr. Præsidenten til Vidne paa, 
at denne Herre gjentagen har insulteret mig," 
sa Adolf vendt mod Amtmanden. 

„Ja — jeg har gjort det, og jeg gjør det 
igjen. I disse gode Herrers Nærvær erklærer 
jeg " 

Men idet et ærekrænkende Udtryk skulde 
knalde løs, lagde Amtmanden sin Haand be- 
roligende paa Sorenskriverens truende frem- 
strakte Arm. 

„Styr Dem, kjære Ven, og betænk Deres 
Værdighed som Dommer," bad han. 

„Aanej — lad dem faa slaas, Hr. Amt- 
mand," bad Brandmajoren indtrængende. 

„Javist styrer jeg mig. Som sædvanlig 
styrer jeg mig, men den Forræder fortjente en 
Tugtelse i sit uforskammede Fjæs!" tordned 
Sorenskriveren. „Jeg kjendte ham, mens han 
var Hofskrælling " 

„Farvel, Hr. Præsident! der vil staa en 
Kamp mellem Deres Selskab og Huset Pram, 
<^g jeg agter ikke at være skaansom." 

Winkelman fulgte Adolf ud under stadige 
Bøjninger og derude forsikred han, hvor hjer- 

') berolige. 

telig ondt Selskabets umanerlige Optræden 
havde gjort ham. Han havde ingen Del i 
dette, og han haabed, det ingen Indflydelse 
havde paa den naadige Herres Bestemmelse 
om at beære Festen — hans private Familie- 
fest — med sin Nærværelse. 

„Kjære Winkelnian, jeg vil ikke lade mig 
røve en Fornøjelse af disse Herrers plumpe 
Raahed. Jeg gaar for at hente min Hustru i 
Herberget," — og Adolf klapped Husherren 
beskyttende paa Akslen. 

„Men — gode Gud! Deres Fru Gemal- 
inde i. et offentligt Herberge!" — Winkelman 
var helt ulykkelig. Han havde i et Øjeblik 
faaet en lys Tanke. Han mintes første Gang, 
han som et Slags Mentor modtog den forlorne 
Søn, som han ved Hjælp af sin henrivende 
Gjæst vilde binde fastere til sig. Hvor korrekt 
han dog havde udviklet sig, denne ægte Pram ! 
— fra én stolt Yngling med lidt Galskab paa 
Bagen, muligvis ogsaa en Del forsorne Idéer, 
til en fast, fornem, selvisk Herremand. „Han 
er den voksende Indflydelse," tænkte Winkel- 
man og bestemte sig til i Valgets Snævring 
at ofre det patriotiske Selskab. — — 

Winkelmans Nytaarsbal var som 

altid gUmrende, og alle mored sig i mer og 
mer løssluppen Glæde, des længer det led paa 

Natten. De unge Piger var fortryllende i høje 
Haaropsætninger og lange Fiskebensliv, Pufifer 
over Hofterne og dybt udskaame Liv over de 
kraftige Skuldre. Og med et Liv, som ingen 
hundre Aar efter forstaar, hengav de sig til 
Mazurkaens, Fejerens og Fandangoens Lyst^ 
mens Felerne og Basen ufortrødent skreg op 
under Stadsmusikantens og hans Hjælperes 
vante Hænder. Og gamle Kavallerer langs 
Væggerne sang med i Takten: „Hvad synes 
De om Livet mit, Livet mit. Livet mit!" og 
„først paa Taa og saa paa Hæl, liden Jomfru 
Sisken 1" og drømte sig ung og strakte sine- 
stivnede Ben og kasted sig ind i Lystigheden 
og gjorde gammeldags Kur. 

Men Adolf Pram trængte alle i Skyggen,, 
og den Ungmø, som han bød op, gav sig hen 
i hans Armer med sky Glæde og glemte ikke- 
paa længe det daarende Smil, som hang over 
hende, mens han bar hende gjennem Dansen, 
for det var trængt dybere ind, end han mente. 

Og blandt Konerne i Krogen sad Malene 
og fulgte undrende sin Mand med Blikket, der 
han flagred fra den ene til den anden af disse 
Piger, som alle syntes hende vakrere, end hun 
nogengang havde været. Og det var en høj 
mørkhaaret Jomfru især, som han trykked mer 
end nødvendig ind tjl sig i Dansen og siden 



317 

bøjed sig over med nervøs Skjælving om Øj- 
nene. Malene maatte minnes, at det var disse 
Øjne, han havde taget hende med, efterat de 
først havde lokket Vet og Sans fra hende, og 
hun syntes først Synd i den fremmede Pige, 
som intet ondt aned, vilde give hende et 
Varsko om, at han var farlig denne Mand. 
Malene hørte ikke, at Konen ved Siden af 
talte til hende, hun var helt optaget af at se 
og følge med Mandens Fremgang, og hun saa, 
at han trak den unge Pige mer og mer i sig, 

og at hun ubevidst gav efter, aa! nu 

kunde hun slaa hende. Hun vilde reise sig, 
gaa hen til dem og gjøre Larm for at faa dem 
skilt, men hun turde ikke røre sig for ikke at 
gaa tabt af en eneste Mine. Nu traf hans Blik 
hendes; hans studsed et Øjeblik ved at se 
hendes Mine, og derpaa maltes en mørk Fure 
mellem hans Øjne, og Aaren i hans Pande 
svulmede. Hun saa, at han tænkte: er du nu 
der i vej en igjen? 

Ustø^) Patrioter gik leende og syngende 
ud og ind. I det inderste Rum sad gamle 
støe Matadorer og spilte Polskpas om større 
Værdier, mens „Gutten" — Husets ælste Søn 
— betroddes at fylde deres Glas med Brænde- 

*) usikre. 

vin, den eneste Drik, som disse gammeldags 
Normænd brød sig om. Ude paa Gaden 
stanste Vægteren og sang et Vers op mod 
Selskabshuset. 

„Nu er Andreas Højbjerg paa Spil igjen,** 
sa en. „Han har faat Vægterposten nu for 
en Stund, og saa sætter han nye Vers ind." 

Og Winkelman syntes dog, han maatte se 
ind til Konen engang i Nattens Løb. 

„Aa — du maa ret undskylde mig,** bad 
hun, Jeg naar ikke med det dennegangen. 
Men bare gaa ind igjen, du — Far." 

Og hun havde Ret. Hun havde slidt sig 
ud paa Raaden. Inden Laget var endt, havde 
Døden hentet Madam Winkelman. — 

llavde Gaarden Berg en Tid — under 
den danske Adelsdames Regimente — lysnet 
lidt "op baade i det ydre og indre, saa faldt 
den om føje Tid — efter hint Gener almøte 
med afgjort Brud — tilbage i Mørket igjen. 
Der var en stille Krig inden Dører og en 
væbnet Tilstand ud mod al Verden. 

Adolf var begyndt at anse det for sin 
Opgave at lægge virkelige Hindringer ivejen 
for Selskabets Virksomhed. Han forbød Lej- 
lændinger og Husmænd paa alle de Pramske 
Gaarder at ha noget med Selskabet at gjøre, 
og eftersom hans Tro paa Slægtstanken og 
det Pramske Navns Betydning steg, tiltog han 
sig mere Magt uden at tænke paa, hvor 
megen Ret han havde. Han gik mere og 
mere op i en ureflekteret SelvherskerforestiUing 
og glemte rent at tage Hensyn til de virkelige 

Myndigheder. Saaledes forfulgte han ihærdig 
Selskabets Udsendinger og tvang endog Lens- 
manden til ved Bygdevægteren at jage dem 
af Bygden, naar de kom hid paa Stranden 
for at give Undervisning i Kvægstel og Hus- 
flid, idet han fremholdt en nylig skjærpet For- 
ordning om løse Personer, der farer om og 
hidser op Almuen. Fogden, gamle Altenburg, 
havde saa meget paa sit eget Fad og frygted 
for stærkt de store Herrer til at tage sig af de 
Klagemaal, som kom ind over det suveræne 
Herredømme, der øvedes fra det vordende 
Baroni Berg. Og Amtmanden mangled Be- 
slutsomhed til at skride ind med embeds- 
mæssig Myndighed. Han lod dog næste Ge- 
neralmøde fatte Beslutning om at gaa ind til 
Kongen med Forestilling om Hr. Prams vil- 
kaarlige Færd mod det kongeligt approberede 
Selskabs Virksomhed, men han vented til en 
større Anledning med at sætte Beslutningen i 
Værk. 

Krigen i Huset gik i næsten daglige Smaa- 
rivninger. 

Den Forsoning, Ægtefællerne havde indgaat 
Dagen før Winkelmans Nytaarsfest, var Slut- 
ningen paa det gamle Forhold og Indledningen 
til et nyt. Malene havde vaagnet til For- 
staaelse af, at hun var stærk, efterat hun i 

alle de Aar havde gaat unna som i en Døs. 
Hun tog sig til at kræve fuldt Hensyn og var 
stadig i Væbningstilstand, ja, var ofte den an- 
gribende. Naar han for Exempel havde gjort 
Turer til Byen, piaged hun ham i flere Dager 
med Bebreidelser og Haansord for hans for- 
mente Utroskab. Saa kunde hun ogsaa under- 
liden paa egen Haand tage sig Turer over til 
Hegermans, hvor Adolf aldrig mere kom. 

Gamle Etatsraaden gren^) altid. Man 
havde opdaget, at Malena havde tat Husstyret 
fra det gamle Inventar Marta, og det hændte 
ikke, at han talte med Adolf uden at give 
ham Stikpiller, fordi han gav efter for Kjøb- 
mandsdatteren. I al Stilhed maatte han ogsaa 
føre Proces med sin bortrømte Hustru, der 
var dukket op et Sted i Tyskland og gjorde 
Krav paa Underholdning. Hvergang han fik 
Melding fra sin Sagfører i den Anledning, kom 
Raseriet over ham. Og han havde ikke mere 
igjen af den mægtige Viljekraft at sætte imod, 
naar Vreden kom. Det mærked han selv, og 
Bevidstheden om, at Aarene gik med hans 
Kræfter, tog stærkt paa ham. Han havde 
aldrig tænkt paa nogen Ende, denne sejge 
Gubbe. Og saa lod han, som om han mis- 

- - 21 

O gjorde sure Miner. 

tænkte Omgivelserne for at stræbe ham efter 
Livet — Adolf muligens bare med Ønske. 

„Åajo — jeg ser det vel," sa han; „man 
tæller mine Aar for at regne ud, hvormange 
jeg har igjen. Men visse Folk tør tage feil; 
jeg kan leve længe endnu dem alle tiltrods. 
Og til mig faar ingen andre end Marta lage 
Mad.« 

En Dag meldte Adolf ham, at gamle 
Frosten Wessell var salig hensovet. Etats- 
raaden hørte udeltagende paa med ærgerlig 
Utaalmodighed og brød omsider ud, som om 
han vilde gjendrive en Paastand eller en Slut- 
ning, man vilde drage af Dødsfaldet: 

„Naa — jajaja! Wessell var jo altid en 
sygelig Mand. Jeg var aldrig syg. Man kan 

ikke regne saadant efter Aarenes Tal. 

Hvorfor skulde ikke jeg kunne bli en gammel 
Mand? naar jeg bare holder mig forsigtig 
udenfor visse Folks Raaderum, saa — ." 

Han likte aldrig, at man meldte ham 
Dødsfald — allerminst af gamle Folk, men 
kunde det ikke undgaas, saa lod han, som 
om han ikke hørte, eller han kunde ytre: 
„Ja, Folk tager sig ikke iagt; de udfordrer 
Døden. Jeg har altid saaledes stillet mig, at 
jeg kan bU en gammel Mand." Og naar Adolf 

til den Slags Ytringer ikke svarte noget, viste 
han sig krænket i mange Dager. 

Men en Dag maatte Adolf ogsaa melde 
ham, at gamle Marta var død. Først stod 
han da en Stund og rysted paa Hodet, og 
Adolf trodde, at han var bevæget, men endelig 
kom det bittert: 

„Saa — hun skulde altsaa først ryddes 
bort? — Hvem skal nu lage min Mad?" 

— Og som Adolf gik der mellem Farens 
evige Særhed og Hustruens stærke Væxt til 
Ligestillethed, trodde han, at han var en 
Martyr for en stor Tanke, og han følte mer 
og mer for hver Dag, at Kvinden, som ikke 
forstod den, var en Klods paa hans Fod. 

Men Malene var da heller ikke længer 
nogen bly og eftergivende Engel. Hun undlod 
sjelden at lade ham mærke, at hun havde op- 
daget sin egen Styrke. Og forsøgte han stun- 
dom at føre hende tilbage til den gamle Yd- 
mygheds Sæde, saa løb det meget uheldig af 
for ham. 

En Gang midt i Vaaraannen^) tog Adolf 
de heste Hænder fra Arbeidet for at ro ham 
over til Byen. Malene, som tog sig meget af 
x\rbeidsdriften paa Gaarden, sagde temmelig 

21* 
^) Foraarsarbeiderne. 

bust, at han gjorde bedre i at se til Gaardens 
Stel end at trække Folkene væk fra det aller- 
vigtigste bare for at komme ud paa Komercen. 
Adolf erklærte rolig, at hans Reise var ab- 
solut nødvendig. Da lo hun kort og lod falde 
de Ord: 

„Aaja — baade jeg og alt Folk ved, hvad 
Ærend du har. Men jeg siger dig det: kom- 
mer du med nogen af Tøserne hid tilgaards, 
saa skal du lære mig at kjende." 

Han havde virkelig nødvendigt Ærind til 
Byen, og i sin Uskyldsbe vidsthed — for denne 
Gang — smilte han højt og sagde med be- 
breidende Værdighed: 

„Din Mistanke er saa lav, at den befrir 
mig for at svare." 

Men da han var kommen til Byen, stak 
det ham, at han var uretfærdig dømt af sin 
Kone, og i Følelsen af sin Forladthed og Ulykke 
i de hjemlige Forhold kasted han sig i flere 
Dager ind i Byens Selskabelighed og kom 
hjem nervøs og kjed. Hun hilste ham iskoldt 
og lod sig samme Dag sætte over til Heger- 
mans. 

„Nu vil jeg ikke længer være derborte 
hos dem," sa hun til Hegerman. 

„Prøv at holde ud endnu en Stund," 
raaded hendes trofaste Ven, som ikke kjendte 

helt til Forholdene derover. „Han maa jo dø 
engang, Gamlingen, og saa blir Adolf bedre." 

„Han døl" — udbrød Malene. „Nej baade 
du og jeg gaar først væk. Og Adolf — han 
tænker paa andre Kvinder end mig," lagde 
hun til med noget sørgmodigt i Stemmen, som 
ikke havde vgeret der paa længe. 

„Du er altsaa skinsyg ligevel, Malene? — 
det er ikke værste Tegn." 

„Nej — nej!" for hun op. „Lad ham 
styre, som han vil." 

Hegerman saa bekymret ud. 

„Jeg skjønner det, stakkars Malena," sa 
han, „at de rent omskaber dig derborte. Men 
reis nu hjem ligevel for denne Gang. Skulde 
det saa komme noget, som du ikke kan bære, 
saa staar det aabent for dig her." 

— Da Malene om Aftenen kom opover 
Bakken til Hjemmet, saa hun Adolf staa ude 
paa Skrænten, men da hun nærmed sig, gik 
han bort. Hun traf ham om Hdt inde i 
Stuen, hvor han drev op og ned som et for- 
ynget Billed af Faren. Hun talte ikke til 
ham, men gav sig til at stelle med noget. 
Endelig stanste han og sagde: 

„Du synes mer og mer at glemme din 
Stilling." Hun s varte ikke, og han fortsatte 
først om lidt: „hele din Maade er krænkende 

mod mig. — — Men jeg forstaar jo godt, at 
det ikke er dig selv; du modtar Raad og 
Ordre af ham derover, min saakaldte Onkel, 
som ikke kunde taale, at jeg soned mig ud 
med Far, for han hader Navnet Pram og hele vor 
Slægtstanke." — Han saa, at hun drog haånlig 
paa Munden, og vedblev heftigere: „Du for- 
raader mig, din Mand, ved at omgaas disse 
Hegermans! — og det er upassende af dig at 
rende slig fra Hus og Hjem ! — ja, kort sagt, 
hele dit Væsen er modsat den Blufærdighed, 
som en Kvinde bør vise, og selvfølgelig en 
Forargelse for Far, som er vant til at se værdig 
Tilbageholdenhed hos Husfruen paa et Gods 
som dette!" 

„Ja — hun, som var her før mig, var jo 
en Engel," sa Malene spottende. 

„Malene! du er simpel I — at minne mig 
slig om Fars Ulykke!" 

Hun tog sine Sager med sig og gik ud. 
Adolf tramped rasende i Gulvet. 

„Den Kvinde! hun tar Livet af mig!" 

Idetsamme viste Etatsraadens gamle Orme- 
hode sig i Døren. Han saa med nysgjerrig 
Fryd paa Sønnens oprørte Mine og smaalo. 

„Saa — aa?" begyndte han, „man har 
faat en Smagbid af det beske?" 

„Hvad vil det sige?" spurgte Adolf kort — 

han glemte sin Ærbødighed mod den store 
Fader. 

„Pardon, Hr. Godsbesidder! — jeg skal 
ikke falde til Ulejlighed. Man bygger jo et 
Hus for selv at staa ude." Han lod, som om 
han vilde gaa, men da Adolf ikke holdt ham 
tilbage med sædvanlig Underkastelse, blev han 
staaende ved Døren og sagde med et drillende 
Smil: „Javist, man maa jo give efter for 
Kvinde-Regimentet. Den gamle Vilkaarsmand ^) 
gaar ikke hurtig nok til sine Fædre. Man 
maa finde paa Raad. — Og Korporalen der- 
over, han ved nok Raad. — Hun har været 
over og hentet det — jojo! — og saa faar 
man den gamle Vilkaarsmands egen Søn med 
paa den fine Plan." 

„Far dog!" afbrød Adolf træt og utaal- 
modig. 

„Aajo — en Mand maa altid give sig for 
en intrigant Kvinde. Jeg har selv set det, selv 
glemt, at jeg var en Pram. — - Gubevares! 
jeg kjender en Vilkaarsmands Stilling; naar 
Husherren ikke byder ham at sidde ned, saa 
staar han. Jeg er ikke for gammel til at staa," 
vedblev Gubben, da det almindelige Gnag^) 
ikke bragte Adolf ud af den tause Indesluttethed. 

^) Aftægtsmand. ^) Gnavenhed. 

„Jeg vidste ikke, at Far behøved særlig- 
Indbydelse for at sætte sig i min Stue," sa 
Adolf endelig og trak frem en Stol. 

„Ganske rigtig. Jeg ved godt, at Stuen 
er din; man behøver ikke at minne mig derom. 
Det er længe siden, den var min. Og naar 
Vilkaarsmanden blir træt af at staa, saa sætter 
han sig paa Tærskelen." Og med stort Be- 
svær begyndte han at forsøge paa at anbringe 
sig paa den lave Tærskel, men hindredes af 
Adolf, som tog ham varlig om Armen og sam- 
tidig sagde bestemt og ærgerlig: 

„Jeg beder Far indstændig om ikke at 
plage mig. Er det noget. Far ønsker, saa sig 
det bent frem. Jeg ved snart hverken ud 
eller ind." 

„Pardon! jeg skal ikke plage Herren — 
det er ikke min Vane. Jeg er jo ogsaa snart 
færdig." 

„Nej — det er mig, som er færdig!" sa 
Adolf og gik ud. 

Det var første Gang, han havde tabt 
Taalmodigheden overfor Faren, men han syntes, 
at det efter denne Tid maatte blive bare 
Ufred, hvor han vendte sig. Han ledte efter 
Ro, og saa fandt han et afsides Værelse, hvor 
han sad udover Natten og drak. 

Men Adolf havde sit Anker saa fast i den 

Pramske Slægtstanke, at han ikke ofte gav 
slig efter for Husærgrelserne. Selv om han 
var ude i Gilder, hvor det gik voldsomt til, 
holdt han sig fornemt borte fra Drikkebordet. 
Han indbildte sig selv, at han gik og udvikled 
sig til en Karakterjætte. Men de fleste, som 
kom i tilfældig Berøring med ham, følte en 
Kulde ved hans Nærhed og fandt, at han for- 
styrred Gemytligheden, hvor han viste sig med 
sm stramme Mine. Onkel Kommerceraaden, 
som endnu fortsatte med sit aarlige Høstbesøg, 
saa med Undring og stedse stigende Respekt 
paa denne Brorsøn. Vistnok forstod han ikke 
Slægtstanken, men han antog, at det maatte 
være noget stort ved den, siden den havde 
forandret Forholdet slig, at Adolf var steget 
fra Gjødselkjører til Godsets Styrer. Han 
havde intet imod at lade sin store Formue 
gaa ind i det vordende Baroni, om sligt blev 
krævet. 

„Adolf er Gut, som vil forstaa at stifte 
Baroniet, han," sa Kommerceraaden til Broren. 
Men Etatsraaden saa højst krænket ud og 
sagde i en afskjærende Tone: 

„Jeg er endnu ikke død. Og jeg kan bli 
en gammel Mand." 

Det var ogsaa en og anden langt borte i 
det fjerne, som trodde, at den yngre Pram 

var en dyb Natur og en dygtig Mand, der 
vilde lægge store Planer ind paa Distriktets Op- 
komst. Men hvad saa alle andre tænkte og talte 
om ham, saa var hans Hustru færdig med at 
gjætte ham. Hun bare saa og hørte med de 
ydre Sanser og dømte efter ydre Handlinger. 
De sad længe fast hos hende. Med et raskt 
Hop var hun kommen ud af al Slags Drøm, 
og ligesaa raskt sank Manden i hendes Agt- 
ning. Det faldt hende ikke ind at tænke paa, 
om noget undskyldte ham. Og han saa hendes 
Foragt og forstod, at han aldrig ligeoverfor 
hende kunde bli Karakterjætte — som heller 
ikke ligeoverfor Faren. Derfor fandt han 
det best at holde sig mest mulig unna 
hende. Og det klarte han lettest ved at holde 
Opmærksomheden vendt udad. Og derved 
foregik der den nye Forandring med Adolf 
Pram, at han begyndte at holde stræng Kust ^) 
paa sine Godser og holde Kontrol med omtrent 
hver enkelt Husmand og Tjenestekar. Ikke 
før havde han saa faat høre om Forgaaelse^) 
paa en eller anden Maade, saa satte han sig 
enevældig paa Dommersædet og dømte strængt 
— uanset de almindelige Lover i Landet. 

Havde gamle Etatsraad Pram været skyet 

*) Tugl. ^) Forseelse. 

af Folk, saa blev Adolf snart hadet. Og det 
steg til det højeste, da han gav sig til at øve 
Hustugt'i en Sag, som blev meget bekjendt. 

Der laa opimod Aasen — bortenfor Myren 
med Vandkjærnet — en liden Husmandsplads, 
som nu blev dreven af en gammel Enke og 
hendes Søn. Hun var en „klog Kone" og 
Gutten en flink Spilmand. Hun havde drevet 
mange underlige Kunster — gjorde atl, hel- 
breded baade Folk og Fæ for ilt ^), læste over 
Saar, fandt Vandaarer, og mangt andet — , 
men hun gjorde det saa stilt og forsigtig, at 
hverken Præst eller Øvrighed før var kommen 
paa hende. Og Sønnen, den unge Spilmand, 
var en letlivet Gut, som ikke kunde leve uden 
Moro og derfor samled i Husmandsstuen om- 
trent hver Helgedag al Bygdens Ungdom til 
Dans og Lystighed. Han var vel den eneste, 
som endnu kunde de gamle Slaatter, som 
Huldren havde lært Folket, mens hun endda 
fik gaa omkring i Fred for Præst og Salmesang. 
Moren havde lært dem af hende selv, og hun 
tralled dem for Gutten, mens han sad paa Fang, 
og da han fik sig en Fele, lagde han Skat- 
terne i den. Men den Præst, som havde faat 
Kaldet efter gamle Wessell, var en dygtig 

^) ondt. 

Mand til at opspore Hexeri og gammelt He- 
denskab, og da han havde hørt om Husmands- 
enken under Berg og om Spilmanden, hans 
Slaatters Historie og om den stadige Lystig- 
hed om Søndagskvelderne i Husmandsstuen, 
indgav han ærbødig Beretning til Godsejeren. 
Og Adolf Pram, som havde slebet af sig al 
sin Ungdoms letsindige Vanagt ^) for Kirken, 
tog Sagen meget alvorlig og sendte Folk op 
til Husmandsstuen første Søndagskveld. Der 
var Lystighed som vanlig, og der blev Slags- 
maal, da Prams Folk kom for at hente Enken 
og Sønnen nedover til Gaarden. De maatte 
tilbage efter Forstærkning, og saa tog de Hexen 
og Spilmanden med sig. Adolf Pram gjorde 
kort Proces. Enken slap med at bli jaget 
af Pladsen, men Gutten blev bundet til Heste- 
pælen paa Tunet og pryglet fordærvet, siden 
jaget paa Skogen. 

Folk i Grandelaget samled sig saa en Dag 
for at rykke ind paa den Pramske Gaard med 
Øx og Lja ^), men da det kom til Stykket, saa 
vidste de ikke, hvad de skulde tage sig til 
med, naar de havde erobret Berg, og saa 
skiltes de igjen. Spilmanden drog til Fogden, 
men han tog sig en Pris og sagde, at Gutten 

') Mangel paa Ærbødighed. ') Le. 

kunde være glad til, at det ikke var gaat ham 
værre. Og Gutten drog til Amtmanden, som 
gav ham en Pengehjælp og lovte at minnes 
Sagen, og saa drog han med Felen under 
Armen ud i den vide Verden for at lede op 
Kongen. Men ingen i Bygden hørte mere til 
ham. Og Moren døde af Sorg og Trang. 

Da Kaptejn Hegerman hørte om Adolfs 
Adfærd mod disse Husmandsfolk, spændte han 
Sværdet om sig og svor paa, at han vilde 
over og tugte „den hovmodige Hvalp". Og 
Fru Hegerman maatte bruge al sin Myndighed 
for at holde ham tilbage. 

„Den Gutten — den Gutten!" sa han ve- 
modig, da Raseriet havde lagt sig. „Nej — 
det er vel saa, at det er faafængt Arbeid at 
prøve paa at bøje en Pram. — De er som 
Foler i Ungdommen, men naar Brunsten er 
væk, saa blir det bare Træpinder igjen. — 
Stakkar Malene!" 

„Aa — hun værger sig nok nu. Men 
Barnene da!" sa Fru Hegerman. 

„Det er mangt og meget, som er vrangt 
i denne Verden, Mor. Jeg er ogsaa en Kvist 
paa en gammel Stamme, og saa ender jeg 
som Bonde — — jeg, som engang havde 
tænkt at slaa mig frem, saa Krøniken talte 
om mig hundre Aar efter." 

Det var et af de Suk, som af og til 
blanded sig ind i den uforsagte Kaptejns jævne, 
stærke Aandedrag. 

„Nej — nu trænger du at komme dig ud 
paa Marken," sa Fruen — hun saa, hvor 
hans Blik hang ved Skabdøren. 

„Rigtig, Mor! — tiiskogs med Drøm og ^ 
al Slags Tanker! Jeg er ingen Pram." 



VIII. 

1 aa en af Nabogaardene til Berg var der 
en Sommerkveld samlet nogle Mænd fra Grande- 
laget rundt omkring Traakken^), hvor der sad 
en Mand og mest førte Ordet. Han var klædt 
halvt som Bonde og halvt som en Lærd, men 
baade Bondekoften og de sorte Knæbuxer var 
næsten at regne for udslidt, Strømperne var 
hullet, Skoerne udtraadt og spændeløs, Lev- 
ningerne af det hvide Halsbind nærmest graat, 
og Hattebræmmerne hang i Laser. Men An- 
sigtet var fint i Formen, Trækkene skarpe, 
men Linierne noget slappe og Farven rød til 
violet. Han plired lystig med Øjnene, men 
stak Underlæben frem som en spottende Gri- 
mace til det, han selv sagde. En afbrukket 
Kridtpibe hang i ene Mundvigen, og han tog 



*) Indgangstrappen. 

den ikke bort uden for at tage sig en Taar 
af Ølbollen, han havde ved Siden. 

Det var Andreas Højbjerg paa Tur for 
det patriotiske Selskab. Han havde det bedre, 
end han havde havt det paa længe nu. Om 
Vinteren var han Gadevægter og Forsanger i 
Kirken — som Medhjælp for den toneløse 
Klokker — , og om Somren drog han omkring 
i Bygderne som Selskabets Agent for at under- 
søge, hvem der fortjente Præmie, og opmuntre 
Folk i at følge Selskabets Anvisninger. Stor 
Løn havde han ikke — 10 Rigsdaler for hele 
Somren — , men han fik Naturalforplejning 
overalt, hvor han kom, ti han var en kjær- 
kommen Gjæst med sit Utal af Skrøner^), og 
som tiest godt Lune, skjønt han ofte kunde 
sige dem mange Spitord. I denne Bygd reiste 
han ofte, ti Folket her var lysere af Sind end 
i de indre, stængte Fjeldbygder, og Stellet med 
Mad og Drikke, saa tarvelig det end var — 
stod dog over Sjøbygdernes. Og dertil kom 
endnu — som han selv sagde sommetider — , 
at han havde Lyst til at erte Pramfolket — 
„den store Hr. Adolf**, hans Kjøbenhavnerven. 
Han greb ofte Lejlighed til at spotte over 
Storstellet paa Berg, og naar hans Stemning 

^) Løgnehistorier. 

var stegen nogle Glas, kunde han skryte af, 
at han en Dag vilde fremstille sig paa Berg 
og tilbyde sin Tjeneste fra Selskabet. Men 
alle raaded fra det Forsøg, ti det var alment 
kjendt, at Adolf Pram havde lovet at tage 
^Landstrygeren** en Gang og gjøre ham kjed 
af disse Egne. 

Her sad han nu paa Nabogaarden og for- 
talte allehaande underlige Ting for de snart 
andægtig lyttende og snart storleende Bønder. 
Tog sig ret ofte en Slurk og tørred sig om 
Munden med Haandbagen. Han havde i* hele 
sit Væsen vænnet sig til noget grovt, og selv 
naar han spotted, brugte han grovere Midler 
end før. 

»Om jeg ved, hvor Skatterne gaar?" sa 
han. „Jamen ved jeg vel saa. Noget gaar i 
Snusdaasen paa gamle Futen^), noget gaar i 
Kvindfolkene til de store i Kjøbenhavn, og 
noget gaar i Tyskeren.** 

Nej, dette kunde de ikke forstaa. 

„Det behøver I ikke heller. Det er knap 
nok, jeg gjør det. Og I maa ikke tro, jeg vil 
lære fra mig alt det, jeg ved. For da kunde 

jeg bli tom, ser I. Er det nogen af jer, 

som har hørt tale om et Land, som heder 

22 

^) Fogden. 

Amerika? — aanej, det er ventelig, at I ikke 
kjender andet end jeres egen Baas. — Men det er 
et stort Land, det, hvor det ikke er Skatter. — 
Ja, ser saa vel til, hvor I kan finde det, for 
det er længer did end om tredje Næsset^). 

Men nu er jeg kjed og træt af at snakke 

med jer ikveld. Jeg vil bort og hilse paa 
Manden paa Berg. Jeg er oplagt til det nu. 

— Er dér nogen af Prams Folk her?** 

„Hev er en,** sa Manden paa Gaarden og 
pegte paa en Gut. 

„Saa kan du gaa hjem og sige Husbond, 
at Andreas Højbjerg den vise vil beære ham 
med et Besøg." 

;,Jeg tror ikke, det er værdt, han kommer 
over til os,** sa Gutten. Og de andre søgte 
ogsaa at raade ham fra det Besøg. 

„Pyt! — tror I, jeg er samme Kjærringen 
som Flesteparten af jer! — I var et Snes 
Mand med Øxer og Ljaer, men nejmæn om I 
vaaged jer til at gaa over Byttestenerne*)! 

— — Adolf Pram og jeg — vi er gamle Ven- 
ner, vi.** 



*) det tredje Næs sigter til et norsk Mundheld: 
^Verden er dog stor, sa' Kjærringen, hun kom udenom 
tredje Næsset.* ') Grænsestenene. 

„Tag dig iagt!" vared Manden paa Gaar- 
den. Men Andreas Højbjerg reiste sig — 
noget ustø — , lo og svor paa, at han inat 
skulde hvile i Silkeseng paa Berg. Og saa 
begyndte han at rusle saa smaat bortover. 
Men Tjenestegutten fra Berg blev staaende 
igjen og rysted paa Hodet. 

„Jeg vil ikke være i den Karens Kiær, 
om han træffer Husbond,** sa han. 

Men Andreas Højbjerg skred rolig ind paa 
det store Gaardstun, smaanynned for sig selv 
og saa sig om med en vigtig Mine, stanste 
her og der foran et itubrukket Redskab 
og betragted det med spottende Beundring, 
lagde Hodet paaskakke og saa op mod Vin- 
duerne. 

Etatsraaden kom fra sin Aftentur og saa 
ikke Højbjerg, før denne med høj Røst til- 
talte ham. 

„Godkveld, Hr. Etatsraadl staar bra til, 
gamle Kavaller?** 

Gubben for sammen, kasted et dødsræd 
Blik rundt, og da han ingen andre saa end 
den mistænkelige fremmede, skar han i med 
et frygteligt Vræl: 

.Hjælp! - Hjælp!« 

Ud af Kjøkkendøren kom de styrtende 

22* 

baade Jenter og Drenger, men de saa ikke 
andet end Gamlingen staa rystende midt paa 
Tunet, mens en fredsommelig fremmed stod 
som lynslaat og stirred paa ham. De stanste 
i gysende Rædsel, ti ingen tænkte sig, at 
denne synlige Mand var Fienden; det maatte 
være Gammel-Erik ^) selv, som var kommen 
for at hente den gamle. 

Nu kom ogsaa Adolf løbende. Han over- 
saa strax Stillingen, ti han havde før set 
Faren dødsensræd for det minste uvante, han 
traf paa. 

„Naa — det var vel, du kom I* raabte 
Højbjerg imod ham. „Den gamle Helt ser 
Spøgelser.*' 

Adolf mønstred Manden fra Top til Taa 
med et barskt Blik. Højbjerg stemmed Hæn- 
derne i Siden, satte Maven ud og lo. 

„Hahahaha! kjender du mig ikke, lille 
Adolf?« 

„Hvem er han, og hvad vil han?« sa 
Adolf bistert. 

„Aa — skab dig nu ikke længer, — jo- 
vist kjender du mig — vi to uheldige Supli- 
kanter! — Naa, Herregud! elegant var jeg jo 

') Fanden. 

ikke dengang heller/ Højbjerg rakte Armeme 
ud som til Omfavnelse. 

„Lad det nu være slut/ sa Adolf truende 
og lekte med Ridepisken. „Hvad vil han her, 
Landstryger?** 

„Vær dog en Smule manerlig i dine Ud- 
tryk, gamle Ven. — Hvad jeg vil? — kjære, 
sving ikke saa raskt med den Pisk der — jeg 
er nervøs. — Jo, jeg vil altsaa først ha et 
behageligt Sæde i din svaleste Stue, saa et 
godt Glas Vin i dit allerkjæreste Selskab — 
og saa frisker vi op Minnerne fra de glade 
Dager. Og naar jeg saa har faat nok af Vin 
og Mad og Snak, saa fører du mig til din 
gode Gjæsteseng. Se, det er alt, hvad jeg vil. 
Og skulde du synes, det er for lidet, nu, saa 
overlader jeg til din egen Takt at ordne det 

'' mere. Aajavist er du den gamle, naar 

du bare glatter den Baronrynke mellem Øj- 
nene. — Hvad har shgt Filleri som dette Sel- 
skab og alt dets Væsen med vort Venskab at 
gjøre?** — Han gik nærmere, men Adolf trak 
sig tilbage, og idet han med Ridepisken pegte 
paa Højbjerg, sagde han til sine Folk: 

;, Dette er jo den Fyr, som reiser om og 
opvigler Folk? — Det skal fremgaas med ham 
efter Kongens Vilje. Og her paa min Grund 

ved I, jeg er selv Øvrighed. Og jeg plejer 
ikke gjøre lang Proces. 

Højbjerg saa uvist paa sin gamle Med- 
suplikant. Han begyndte at tvile om Venskabs 
Magt. 

„Du vil da ikke — ?** raabte han, idet 
der gik et Lyn gjennem ham af Forstaaelse. 
Og han saa sig om efter Redning og traadte 
et Par Skridt tilbage. 

„Nils og Sivert — put Landstrygeren i 
Kjelderen. Søndag skal han pryde Gabe- 
stokken," sa Adolf med kold Ro. 

To halvgamle Gaardsgutter — med An- 
sigter, som var stivnet under det Pramske 
Syn, — greb fat i Andreas Højbjerg, som satte 
i et skingrende Brøl af Rædsel. De trak af 
med ham ligegyldige, som om de stængte ind 
en udbrudt Gris. Men han stemte Benene 
mod og skreg uophørlig. 

„Slip mig! — jeg er akademisk Borger! 
— Kvindeskjænder! Sviregast! — er det Tak- 
ken for, at jeg bjerged dig ud af alle Kniber 
i Kjøbenhavn!*' 

„Saa — træk af med ham — skynd jer!" 
komanderte Adolf. 

„Tamp ham af!" hvæste Etatsraaden fra 
Gangdøren. 

„Hvad i Guds Navn er det?" spurgte 
Malene, som kom løbende til paa Skriget. 

„Aa — det er intet!" sa Adolf ærgerlig. 

„Naadige Frue, frels mig!" raabte Høj- 
bjerg. 

„Hvem er den Mand?" spurgte hun be- 
stemt og saa paa Adolf. 

„En Landstryger. Kjender jeg ham!" 
svarte han. og undrog sig hendes Blik. 

„Saa — du kjender mig ikke?" skreg 
Højbjerg lige ved Kjelderdøren. „Men jeg 
kjender dig, og jeg skal raabe det ud i Verden, 
hvad du er for en Kar. Alle dine Bedrifter 
skal jeg besynge!" — Men da han saa Kjel- 
derens Mørke gabe sig imøde, brast det med 
ét for ham. Han havde taalt al aandelig Mis- 
handling i mangfoldige Aar, men legemlig Ref- 
selse, Fængsel — kanske Gabestok ovenpaa, 
som han truedes med, — han slog om i Bøn 
og Graat. „Aa — Gud velsigne Dem, naadige 
Herre! — straf ikke min daarlige Spøg saa 
haardt! — jeg er en trængende Akademikus 
og kan ikke gjøre den velbaarne Herre noget 
ondt. — Jeg — jeg — jeg var fuld — af 

stærkt 01 jeg skal fly fra Deres ædle 

Aasyn og aldrig vise mig mer aa 

lad mig slippe denne Gang!" 

„Slip ham!" raabte Malene, idet Mændene 
holdt paa at løsne hans Hænder fra Dør- 
karmen. 

„Tamp ham af I tamp ham!* hvæste 
Gamlingen. 

Mændene stod uvis. 

„Lad Knekten løbe/ sa Adolf og gik 
hurtig ind, forbi Malene og forbi Faren — 
skjælvende af Vrede. 

Andreas Højbjerg smøg sig over Tunet — 
skamfuld og hævntørst. Han forstod, at det 
ikke var let at naa frem hid med Hævn; 
Viser og sligt, som andre frygted værre, end 
Stinkdyrets Fiender dettes Vaaben, strak nok 
ikke til. Han sneg sig hurtigste Vejen ud af 
Bygden. 

— „Jo, man er modig," sa Etatsraaden 
drillende til Sønnen Dagen efter. „Man lar 
sig beherske af denne Kvinde. Hun havde 
naturligvis bestilt denne Skurk til at over- 
falde mig." 

„Aanej — Far blev jo aldeles ikke over- 
faldt," indvendte Adolf. 

„Jasaa — ? — hvorfor skreg jeg saa? — 
hvorfor er jeg endnu ikke kommen mig? — 
hvorfor tør jeg ikke gaa min Aftentur paa 
lang Tid? — Naaja, man tar naturligvis Parti 

med mine Efterstræbere. Jaja, man bygger 

et Hus ** 

„Far!** brød Adolf ud stærkt. „Havde 
jeg forstaat, at denne Slægtstanke var saa 
haard og tung, saa havde jeg ikke tat den 
paa mig." 



IX. 

Winkelman stod for første Gang foran 
et virkelig fyrsteligt Åasyn, då han var ind- 
ladt i Kronprins - Regentens Audiensgemak 
for at gi mundtlige Forklaringer om de His- 
torier, han havde bragt skriftlig Meddelelse 
om derhjemmefra. Han havde nemlig efter 
alvorlig Eftertanke besluttet sig til at gaa som 
Kurér — i al Hemroelighed — for Huset Pram 
med en Modklage over Amtmand Blom og det 
patriotiske praktiske Selskab, strax han havde 
faat Kunskab om, at Amtmanden virkelig 
havde indsendt Besværing over Herrerne Prams 
Vilkaarlighed efter Historien med Andreas 
Højbjerg. 

Der gled et Smil af Velbehag over den 
fyrstelige Ynglings gammelkloge Træk, da han 
saa den ranke aldrende Kjøbmand med de 
lette Manerer. Men strax lagde hans lange 

Ansigt sig igjen i de sædvanlige bekymrede 
Folder, og han stod en Stund og tænkte 
sig om. 

„Hvad er hans Mening om disse Ting?" 
sa han pludelig og stod stille foran Winkelman. 

„Det tilkommer ikke mig som en ringe 
Borger at have nogen Mening om en Tvist 
mellem en af Hans Majestæts højeste Embeds- 
mænd og en af Rigets beste Familier," sa 
Winkelman med et dybt Buk. „Men Deres 
kongelige Højheds Visdom vil visselig kunne 
bedømme Sagen uden andres Raad." 

„Meget sandt. Fuldkommen rigtig svaret. " 
Kronprinsen gik nogle Skridt og vendte sig 
saa heftig mod Winkelman. „I Nordmænd 
plager mig med jeres stadige Besværinger og 
Klager. I faar være fornøjet med de Embeds- 
mænd, jeg giver eder. Snart slaar I hver- 
andre ihjel og kommer til mig og trygler om 
Naade, og snart gjør I Opstyr over intet. — r 
Og endelig er I ogsaa begyndt at foretage 
Stemplinger mod min kongelige Faders og min 
Vilje. I skriver i jeres Tidender og Aviser 
Ting, som ikke huer mig. I kommer med 
Krav, som fører til Opløsning af Rigernes 
Sammenhold. Lad dem vogte sigl jeg kan 
lægge deres Hoder for mine Fødder. Hvad 

siger han? — hvad siger han?** gik han hidsig 
løs paa Winkelman. 

„Saavidt som jeg er indviet i mit Ærinds 
Karakter, saa forekommer det mig, at den Be- 
sværing, jeg har medbragt, netop gaar ud paa 
at slaa saadanne Stemplinger til Jorden.* 

„Det synes saa. — Det er haarde Be- 
skyldninger, som rettes mod Amtmand Blom. 
Han siges endog at billige den Storm af Synd, 
som raser i Frankrig," sa Kronprinsen og hen- 
faldt en Stund i Tanker, men saa for han op 
igjen — nervøs og anspændt: „Men denne 
Pram — han beskyldes jo for voldsom og 
vilkaarlig Fremfærd mod Hans Majestæts Un- 
dersaatter. Hvad siger han?" 

„Herrerne Pram er meget ivrige efter at 
opspore den Slags Demagoger og Omstreifere, 
som sætter ondt Blod i Almuesmanden." 

„Det er prisværdig. Saa maa altsaa Øv- 
righeden være for sløv?" sagde han grundende. 

„Men Pram — Pram jeg minnes — han 

har jo været blandt mine Fiender?" 

„Herrerne Pram er Deres kongelige Høj- 
heds og Hans Majestæts troeste Undersaatter." 

„Hans Majestæt nævner man først," ret- 
ted Prinsen, og Winkelman bukked. — — 
„Ønsker han en Naade for sig selv?" spurgte 
han derpaa. 

^Det er mig Naade nok at have staat for 
Deres kongelige Højheds Øjne/ svarte Winkel- 
man. 

„Meget bra — særdeles godt svaret. Han 
er af de lykkelige Mennesker, som intet be- 
gjærer." 

Winkelman skar Tænder indvortes af 
Vrede over sin Beskedenhed. 

Og saa var Audiensen forbi. — 

— — Den uegennyttige Winkelman kom 
tilbage fra sin Reise uden at kjende til Ud- 
faldet af sin Sendelse. Han følte sig skuffet, 
det grov og gnog i hans Hjerte. De høje 
Herrer havde ikke betrodd ham at gaa med 
Budskab. Og han maatte fare rigtig fint frem 
for at lugte, hvorledes det stod til med de 
forskjellige Parter. Saa aflagde han Amt- 
manden en Hjemkomstvisit — lidt usikker var 
han, men han stolte paa sin diplomatiske 
Evne og gik dristig paa. Det faldt ham først 
underlig, at en saa høflig Mand som Amt- 
manden lod ham vente i et Forværelse, og 
han blev noget feberagtig spændt, men slog 
sig til Ro, da han hørte, at Amtmanden for- 
handled — rimeligvis i Forretningsanliggender 
— med Sorenskriver Dagenbolt. 

— Amtmanden sad foran sit Arbeidsbord 
med et rolig bekymret Ansigt, mens Soren- 

skriveren skridted op og ned i Harme, som 
stundom slog ud i en Ed. Amtmanden havde 
netop meddelt sin Embedsbroder Indholdet af 
Svaret paa den Besværing, han havde sendt 
over Herrerne Pram. Det var en lidet naadig 
Lexe. Kronprinsregenten havde selv undersøgt 
Forholdet og fundet, at Besværingen savned 
fast Grund. Det var en ofte paavist Kjends- 
gjerning, at mange Embedsmænd i Norge var 
slap i Udøvelsen af den kongelige Vilje, ja, 
om flere af dem var det en bekjendt Sag, at 
de gjorde mere for Folkegunst end for Hans 
Majestæt. Hvorfor det strængt maatte ind- 
skjærpes Øvrighedspersoner, at de paasaa 
Lovens Overholdelse i sand Kjærlighed til 
Konge og Fædreland. Alt Omstreifervæsen 
maatte forhindres, da mange af dem, som ofte 
gir sig Udseende af at være enfoldige Menne- 
sker, har besøgt fremmede Land og medbragt 
skadelige Meninger. Tilslut kom en stræng 
Advarsel mod at anvende det patriotiske prak- 
tiske Selskab i den nye Aands Tjeneste; 
skulde det vise sig, at dets Virksomhed paa 
nogen Maade bibragte Almuen selvstændige 
Meninger, vilde Selskabet bli opløst, ti alene 
Landsfaderen kunde dømme sikkert om, hvad 
der tjente til Undersaatternes Vel. Og aller- 
sist kom en Formaning om at bygge stærke 

Dæmninger mod den Slags ugudelige Tanker, 
som kom fra Frankrig i disse Dager, og helst 
foretage saadanne Anstalter, der satte Folk ude 
af Stand til at lære hine vederstyggelige Be- 
givenheder at kjende. — 

Den aldrende Amtmand havde baaret paa 
dette Svar for sig selv i flere Dager, for han 
havde ingen at meddele sig til i Hjemmet, og 
han følte Forbryderstemplet over sig, saa han 
ikke vilde vise sig i Byen. Men saa kom 
Sorenskriveren tilfældigvis og fandt sin over- 
ordnede hensunken i stille Jammer. Og da 
han havde læst den vidtløftige Haandskrivelse, 
sa han kort og bestemt: 

„Det kan vi ogsaa takke Herrerne Pram 
for." 

Amtmanden sa ikke noget derom, men 
klaged hel ynkelig over, at han, som hele sin 
Ungdom og Manddom havde stræbt at gjøre 
sin Pligt som trofast Undersaat og pligttro 
Embedsmand, var falden i kongelig Unaade, 
havde mistet den kongelige Tillid. Han havde 
søgt at fuldbyrde en Plan til at gjøre en Del 
af Kongens Riger lykkeligere og rigere, og saa 
skulde han mistænkes! 

„Ulykken er. De har gjort mer end Deres 
Pligt,** sa Sorenskriveren. „Gjøre Pligten akurat 
kan gaa an, gjøre noget mindre end Pligten 

er bedre, men mer end Pligten — det er hals- 
løs Gjærning/ 

Mistænkes 1 — mistænkes for at ville noget 
andet end Kongens Vel! — ja, for at hylde 
jakobinske Meninger 1 — Amtmanden vedblev 
at klage uden at høre paa Sorenskriveren, der 
ogsaa fortsatte paa sin Maade: 

„Men nu vil vi netop til at gjøre mer end 
vor Pligt ligevel her i Landet! — vi vil gjøre 
halsløs Gjærning — rydde ud sligt Utyske som 
disse Pramer og skrive vor egen Lov, som 
Franskmændene har gjort! — og saa kan 
Storherrerne dernede se til, om de naar vore 
Halser!** 

Men nu blev dog Amtmanden opmærksom. 
Forskrækket lagde han Haanden paa Soren- 
skriverens Arm. 

„Gubevare Dem, Hr. Sorenskriver! — lad 
mig ikke høre saadan Tale/ — Han aabned 
forsigtig en Dør for at overbevise sig om, at 
ingen lytted. „Kjære, kjære! — gjør mig ikke 
ulykkeligere, end jeg er." 

„Men — Hr. Amtmand! De er dog for- 
domsfri nok til at forstaa, at det snart maa 
bære overende med det hele Væsen!" sa 
Sorenskriveren heftig. 

„Fortsætter De at tale paa den Maade, 
nødsages jeg til enten at ofre min egen eller 

Deres Stilling, Hr. Sorenskriver." — Amt- 
manden talte med en Blanding af den ven- 
skabelige Raadgivers Bøn og den overordnedes 
Befaling. 

„Ja — jeg maa tilstaa, det er Visdom, 
som har udfundet Deres oprørske Tankesæt," 
knur red Sorenskriveren. 

Amtmanden forklarte, at han efter denne 
Tilkjendegivning af Mistillit ikke burde tænke 
paa andet end Valget mellem sit Embede og 
Præsidenturet i Selskabet, eftersom Foreningen 
af begge vakte Mishag. Men det lyktes Soren- 
skriveren at faa ham til at afstaa fra en øje- 
bliklig Beslutning derom. — — 

Omsider fik da Winkelman Bud om, at 
Amtmanden vilde modtage ham. Og med en 
opstrammet frimodig Mine traadte han ind. 
Men han blev strax ubehagelig berørt ved at 
se den opfarende Sorenskriver vandre harm- 
fuldt op og ned, og Amtmandens Hilsen syn- 
tes ham saa kold, at han ønsked sig vel 
hjemme. 

Amtmanden var ikke Spor af Diplomat, 
og han gik lige løs paa Sagen. 

„Hr. Winkelman har besøgt Residentsen?" 

„Javist, velbaarne Hr. Amtmand, — Resi- 
dentsen og mange andre Steder, og jeg iler 

23 

med at bringe Hr. Amtmanden min første 
ærbødige Hilsen." 

^Man er Dem forbunden." Sin Høflighed 
kunde ikke Amtmanden ganske afklæde sig, 
men han skalv i Stemmen af undertrykt 
Harme. „Og De har frembaaret Klage over 
vort Selskab og mig?" 

Winkelman svælgte et Par Ganger, men 
saa var han over Spændingen — han havde 
Stillingen for sig. Ingen kunde mer end han 
beklage, at det Brevskab, han havde medbragt 
fra Herrerne Pram, efter hvad han hørte, 
indeholdt Ting, der muligens kunde skade Sel- 
skabet, ti dette var jo — hvad Amtmanden 
vidste — hans Øjesten. 

„Og De havde Foretræde?" 

Ja — han havde vært saa uendelig lykke- 
lig at staa for den viseste Fyrstes Aasyn og 
høre ham udtale sin naadige Tilfredshed med 
sine Embedsmænd i dette Hans Majestæts 
Rige. Og saameget større var denne Lykke, 
som han havde faat Anledning til at afgive 
sit ringe Vidnesbyrd for vort Selskab og dets 
Fader. 

„De lyver!" brast Sorenskriveren ud. „De 
har optraadt som Herrerne Prams usle Leje- 
svend — Kræmmer som De er!" 

Winkelman lod sig ikke helt forbløffe, om 

han ogsaa af Beregning syntes forlegen og 
stotted^): 

„Hr. Sorenskriver, — jeg — jeg er ikke 
vant til den Slags Udtryk." 

,, Nejnej, men Udtrykket er korrekt! — 
De har gjort Regning paa, at denne Hæders- 
mand over alle Hædersmænd, som der sidder 
skamskjændet og beløjet af Dem, skulde bruge 
sine egne Udtryk og i Højden fortælle Dem, 
at De er en Paddehat, men jeg siger Dem, at 
De er en gammel Schakkerjøde, som jeg med 
det første vil dømme til Tugthuset!" 

Amtmanden syntes ikke at være med 
under dette Uvejr. Han sad hensunken i bitre 
Betragtninger. 

„Jeg haaber, velbaarne Hr. Amtmand — ** 

„Nu — jajaja," Amtmanden vaagned af 
sin Drøm, „mine Kilder er sikker; jeg ved 
det, Hr. Winkelman, De har forraadt mig og 
vort Selskab. Det gjør mig smertelig ondt. 
Farvel, min Herre!" 

Winkelman taug, gjorde et dybt Buk og 
fjerned sig med stolt Holdning. Lad de faldne 
sidde der og græmme sig — dem havde han 
ingen Brug for. Humøret lysned, ti nu var 
Stillingen klar. Amtmanden var saa bøjet, at 
— 23* 

') stammede. 

han maatte være falden dybt, men jo dybere 
han var falden, des stærkere maatte Naaden 
straale over det Pramske Hus. Og han skyndte 
sig med at komme afsted indover Fjorden for 
at faa sin Del med af Naadens Solbad. 

Ja — det gjaldt at skynde sig for Win- 
kelman — Høsten tuded i den bladløse Skog, 
Vinteren trued over Fjeldene. 

— Adolf Pram var saa passelig fornøjet 
med det Svar, han havde faat paa sin Klage 
over Amtmand Blom og Selskabets Stemplinger. 
Det begyndte med en Næse: naar Hans Maje- 
stæt havde indsat Embedsmænd til Ordens 
Overholdelse, saa havde den private Under- 
saat kun at klage, men ikke optræde egen- 
mægtig, naar han saa Kongens Tjeneste van- 
skjøttet^). Endvidere: der var ikke fremlagt 
saa stærke Anklagepunkter mod det patriotiske 
praktiske Selskab, at det fortjente Opløsning 
som statsfarligt, og Amtmand Bloms dygtige 
Embedsførsel fra langt tilbage var hans Værn 
mod alt for rask Indskriden. — Men efter 
denne Afvisning lysned det. Hans Majestæt 
og Hans kongelige Højhed Konprinsregenten 
var meget vel fornøjet med Herrerne Prams 
Troskab og deres Iver for at bringe de konge- 



*) vanrøgtet. 



357 

lige Bud og Forordninger i sikker Udøvelse; 
man saa i et saadant rigt og mægtigt Hus 
en Vold og Betryggelse mod fordærvelige skis- 
matiske Lyster, som var begyndt at komme 
tilorde flere Steder i Hans Majestæts norske 
Rige. For Oplysninger og Meddelelser om 
Embedsmænds og andres Færd og Sindelag 
lønnede Kongen med sin Naade. Og det over- 
lodes Herrerne Pram selv at vælge sig en 
Naadesbevisning. 

For Adolf var dette altfor lidet og sam- 
tidig for meget. Han havde ventet enten at 
faa fuldt Medhold, saaat Amtmanden fjernedes 
og Selskabet opløstes — og derpaa maatte 
Adelsbrevet følge — , eller at mødes med fort- 
sat Unaade og Afvisning — og for det Til- 
fælde: det havde vist sig før her i Landet, at 
mægtige Godsherrer kunde naa langt i Mod- 
stand mod den fjerne Konge. 

Nej — det var endnu højt op og langt 
frem for Slægtstanken. En Naadesbevisning? 
— det var som at byde ham et Blad, naar 
han holdt Træets Stamme favnet. Og han gik 
grublende Dag ud og Dag ind. 

— Saa kom Winkelman en Dag fuld- 
proppet med velstuderte Lykønskningsfraser, 
men Strømmen blev stæmmet i første Flugt. 
Adolf afbrød ham kort med den Besked, at 

Amtmanden havde været heldigere med at 
skaffe sig Agenter i Residentsen, end Huset 
Pram havde været. 

„Naar man paatager sig at udføre et 
Ærend, saa maa man være overbevist om sin 
Skikkethed," sa han koldt; ^ellers gjør man 
kun Ugagn." 

Winkelman stod som den, der fik et Øre- 
fig, naar han spidsed Munden til Kys. Og da 
han efter faa Minuters Hvile gik nedad Bak- 
ken, var han sammensunken og følte, at 
Knærne ikke bar ham sikkert. Han mintes 
pludselig, at han var en syttiaarig Mand, og 
forfærdedes. Vinteren kom strygende ned fra 
Fjeldet med iskold Vind og Snekave^). Han 
kjendte noget fugtigt rinde nedover Kinderne, 
men han vidste ikke selv, om det var Taarer 
eller smeltet Sne. — Saa sejled han hjemover 
i Storm og Snekave til sit store, tomme 
Hjem. — 

Og Adolf Pram havde endelig tænkt 

sig el Valg. Han gik til den store gamle Mand 
for at faa hans Billigelse. 

„Hans Majestæt har naadigst tilstaat mig 
at vælge en Naadesbe visning," sa han. 

Den gamle tramped stivt med korte Skridt, 



*) Snetykning. 

kræmted^) skarpt og blinked ofte — det var 
begyndt at svide efter den stadige Stirring ud 
i det fjerne — , men han holdt Munden fast 
lukket. 

„Og nu vil jeg bede om Fars Raad om 
mit Valg," fortsatte Adolf. 

„Naar du alt har valgt, saa — !** — 
Underkjæben blev hængende, men strax han 
mærked det, trak han den til med et Smeld. 

„Jeg gjør det jo ikke uden Fars Billigelse." 
— Det var biet Adolf en Vane at gaa unna 
for Farens Særhed, han gjorde det rent me- 
kanisk og hørte ikke paa hans Grin. „Men 
tror ikke Far, det var rettest at bede om Pro- 
tektion for min Søn, saa han kan opnaa særlig 
Gunst, — — jeg anser det for givet, at han 
bør gaa den militære Bane — som vordende 
Adelsmand og Besidder af Stamhuset — ja, 
for engang maa det jo lykkes!" — 

Gamlingen var stanset og stod og tænkte 
sig om, klipped med Øjnene og rysted paa 
Hodet. 

„Hvor har jeg hørt dette før? — — jeg 
har ganske vist oplevet det, — en, som. skal 
opnaa særlig Gunst, ind paa den militære Bane 



O rømmede sig. 

— vordende Stamhus her i Stuen — 

det er ingen Drøm, har jeg sagt!" 

Adolf følte sig trykket; — at den aands- 
sløve Gubbe skulde falde ind i disse Minner 
nul — ja, saa maatte han forsøge at gjøre 
Brug af Sløvheden. 

„Ja — saa har jeg altsaa Fars fulde 
Billigelse. Tak!" Han skyndte sig til Døren, 
forat ikke den gamle skulde fatte sig og gjøre 
Vrøvl, som han ikke var oplagt til. 

Og Etatsraaden blev staaende længe og 
rode efter i Minnet, hvor han før havde op- 
levet dette med en Søn et eller andet Sted, 
som sendes ud under høj Beskyttelse at bejle 
til Lykken. Men det blev til Taage. — 

— Men Adolf gjorde sig haard og ugjen- 
nemtrængelig og gik til sin Hustru for at levere 
et Slag. Det var længe siden sist, der var 
forefaldt noget mellem Ægtefællerne, ti han 
havde undgaat hende. Han fandt hende som 
vanlig ved et eller andet Arbejd. Hun saa op 
paa ham noget venligere end ellers. 

„Jeg er tilbudt en kongelig Naade," be- 
gyndte han. Hun nikked tørt, og han vedblev: 
„Jeg har besluttet at begrunde min Søns Frem- 
tid paa den. — Søren bør altsaa strax sættes 
istand til at reise." 

„Reise?" — hun lagde Arbeidet fra sig 



361 



og saa opmærksomt paa Manden. „Skal den 
stakkars veke Gutten reise? — Du er ikke 
rigtig klog!** 

„Lad os nu holde ubehagelige Udtryk 
borte,* sa Adolf overlegen. „Jeg kom bare 
for at sige^ at Far og jeg er kommen overens 
om, at min Søn skal opdrages til Militærlivet 
paa den gunstigste Maade, som den kongelige 
Naade giver Anledning til.** 

„Jasaa? er det din Far, — er det den 
gamle — ja, noksagt! — som skal bestemme 
over min Søn? Nej — stop! her vil jeg nok 
være med. Gutten skal ikke ødelægges!** — 
Hun gik bortimod Adolf, som stod kold og 
bepansret og nu fandt, at Tiden var kommen 
til at slaa hende fiiad med engang. 

„Saa — du tænker paa at lægge dig 
ivejen for min Søns Fremtid ogsaa — som du 
har gjort det for min? — Din Skyld var det, 
at man møtte mig med Afvisning under min 
Kjøbenhavnertur. Din Skyld er det, at mit 
Liv har gaat og gaar uden Bevægelse. Jeg 
har været for ædel til at sige dig det hidtil. 
Men nu — det gjælder min Søn — nu siger 
jeg: du har været taalt — taalt — taalt blandt 
os — ikke andet.** 

Han gik ganske stram ud, men det var 
Flugt. Og skjønt han havde vundet en af- 

gjørende Sejr, følle han sig højst utryg, ti han 
havde brugt op sit beste Vaaben, — og han 
vidste ikke, om det havde gjort hende kamp- 
udygtig. 

Hun stod igjen og stirred paa Døren, han 
var gaat ud gjennem. — Var det ham, som 
sagde det, eller var det hende selv, som nu 
igjen havde tirret ham med det? Nej, han 
havde sagt det, at hun var ham ivejen, at det 
var hendes Skyld — — ! — Hun pressed 

Hænderne mod Tindingerne hele Livet, 

hun havde tænkt afhæspet i angerløs Orden, 
var biet til en eneste Floke^)! — Saa, det var 
hende, som havde Uretten ? — Nej — nej — nej ! 
hun hørte lige hid Gamlingens korte, tram- 
pende Skridt. Og idag ialfald havde hun set 
hans Blik i Adolfs Øjne. Væk fra del! — 

— Det fløj en Færinge) med en Raasejls 
Fille for en skarp, isnende Kuling og i Sne- 
kave frem mellem begge Strandene. 

„Er du ræd, Frida?" raabte Malene — 
hun sad og striholdt^) Roret uden Greje paa 
Sjøerne, som skylled over. — Og Frida skalv 
af Kulden, men holdt fast i Touget, som 
Moren havde sagt. 

*) uredet Garn. ") Fireaarers Baad. *) holdt 
fast paa. 

„Nej — jeg er ikke videre ræd," sa Pigen 
rystende af Skræk og Kulde. 

;;Ikke for Vejret — mener jeg, men fordi 
du ikke mere skal tilbage did?" spurgte 
Moren igjen. 

Hun svarte ikke strax. Men om lidt sa 
hun sagte: 

„Skal vi aldrig mere hjem, Mor?" 

„Vi skal nok finde os et Hjem, Barnet 
mit. — Se, der lyser det hos Onkel Heger- 
mans. Graater du, Frida?" — Baaden slæng- 
tes af en Sjø, saa den nær var kæntret. 

„Jeg tænkte bare paa Søren," sa Frida 
graatende. 

„Tænk paa Bestefar, saa graater du ikke." 

Det var rent et Under, at Baaden slang ^) 
velbeholden iland for den Manøvrering — sa 
Folk, som stod i Fjæren*) og tog imod de to 
gjennemblødte Kvinder. — 



') slængtes. *) Stranden. 

Søndag i Skuren^) — Kirkebaaderae 
gled indover Fjorden, bøjende af for hvert 
Næs, indom hver en liden Vik — og først over 
mod andre Stranden, naar Punktet, som var 
Bestemmelsen, var ret udfor — Kystboens 
Vane i Tusenaar — en Dag slig som den, da 
Adolf Pram for ti Aar siden var kommen hjem 
fra Kjøbenhavnerturen , — en slig Dag med 
Fest i Luften stævned mange Baader over mod 
Nøstet*) under Frejset. Det var almindelig i 
det siste Aar hver Kirkesøndag, at nogle tog 
sig en Afstikker indom Frejset. Siden de 
ligevel var i Farten, kunde de med detsamme 
tage med hjem et godt Raad fra „Malene paa 
Frej set*. Især var det da Kjærringerne, som 
fra først af forstod, at den Afstikker lønned 



*) Høsten. ') Baadehuset. 

sig, mens Kallerne^) skammed sig ved at hente 
Raad hos et Kvindfolk, og dog kom de efter 
ogsaa smaat om smaat. 

Ti Malene paa Frejset havde Raad for 
alt. Him havde den fineste Buskap — Kjør, 
som gav tre Kander i Maalet, og Sauer*) med 
slig Uld, at det var et Syn — , hun havde 
det guleste Smør og den fedeste Ost, hun aled®) 
de største og fedeste Griser, og hun vov det 
fasteste Vadmel og den hvideste Strie *). I et 
Par Aar gik Grandekjærringerne og saa dette 
og undred sig og beundred, saa begyndte de 
at spørge, og Malene gav villig Raad. Og 
det spurgtes til andre Strander og til andre 
Bygder med, og Kjærringerne vilde ikke reise 
Frejset forbi, naar de var paa de Kanter — 
det lærte Mændene snart — , og ofte tog de 
lange Vandringer for at naa frem til Malene 
paa Frejset. Og Malene blev saa vant til det, 
at hun hver Kirkesøndag belaved sig paa at 
tage imod i Borgstuen. 

Der sad hun — en kortvoxen, rund og 
rødmusset Bondekone i hjemmevirket Kjole 
efter Bygdeskikkens Snit og Hue med Pande- 
lin — , og fast og fejende gav hun Besked. „Gi 



') ældre Mandfolk. *) Faar. *) opdrættede. 
*) Lærred. 

Krøtrene ^) mere Mad, saa faar du mere Melk. 

— Vask Skabben af Sauerne dine, saa gir de nok 
Uld. — Er Havren tynd, saa faar du saa tæt- 
tere næste Aar. — Er Manden din slem, saa 
vær slem igjen." — Og til Kvinderne havde 
hun Enebærbryg, men til Mændene, som hun 
forresten mest drev drillende — ofte grov- 
komet — Spas med, havde hun Stærktøl — 
„for Karfolk har aldrig Hjertelag, uden de 
faar noget i Skallen," sa hun. 

Men idag viste ikke Malene sig i Borg- 
stuen. De vented og vented, men hun kom 
ikke. Og saa gik en af de best kjendte ind i 
Stuen for at høre, om Malene rent havde 
glemt dem. 

„Aanej — men I faar være mig foruden 
idag. Reis hjem og stel skikkelig,* sa Malene 

— hun sad med forgraatte Øjne ved Bordet 
og læste i den gamle Salmebog, mens Frida, 
en tyveaars Jente — slank og fin — laa frem- 
over og græt. 

Kjærringerne skyndte sig ud, og snart var 
de alle paa Hjemvej mer bevæget ved Tanken 
paa, at Malene græt, end ved Hr. Donaldus 
von Krabens lærde Præken. 

*) Kreaturerne. 

Men paa Bordet foran Malene laa et Brev, 
hvor der bare stod: 

„Vor Søn er død. Far er syg. Koml 
jeg beder dig." — 

— — »Jaja, saa faar jeg vel afsted. 
Frida ! dig skal jeg nok bjerge. Snart har du 
graatet fra dig for den døde; saa skal du faa 
Lykke til at leve, saasandt jeg er din Mor! — 
Farvel, Jenta rai! glem ikke. at Risøje ^) skal 
ha Sild ikveld. — Ja, jeg kommer nu hjem 
inden Natten, forstaar sig.* 

— — Ud og ind i gnagende Uro drev 
Adolf Pram. Snart var han ude paa Bakke- 
skrænten og saa indover Fjorden, snart var 
han inde i Stuen og saa sig om med et uro- 
ligt Blik, som om han ikke skjønte, hvad han 
skulde der, snart var han oppe paa Berget og 
stirred udad mod Revnen i Fjeldmuren, Porten 
til Havet og Friheden, og ret som det var, 
maatte han lystre Farens Bud om at komme 
til ham. Og naar han saa kom ind i det 
halvmørke Værelse, hvqr den nittiaarige Etats- 
raad laa, saa hørte han indenfor Senge- 
omhænget: „Er du der, Bror Adolf?" — med 
hæst lallende Røst, og saa hviskende: „tror 
du, jeg kan bli en gammel Mand endda? — 



O Navn paa en Ko. 

jovist I pyt! jeg er jo bare sytti Åax, og min 
Far blev over otti. Jo — jeg vil bli en gam- 
mel Mand, har jeg sagt — — den gamle 
Hexen der* — der sad en Pige og passed 
ham — „hmi siger, jeg skal læse Fadervor, 
men det kan det bli Tid til, naar jeg blir 
gammel og intet andet har at gjøre." — Det 
gentog sig mange Ganger om Dag, og Adolf 
skyndte sig ud uhyggelig betagen. 

— Han saa Malene komme opover Bakken, 
og han skalv, saa han ikke kunde staa der 
paa Skrænten, men vakled ind i Stuen. Her 
stod han og hulked, da hun traadte ind. 

^Goddag,** sa hun stilt — slagen af hans 
ældede Udseende. Han fik ikke et Ord frem. 
Hun gik nærmere og stod foran ham stærk 
og sund. „Tag dig sammen. Pram, og bli en 
Mand,** sa hun. „Vor Søn er død, men vor 
Datter lever. Og det er mer for den levendes 
Skyld end for den dødes, jeg er her nu. Han, 
den stakkars veke Gut, er ofret paa denne — 
Slægt stanken. Det skal ikke hun. — — 
Engang har du alt negtet dit Samtykke til, at 
hun skal faa den, hun holder af. Nu spørger 
jeg dig: vil du endnu ikke gi dig?" 

„Vil du plage mig med dette nu?** fik han 
med Nød frem. 

„Ja — netop nu.** 

„Gjør, som du vil, Malene. Jeg skal ikke 
sætte mig imod noget/ 

„Godt. — Saa er jeg færdig her. — Farvel, 
Adolf 1 Gud bevare dig!" — Hendes Stemme 
klang ømt, men han saa forskrækket op, som 
om hun havde sagt det haardeste. 

„Gaar du? vil du ikke bli? — Aa, Malene, 
kom igjen til mig og vær min Hustru!* bad han. 

»Nej, Adolf Pram, det gaar ikke an.* 

„Aajo! — du behøver ikke at frygte mer 
for Far. Han gjør det ikke m?inge Dager." 

Hun saa indtrængende paa ham en Stund, 
før hun svarte. 

„ Aanej — ham frygter jeg ikke, det gamle 
Støv. Men det vil gaa igjen efter ham her 
paa Berg længe — længe, Adolf Pram. — 
^^h J^S skal gi dig et godt Raad. Lad det 
bli til ordentlig Skilsmisse mellem os, og gift 
dig saa." 

Han nagled Blikket i hende. Jo — hun 
stod der saa nøgter og sund og fornuftig. 
Det var ingen Grille. Og mellem Forfærdelse 
og Beundring brød han ud: 

„Du er stærk, Malene!" 

„Ja, jeg er lykkelig. En blir det, naar 
en ser det gro efter sit Arbeid og sin Om- 
tanke." — 

